
I. Am fost aici dintotdeauna sau am aterizat si ne-am aşezat confortabil ? 

Dacă pornim de la teoria originii africane a omului, aşa ar arăta harta primelor 
migraţii umane, realizată pe baza studiilor ADN din diversele zone ale lumii: 



(cercurile reprezintă arealurile unde au migrat primii oameni, iar cifrele - cu câte mii de ani în urmă) 


Pe atunci exista un singur mare continent - EURASIA şi genetica, prin intermediul 
studiului comparativ al ADN-ului populaţiilor actuale de pe glob, a trădat ”polii” de 
răspândire a genelor şi ponderea în care mai sunt prezente caracteristicile primare : 



în prima imagine se observă că unul din poli este situat pe malurile Golfului Persic, 
populaţiile migrând spre NV si N, iar în a doua se vede că, în Europa, concentrarea de 
pe ţărmul Marii Adriatice radiază ulterior spre N-NE. 


Aşadar, răspunsul la întrebarea de la început este : nici una, nici alta. Se pare că 
pământul pe care călcăm acum a fost ”humanizat” treptat, în paralel cu alte zone ale 
lumii, evoluţia lor ulterioară fiind (cum era şi firesc) destul de diferită. 


Aceste diferenţe au fost accentuate de factorul mobilitate şi în special de asimilarea 
altor grupuri dominante de către autohtoni sau dimpotrivă, de dizolvarea identităţii 
lor în cea a unor civilizaţii mai puternice (militar) şi/sau mai evoluate. 










Prin urmare, ne putem întreba altfel: cât de "bătrâni” sunt moldovenii ? 


Descoperirile arheologice ne duc în urmă cu mai mult de 100.000 de ani, în 
perioada paleoliticului superior, relevând o intensă populare a acestui areal. Urmele 
sălaşelor (adăposturi) şi al vetrelor de foc, uneltele şi armele din rocă locală şi silex, 
scheletele umane şi artefactele descoperite, aparţin unor comunităţi umane de 
vânători şi culegători ce atestă o largă răspândire a culturilor de tip grarettian : 

- o descoperire recentă făcută în localitatea Molodava situată pe malul râului 
Dniester, provincia Cernăuţi (Ucraina), parte a Bucovinei de Nord, a condus lumea 
ştiinţifica la concluzia ca strămoşii noştri de Neanderthal erau mai evoluaţi 

5 5 5 5 5 

intelectual şi tehnic decât s-a crezut până acum. Noua perspectivă are la bază o 
locuinţă construită din oase de mamut şi decorată cu sculpturi şi desene vechi de 
44.000 de ani (!), care infirmă opinia conform căreia omul de Neanderthal şi-ar fi 
găsit adăpostul doar în adăposturi interioare naturale (cum erau peşterile). Casa 
descoperită are o forma circulară, cu dimensiunile de 8x5 m la interior (40 mp) şi 
7xiom la exterior şi este făcută din 116 oase întregi, care provin de la cel Puţin 15 
mamuţi diferiţi, între care 12 cranii şi 5 maxilare, 14 colţi, 34 de oase pelviene şi 5ide 
oase lungi (sursa : Quaternary International - studiu condus de Laetitia Demay) 


- în situl arheologic de la Ripiceni- Izvor (Botoşani, România) s-au descoperit 
urme de aşezare ale omului de Neanderthal (obiecte de cremene, cuarţit şi os ce 
aparţin paleoliticului mijlociu, perioada cuprinsă între 30.000 şii20.ooo de ani!), 


- la Cetăţica, Bofu şi Dârţu pe masivul Ceahlău, precum şi pe Valea Bistriţei, la 
Bistricioara şi Bicaz, sau în aria judeţului la Ţibucani, Văleni-Boteşti şi Valea Ursului 
(Neamţ, România), 


- la Baia, Zvoriştea, Udeşti, Suceava, Fălticeni, Dolhasca, Ilişeşti, Bogdăneşti, 
Boureni (Suceava, România) 


- în sectoarele Cetate - Zidul de Vest şi Incinta din Complexul Orheiul Vechi 
(R.Moldova) au fost descoperite vestigii din perioada paleoliticului superior (aşchii 
şi unelte din silex), 

- cea mai veche aşezare descoperită pe raza oraşului Piatra Neamţ, este cea de 
la Poiana Cireşului, care aparţine mezoliticului - cca. 12.000 i.e.n. 


- în satul Cealîc, raionul Taraclia (R.Moldova) a fost găsită o aşezare umană 
veche de aproape 7.000 de ani. Pe o suprafaţa de aprox 300 de metri pătraţi, au fost 
descoperite minele unei case şi 200 de obiecte care datează din mileniul V i.e.n. 
Arheologii susţin că aşezarea aparţine culturii Gumelniţa (prima etapă în proto¬ 
istoria Europei), acesta fiind cel mai vechi monument arheologic din sudul Moldovei, 
între obiectele scoase la lumină se află şi topoare şlefuite, pe cât de rare pe atât de 



preţioase, întrucât prelucrarea acestor arme lua foarte mult timp şi necesita o 
pregătire specială. 

- una dintre primele forme de scriere din istorie a fost folosită de populaţia 

Astfel, în localitatea Hândresti de Iaşi, au fost 
descoperite recent două tăbliţe din piatră, ce 
prezintă inscripţii vechi de cel puţin 5 mii de ani. 
Alături de acestea au fost scoase la iveala si o 
serie de unelte manufacturate din silex (cuarţ) 
care nu par sa provină din aceasta parte a lumii. 

Cele două tăbliţe au inscripţii care se aseamănă izbitor cu alfabetul geţilor ! Ele par a 
fi "surori" cu cele de la Tartaria (vechi de peste 5.500 ani). Conform datelor 
preliminare, se pare că în această zonă exista, acum aprox 5 mii de ani, un drum 
comercial important, ce făcea legătura între zona Moldovei şi Ucrania, Polonia sau 
nordul Europei de azi. Sperăm ca, în viitorul apropiat, specialiştii să descifreze 
scrierea şi vechimea lor, pentru a stabili adevărul istoric. 

- studenţii din anii I şi II de la specialităţile istorie şi muzeologie ale Facultăţii 
de Istorie-Geografie din cadrul Universităţii Ştefan cel Mare din Suceava au făcut o 
descoperire de senzaţie, la marginea satului Costâna. 

Arheologii şi asistenţii lor au decopertat 
un mormânt tumular vechi de aprox 
4.000 de ani care pare a fi aparţinut 
unui războinic. Scheletul, care s-a 
păstrat foarte bine, este al unui bărbat cu 
vârsta de aproximativ 30 de ani si 
judecând după fracturile oaselor de la 
picioare şi celor craniene, se pare că 
acesta a avut un sfârsit foarte violent. 

Războinicul, care avea alături de el un topor de piatră găurit, a fost înhumat în poziţie 
uşor ghemuită (probabil în grabă), mormântul fiind orientat în direcţia est-vest. 

Aproximativ în aceleaşi zone de locuire amintite mai sus, este atestată şi etapa de 
tranziţie la neolitic, prezentă prin vârfurile de săgeţi şi uneltele microlitice. 
Născută în această arie pe fondul vechi neolitic, cultura PreCucuteni, cu cele trei 
faze de evoluţie, ocupă sfârşitul mileniului V şi prima jumătate a mileniului IV î.e.n. 





Imagine panoramică din interiorul Muzeului de Artă Eneolitică Cucuteni 


Piatra Neamţ 

II 


începuturile - 


străvechea şi enigmatica Civilizaţie Cucuteni 


Cultura Cucuteni (denumită astfel după satul cu acelaşi nume din apropierea 
Iaşiului, unde în anul 1884 s-au descoperit primele vestigii), cunoscută în vest sub 
numele de civilizaţia Cucuteni-Trypollie, a fost o civilizaţie pre indo-europeană (cu 
până la 7.000 ani în urmă), comparabila cu Megalithic Culture, din vestul Europei. 
Putem spune cu certitudine că civilizaţia Tripolye a dat naştere civilizaţiei europene, 
precedând cu câteva sute de ani toate aşezările umane din Sumer şi Egiptul Antic ! 

Cultura Cucuteni se întindea pe o suprafaţă de 350.000 kilometri pătraţi, pe teritoriul 
actual al României, Republicii Moldova şi Ucrainei, între Carpaţi şi Râul Nipru. 



Cultura Cucuteni este larg răspândită în Moldova, N-E Munteniei, S-E Transilvaniei 
şi Basarabia şi se caracterizează printr-o ceramică de foarte bună calitate, bogat şi 
variat pictată. Ceramica din cultura Cucuteni este unica în Europa, găsindu-se unele 
asemănări doar cu o ceramică dintr-o cultură neolitică din China. între cele două 
culturi este însă o distanţă de timp foarte mare, cea din China apărând după circa un 
mileniu faţă de cea de la Cucuteni! 



Vasele cucuteniene fascinează mai ales datorită formei lor antropomorfe (pe care 
ceramica populara nu a conservat-o în utilitatea sa), cât şi a geometriei hipnotice a 
desenelor. Pe ceramica Cucuteni predomină decorul în spirală, cu numeroase 
variante şi combinaţii. S-au găsit şi figuri feminine cu torsul plat, decorate cu motive 
geometrice dar şi reprezentări zoomorfe stilizate, unele de o surprinzătoare 
asemănare cu reprezentările din peşteri celebre (de ex Altamira, Spania). 






Ca funcţionalitate dar şi ca artă, ceramica Cucuteni rămâne un mister. Privită atent, ea emană o magie 
şi o energie care linişteşte ochiul, dar sfidează imaginaţia : ce simbolizează toate aceste ornamente, 
spirale, vârtejuri şi forme ale vaselor ? Există vase în formă de binoclu şi trinoclu, care nu ştim sigur 
dacă aveau o utilitate prozaică, dar şi vase ca nişte vaze de flori cu găuri laterale (posibil pentru a 
răspândi arome din ierburi arse). Aceste vase te transpun într-o alta lume, cu o filozofie aparte, pe care 
astăzi o descifrăm şi o înţelegem cu greu. 


Cert este faptul ca unele vase de ceramica tripoliene pot concura lejer cu cele mai 
sofisticate şi avangardiste obiecte de interior realizate de unii designeri contemporani 
şi asta într-o perioada primitivă, pe când nu exista încă roata olarului! 



Deşi vasele au peste 5.000 de ani, culorile s-au păstrat intacte, unele dintre obiecte 
părând abia ieşite din cuptor. 

Populaţia aparţinând culturii Cucuteni avea o organizare proto-urbană, cu locuinţe 
mari, cu vetre interioare, ocupaţiile principale fiind vânătoarea, agricultura şi 
meşteşugurile casnice, cum ar fi ţesutul, olăritul, confecţionarea de unelte. Specialiştii 
vorbesc despre un cult al zeiţei-mamă (dovada fiind statuetele antropomorfe 
descoperite). Populaţia Cucuteni practica şi diferite culte solare, evidenţiate mai ales 
prin pictură. Culorile predominante pe ceramica Cucuteni sunt roşul, albul şi negrul. 
Ca formă, vasele diferă de la simple pahare, la vase mari de tipul amforelor. 

Tripolienii erau agricultori iscusiţi, exploatând timp de 50 - 100 de ani singura 
resursa pe care o aveau (pământul) după care, probabil datorită faptului că nu mai 
dădea roade, îşi schimbau locaţia, se strămutau in alt loc, de unde luau totul de la 
început : construiau case, fortificaţii, temple, etc. 

Aşezările lor erau compuse din câteva sute până la câteva mii de case (!) cu 1- 3 
camere, dintre care unele aveau etaj, fiind construite din piatră şi lemn cu izolaţie 
din lut. Construcţiile erau grupate circular sau în şiruri paralele, o dovadă a spiritului 
de obşte existent în timpul şi spaţiul pre-getodac. 




în locuinţele ce fac parte din cultura Cucuteni au fost întâlnite câteva cazuri în care, 
în podeaua locuinţelor, au fost descoperite oase umane, o posibilă mărturie a faptului 
că morţii erau îngropaţi, în mod ritualic, la temelia caselor. Acest lucru pare să fie 
susţinut şi de lipsa necropolelor (cimitirelor). 

Majoritatea locuinţelor descoperite de arheologi sânt arse, întrucât la plecare tripolienii purificau 
locul, ca un ritual. Probabil aveau anumite credinţe sau superstiţii, pentru ca nu luau cu ei nici un 
obiect, ci lăsau totul aşa cum era, lăsînd focul să “sigileze” aşezarea (aşa se explică şi numărul mare de 
vase găsite - lemnul ardea, casa se prăbuşea, dar lutul se pietrifica protejând ceramica de forţele 
rezultate din comprimarea ulterioară). 



Elementele de port popular, ceramica meşterilor populari din satele româneşti mai păstrează încă 
elemente ale acestei culturi misterioase, care depăşeşte chiar şi civilizaţia europeană. Astfel, motivele 
decorative ancestrale, cum ar fi cărarea rătăcită, ochii goi, ochii plini, se regăsesc şi printre cele mai 
arhaice dintre motivele pictate pe ouă, îngemănate sau nu cu simboluri creştine. 



Cucutenienii par să fi fost în general oameni paşnici, deşi prezenţa lor în aşezări 
situate pe înălţimi protejate prin pante abrupte şi şanţuri de apărare dovedesc fie 
existenţa unor ciocniri puternice între comunităţile vecine, fie faptul că se pregăteau 
pentru a preîntâmpina atacul unor populaţii venite de la distanţă. Atacurile s-au 
intensificat spre faza finală, când în zona ocupată de cucutenieni au pătruns triburi 
de stepă venite dintr-o zonă mai îndepărtată, dinspre est, cu un alt mod de viaţă şi 
care au contribuit, până la urmă, la dispariţia culturii Cucuteni. 

Deşi au fost efectuate numeroase investigaţii, dispariţia civilizaţiei Cucuteni-Tripolie 
generează numeroase întrebări şi ipoteze, care rămân să fie soluţionate de viitoarele 
generaţii de arheologi şi istorici. Remarcabil este faptul că Leon E. Stover şi Bruce 
Kraig în cartea "The Indo-European heritage", apărută la Nelson-Hall Publishers, 
Chicago, Illinois, vorbesc la pag. 25 despre Vechea Europă a mileniului 5 î.d.H., care- 
şi avea locul în centrul României de azi! 




III. Strămoşii noştri, Tracii - cândva cel mai mare neam din lume ? 

în urma sintezei dintre autohtonii stabiliţi în spaţiul carpato-balcanic şi cei veniţi, 
îşi face treptat simţită prezenţa o nouă comunitate, o populaţie indo-europeană, ai 
căror reprezentanţi au nume desprinse parcă din filmele SF : 

spre sud - pelasgi, lelegi, ionieni, aheeni, eolieni, dorieni, 

- spre sud-est (până în Asia Mică) - hitiţii, carienii, proto-tracii 

- spre vest (în Dalmaţia şi Iliria) - proto-italicii. 

Regiunile din apropierea Dunării rămân un loc de interacţiune, un pod de legătură, 
între aceste neamuri cu origini comune, indo-europene. Tot ca urmare a proceselor 
etno-lingvistice ce se petrec în regiune îşi fac apariţia şi proto-tracii care se vor 
afirma ca etnie dominanta pe arena istorică de la sfârşitul mileniului II îdH. 
Tracii sunt consideraţi deopotrivă şi strămoşii vikingilor, cu care au asemănări 
vizibile în ceea ce priveşte ţinuta războinicilor (vezi imaginea de mai jos). 



în absenţa unor scrieri istorice, originile preistorice ale tracilor rămân obscure. 
Dovezile existenţei unei civilizaţii proto-tracice în perioada preistoriei sunt legate 
de păstrarea unor materiale arheologice şi de însemnările vremii. 


Tracii rămân cel mai vechi popor balcanic amintit în relatările autorilor antici, un 
popor de origine indo-europeană a cărui etnogeneză s-a petrecut la sfârşitul 
mileniului III - începutul mileniului II î.Hr, în spaţiul nord balcanic, în vecinătatea 
strămoşii hitiţilor, a italicilor, proto-balto-slavilor etc. Istoriografia modernă clasifică 
tracii ca pe un popor aparţinând subgrupei estice (satem), fapt ce-i leagă practic 
popoarele antice iraniene (sciţi, cimerieni, sarmaţi), de slavi şi baltici. 
Asemănările sunt confirmate de elemente precum stilul lor de viaţă, de meseriile 
practicate, de obiectele de artă descoperite şi de ritualurile de înmormântare. 

Xenofan din Colofon (poet şi filosof grec sec VI- V-lea î.Hr.) spunea: ”Etiopienii spun 
că zeii lor sunt cârni şi negri; Tracii spun că ai lor au ochii albaştri şi sunt roşcaţi ”. 
Dacă dăm crezare acestor afirmaţii, putem intui că măcar o parte dintre triburile 
tracice aveau un ten deschis, ochii albaştri şi părul roşcat. 

De curând, au apărut noi ipoteze conform cărora tracii aveau un ten închis la culoare, 
aspect mediteranean, ten măsliniu şi ochi negri. Savanţii bulgari (Alexander Fol, Ivan 
Marazov, Elka Penkova) susţin că tracii făceau parte dintr-un grup de popoare mult 
mai larg, cu trăsături mediteraneene : traco-pelasgienii. 









Sursele antice indică că tracii care s-au aşezat si au trăit în zona munţilor Haimos si 

Rhodopi erau neamuri primitive, războinice, în vreme ce tracii ce s-au stabilit de-a 
lungul coastelor Mării Egee şi Mării Marmara, erau mult mai civilizaţi şi mai paşnici. 

Tracii erau o populaţie sedentară, având drept principale preocupări agricultura, 
creşterea vitelor, viticultura şi mineritul. Ei erau cunoscuţi ca aprigi războinici, caii 
şi armele lor fiind vestite în antichitate. 



Vârfuri de suliţe şi săgeţi Vas din aur - tezaurul tracic de la Rădeni, NT 

Datorită firii războinice, unii dintre cei mai cruzi si tehnici gladiatori proveneau din 
Tracia. Thraex, gladiatorii traci, purtau un scut rectangular mic (60x65 cm), armuri 
uşoare în zona picioarelor, o protecţie numită manica pe toata lungimea mâinii 
drepte şi un paloş curbat şi scurt (40-45 cm), sica (sau falxul) acestea dovedind-se a 
fi de o eficienţă debordantă datorită curburii tăişurilor, care acoperea multe unghiuri 
moarte în cazul unei confruntări corp la corp fluide şi rapide (cum erau cele din 
arenele romane dar şi de pe câmpurile de luptă din acea vreme). 



Thraex erau temuţi şi respectaţi de luptătorii din toate colţurile Imperiului. 

Unul dintre ei, Spartacus, a intrat în istorie, conducând cea mai mare răscoala din timpul Imperiului 
Roman. Pentru istoricii romani, Spartacus a rămas cel mai bun gladiator roman şi cel mai mare 
duşman al Romei, după Hannibal. 

Dar să revenim la tracii de acasă : prima menţiune a tracilor aparţine lui Homer. 
In Iliada, tracii sunt amintiţi ca aliaţi ai troienilor. Poemele homerice menţionează 
două neamuri trace (sintii şi ciconii) precum şi numele unui Rege al tracilor, Reso. 
Tracii locuiau pe un vast teritoriu ce cuprindea spaţii întinse de la Marea Egee şi 
Peninsula Anatolică (la sud), până la Carpaţii Nordici şi cursul superior al Nistrului 
(la nord), de la Dunărea de Mijloc şi podişul Moraviei (la vest), până la Marea Neagră 
şi gurile Niprului (la est). 

în această perioadă erau împărţiţi în nenumărate grupuri şi triburi. Totuşi au apărut 
şi câteva state tracice puternice, bine organizate : Regatul Odrysian şi Regatul Dac al 
lui Burebista (asupra căruia vom reveni). 






La începutul mileniului I î.Hr., tracii populează un areal din ce în ce mai extins, fiind 
prezenţi în majoritatea provinciilor balcanice antice: Tracia, Moesia, Dacia, Sciţia 
Minor, Sarmaţia, Bythinia, Mysia, Macedonia, Panonia şi în alte regiuni din Balcani şi 
din Anatolia, în timp ce geţii se întindeau dincolo de Dunăre ajungând până la râul 
Bug. în afara de Peninsula Balcanică, ei formau majoritatea populaţiei şi în multe 
dintre insulele Mării Egee: Samotrace, Naxos, Tasos, Lemnos, Cos, Lesbos. De 
asemenea, tracii sânt atestaţi în Asia Mică unde au contactat cu hittiţii, troienii şi alte 
populaţii indo-europene înrudite din regiune. 

Datorită unor particularităţi de ordin lingvistic şi a culturii materiale, vastul areal 
tracic este divizat de lanţul Munţilor Balcani (Haemus) în două mari părţi: tracii de 
nord şi tracii de sud. Printre tracii de sud cei mai cunoscuţi erau odrişii, beşii, bitinii, 
ciconii şi edonii, iar printre tracii de nord, geţii (mai târziu dacii), tyrageţii, crobizii, 
tribalii, costobocii şi carpii. 

După trecerea în Asia, aceşti oameni erau denumiţi bitinieni ; înainte se numeau 
strimonieni, fiindcă locuiau în valea superioară a râului Strimon, de unde fuseseră 
izgoniţi de misieni şi de troieni. Conducătorul acestor traci asiatici a fost Bassaces, 
fiul lui Artabanus. 

Până în secolul al V-lea î.Hr., tracii au devenit un popor atât de numeros încât 
Herodot afirma în cartea a 5-a că ”După indieni, neamul tracilor este cel mai mare; 
dacă ar avea o singură conducere şi ar fi uniţi în cuget, ei ar fi, după părerea mea, 
de neînfrânt. Dar unirea lor e cu neputinţă şi nu-i chip să se înfăptuiască, de aceea 
ei sunt slabi”. 

în cartea a 7-a, Herodot descrie echipamentul de luptă folosit de traci pe vremea 
dominaţiei persane : tracii mergeau la luptă purtând pe cap piei de vulpe, iar 
corpurile şi le acopereau cu o tunică, peste care aşezau o mantie lungă de diferite 
culori. în picioare purtau botine făcute din piele de cerb; ca arme foloseau suliţe, 
pumnale mici şi scuturi. 



în cartea 5-a,Herodot descrie pe larg obiceiurile stranii ale diverselor triburi tracice : 


Tracii care locuiesc deasupra Crestonaens au următoarele obiceiuri : fiecare bărbat are mai multe 
femei; şi cum moare acesta, între ele se încinge o dispută aprigă pentru a stabili care a fost preferata 
defunctului; prietenii fiecăreia pledează cu înflăcărare în numele respectivei, iar cea care îşi 
adjudecă onoarea de a fi fost cea mai iubită de fostul soţ este omorâtă deasupra mormântului 
acestuia de către cea mai apropiată rudă a ei, după ce în prealabil primeşte laudele tuturor 
bărbaţilor şi femeilor; în final ea este îngropată alături de soţul ei. Celelalte rămân foarte mâhnite, 
pentru că nu există ruşine mai mare decât aceasta. 



Tracii care nu aparţin acestor triburi au următoarele obiceiuri. îşi vând copiii negustorilor. Pe fete 
nu le supraveghează, lăsându-le complet în voia sorţii; în schimb, sunt foarte atenţia comportarea 
soţiilor lor. Miresele sunt cumpărate de la părinţi pe sume mari de bani. Existenţa unui tatuaj 
sugerează naşterile de nobili, iar lipsa lui, naşterile oamenilor de rând. A nu avea o ocupaţie este cel 
mai onorant lucru cu putinţă, în timp ce a fi agricultor reprezintă ruşinea supremă. A trăi din război 
şi jaf este cel mai glorios lucru. Acestea sunt cele mai importante obiceiuri ale lor. 


Tracii se închinau la doar trei zei : Marte, Bacchus şi Diana. Spre deosebire de restul 
supuşilor, regii lor se închinau cel mai mult la Mercur, jurând întotdeauna în numele 
lui şi susţinând că sunt legaţi de acesta. 


Bogaţii erau îngropaţi după cum urmează : corpul era aşezat afară timp de trei zile; în acest timp, tracii 
comit crime şi după ce îl jelesc pe mort, ei sărbătoresc deasupra lui. Apoi, ori ard cadavrul, ori îl 
îngroapă în pământ. în cele din urmă, ridică o colină deasupra mormântului şi îşi dispută întâietatea 
în tot felul de jocuri, în urma cărora unuia dintre participanţi i se acordă premiul cel mare. Acesta era 
ritualul înmormântării la traci, unul dintre cele mai complexe ritualuri din lume. 


Daca tot privim lumea geto-daca prin lupa lui Herodot, poate ca n-ar fi lipsit de interes să înţelegem 
cine era şi cum gândea acest autor : s-a născut într-o familie bogata, în anul 484 idH, în oraşul 
Halicarnas (Asia Mica), într-o zona de contact a civilizaţiilor greacă şi persană. 
A trăit în Atena, apoi în sudul Italiei, la Thuri. în timpul călătoriilor sale (în special prin Imperiul 
Persan) aduna documente şi mărturii orale, pe baza cărora scrie o lucrare ampla în noua volume, 
numita Istorii, în care prezintă lumea aşa cum era perceputa de greci : geografia şi obiceiurile din 
Orient şi Egipt, războaiele cu aşa numiţii barbari, tot soiul de curiozităţi, etc, informaţiile, de multe ori 
nefiltrate, fiind foarte variate. 


Faţă de lumea barbară (cea din afara Greciei), istoricul arată destulă înţelegere, nu condamnă nimic, 
nu ridiculizează. Pentru el centrul lumii rămâne însă Atena, iar modelul uman la care se raportează 
este cel al grecului. Astfel, dacă în primul cerc se situează lumea civilizată, în cel de-al doilea sunt 
plasaţi tracii şi bine-nţeles geţii, în al treilea cerc se situează sciţii, cu felul lor de a fi dus la extrem şi în 
ultimul cerc, al patrulea, este pusă Africa neagră, total ruptă de normal. 


în ceea ce-i priveşte pe geţi, istoricii romani, în marea lor majoritate, preiau trunchiat ceea ce Herodot 
a scris despre ei. Vitejia lor este demonstrată de faptul ca s-au împotrivit cu nechibzuinţa armatei lui 
Darius, care însă i-a supus rapid. Iată textul original (în traducerea lui Dimitrie I Ghica) : ” înainte de a 
sosi la Istru , primul popor pe care îl supuse Darius au fost Geţii, care cred ca sunt nemuritoricad 
Tracii, care stăpânesc părţile Salmydessului şi care locuiesc mai sus de cetăţile Apollonia şi 
Mesembria şi care se numesc scyrmiazi şi nipsei, se predaseră lui Darius fără lupta, iar Geţii, 
hotărându-se la o împotrivire îndărătnicăfura suspuşi îndată, cu toate ca sunt cei mai distinşi şi 
mai drepţi dintre traci”. Aşadar,cei mai viteji dintre traci s-au împotrivit fără noimă uriaşei armate 
persane şi au fost rapid învinşi, într-ungest eroic foarte asemănător cu cel al războinicilor din Sparta 
(sursa : articolul ”Cei mai viteji şi mai drepţi dintre traci”, scris de Voicu Hetel) 



Ancient 

Traces 


» «. * 


• • • * 

Pontul Eu* in 


Or*o 


M o $ o g e a 

— LIMBILE IURO-DACO-TRACICE 

(■ •' | Tfrponin* 
i * | T»poniir.« IrK* 

Mie M iriHW 


|Tn(l 

MIM 


| Mauplwii | ] Tînnra. Bftnwni 


Din izvoarele scrise şi arheologice reiese că în sec.VI-V î.e.n, oraşele greceşti de pe 
litoralul Mării Negre au influenţat decisiv istoria tracilor şi sciţilor. 








Astfel, unele localităţi întemeiate pe coasta de apus a Mării Negre şi anume Histria, 
Tomis (Constanta), Callatis (Mangalia), Dionysopolis ((Baleik) Odessos (Varna), 
Messembria (Nessebar), Apolonia (Sozopol), Todessos (Varna), Tyras, la gura 
Nistrului, care deveniseră centre culturale şi comerciale deosebit de importante, 
aveau legături strânse cu lumea tracă. La nord de Tyras a fost întemeiat, în prima 
jumătate a sec.VI, oraşul Olbia, care a evoluat într-un oraş-stat şi care a făcut comerţ 
cu regiunea Bugului şi a Nistrului; judecând după unele descoperiri arheologice, 
Olbia a întreţinut relaţii comerciale atât cu populaţia tracă din Moldova actuală, cât şi 
din Transilvania, până în Câmpia Maghiară. 

O ipoteză interesantă, dar de greu de probat - frăţia regilor traci 

Descoperirea unor coifuri trace pe teritoriul României, din perioada pre-dacică, a 
stârnit o nouă controversă şi noi ipoteze referitoare la triburile şi conducătorii traci. 

Au fost descoperite, pe rând, nu mai puţin 
de cinci coifuri trace, lucrate integral din 
aur sau argint, care conţin, oarecum 
straniu, aceleaşi motive şi au aproape 
aceleaşi însemne încrustate pe ele. 

Coifurile din aur găsite la sute de kilometri 
distanţă unul de altul, în locuri diferite, dar 
toate datând din aceeaşi epocă pre-dacică, 
au asemănări uluitoare. 

Primul, cel mai cunoscut dintre ele, a fost coiful de la Peretu, apoi cel din mormântul 
de la Coţofăneşti, încă unul a fost descoperit la Cucuteni, lângă Iaşi, apoi cel de la 
Agighiol, dezgropat tot dintr-un mormânt regal şi ultimul, cel mai enigmatic dintre 
toate, a fost coiful găsit pe malul Dunării, lângă Porţile de Fier. Acesta a şi dispărut în 
mod misterios din ţară, ca să reapară apoi tocmai peste Ocean, într-unul dintre cele 
mai mari muzee ale lumii, Art Museum din Detroit (SUA). 




Teoria care s-a cristalizat în urma acestor descoperiri, este aceea că regii traci 
(stăpânitorii Lânii de Aur din cântecele lui Homer), erau cumva înfrăţiţi printr-un 
legământ, cel puţin militar. Motivele similare de pe coifuri sugerează că armatele 
acestor regi ar fi fost ocazional aliate şi afişarea de însemne militare şi alte simboluri 
comune, uşor vizibile, avea darul de a face acest lucru remarcat. 

Astfel, se naşte o altă ipoteză interesantă, că triburile tracice de pe teritoriul României 
erau legate, cu mult înainte de Burebista, prin alianţa regală a conducătorilor. 





Cei aleşi purtau ca semn de recunoaştere coifuri de aur sau de argint, gravate cu 
semne comune, codificate pentru străini, dar pline de înţelesuri pentru triburile 
înfrăţite. 

Apariţia proprietăţii private a determinat diferenţierea socială după avere care, la 
rândul ei, a condus la stratificarea societăţii dacice şi la apariţia claselor sociale : 
Tarabostes (Pileaţi) respectiv aristocraţia militară şi sacerdotală şi Comaţi, respectiv 
producătorii liberi, marea masă a populaţiei (agricultori, meşteşugari). Stratificarea 
socială a fost însoţită de apariţia primelor triburi şi uniuni de triburi, conduse de şefi 
militari numiţi regi. Principalele triburi daco-getice erau : 

- apulii în zona Alba Iulia; 
burii pe malurile Oltului; 

costobocii în nordul Moldovei si în Maramureş; 

- carpii în Moldova Centrală; 

- crobyzii şi tryzii în Dobrogea. 

Fiecare trib stăpânea un teritoriu cu o aşezare mare, fortificată, numită "dava", având 
rol de centru administrativ. Dovezile arheologice, precum şi izvoarele narative, atestă 
existenţa unor puternice uniuni de triburi conduse de "basilei" (regi) pe întreaga 
durată istorică a Antichităţii. Astfel, în sec. al IV-lea î.d.Hr. este atestată uniunea de 

triburi condusă de "rex Histrianorum", care se opune sciţilor. Mai târziu, Alexandru 
Macedon înfrânge o uniune de triburi din nordul Dunării la 335 î. Hr. 

între 300 î.d.Hr. şi 292 î.d.Hr. se desfăşoară confruntările dintre uniunea de triburi 
din centrul Munteniei condusă de Dromichaetes, cu reşedinţa la Helis, si cea condusă 
de Lisimach, care este luat prizonier. Tot în sec. III î.d.Hr. este menţionată, într-o 
inscripţie de la Histria o uniune de triburi din sudul Moldovei condusă de 
Zalmodegikos. între secolele III şi II î.d.Hr., Histria este atacată de tracii sudici, 
conduşi de Zoltes. O inscripţie a cetăţii aminteşte pe Rhemaxos şi pe fiul acestuia, 
conducători dobrogeni, care ajută cetatea. La începutul sec II i.d.Hr., în estul 
Transilvaniei, uniunea de triburi condusă de Oroles se luptă cu bastarnii, fiind 
succedată în menţiunile istorice de uniunea condusă de Rubobostes, pe acelaşi 
teritoriu. 



Autorii antici menţionează circa o sută de comunităţi tracice, dar sânt documentate 
mai precis doar 22 de triburi (fiecare cu particularităţile sale). Marile descoperiri 
arheologice din România, Moldova şi Ucraina de astăzi atestă o civilizaţie pre¬ 
creştină uluitoare, care s-a născut şi dezvoltat cu 3.000 de ani înainte de Hristos ! 










TRIBURILE DACICE, ASA CUM APAR ÎN INSCRIPŢII: 


agrianii 

bebricii 

caenii 

albocensii 

benii 

carpii 

aletoii 

berecyntii 

carpodacii 

ansamensii 

bessii 

caucoensii 

appiarensii 

bettegerii 

ceiagisii 

apulii 

biephi-biefii 

celegerrii 

apsinthioi 

bisaltii 

ciconii 

arsietaii 

bistonii 

coilaletae 

artacii 

bitinii 

corallii 

asti 

brianţii 

corpilii 

ausdecensii 

brigii 

costobocii 


brisii 

cotenses 


burii 

crestonii 

crobizii 

saboci 

tagrii 

crusaeii 

sacii 

terizii 


sapeii 

thunatii 

utii 

sargeti 

tilatii 

zaielii 

satrii 

tinii 

zbaleonii 

serdii 

trausii 

zeranii 

sienses 

trerii 


siginii 

tribalii 


singi 

tyntenii 


sithonii 

sucii 

tyragetae 



dacii 


laii 

paioplii 

dantheletii 

maedi 

paitii 

darsii 


maedobithyniimo 

panaioii 

derronii 

esi mygdonii 

piarensii 

digerri 


napeii 

piephigi 

dimensii 

nipsaioii 

piengetii 

diobessii 

obulensii 

pierii 

dioii 


odomantii 

pirogerii 

dolonsii 

odrisii 

pliastii 

drosii 


oinensii 

potulatenses 

drugeriiedonii 

oitensii 

predavenses 

geţii 


olizonii 

ratacenses 

harpii 


orrescii 

rondaloi 

hypsalti 

Conform informaţiilor rămase de la Strabon (63 î.Ch. - 19 d.Ch.), dacii locuiau în zona muntoasă (şi 
indică râul Mureş) până în partea superioară a Dunării (denumită Danubius - de la izvoare şi până la 
Drobeta), iar geţii stăpâneau partea de şes şi cea inferioară a Dunării (denumită Istru), până la Marea 
Neagră. Tot el ne spune că „dacii au aceeaşi limbă cu geţii” şi că „elenii i-au socotit pe geţi de neam 
tracic”. în concluzie, se poate afirma cu certitudine că dacii sau geţii, sunt două denumiri pentru unul 
şi acelaşi popor, sau cel puţin a două populaţii strâns înrudite. 


Despre zeii daci se ştiu destul de puţine lucruri, datorită faptului că, înaintea cuceririi romane, pentru 
grecii antici şi pentru latini, cultura şi chiar existenţa poporului dac constituiau un mister. Dacii 
venerau un număr de 4-5 zei majori Gebeleizis, Bendis, Derzis, Kandaon, zeul războiului, asemănător 
zeului grec Ares, şi încă un număr restrâns de zei minori. De la apariţia profetului Zamolxis în Dacia, 
religia dacică devine monoteistă, acest profet fiind divinizat după moarte şi considerat zeul suprem 
(legenda spune că Zalmoxis nu s-a înălţat spre cer, ci a dispărut într-o peştera din Cogaionon, la fel 
Gebeleizis, era sub pământ) Zeii daci despre care există ceva informaţii nu sânt foarte mulţi: 


Gebeleizis 

Zamolxes 

Bendis 

Derzelas 

Dabatopienos 

Eitiosaros 

Kandaon 


- zeul suprem înaintea lui Zamolxes; zeul tunetelor şi al fulgerelor 

- divinitatea supremă a dacilor, care a luat treptat locul lui Gebeleizis 

- zeiţa pădurilor, a farmecelor, a vrăjilor şi a lunii 

- zeul vigorii, al sănătăţii 

- zeul metalurgiei 

- despre care nu se ştiu prea multe informaţii 

- un zeu al războiului, echivalent lui Ares sau Marte, căruia geţii îi jertfeau 
prizonierii prinşi în război, "socotind ca zeul războaielor trebuie împăcat 
prin vărsare de sânge omenesc” (Iordanes) 

- o zeiţă a focului vetrei, a focului sacru, deci înzestrată cu atribute 
asemănătoare Vestei la romani 



PROTO-ARHITECTURĂ : aşezările dacilor se împart în 3 categorii importante: stânile, locuinţele 
familiale şi aşezările fortificate. Din punct de vedere constructiv, casele de locuit se împart în două 
categorii distincte : cele getice (de câmpie) şi cele dacice (de munte). 

Geţii foloseau ca locuinţe bordeiele sau casele de suprafaţă. Bordeiele erau de forma rombică, 
neregulată, ovală, rectangulară, sau patrulaterică cu colturi rotunjite. Dimensiunile bordeielor 
atingeau în general im adâncime, 5m lungime şi 3m lăţime. Majoritatea locuinţelor de la câmpie o 
reprezentau însă casele de suprafaţă. De forma rectangulară sau elipsoidală aceste case erau ridicate pe 
suprafaţa solului pe un schelet de popi din lemn ce susţineau o împletitura deasă de nuiele, peste care 
se aşternea un strat gros şi dens de lipitura de lut amestecat cu paie. Deşi majoritatea caselor erau 
acoperite cu trestie ori paie, foarte multe aveau acoperiş din ţigle de lut ars. Scheletul lemnos era prins 
cu scoabe şi cuie. Podelele se realizau din lut bătătorit. Uşile erau închise cu zăvoare asigurate cu chei. 
Cu mici excepţii, aproape toate încăperile erau prevăzute, în coltul de NE sau E cu o vatra deschisă 
aproape rotunda (cu laturile pana la 1,20 m) realizata din lut bătătorit care, ars, devenea foarte dur şi 
obţinea o culoarea roşiatică albicioasă, şi care servea la prepararea hranei. în multe case s-au găsit 
cuptoare menajere. Dimensiunile caselor ajungeau pana la 6x4 m. Tehnica de construcţie a caselor 
poate fi observata şi azi la casele "bătrâneşti” de la ţară. 

Casele dacilor de la munte aveau avantajul prezentei pietrei, ca material de construcţii. La aceste 
altitudini casele aveau fundaţie din blocuri de piatra mai mult sau mai puţin îngrijit lucrate, în funcţie 
de averea sau statutul proprietarului. S-au descoperit deasemeni case din bârne de lemn îmbinate prin 
sistemul de scobituri în forma de coada de rândunică, case la care nu se foloseau nici un cui. Aceste 
case aveau o forma poligonala cu 6-8 laturi, cele construite în sistemul clasic erau dreptunghiulare sau 
rotunde. Majoritatea erau construite din bârne de lemn aşezate orizontal. La colturi era plasat cate un 
stâlp vertical, cu rol de susţinere a celor orizontale. Casele mai sărace aveau între stâlpii de colt o 
împletitura de nuiele lipita cu lut din belşug peste care se aplica tencuiala eventual colorata. 

Cele mai impozante locuinţe (deasemeni în număr mare) sunt cele de tipul turnurilor. Acestea aveau 
fundaţii de tip zid din blocuri de piatra, peste care era înălţat parterul din cărămizi de lut arse, subţiri 
şi etajul din bârne de lemn aşezate orizontal. La turnurile locuinţă de la Costeşti atât zidul de piatra cat 
şi cel din cărămizi aveau lăţimea de 3m (!). La etaj se putea ajunge atât printr-o scara exterioara 
aşezată pe lespezi de piatra cat şi printr-una interioara din lemn sau piatra. Etajul reprezenta spaţiul 
de locuit, parterul fiind folosit ca depozit. Accesul în nivelul inferior se făcea printr-o poarta (la 
Costeşti larga de i,8m, probabil pentru a permite accesul unui atelaj, deci aveau "garajul” în casă). 
Multe case aveau pridvor cu acoperiş susţinut de stâlpi de lemn sau mai simplu, sub o streaşină mai 
lată, La casele nobililor usa era masivă si bătută cu tinte de fier cu floarea mare, uneori frumos 
ornamentată. Casele aveau în mod obişnuit una sau două încăperi (desigur la cele cu etaj numărul se 
dubla). Podeaua la toate casele era din pământ bătut făţuit cu grija. Acoperişurile erau în două ape la 
casele dreptunghiulare şi conice la casele poligonale şi rotunde, majoritatea din şindrilă. Un număr 
însemnat de case aveau totuşi acoperiş din ţigle, (sursa : http://www.dacia.co.ro) 


Alături de locuinţele obişnuite destinate unei familii, în epoca dacică se întâlnesc frecvent clădiri de 
locuit cu dimensiuni ample şi număr mare de încăperi (folosite la adăpostirea sclavilor, a trupelor, a 
celor fără case individuale, ca spitale) Concentrând eforturi constructive majore şi presupunând ample 
cunoştinţe de edificare, aceste construcţii aveau de regula pereţii realizaţi din bârne de lemn sprijinite 
pe temelii din piatra sau pe stâlpi încastraţi în sol. încăperile erau dispuse pe două sau trei travee cu 
una sau două deschideri. Aceasta organizare presupune existenta unei scheme funcţionale clare, 
premergătoare construcţiei, pe baza căreia se realiza gruparea spatiilor, pornindu-se de la destinaţia şi 
importanta fiecărei încăperi 


Spatiile semi-deschise (prispe şi foişoare) înconjoară edificiul pe două sau trei laturi. Sistemul de 
organizare a planimetriei, cu travei şi deschideri, dădeau acestor construcţii un evident caracter 
monumental, subliniat atât prin ritmul coloanelor care marcau spatiile semideschise, cat şi prin 
utilizarea unor materiale de construcţie deosebite (olane de coamă, ţigle de acoperiş etc). 
Amplitudinea edificiilor (dimensiuni de pana la 40 m lungime şi 20-25 m lăţime) şi gabaritul unor 
încăperi (deschideri libere de 8-12 m), presupun, pe de o parte, procedee constructive elevate, iar pe de 
alta parte cunoştinţe tehnice avansate, ajungând pana la realizarea unor “ferme” din material lemnos, 
capabile să suporte deschiderile amintite şi care s-au perpetuat în structurile maramureşene sau 
şarpantele de susţinere a acoperişurilor la construcţiile familiale de astăzi. 


STEAGUL DACILOR - 


LUPUL ALB CU TRUP DE ŞARPE, UN ADEVĂRAT TOTEM TRIBAL 

Geograful Strabon constata că numele străvechi al dacilor, care se pierdea în negura vremurilor, era 
DAI sau DAV, adică lup, sau ”cei care se aseamănă cu lupii”. Astfel, întreaga simbolistică pe care dacii 
au impregnat-o antichităţii a fost pusă de contemporanii lor sub semnul lupului, ce întruchipa o 
conştiinţă de neam războinic. 

Geto-dacii aveau două tipuri de steaguri, în jurul cărora se aduna armata : unele sub formă de drapel 
(prapuri) şi unele sub forma de stindard (dracones). 


Stindardul dacic era un balaur cu cap de lup, cu gura deschisă, fixat cu gâtul într-o prăjină, făcut din 
bronz sau argint iar coada din stofă, acoperită cu solzi metalici sau franjuri tricolore ( de exemplu, 
cetatea Aquincum - Buda Veche avea în stema sa culorile roşu, galben şi albastru pe care J.F. 
Neigebaur le considera ”o moştenire a Daciei”) 

Era astfel construit încât în bătaia vântului sau în goana cailor (printr-un ingenios sistem interior), 
producea un şuierat puternic ce avea ca efect îmbărbătarea oştilor proprii şi panicarea soldaţilor 
inamici. în plus acest şuierat şi efectul de şerpuire pe care îl producea, induceau o stare de nervozitate 
cailor cavaleriei adverse. 

Ideea era, pe de o parte, de a înfricoşa duşmanii în timpul luptei, iar înainte de confruntări sau purtat 
de soli, de a arăta oricui cum sfârsesc cei care atentează la ceea ce aveau. 

Această flamura serpentiformă orizontală cu lupul în poziţie ofensiva, era un puternic simbol religios, 
care în acelaşi timp îmbina două caracteristici naturale, forţa lupului şi orgoliul şarpelui, 
împăratul Marcus Aurelius(i6i-i8o) a purtat mai multe războaie cu sarmaţii-iazigi aliaţi cu dacii liberi 
şi în urma unuia din aceste războaie (171) le-a luat, printre trofee, şi numeroşi "balauri”, cu care 
armata romana a defilat la Roma. Acest fapt arată că la aproape un secol de la cucerirea unei părţi din 
Dacia, cei rămaşi în afara controlului imperial foloseau încă acelaşi dragon zburător. 


înţelegându-i utilitatea, romanii l-au preluat şi l-au folosit ca stindard, dându-i posibilitatea să devină 
unul dintre însemnele militare care au făcut istorie. Trupele recrutate din rândul dacilor, dislocate în 
diferite părţi ale Imperiului roman au păstrat şi în continuare acest simbol heraldic, prin care şi-au 
păstrat individualitatea. 


Arian, numit guvernator al Cappadociei în vremea împăratului Hadrianus (117-138), i-a cunoscut pe 
dacii din legiunea Alia I Ulpia Dacorum şi a rămas impresionat de modul în care se instruiau, de 
dârzenia cu care mânuiau armamentul precum şi de disciplina de care dădeau dovadă în timpul 
exerciţiilor militare. în lucrarea Arta tacticii, acesta descrie “insignele scitice” din armata romană, ca 
fiind ”nişte balauri de mărime proporţională cu aceea a prăjinilor de care sunt legaţi [...] din bucăţi 
de pânză de diferite culori, cusute laolaltă. Balaurii aceştia au capul şi întregul trup până la coadă ca al 
şerpilor. Vicleşugurile acestea au fost născocite pentru ca balaurii să apară cât mai înspăimântător. 
Când caii stau pe loc nu poţi vedea nimic mai mult decât bucăţi de pânză de diferite culori care atârnă 
în jos. Când însă caii pornesc, aceşti balauri se umflă din pricina aerului, semănând grozav cu fiarele şi 
şuierând din pricina mişcării puternice, deoarece aerul îi străbate cu putere. Aceste insigne nu numai 
că fac plăcere ochilor, dar folosesc chiar pentru a putea fi deosebiţi cei ce dau năvală şi pentru ca 
rândurile călăreţilor să nu se încurce”. 


Fiind acceptat oficial ca însemn militar de Roma, steagul cu balaur zburător (dragonul) a fost purtat de 
către trupele formate din dacii intraţi în slujba Imperiului în întreg Imperiul Roman : Cohors III 
Dacorum (în Macedonia), Vexillatio dacorum parthica (în Mesopotamia) şi Cohors I Aelia Dacorum (în 
Britania), care a avut misiunea, alături de alte trupe, să apere zidul lung de 120 km construit în vremea 
împăratului Hadrianus, pentru a stăvili repetatele atacuri ale picţilor şi scoţilor. 



Este interesant faptul că această cohortă, formată din 1.000 de daci (milliaria), a staţionat în Britania 
timp de două secole, avându-şi reşedinţa în castrul de la Amboglana (Camboglana). O diplomă militară 
din anul 145 atestă că dacii din aceasta cetate, deveniţi cetăţeni romani, au fost lăsaţi la vatră şi 
împământeniţi pe pământurile Britaniei. Dacii din această trupă au păstrat însemnele dar şi 
armamentul tradiţional pe care îl puneau acum în slujba Romei. O parte dintre comandanţi lor erau de 
asemenea daci (dar odată cu funcţia primeau nume romane). Unul dintre ei, Claudius Menender a 
ordonat să se sculpteze pe piatra pusă de el un cuţit încovoiat (sica, arma străveche a dacilor), dovadă a 
conservării tradiţiilor de luptă dacice. 


în acest context, se poate afirma că dragonul, moştenit şi păstrat secole de-a rândul pe pământul 
Britaniei şi adoptat mai târziu ca un însemn militar propriu de către celţi, gali şi englezi, reprezintă o 
părticică din tezaurul spiritual dacic, lăsată moştenire atât de departe de casă. 



Acest steag, la fel de vechi ca neamul tracilor, i-a însoţit permanent în luptă pe dacii liberi. El a produs 
o puternică impresie asupra tuturor popoarelor cu care adepţii lui Zamolxis au intrat în relaţii de 
prietenie sau de duşmănie. 

Stindardul căluşarilor, aşa cum îl cunoaştem azi, alcătuit din panglici colorate, se aseamănă cu 
stindardul dacilor, balaurul intrând astfel în folclor, în legende şi în credinţele populare, sub forma de 
simbol negativ. (Sursa : Studii de istorie a înălţării şi declinului naţiei româneşti, de prof. Aurel V. 
David) 

Un alt simbol dac a fost pumnalul încovoiat. Ca războinici, dacii au fost apreciaţi mai ales pentru 
iscusinţa cu care mânuiau în luptă sica, arma specifică cu care au intrat în nemurire. 



Monumentul "Semn Dacic", ridicat pe "hula Turdaşului" (cum numesc localnicii colina cu pricina de 
lângă Orăştie), reprezintă un falx dacic. Este arma cea mai eficace a dacilor, cea care i-a determinat pe 
romani ca, după războiul de la 101-102, să-şi modifice coifurile şi scuturile, care nu rezistau din cauză 
că tăişul situat pe interiorul curburii, puterea loviturii şi efectul de seceră dat de conformaţia armei 
formau o combinaţie extrem de eficientă. Falxul gigantic, de 3,5 metri înălţime, făcut din bronz şi 
alamă, e aşezat pe un soclu de 2,5 metri, din armătură cu fier beton, pe care stă scris că monumentul e 
ridicat în memoria lui "Decebalus". 

Societatea daco-getică era împărţită (încă înainte de Burebista) în clase şi categorii 
sociale : 

Nobilii, urmaşii vechii aristocraţii tribale getice (existente deja din sec. V î.e.n.) erau 
acei tarabostes (cuvânt autohton) din rândurile cărora se alegeau atât Regele cât şi 
sacerdoţii şi nu în ultimul rând marele preot. 















Nobilii (care aveau dreptul să-şi acopere capul purtând o cuşmă), erau şefii de triburi, 
de ginţi şi de mari familii, erau căpetenii militare şi mari proprietari funciari. 
Fără îndoială că, atât timp cât rămâneau aserviţi Regelui, beneficiau şi de privilegii. 
Se ştie că regii daci duceau tratative, (ca orice suveran independent şi recunoscut ca 
atare chiar de statul roman) şi că trimiteau soli oficiali, încheiau tratate, alianţe, etc, 
atribute care presupun existenţa unei cancelarii centrale. 


Recrutaţi din rândurile aristocraţiei, preoţii deţineau monopolul activităţilor de 
ordin ştiinţific şi religios, ei ocupându-se de astronomie, de medicină, de 
interpretarea semnelor cereşti, de probleme teologice şi morale. în afară de atribuţiile 
lor specifice, sacerdotale, şi de activităţile enumerate mai sus, preoţii exercitau 
desigur şi funcţii judecătoreşti. Marele judecător, forul suprem în ultimă instanţă 
rămânea însă Regele. 


Marele Preot era sfătuitorul cel mai de prestigiu şi cel mai ascultat al Regelui, el 
însuşi investit efectiv cu autoritate de Vice-Rege. Marele Preot putea urma chiar şi la 
tronul statului - cum a fost cazul lui Deceneu care, după moartea lui Burebista, a 
devenit bazileu (Rege) al statului dac intra-carpatic. 


A doua categorie socială principală o formau oamenii de rând - comaţi sau 
capillati; o clasă constituită din oameni liberi (cel puţin din punct de vedere legal) şi 
având deci anumite drepturi. Era masa producătorilor de bunuri materiale, 
constituită din ţărani, lucrători agricoli şi în mine, păstori, meşteşugari şi negustori. 
Asupra acestei mase cădeau sarcinile dărilor şi ale diferitelor prestaţii, îndeosebi 
pentru lucrările mari de interes public şi, fireşte, obligaţia de a presta serviciul 
militar. 


Sclavii deţineau, până la data cuceriri Daciei de către romani, un rol cu totul minor 
în economia daco-getilor. La daco-geţi sclavajul era de tip patriarhal : sclavul era 
considerat ca făcând parte din familia stăpânului şi, în această conjunctură, putem 
afirma cu certitudine că nu exista în statul dac o piaţă pentru sclavi. 


Dacii se considerau nemuritori, pentru ei moartea fiind doar o trecere de la lumea 
materială, la cea spirituală, cea a morţilor, peste care guverna zeul lor, Zamolxes. 
Credinţa în nemurire constituie o trăsătură dominantă a acestora, trăsătură ce-i 
deosebeşte substanţial de celelalte neamuri ale lumii antice. 


De aceea, înaintea unor războaie, sau în timpul secetelor, ei trimiteau pe cel mai 
viteaz dintre tinerii daci, ca sol la Zamolxes. Tânărul era ales în urma unor competiţii. 

Istoricul Herodot povesteşte despre ritualul de trimitere al solului, astfel : "...câţiva dintre ei, 
aşezându-se la rând, ţin cu vârful în sus trei suliţe, iar alţii, apucându-l de mâini şi de picioare pe cel 
trimis la Zamolxis, îl leagănă de câteva ori şi apoi, făcându-i vânt, îl aruncă în sus peste vârfurile 
suliţelor. Dacă, în cădere, omul moare străpuns, rămân încredinţaţi că zeul le este binevoitor; dacă 
nu moare, atunci îl învinuiesc pe sol, hulindu-l că este un om rău; după ce aruncă vina pe el, trimit 
pe un altul. Tot ce au de cerut, îi spun solului cât mai este în viaţă." Se mai ştie de asemenea despre 
daci, că atunci când este o furtună şi tună şi fulg eră, ei trag cu săgeţile spre cer pentru a-şi ameninţa 
zeul. 


Regatul lui Burebista (în diverse reprezentări în imaginile ce urmează) s-a format 
prin unirea triburilor geto-dace şi a fost condus de Rege timp de 38 de ani (între anii 
82 - 44 î.d.Hr.). 



Cu ajutorul preotului Deceneu, Burebista a unit prin diplomaţie şi lupte triburile 
geto-dace şi a creat un stat puternic, cu centrul la Sarmizegetusa Regia, în Munţii 
Orăstie. 

Sub Burebista, statul dac a atins cea mai mare întindere, limitele sale situându-se, 
(potrivit geografului şi istoricului Strabon) la nord, în Carpaţii Păduroşi, la vest, pe 
Dunărea Mijlocie şi actuala Slovacie, la sud în Munţii Haemus (Balcani) iar la est pe 
gurile Bugului şi Marea Neagră. Contemporan cu evenimentele care au dus la 
constituirea statului dac, în jurul anului 70 î.e.n. Strabon, relatează că " ajungând în 
fruntea neamului său ... getul Burebista l-a înălţat atât de mult.. .încât, a ajuns să 
fie temut şi de romani ." 



O inscripţie grecească din Dionysopolis (actualul Balcic) îl descrie pe Burebista ca 
fiind : „cel dintâi şi cel mai mare dintre regii din Tracia". Victoriile din luptele purtate 
de Burebista cu neamurile vecine au făcut ca regatul dacic să ajungă la cea mai mare 
întindere a sa. De asemenea, Burebista, ajutat de Marele Preot Deceneu a săvârşit şi o 
reformă internă, politico-religioasă, a poporului, bazată pe „abstinenţă, sobrietate şi 
ascultare de porunci". Dacă la început capitala a fost la Argedava, Burebista 
construieşte o nouă capitală, fortificată, la Sarmisegetusa. 

Din puţinele informaţii lăsate de autorii antici, precum şi din datele furnizate de cercetările 
arheologice, rezultă că statul dac creat de Burebista era o monarhie cu un puternic caracter militar, 
asemănându-se în multe privinţe monarhiilor elenistice. 

în anul 48 î.d.Hr. întreprinde o campanie la sudul Dunării, în Peninsula Balcanică. 
Asigurându-şi graniţele, Burebista s-a implicat în războiul civil dintre Cezar şi 
Pompei, ajutându -1 pe Pompei. Cezar, învingător, a organizat o expediţie de pedepsire 
a lui Burebista, care a fost întreruptă de propria lui moarte (în 44 î.d.Hr.), urmată 
însă la scurt timp şi de moartea lui Burebista, asasinat se pare (nu există informaţii 
certe), de propria clasa aristocrată, nemulţumită de unele dintre reformele sale 
drastice (o bizară asemănare cu sfârşitul lui Cezar). 

O dată cu moartea lui Burebista, statul dac se dezmembrează rapid în patru, apoi în 
cinci organizări politice. în inima statului lui Burebista, în zona Munţilor Orăştie, 
puterea este preluata de Deceneu. Acesta a fost succedat de Comosicus, de Scorilo, şi 
apoi de Diurpaneus (care este menţionat de romani deoarece în iarna 85-86 i.d.H. a 
condus o incursiune împotriva lor în provincia Moesia, dar s-a retras înfrânt). 

în celelalte provincii, sunt atestaţi Coson, Rege în nordul Munteniei, implicat în 
războiul civil roman din perioada lui Octavian Augustus, Cotiso, Rege în Banat, care 
face şi el incursiuni la sudul Dunării, Dicomes, Rege în centrul şi sudul Moldovei, care 
susţine pe Marc Antoniu în lupta de la Actium şi Roles, Rege în Dobrogea, care se 
aliază cu romanii împotriva lui Dapix şi Zyraxes, în iarna 28-29 d.Hr. 
După ocuparea Daciei (105-106 d.H), triburile dacice de la nord (Dacii Liberi) rămân 
cu o organizare gentilică, aliindu-se uneori cu carpii din actuala Moldova pentru a 
prăda Dacia romană. 


Apartenenţa etnică a triburilor de daci liberi care au locuit în partea de N şi N-E a 
Daciei, poate fi dovedită destul de solid pe cale arheologică, cultura Lipiţa (ai cărei 
creatori sunt consideraţi costobocii), fiind o cultură prin excelentă dacică. 

Liniile de apărare romane Inscripţie romana dedicată soţiei Regelui Scrierea dacă 

costoboc Pieporis, pe nume Zia 

Costobocii — vecinii şi aliaţii de la nord ai carpilor 


în cele ce urmează, sânt prezentate o parte din informaţiile existente despre Costoboci şi Carpi, ai 
căror descendenţi direcţi sânt moldovenii. 

Cucerirea şi anexarea Daciei lui Decebal (mai precis a zonei centrale a fostului regat 
geto-dacic) nu a însemnat supunerea tuturor triburilor traco-getice de la nordul 
Dunării şi din Arcul Carpatic. O mare parte dintre acestea (poate mai multe decât cele 
înglobate între hotarele provinciei) au continuat să trăiască în libertate până la 
sfârşitul secolului II i.d.H, dincolo de Limesul nordic, răsăritean ori vestic ale 
provinciei romane : geto-dacii şi tracii liberi septentrionali (Costoboci, Carpi, Biefi, 
Arsietai etc). 


Descoperirile arheologice marchează localizarea costobocilor, dealtfel o problemă 
controversată şi greu de rezolvat pe baza puţinelor izvoare antice. Astfel, aria de 
răspândire a culturii Lipia cuprindea bazinul superior şi mijlociu al Nistrului şi cel 
superior al Prutului, respectiv regiunile Stanislav, Lvov şi Cernăuţi, din vestul 
Ucrainei, incluzând deopotrivă Maramureşul (istoric) cât şi Bucovina. 

Majoritatea cercetătorilor, printre care şi K. Mullenhoff, H. Kiepert, R. Much, L. 
Schmid, sunt de părere că teritoriul ocupat de costoboci este delimitat de râul Mureş 
şi de cursul superior al Tisei. 






Costobocii aparţin marii grupe tracice şi sunt traci în aceeaşi măsură ca şi geto-dacii. 
Atestaţi de Ptolemeu printre cele 15 triburi dace, costobocii au apărut distinct în 
istorie după cucerirea Daciei de către romani, ca fiind un trib aparţinând asa-zisilor 
"daci liberi". 



Arealul originar Luptător costoboc (reconstituire) Aria de răspândire 

Istoria Augusta vorbeşte despre o mare coaliţie antiromană a populaţiilor barbare de 
la frontierele Daciei romane şi Moesiei Inferior, cuprinzând triburi sarmate, 
germanice (marcomani) şi geto-dace. între 170-171 e.n., pe vremea lui Marcus 
Aurelius, costobocii aliaţi cu bastarnii şi sarmaţii, traversează Dunărea, pustiind 
Moesia, Tracia, Macedonia, ajungând până în Attica şi distrugând templul Eleusis. 


Un incident din 172 relatat de Dio Cassius dintre vandalii asdingi, dacii costoboci şi 
romani exemplifică cel mai bine istoria de la graniţa Daciei Romane a acelor vremuri. 
Potrivit lui Dio Cassius, în 180 e.n, un număr de 18.000 daci liberi au fost primiţi în 
Dacia Romană, întemeind oraşele Piroboridava si Tamasidava, ale căror nume arată o 
origine dacică mai târzie. 

IV. Acum ştim ce suntem noi, moldovenii - descendenţi ai dacilor liberi 

5 7 5 


"Dacii liberi"reprezintă de fapt o noţiune convenţională, care îi desemnează pe dacii 
din secolele II-IV i.d.H, numiţi geţi în Muntenia, carpi în Moldova, costoboci în 
Carpaţii Nordici şi daci "mari" în nord-vest (Satu Mare, Crişana, Zarand), care nu au 
intrat în componenţa Provinciei romane Dacia, dar care erau în diferite grade de 
dependenţă faţă de Imperiul Roman, continuând să atace unităţile romane în drumul 
lor din şi spre aşezările administrative fortificate. 


Din aceasta perspectivă, importantă este linia de separaţie a ocupaţiei romane de 
teritoriul Daciei Libere,care trebuie văzută în contextul întinderii Imperiului Roman : 


















După unele teorii, Dacia a fost cotropită de romani în proporţie de numai 15% şi 
pentru o perioadă istorică relativ scurtă, de 164 de ani. Prin deducere, 85% din 
teritoriul Daciei nu ar fi fost călcată decât în excursie de legionarii romani. 

După alte surse, Crişana, Nordul Ardealului, Moldova, Basarabia şi Muntenia făceau 
parte din Imperiul Roman, o hartă a vremii aflată acum în biblioteca Universităţii din 
Sorbona, arătând o Dacie Traiană care se întindea până la Nistru : 


Această teorie este susţinută şi de dovezi arheologice : prezenţa Castrelor Romane în judeţele Prahova, 
Buzău, Galaţi, Vrancea, Neamţ dar şi în raioanele Reni şi Izmail din R.Moldova, precum şi liniile 
fortificate din perioada romană, ce însumează peste 500 de km (descoperite atât în Moldova cât şi 
Basarabia) sursa : Vlad Totoianu 

CARPII- 


unul din cele mai mari triburi dacice de la est de Carpaţi 


După unii cercetători, denumirea de carpi vine de la Carpates (munte), nume ce 
deriva fie din rădăcina s/cer="a tăia", fie din alfabetul Karpe, (karp-m)= "stânca; după 
alţii, numele ar deriva din rădăcina indo-europeana Kar = "a lauda". Indiferent care 
este originea numelui carpilor, un lucru este cert: populaţia carpică a locuit la poalele 
Munţilor Carpaţi, până la Nistru (istoricul Vasile Pârvan şi nu numai, consideră chiar 
că, dimpotrivă, Munţii Carpaţi au luat numele de la carpi). 


Majoritatea cercetătorilor români şi străini au dedus originea dacică a carpilor pornind de la 
interpretarea izvoarelor literare din acea vreme. Astfel, denumirea de carpo-daci, folosita de istoricul 
antic Zosimos (IV, 34,6), a fost tradusă prin "carpii de origine dacica ". Originea dacică a carpilor 
poate fi însă dovedită şi cu argumente de natură arheologică. Analiza atenta a atât a izvoarelor scrise 
cât şi a datelor arheologice sprijină autohtonia carpilor în spaţiul est-carpatic românesc. Dovezile nu 
susţin teza care îi fixează pe carpi în sud-vestul Ucrainei şi infirmă ipotezele conform cărora carpii au 
venit din nord sau din est pe actualul teritoriu al Moldovei. Astfel, urme ale carpilor au fost identificate 
în peste 200 de puncte, pe teritoriul întregii Moldove, majoritatea concentrându-se în zona 
subcarpatică şi centrală a provinciei, acolo unde au fost descoperite şi cele mai multe tezaure monetare 
(romane). Vestigii ale civilizaţiei carpilor s-au descoperit şi în zona dintre Prut şi Nistru. 


Organizaţi într-o puternică uniune tribală, carpii au dominat din punct de vedere 
politic, economic şi militar atât unele triburi de origine dacică (dacii liberi din 
Muntenia), cât şi populaţiile barbare pătrunse în zona extra-carpatică a României. 


După înfrângerea costobocilor de către romani şi asdingi (170-172), carpii nu numai 
că au rămas cei mai puternici dintre dacii liberi, ci şi cei mai periculoşi duşmani ai 
Imperiului roman la Dunarea de Jos (Iordanes, Getica, XVI,9i;CIL,III, 12455, etc.) 
Ei au atacat în repetate rânduri Imperiul fie singuri, fie în alianţă cu sarmaţii, goţii şi 
alte seminţii (textele, inscripţiile pe unele stele funerare, diplomele militare, etc 
atestă numeroase conflicte în secolele III-IV, anii 214-238, 245-247, 272, 295-297, 
302-303, 3o6-3iişi 313-318). în urma acestor conflicte, unii dintre carpi au fost 
transferaţi în Imperiu, iar alţii au continuat să trăiască pe teritoriul lor de baştină. 


La fel de adevărat este că între carpi şi romani au existat şi perioade paşnice, chiar şi 
relaţii comerciale, fapt dovedit de numeroasele materiale arheologice şi tezaure 
monetare romane descoperite (peste 75). Unele dintre tezaure provin, probabil, din 
vânzarea unor produse, iar altele din subsidii plătite de romani, carpilor. 



Cosonii, monezile de aur ale dacilor Moneda romană descoperită în Dacia 

Organizaţi într-o puternică uniune tribală, carpii, au dominat din punct de vedere 
economic, politic şi militar, atât alte triburi de daci liberi, cât şi populaţiile "barbare" 
pătrunse în zona extracarpatică a României. 







Datorita independenţei faţă de Roma şi relaţiilor strânse între triburi, de-a lungul 
existenţei lor, carpii au asimilat numeroase culturi fără a-şi schimba semnificativ 
identitatea. Cultura carpică, datată între anii 107- 319, este una dintre culturile 
recunoscute de-a lungul istoriei, fapt ce atestă deopotrivă abilitatea cât şi 
determinarea oamenilor care au creat-o de a-şi păstra şi transmite urmaşilor 
obiceiurile, limba, credinţa şi pământurile. 

Rezultă aşadar că descendenţii tracilor din stânga Dunării, poporul geto-dac în 
particular, nu au dispărut, nici în interiorul provinciei Dacia şi nici în afara ei, odată 
cu desfiinţarea statului dac şi a uniunii de triburi (având centrul în podişul 
Transilvanie)i, marea putere şi vitalitate etnică a acestor populaţii făcându-se vizibilă 
încă cel puţin trei secole (II-IV), atât cât ne permit izvoarele istorice să cunoaştem. 


De remarcat că teritoriul ocupat de carpi se suprapune izbitor de mult peste cel al 
Moldovei istorice. Carpii, dacii liberi din Moldova, ai căror descendenţi se află acum 
în trei state (România, Republica Moldova şi Ucraina) sunt deci strămoşii tăi direcţi, 
iar moldovenii, bucovinenii şi basarabenii (de origine română) sunt “neamurile” tale. 



Nu se cunoaşte concret soarta dacilor liberi după sec. IV dar este foarte probabil că o 
mare parte dintre ei au pătruns în fosta provincie, după evacuarea acesteia de către 
romani şi s-au amestecat cu dacii de acolo, contribuind la formarea unui puternic 
nucleu "getic" în stânga Dunării de Jos. Spre sfârşitul perioadei antice, se pare că 
dacii liberi si ceilalţi traci din nord-est au fost absorbiţi de triburile sarmatice, 
germanice, iar în evul mediu de slavi. O parte dintre ei (din Crişana, Maramureş şi 
Moldova) deşi s-au amestecat cu geto-daco-romanii lăsaţi în urmă de armata şi 
oficialitatea romană în perioada 271-272, au rămas totuşi fideli limbii, credinţei şi 
obiceiurilor din Dacia Carpatică, fapt care ar explica fenomenul de „romanizare" (sau 
„românizare"), de expansiune a românităţii în teritoriile de la nord, vest şi est de 
hotarele vremelnice ale provinciei Dacia Traiana. 


Dar să nu-i numim încă români pe descendenţii daco-romanilor — pentru că români nu avem dreptul 
să le zicem decât atunci când există o limbă română, iar limba română se naşte când are loc o 
simbioză, adică o influenţă reciprocă şi în cele din urmă un amestec între foştii daco-romani şi slavi. 
Dacă nu-i putem numi români, atunci cum să le spunem? Să le zicem „valahi”. De ce ? Valah nu e un 
termen peiorativ, cum ar vrea ungurii sau alţi străini, de pildă grecii, să-l considere. Valah e un nume 
foarte nobil, dat de germanici tuturor romanilor, pornind de la numele unui trib celt care se numea 
Volcae, aşezat pe unde sunt azi Elveţia şi Austria. Aceştia s-au romanizat, astfel încât germanii, vecinii 
lor, cu vremea au numit volcae pe toţi romanii, pe toţi cei ce vorbeau limba latină. 













Aşa se explică faptul că, din insulele britanice şi până la noi, de-a lungul graniţei între germanici şi 
fostul Imperiu Roman, au rămas nuclee care poartă încă un nume provenit din volcae. Aţi auzit de 
Ţara Galilor în Marea Britanic, provincie care, ca şi Scoţia, se află la nord de Anglia propriu-zisă, 
ambele locuite de rămăşiţe din vechea populaţie celtă a insulei. Ei bine, numele Ţării Galilor, ce se 
cheamă Walespe englezeşte, are aceeaşi origine cu Valahia ! 

Şi dacă coborâm în Europa continentală, valonii din Belgia, adică aceia care vorbesc franceza în Belgia 
(pe când ceilalţi locuitori ai Belgiei sunt flamanzii, care vorbesc, ca olandezii, neerlandeza, o limbă 
germanică), poartă tot un nume provenit din volcae. 


Pe italieni, polonezi şi alţi slavi îi numesc valahi. Iar în Balcani şi la noi, tot valahi i-au numit pe 
romano-foni. Slavii preluaseră termenul de la germani, făcând inversiunea valh vlah. De la slavi, mai 
târziu, în Evul Mediu, au preluat şi grecii termenul, dovadă a adâncimii la care au pătruns slavii în 
Grecia continentală! Iar întrucât în greceşte V se scrie B, termenul a ajuns în timpul cruciadelor, la 
occidentali, la „frânei", sub forma „blac". 


în concluzie, numele de valah a desemnat, şi la germani, şi la slavi, şi la greci, pe „romanici", pe cei 
care vorbesc o limbă latină. Deci dacă spun de-acum încolo „valahi", să ştiţi că asta înseamnă strămoşii 
românilor. Şi aşa ne-au numit în continuare străinii. Noi înşine ne-am numit români sau rumân/ sau, 
în sud, în Balcani, armâni — cu un „a protetic", caracteristic dialectului aromân. 


în rezumat, autohtonii şi-au păstrat numele de roman, pe când străinii i-au numit vlahi sau valahi. 


Singurul termen de conducere autentic slav e voievod (sau voivod), la origine căpetenie de oaste, apoi, 
în spaţiul nostru — dar numai în spaţiul nostru, în Muntenia, Moldova şi Ardeal (căci regii unguri vor 
continua să dea acest titlu reprezentanţilor lor în Transilvania) —, cel mai mare peste ţară, şeful 
statului sau al ţinutului, însă, e o minune că, pe lângă termenul slav, apare şi numele latin de domn 
(dominus), pe care romanii, în ultimele veacuri ale imperiului, l-au dat chiar împăratului, şi pe care 
românii îl vor folosi şi pentru Domnul nostru Isus Cristos şi pentru Dumnezeu ! El va fi cvasi-sinonim 
cu voievod, după cum jude va fi cvasi-sinonim cu cneaz. 


(Sursa : Neagu DJUVARA, O scurtă istorie a românilor povestită celor tineri, Edit. Humanitas, 2002) 


A urmat întunecatul Mileniu I, când au trecut peste noi şi goţii, şi hunii, şi ostrogoţii, 
şi gepizii, şi avarii. Au mai venit şi slavi, bulgari, unguri, pecenegi, cumani şi tătari. 
Unii s-au dus mai departe, alţii s-au "topit" în ochii moldovencelor şi în cuptoarele de 
piatră în care moldovenii aliau metale şi stingeau var. Proto-românii şi mai apoi 
românii creştinaţi apostolic şi-au păstrat etnicitatea în tot acest timp. 


MOLDOVA- istoria medievală, târzie şi modernă 

în 1247, preotul franciscan Giovanni da Pian de Carpine scrie despre călătoria sa în Moldova, unde s-a 
întâlnit cu un anume voievod, Olaha. Numele nu este sigur, Olaha putând fi un termen local pentru 
conducător. în altă ipoteză, este posibil ca preotul să îl fi numit pe conducător Olaha vrând să specifice 
originea localnicilor de acolo (olah/vlah, adică român). 

ÎNTÂIUL DESCĂLECAT ÎN MOLDOVA : în 1343, Regele Ludovic I al Ungariei, 
împreună cu o mare parte din nobilimea transilvăneană sub conducerea lui Andrei 
Lackfi, conduce o campanie împotriva tătarilor de peste munţi, iar regele Ungariei, 
mulţumit de serviciile unuia dintre voievozii din Maramureş, pe nume Dragoş din 
Cuhea, îl lasă stăpân peste un teritoriu din nord-vestul Moldovei (în caz că tătarii se 
vor întoarce), ceea ce în termeni feudali se numea o "marcă” a regatului ungar. 
Capitala mărcii s-a aflat la Baia, aceasta întinzându-se de la Carpaţi la Prut, pe 
teritoriul actualelor judeţe Suceava, Botoşani, Neamţ şi Iaşi. Dragoş a domnit între 
1351/2 şi 1353, la tron urmându-i fiul său Sas, care moare în 1359. 


întâmplarea face însă că, în acelaşi an, o familie, tot din Maramureş, rivală cu familia 
lui Dragoş, familia unui Bogdan, se răzvrăteşte împotriva regelui Ungariei, trece în 
Moldova şi îi alungă pe descendenţii lui Dragoş Bogdan, un voievod maramureşean 
aflat în conflict cu Ludovic I, trece munţii cu familia si o mică oaste, cu care îl 
înfrânge şi alungă pe noul voievod, pe nume Bale. Regele Ludovic porneşte o 
campanie împotriva lui Bogdan, dar aceasta se termină cu un eşec. De la el s-a 
păstrat şi moneda proprie cu inscripţia : „Moneda Moldaviae - Bogdan Waiwo(da)”. 

Istoricul ieşean Ştefan Gorovei a arătat de curând, cu argumente convingătoare, că data tradiţională a 
descălecatului lui Dragoş (1359) era greşită. Dragoş trebuie să se fi stabilit în Moldova o dată cu marile 
campanii anti-tătare ale regelui Ludovic, adică între 1345 şi 1347, iar îndepărtarea succesorilor lui de 
către Bogdan şi clanul său s-ar fi petrecut la 1363. 


Deşi unii istorici îl consideră pe Dragoş ca întemeietor al Moldovei, Bogdan este 
recunoscut ca cel care a terminat procesul de formare al statului independent 
Moldova, prin unificarea micilor formaţii prestatale în cadrul Principatului Moldovei. 


Şi iată, descendenţii lui Bogdan devin adevăraţii întemeietori ai principatului autonom al Moldovei. 
Primul nucleu al noului voievodat a fost pe râul Moldova, de unde numele păstrat de ţară, iar capitala 
pe râul Şiret. A doua capitală a fost la Suceava. Extinderea autorităţii voievodului asupra formaţiunilor 
care existau mai înainte s-a făcut treptat, dar destul de repede, deoarece chiar din anii 1390 Domnul de 
la Suceava se intitula „stăpân până la mare” — însemnând că, în afară de o cetate sau două, luase 
„Basarabia” de la munteni şi unguri. La acea epocă, străinii sunt conştienţi de paralelismul destinelor 
celor două ţinuturi româneşti când vorbesc de „Valahia mare” (Muntenia) şi „Valahia mică” 
(Moldova). 


Pentru a păstra o relativă libertate de mişcare, voievozii moldoveni ba acceptă să rămână vasali ai 
regelui Ungariei, ba devin vasali ai altui rege, rival cu regele Ungariei, şi anume regele Poloniei. 

Este momentul să spunem câteva cuvinte despre structura acestui mic stat românesc — mai rar 
discutată în cărţile de istorie. Avem de a face aici cu o împărţire a puterii între voievod şi marii boieri. 
De pildă, atunci când un voievod moldovean se duce în Polonia pentru a depune, ca peste tot în 
Europa, jurământul de credinţă în faţa suzeranului său, regele Poloniei, se scrie pe urmă un hrisov, o 
chartă prin care voievodul spune: „Eu făgăduiesc să vin cu oşti dacă eşti atacat de vecini...”, dar regele 
Poloniei cere ca acest tratat să fie iscălit şi de marii boieri. Uneori există chiar un tratat alăturat, numai 
cu aceşti mari boieri. Puterea marilor boieri care-1 aleg pe voievod este deci atât de mare încât un 
suzeran străin se crede nevoit, pentru a fi sigur că va fi ascultat în acea ţară, să aibă nu numai cuvântul 
voievodului, ci şi cuvântul marilor săi boieri. De altfel, constatăm că în lista celor 15-16 boieri care 
iscălesc un asemenea tratat numai vreo 3-4 sunt mari dregători, adică logofăt, vornic, vistier sau 
pârcălab de cetate etc. Ceilalţi sunt numai cu numele lor, jupân cutare, jupân cutare. Ceea ce înseamnă 
că erau mari boieri prin naştere, prin faptul că posedau o mare întindere de moşie şi cete de oameni cu 
care puteau merge la război. Prin urmare, la începuturi, în Moldova marea boierime avea aproape 
aceeaşi putere ca voievodul. 

(Sursa : Neagu DJUVARA, O scurtă istorie a românilor povestită celor tineri, Edit Humanitas, 2002) 


La tronul Moldovei a urmat Laţcu (1365/1367 -1373). în secolul al XlV-lea, participanţii la campania 
anti-tătară condusă de Phynta de Mende l-au întâlnit în drumul lor pe Costea (1373 - 1375), voievod 
care a domnit în sudul Şiretului. 


Un nume mai sonor este cel al lui Petru I Muşat, care a fost domnitor al Moldovei între 1375 şi 1391. 

A fost în bune relaţii cu Regele Poloniei, Vladislav Iagello (în 1387, printr-un act omagial făcut la Liov, 
Petru a recunoscut suzeranitatea acestuia). Când pe tronul Munteniei a ajuns Mircea cel Bătrân 
(1386), Petru I a urmat o politică apropiată de a acestuia. Un fapt demn de remarcat este acela că, în 
timpul domniei lui s-au bătut bani moldoveni de argint, care pe o faţă aveau un scut cu flori de crin şi 
bare transversale, iar pe cealaltă, capul de bour. 


Petru I a întins Moldova mult spre sud şi i se atribuie construirea Cetăţii Sucevei cât şi întemeierea 
Cetătii si Mănăstirii Neamţului. Se pare că Mănăstirea Neamţului a fost ridicată de către nişte ucenici 

de-ai lui Nicodim, ctitorul Vodiţei din Ţara Românească. Mănăstirea a fost înzestrată cu 2 sate, 2 mori 
si o vie. Tot Petru I Musat a fixat scaunul Moldovei la Suceava. 



Dragoş Bogdan 1 Petru I Muşat Roman I Alexandru cel Bun Petru Aron 

Roman I, frate cu Petru I, a venit la domnia Moldovei după moartea fratelui său, preluând tronul în 
intervalul decembrie 1391 - martie 1392. în timp ce tatăl său, Ştefan, era Voievodul Sepeniţei, adică a 
porţiunii de teren cuprins între Prut şi Nistru, cu întinderea aproximativă a Judeţului Hotin de astăzi, 
în documentele oficiale, Roman I foloseşte pentru prima dată titulatura " Marele şi singur stăpănitor, 
din mila lui Dumnezeu domn, Io Roman voievod stăpânind Ţara Moldovei de la munte, până la 
mare ", care nu fusese folosită de nici unul dintre predecesorii săi. 


Unul din cele mai vechi documente din Moldova este Uricul lui Roman I din 1392 prin care voievodul, 
împreună cu fiii săi Alexandru şi Bogdan, dăruiesc lui Ivănuş Viteazul "pentru credincioasă slujbă" trei 
sate pe Şiret, Actul este redactat în limba slavonă, pe pergament, cu sigiliu de ceară atârnat şi cu şnur 
de mătase roşie. Unii cercetători afirmă că lui Roman I i se datorează începuturile oraşului din 
Moldova ce îi poartă numele. Este îngropat în Biserica Bogdana, din Rădăuţi. 


Alexandru cel Bun, a fost domnul Moldovei între anii 1400 - 1432 , ceea ce pentru vremile acelea 
este o domnie lungă. 

Potrivit celor scrise de Grigore Ureche, a întreprins o importantă operă de organizare politică, 
administrativă şi ecleziastică a Moldovei. A încurajat comerţul, confirmând negustorilor polonezi un 
larg privilegiu în 1408, act în care este atestat şi oraşul Iaşi. A obţinut recunoaşterea mitropoliei 
Moldovei de către Patriarhia de Constantinopol. în 1402 (după alţi istorici în 1415) a adus de la 
Cetatea Albă la Suceava moaştele Sfântului Ioan cel Nou (acest eveniment al aducerii moaştelor 
Sfântului Ioan cel Nou de la Suceava, are o însemnătate deosebita în conştiinţa publică a poporului 
moldovean, fiind zugrăvit în multe din frescele bisericilor şi mănăstirilor din Moldova). 

A fost un bun gospodar, ţara s-a întins încetul cu încetul de la nucleul unde se formase, regiunea din 
nord-vest cu capitala la Suceava, cu marele oraş Baia (Baia în Evul Mediu înseamnă un loc unde erau 
mine, de la magh. Bânya), până la mare. Se aflau deja români acolo, dar nu erau uniţi sub un singur 
sceptru, cum vor deveni în Moldova lui Alexandru cel Bun, care se întinde până la Cetatea Albă, mare 
cetăţuie, veche de pe vremea bizantinilor, deţinută apoi de negustorii genovezi (în momentul când 
Moldova devine stăpână pe această regiune, Cetatea Albă era încă în mâna genovezilor care acceptă 
însă suzeranitatea voievodului moldovean). Mai târziu, în vremea lui Ştefan cel Mare, deasupra unei 
intrări în cetate, se va afla stema Moldovei, capul de zimbru sau, mai corect, de bour, stemă ce se mai 
vede şi astăzi. 

Pe plan extern s-a dovedit a fi un abil diplomat. Recunoscând suzeranitatea lui Vladislav Jagello - a 
încheiat tratate de pace cu acesta in 1402, 1404, 1407, 1411 şi 1415 făgăduindu-i acestuia sfat şi ajutor 
împotriva oricărui duşman. Alexandru s-a asigurat de sprijinul Poloniei în faţa oricărei încercări a 
Ungariei de a controla drumul comercial care lega sudul Poloniei, trecând prin Moldova, de gurile 
Dunării, mai precis de cetăţile Chilia şi Cetatea Albă. 

Acordul dintre Polonia şi Ungaria, încheiat la Lublau la 15 martie 1412, reprezenta un mare pericol 
pentru Moldova, fiind primul acord de împărţire a unui teritoriu românesc în sfere de influenţă. 


Acordul nu a fost aplicat, datorită faptului că Alexandru şi-a onorat întotdeauna obligaţiile rezultate 
din acceptarea suzeranităţii Regelui polon şi datorită contradicţiilor polono-maghiare. 


Avem documente despre împrejurările în care a prestat jurământul împreună cu boierii lui, şi nu 
numai atât, avem o altă dovadă că şi-a îndeplinit îndatoririle de vasal şi a participat la o luptă celebră 
între polonezi şi cavalerii teutoni. Aceşti urmaşi ai cavalerilor cruciaţi din Palestina erau stabiliţi în 
nordul Poloniei, justificându-şi prezenţa prin misiunea de a-i creştina pe acei păgâni care mai 
rămăseseră în nord-estul continentului: lituanienii. De-atunci a rămas în limba română expresia „liftă 
păgână": la origine era „litvă păgână"! 

Lituanienii rămân păgâni până pe la sfârşitul veacului al XlV-lea. însă lituanienii sunt foarte buni 
ostaşi, şi în frunte cu voievodul lor se întind peste ţări de limbă rusă sau ruteană. Lituania, pe la 1350, 
îngloba teritoriile de astăzi ale Lituaniei, Bielorusiei, sudul şi vestul Ucrainei (ţara Galiţiei). Era mai 
mare decât Polonia. Regele Poloniei a reuşit să încheie alianţă cu marele duce al Lituaniei prin 
căsătorii şi, neavând urmaş în linie bărbătească, i-a urmat la tron Jagetto, voievodul lituanian care s-a 
creştinat. Aşadar, pe la 1390, unită cu Lituania, Polonia devine de două ori mai mare. Cu vremea însă, 
polonezii (noi ziceam pe vremea aceea: leşii, după numele unui trib de-al lor zis leah), mai de timpuriu 
creştinaţi şi mai înaintaţi în civilizaţie, vor asimila parţial Lituania, şi vor fi principalul element în 
această uniune polono-lituaniană. 

Duşmanul polonezilor şi lituanienilor este ordinul cavaleresc german care s-a stabilit pe teritoriul 
numit până la ultimul război mondial Prusia orientală, împiedicând accesul Poloniei la Marea Baltică. 
De-atunci se duc periodic lupte între cavalerii teutoni, temuţi războinici, şi regele Poloniei. La o mare 
bătălie care s-a dat la 1410 la Tannenberg sau Grunwald (ambele nume sunt valabile), Moldova lui 
Alexandru cel Bun a trimis un contingent de 400 de călăreţi. Pare o cifră derizorie, dar pentru acea 
epocă nu însemna puţin. 


Aceşti călăreţi, e interesant ce spune cronica, au fost cei care au hotărât soarta bătăliei aplicând o 
tactică militară pe care o regăsim la Asăneşti, cei care, la 1205, la Adrianopol, ajutaţi de cavaleria 
cumană, înving pe cruciaţii francezi şi-l fac prizonier pe împăratul Baldovin al Constantinopolului. 
Atacă frontal, iar când ajung în faţa duşmanului se opresc brusc, cum fac încă şi azi arabii, şi se prefac 
că fug. Cavalerii, îmbrăcaţi în armuri, se iau după ei, dar, fiind greoi, se împrăştie. Cavaleria uşoară se 
opreşte brusc din nou şi îi înconjoară, câte trei-patru împotriva unuia, şi îi distrug pe cavaleri. 


De asemenea, în timpul său, în 1420, au loc primele confruntări dintre Moldova şi Imperiul Otoman. 
Turcii asediază Chilia şi Cetatea Albă, dar Alexandru reuşeşte să le apere. Alexandru cel Bun a murit la 
1 ianuarie 1432 în urma unei boli contractate în luptele dintre Polonia şi Ungaria. 

în calitate de vasal al lui Vladislav Jagello, i-a acordat acestuia sprijin militar şi în bătălia de la 
Marienburg (1422), câştigată de polonezi. Cu toate că l-a ajutat încă o dată pe regele Poloniei, la 
sfârşitul domniei sale s-a aliat cu Ungaria şi cu Ordinul Teutonic împotriva Poloniei, ca să pună 
stăpânire pe ţinutul Pocuţiei, dat amanet de regele Poloniei unui predecesor al lui Alexandru, în 
schimbul unui împrumut de 3 000 de ruble de argint, niciodată restituit. Această nefericită „afacere" 
va strica periodic relaţiile polono-moldovene timp de o sută de ani. 

(Sursa : Neagu DJUVARA, O scurtă istorie a românilor povestită celor tineri, Edit Humanitas, 2002) 


Pe tron ajung succesiv Iliaş I (1435-1442), Ştefan al II-lea (1442-1447), Petru al II-lea (1447), Roman al 
II-lea (1447-1448),Petru al II-lea (1448-1449), Ciubăr Vodă (1449), Alexăndrel (1449 şi 1455) şi apoi 
Bogdan al II-lea (1449-1451). 


Urmează Petru Aron (1451-1457), fiul natural al lui Alexandru cel Bun. Ca pretendent la domnie, 
a dus mai întâi lupte cu Bogdan al II-lea (tatăl lui Ştefan cel Mare, pe care îl ucide la Reuseni în 
octombrie 1451), iar mai apoi cu Alexandru al II-lea (pe care îl învinge la Movile, în martie 1455, şi îl 
sileşte să se retragă la Cetatea Albă, unde îşi pierde viaţa). în iunie 1456, reconfirmă privilegiul 
comercial dat în 1408 de tatăl său, Alexandru cel Bun, pentru negustorii polonezi. 

în 1456, în urma presiunilor făcute de sultanul Mahomed al II-lea, Petru Aron convoacă divanul ţării 
care, pentru a înlătura pericolul ce îl ameninţa din această parte, acceptă să plătească turcilor un tribut 
de 2000 de galbeni. în aprilie 1457 este răsturnat de la putere de Ştefan cel Mare, în două lupte 
consecutive. 


Petru Aron se refugiază în Polonia, apoi în secuime, de unde provoacă ostilităţile dintre Ştefan cel 
Mare şi Matei Corvin. Ulterior, după lupta de la Baia din 1467 (când Ştefan cel Mare îl învinge pe Matei 
Corvin), Petru Aron este prins de Ştefan cel Mare şi ucis. 

Pe tronul Moldovei va urma la domnie cel care, având o viată tumultoasă si o domnie 
îndelungată, după 500 de ani avea să fie unanim recunoscut ca cel mai glorios 
domnitor al moldovenilor si sanctificat. 

V. Moldova în timpul domniei lui Ştefan cel Mare 

Ştefan al III-lea, supranumit Ştefan cel Mare (fiul lui Bogdan al II-lea Muşat), 
a fost domn al Moldovei între anii 1457 şi 1504. 



Ştefan s-a născut în iarna 1441/1442 (după alte surse în 1433) la Borzeşti, în familia 
domnească a Muşatinilor. Alexandru cel Bun a avut mai mulţi fii şi nepoţi, iar Ştefan 
cel Mare este nepot de fiu al lui Alexandru cel Bun, nici măcar fiu legitim, ci, cum se 
spunea, fiu din flori (fiu nelegitim) şi prin urmare i-a fost mai greu să acceadă la tron. 

Totuşi avea calităţi excepţionale, nu numai de vitejie, dar şi de chibzuinţă şi de 
organizare, şi, spre fericirea Moldovei, în general a românimii, a avut o domnie lungă 
de 47 de ani. Este cea mai lungă domnie înainte de cea a regelui Carol I în veacurile 
noastre. 

(Sursa : Neagu DJUVARA, O scurtă istorie a românilor povestită celor tineri, Edit Humanitas, 2002) 

Calităţile umane, cele de om politic, de strateg şi de diplomat, acţiunile sale fără 
precedent pentru apărarea integrităţii ţării, iniţiativele pentru dezvoltarea economiei 
şi culturii au atras admiraţia istoricilor contemporani, iar graţie tradiţiei populare, a 
fost transformat intr-un erou legendar. 

Ştefan este menţionat pentru prima oară intr-un document emis de cancelaria domnească a tatălui 
său în 1450, o scrisoare prin care voievodul Ţării Moldovei, Bogdan al II-lea, îi făgăduieşte prietenie şi 
alianţă lui Iancu de Hunedoara, regele Ungariei. în acelaşi răvaş, Bogdan al II-lea îl aşează alături de 
sine pe fiul său „Ştefan voievod”, care la fel ca şi tatăl său îi jură credinţă craiului Ungariei. Este 
interesant faptul că, ulterior, voievodul repetă, se vede intenţionat, şi în alte documente formula „şi 
credinţa iubitului meu fiu al domniei mele, Ştefan voievod” (documentul din 13 iunie 1451). Deşi 
evenimentele nu s-au derulat după scenariul şi perspectiva conturată de Bogdan al II-lea, totuşi, peste 
6 ani, datorită faptului că era fiu de domn şi voievod, Ştefan a putut pretinde în modul cel mai serios la 
scaunul domnesc. 

(sursa : „Pedepsirea” lui Ştefan cel Mare, articol publicat de Eşanu Andrei şi Eşanu Valentina pe 1 Apr 
2004 în ziarul Accente Libere, Chişinău,) 


Despre mama sa, Doamna Oltea (Maria), din neamul Basarabilor (care a dat 
Munteniei mai mulţi domni celebri între care Mircea cel Bătrîn, Vlad Ţepeş şi Vlad 
Dracul, fratele său), nu se ştiu foarte multe detalii, decât că, după moartea soţului ei, 
Bogdan al II-lea, a îmbrăcat haine cernite, rugându-se neîncetat lui Dumnezeu 
"pentru fericita odihnă în împărăţia cerurilor a drept-credinciosului voievod şi pentru 
ca Atotputernicul să-şi reverse harul şi ocrotirea Sa asupra fiului său Ştefan” şi că şi-a 
crescut fiul, Ştefan, pentru a deveni domnitor. 


în Sfântul Munte Athos, circulă printre bătrânii pustnici o informaţie: în perioada copilăriei, Ştefan cel 
Mare ar fi dus viaţă isihastă aici. Călugării bătrâni spun că au primit informaţia prin viu grai, de la 
înaintaşii lor, din generaţie în generaţie. Ştefan ar fi ajuns pe Athos la vârsta copilăriei şi ar fi fost dat 
în grija unui pustnic. Acesta l-ar fi învăţat rugăciunea inimii. Faptele sale ulterioare pot să ateste o 
legătură specială cu Athosul, unde a construit biserici, pe care le-a dăruit cu icoane, cărţi rare cu 
ferecături în aur şi podoabe de metal preţios. într-o vreme în care Grecia era înrobită de turci, 
neputând să sprijine Athosul, Voievodul Ştefan era un fel de “protector politic şi financiar al Sfântului 
Munte” 


(Sursa ŞTEFAN CEL MARE - mărturii istorice, articol publicat la Toronto, Canada de Dumitru 
Manolache - Observatorul online 28.06.2004) 


Despre copilăria şi adolescenţa viitorului Domn al Moldovei, izvoarele istorice nu ne- 
au lăsat prea multe informaţii. 


în tradiţia populară, în legendele şi cântecele bătrâneşti, copilul Ştefan este reprezentat ca fiind 
permanent aflat în jocuri militare cu semenii săi împărţiţi în tabere adverse. Una din aceste tabere îl 
avea în frunte pe Ştefan, grupul reprezentându-i pe moldoveni, apărători ai ţării, iar cealaltă pe 
invadatori, care până la urmă erau învinşi. într-o frumoasă legendă transilvăneană se spune precum 
că, maică-sa, adică Maria-Oltea, din leagăn îi făgăduieşte fiului ei „buzdugan împărătesc”. 


Din izvoarele istorice de mai târziu se ştie că, domnii şi boierii Ţării Moldovei aveau în obişnuinţă să- 
şi trimită odraslele la „pedeapsă”, adică spre instruire, povăţuire şi educaţie (căci acesta era sensul 
noţiunii de „pedeapsă” în evul mediu), pe la cele mai mari mănăstiri din ţară, ba poate şi dincolo de 
hotarele ei. Pe una din vechile fresce de la mănăstirea Neamţ din Nordul Moldovei este zugrăvit un 
copil învăţând sau citind într-o carte, care după unii istorici ar fi fost Ştefan cel Mare în copilărie. 
Crescând şi educându-se în atmosfera spirituală şi culturală de fiecare zi de la mănăstire, copiii de 
domni şi boieri creşteau în spiritul credinţei ortodoxe strămoşeşti, a fricii de Dumnezeu şi a cultului 
pomenirii străbunilor. Dacă la toate acestea mai adăugăm şi faptul că Ştefan cel Mare ştia limba 
slavonă, adică limba culturii scrise şi a cărţii religioase de atunci, putem considera că viitorul voievod 
la sigur a învăţat carte la vreo-una din mănăstirile ţării, poate chiar la cea mai vestită pe atunci - 
mănăstirea Neamţ, unde activau monahi deosebit de instruiţi în frunte cu celebrul cărturar Gavriil 
Uric. Poate de aceea mai târziu, după ce a zidit mănăstirea Putna (1466-1469), Ştefan a comandat 
copiştilor de la mănăstirea Neamţ întreg completul de cărţi de slujbă şi învăţătură creştină pentru 
vestita sa ctitorie. 


Toate aceste exemple ne duc la gândul că, deşi Ştefan cel Mare nu a lăsat nici o frază scrisă de el 
personal, sigur ştia să scrie şi să citească, adică era o persoană instruită pentru acele timpuri. 

Cercetările din ultima vreme arată cu prisosinţă că Ştefan cel Mare avusese parte de o instruire aleasă 
într-un mediu cărturăresc elevat, unde a învăţat să preţuiască cartea, precum şi necesitatea acută de a 
şti carte, de a scrie, de a pătrunde în înţelepciunea cuvântului scris, de a trage învăţăminte de pe urma 
istoriilor citite din cărţi şi de a ţine cont în modul cel mai serios de experienţa moşilor şi strămoşilor 
săi. Numai astfel putem explica faptul că Ştefan cel Mare avea deprinderea şi logica respectivă de a 
dicta diecilor săi (diac - persoană care scria acte şi scrisori oficiale în cancelaria domnească) scrisori şi 
răvaşe către monarhii Europei, de a formula articole întregi în tratatele internaţionale încheiate de 
Ţara Moldovei cu puterile vecine. 

La Sfântul Munte Athos circulă şi în zilele noastre legenda conform căreia Ştefan cel Mare a fost dat 
spre „pedepsire” şi povăţuire la una din mănăstirile Sfântului Munte, poate chiar la Zograf. Oare nu 
astfel trebuie explicat gestul de ajutorare frecventă a acestei mănăstiri, doar la câţiva ani după urcarea 
sa în scaun ? 


Deşi nu a ajuns până la noi nici o informaţie potrivit căreia Bogdan la II-lea sau Maria-Oltea să fi avut 
cărţi în familie, totuşi se ştie că unchiul lui Ştefan, Vlaicul pârcălab, cumpăra pe la 1463, cu 18 galbeni, 
un Praxiu, adică Vieţile Sfinţilor (cartea se păstrează la mănăstirea Hilandar de la Sf. Munte Athos), 
ceea ce pare să ne vorbească că în casa domnilor şi boierilor de atunci se găsea loc şi pentru cărţi şi 
lectură. Este cert faptul că, în aceeaşi cultură cărturărească a lui Ştefan cel Mare îşi are rădăcinile şi 
copierea (în anii 70 ai sec. XV), din porunca sa, a unei importante lucrări de învăţătură ortodoxă - 
Panegiricul lui Constantin cel Mare, împăratul care a înălţat credinţa creştină la rangul de religie 
oficială în Imperiul Roman. 


Zapis (document de proprietate) din 
anul 1466 ce face referire la moşia 
unui anume Ioanes Izvoret, care a 
cumpărat satul Munte, din ţinutul 
Trotuşului (stânga). 

Textele erau scrise pe hârtie sau 
pergament în slavonă - limba de 
cancelarie în Moldova (dreapta). 

Suntem tentaţi să considerăm că, în fragedă copilărie, Ştefan a fost „pedepsit” chiar de viitorul său 
duhovnic, vestitul monah Daniil Sihastrul. Poate din copilărie vine stima profundă a lui Ştefan faţă de 
dascălul său, poate de atunci se trage permanenta sa dorinţă de a se sfătui cu Daniil în clipele cele mai 
grele ale vieţii sale? Se prea poate că, în semn de recunoştinţă pentru bătrânul călugăr, Ştefan cel Mare 
a înălţat la Voroneţ, în apropierea chiliei lui Daniil, o frumoasă biserică, în care la 1491 a fost 
înmormântat dascălul şi sfetnicul voievodului. 

Aşa dar, dacă încercăm să cuprindem cu ochiul minţii întreaga activitate a lui Ştefan cel Mare, putem 
deduce că vastul său orizont politic, certele sale calităţi de diplomat şi comandant militar, de ctitor a 
zeci de biserici şi mănăstiri, pe care le-a înzestrat cu frumoase zugrăveli şi odoare scumpe, adevărate 
capodopere de artă, îşi au rădăcinile nu numai în calităţile sale native, dar şi în „pedeapsa” suportată în 
anii copilăriei, când viitorul domn Ştefan cel Mare a fost educat şi povăţuit cu multă grijă şi severitate, 
înconjurat de dragostea părinţilor şi a dascălilor săi. 

(sursa : „Pedepsirea” lui Ştefan cel Mare, articol publicat de Eşanu Andrei şi Eşanu Valentina pe 1 Apr 
2004 în ziarul Accente Libere, Chişinău) 

Cetatea de scaun a Sucevei Reconstituire 


Pe 15 oct 1451, Petru al III-lea Aron (fratele vitreg al lui Bogdan), un avid pretendent 
la tronul Moldovei, pătrunde în noaptea târzie de toamna pe domeniul de la Reuseni, 
acolo unde se afla familia domnitorului şi, cu ajutorul a circa 100 de mercenari, îl 
capturează şi îl decapitează pe loc pe domnul Moldovei. De acum, puterea se afla în 
mâinile sale. Nu mai rămânea decât un singur amănunt, prinderea tânărului de 
numai 18 ani, Ştefan, cel care îngrozit de moartea brutală a tatălui său, fugise într¬ 
una dintre pădurile din apropiere. 





Crima l-a afectat profund pe Ştefan, acesta găsindu-şi liniştea doar după o vizită la 
cuviosul David Daniil Sihastrul (pe care -1 frecventa ca duhovnic) şi după un răstimp 
de pribegie peste hotarele Moldovei. Ulterior, el va răzbuna moartea tatălui său. 



Petru I Musat 


Ştefan cel Mare Vasile Lupu 


în legătură cu copilăria voievodului legenda spune că "pe când era de io ani, Ştefan se arăta isteţ şi plin 
de năzbâtii : nu găseai în sat copil netrântit de el. De la o vreme a fost luat din satul Borzeştii, ţinutul 
Bacăului şi dus la Suceava, din Bucovina unde tatăl sau avea scaunul domniei. Nici aici nu s-a domolit. 
Când era între copii nu ştia multe, şi daca nu se dădeau biruiţi, ii trântea la pământ. Aşa de meşter era 
la trântă, încât nu se găsea nimeni să-l întreacă şi să-l biruiască. Se duse veste în lume, că feciorul 
Mariei-sale e voinic şi amarnic, iar adesea ii auzeau zicând : “ce-a fi de el când va ajunge mare ?” 


Episodul sângeros al uciderii tatălui său este evocat astfel :”Se ştie apoi ca tatăl sau, Bogdan-voievod, a 
fost omorât la o petrecere de Aron, care a ajuns în locul lui Vodă. Cum se văzu acesta pe scaunul 
domniei, căuta valvârtej să-l omoare pe Ştefan. 


Ostaşi scump plătiţi erau puşi să-i aducă capul. Ştefan aflase de una ca asta şi se făcu nevăzut. Şi 
umblau trimişii peste tot locul. în cele din urma aflară ca Ştefan pornise spre Tara de Jos şi ca nişte 
drumeţi ar fi văzură un băieţandru de vreo 12 ani, alergând pe drumuri. 


Cum simţi Ştefan ca ostaşii cu porunca domneasca se apropie, pe nebăgate de seama se ascunse într-o 
căruţa încărcată cu saci şi acoperita cu paie. Cum ajunseră şirul de căruţe, trimişii începură să 
scormonească prin căruţe, cu nişte suliţe ascuţite. Văzând ca din căruţe nu se aude nici un ţipăt, mai 
întrebară ce mai întrebară pe drumeţi şi îşi căutară de drum. 


După o bucată bună de drum, numai ce vede un cărăuş că din căruţa lui tot picura necontenit sânge. 
Când caută, ce să vadă? Un băiat împuns în şoldul piciorului, de unde sângele curgea încă. Atunci cu 
toţii pricepură pricina şi se minunau între ei: cum de n-a zis nici cârc, atunci când l-au împuns. Şi 
dându-i îngrijire l-au tăinuit până la Galaţi. Abia aici le-au spus puiul de domn ca este Ştefan al lui 
Bogdan Vodă. Când Ştefan ajunse voievod peste Moldova, dădu la toţi acei drumeţi moşii din belşug şi 
ranguri de boierie, căci zicea el: “Cu credinţă mi-aţi fost la mare cumpănă şi omul la nevoie se cunoaşte 
ce fel e”. 


(sursa : Legende populare româneşti) 

Aflat acum la putere, Petru Aron nu se întrebuinţează prea mult : el se închină 
turcilor acceptând un tribut de 2.000 de galbeni. Urât de boieri şi părăsit de cei 
apropiaţi, în aprilie 1457, el află cu stupoare că, la şase ani după uciderea mişelească a 
lui Bogdan, Ştefan se îndreaptă spre Moldova cu o armata de 6.000 de oameni, în 
mare parte munteni puşi la dispoziţie de Vlad Ţepeş (domnul Ţării Româneşti şi vărul 
lui primar), urmărind tronul şi răzbunarea sângelui vărsat la Reuseni. 

Cu o armată strânsă în pripă, Aron este însă incapabil să se opună mult mai tânărului 
sau adversar şi este înfrânt la 12 aprilie 1457 în "tina de la Dolj eşti” (pe Şiret, în 





apropierea Romanului), pentru ca, la scurt timp, la Orbie (lângă Buhuşi, pe 14 
aprilie), oastea sa să fie împrăştiată definitiv. Petru a scăpa cu viaţă, ia drumul 
pribegiei spre Polonia, acolo unde speră să primească ajutor grabnic pentru 
înlăturarea "obraznicului Ştefan". 

Pecetea domnească „Steagul cel mare” al Moldovei Stema princiară 1502 


Ştefan merge la Suceava şi pe locul ce se chemă Câmpia Direptăţii (pe Şiret, lângă 
Cetatea de scaun), întreabă, pe toţi de faţă, dacă le este cu voie să le fie domn. 
întreaga adunare în frunte cu mitropolitul Teoctist, boieri, târgoveţi, ostaşi şi "toată 
ţara" proclamă pe Ştefan ca ”domn legiuit al Moldovei” în scaunul părinţilor şi 
strămoşilor acestuia. Se urcă deci pe tron în 1457 (la un an după Vlad Ţepeş în 
Muntenia). Pentru Moldova începuse cea mai glorioasa pagina din toata istoria ei. 

Moşteneşte o ţară în plină organizare, dar care din punct de vedere economic începea să se dezvolte 
mai cu seamă datorită împrejurării că reprezenta o regiune de tranzit între Europa centrală, Polonia şi 
porturile de la Marea Neagră. Iar faptul că Moldova avea două porturi importante, Chilia şi Cetatea 
Albă, îi aducea o substanţială sursă de venituri, prin vămi. Ştefan cel Mare este, pentru mica lui ţară, 
un voievod bogat prin vămile pe care le ia de pe urma comerţului internaţional. 


Sub Ştefan cel Mare, Moldova se va întinde peste toate ţinuturile de la Carpaţii 
răsăriteni până la Nistru, ţara fiind apărată de cetăţile Soroca, Tighina şi Cetatea Albă 
- la Nistru, cetatea Chilia - la Dunăre, cetăţile Hotinului şi Sucevei - la Nord, Cetatea 
Neamţului - spre Carpaţi, iar pe Şiret, de Cetatea Nouă a Romanului. 

Sistemul de cetăţi al Moldovei 
în timpul lui Ştefan cel Mare 

Pericolul cel mai mare îl reprezenta însă expansiunea Imperiului Otoman, care îşi 
continua înaintarea spre inima Europei (după cucerirea Constantinopolului la 1453, 
de către sultanul Mehmed al II-lea Fatih). 

Pentru a putea face faţă ameninţării, unul dintre primele lucruri pe care le va face 
Ştefan este organizarea unui sistem defensiv şi a unei armate performante. 
De-a lungul întregii sale domnii, va construi cetăţi şi mănăstiri fortificate, va 
cumpăra arme şi va plăti instructori străini să-i deprindă pe cei mai buni oameni ai 
lui meşteşugul armelor. Oastea lui Ştefan era compusă din două contingente : un 
nucleu mai mic dar mai bine instruit şi înarmat şi un corp de armată mult mai mare, 
cu o echipare minimă, care putea fi mobilizat şi antrenat la nevoie. 

Oastea mică, denumită aşa pentru că era compusă din cetele boierilor (care veneau cu 
oşteni de pe moşiile lor ) şi cetele târgurilor, alcătuite din târgoveţi (care se puteau 
strânge cel mai repede în caz de nevoie), era o oaste preponderent călare şi relativ 
bine înarmată, care putea ajunge la un efectiv de 12-15.000 de oameni, organizaţi în 
cete de cate 4 steaguri (1 steag având min 250 de oameni). 

La solicitarea domnului, ţăranii răzeşi (proprietari de pământ), erau chemaţi, în 
schimbul unor privilegii, la Oastea mare, care era compusă pe lângă Oastea mică şi 
din cetele de răzeşi (care nu erau la fel de bine înarmaţi sau instruiţi, dar care putea 
ajunge până la 40 - 50.000 de oameni). Armata lui Ştefan era deci o „oaste de ţară", 
la vremea aceea existând puţini lefegii sau soldneri (mercenari). După bătălii, 
domnitorul le acorda privilegii celor care se remarcau (moşii, poziţii sociale, etc). 



Cetatea Hotinului 


Fântâna interioară, adâncă de 65 m (are încă apă potabilă) 


Moldova era bogată ca resurse şi stabilă politic. Buna securitate a drumurilor îmbia 
pe negustorii italieni, polonezi sau armeni să treacă prin Moldova de la Marea Neagră 
spre Liov (Lemberg) şi invers, aducând din Orient mirodenii, covoare, blănuri, metale 
şi pietre preţioase iar din Apus postavuri şi arme. Vămile culese de la aceştia aduc 
bani în vistieria domnească. Astfel se explică o bună parte din mijloacele materiale 
care i-au permis lui Ştefan să lupte şi să construiască fără încetare în lunga lui 
domnie. 


Pe de altă parte, Moldova lui Ştefan avea doar circa 400.000 de locuitori, deci ceva mai mult decât 
unul dintre sectoarele Bucureştiului de azi. Aceşti oameni trăiau mai mult în sate, oraşele cele mai 
mari ale Moldovei din acea vreme (Cetatea Albă şi Suceava) nedepăşind 10.000 de locuitori. 



Comerţul era modest, deşi Moldova era o verigă a vestitului „drum moldovenesc“ care făcea legătura 
între Orient şi Europa Centrală. Totuşi, doar o mică parte dintre produsele locale erau vândute pe 
piaţă, iar majoritatea locuitorilor erau agricultori preocupaţi să-şi asigure cât mai multe dintre nevoi 
din producţia proprie. Banii domnitorului, atâţia câţi îi avea, îi obţinea fie din taxele vamale, fie din 
dările indirecte impuse oraşelor, fie din unele vânzări de bunuri domneşti, fie din diverse surse 
neregulate (prăzi, topire de obiecte din metal preţios, daruri etc.). 

Deşi circulaţia monetară nu era cu totul absentă, economia Moldovei şi puterea domnului nu se bazau 
însă atâta pe bani, cât pe controlul asupra pământului şi asupra oamenilor. Atunci când Ştefan avea de 
construit o cetate sau o mănăstire, el nu aloca bani pentru proiectul respectiv, ci punea pe locuitori să 
muncească în contul obligaţiilor lor faţă de domnie. 

Materialele folosite erau şi ele obţinute gratuit, cu excepţia, desigur, a celor care nu se puteau găsi la 
nivel local. Aşa au fost construite cetăţi precum cele de la Chilia şi Roman, aşa au fost construite 
multele mănăstiri ctitorite de Ştefan. Aşa ne putem explica cum a putut Ştefan să se şi lupte şi să şi 
construiască de-a lungul domniei sale, deşi cele două activităţi nu s-au suprapus, ci mai degrabă au 
alternat. 

Nu este uşor să evaluăm în ce măsură statul afecta viaţa oamenilor în timpul lui Ştefan cel Mare. în 
mod cert, mult mai puţin decât în zilele noastre, deoarece în acea vreme se legifera puţin, cele mai 
multe reglementări fiind stabilite prin obiceiul pământului la nivel local. Desigur, domnul putea 
interveni prin porunci, dar, de obicei, ordinele sale aveau caracter punctual şi nu vizau stabilirea unor 
reguli generale pe termen lung. Domnul guverna la nivel central prin intermediul dregătorilor şi a 
Curţii sale, iar în teritorii, prin intermediul pârcălabilor de ţinuturi, precum şi prin intermediul 
curtenilor şi al slugilor domneşti. Una dintre caracteristicile domniei lui Ştefan a fost tocmai întărirea 
structurii administrative a Moldovei, prin sporirea rolului pârcălabilor şi prin dezvoltarea capacităţii 
de control a domniei în teritoriu. 

(Sursa : De unde avea Ştefan cel mare bani pentru războaie ? articol publicat de Bogdan Murgescu pe 
site-ul www.historia.ro) 

în 1463 începe şirul daniilor către Muntele Athos. "Io Ştefan Voievod, din mila lui 
Dumnezeu domn Ţării Moldovei .. şi iubitor al cuvintelor lui Hristos, pentru a Cărui 
dragoste a tânjit şi cu râvnă a dat de s-a scris acest Tetraevanghel şi l-a ferecat şi l-a 
dăruit întru ruga sa sieşi.. la Sfântul Munte” (extras din Tetraevanghel -1502) 

în acelaşi an, la vârsta de 25 de ani, Ştefan cel Mare se căsătoreşte cu Evdochia „cea 
dreptcredincioasă”, adică ortodoxă, fiica cneazului Alexandru Olelko, Mare Cneaz de 
Kiev. Mireasa era o tânăra rusoaică (sau lituaniancă rusificată), blondă, foarte 
frumoasă, aproape o copilă, bunicul său Vladimir, mare cneaz de Kiev, fiind 
descendentul marilor duci ai Lituaniei, din care s-a tras, de altfel, şi familia regală a 
Poloniei. Ştefan a avut cu ea trei copii, doi băieţi, Alexandru (născut în jurul anului 
1464 şi mort în 1496, la puţin peste 30 de ani şi înaintea domnitorului) şi Petru 
(născut probabil în 1465-1466 şi mort în 1480, la vârsta de 14-15 ani) şi o fată, Olena 
(numele Elena rusificat probabil de mamă). 

Nu se ştie nici pana azi cu certitudine nici dacă fiul cel mare al lui Ştefan, Alexandru, era copilul 
Evdochiei sau al unei anume Maruşca, femeia despre care istoricul A.D. Xenopol credea că ar fi fost 
soţia fără acte a lui Ştefan cel Mare înaintea Evdochiei, dar care, conform altor teorii, ar fi fost doar 
una dintre tiitoarele domnului. 

Frumoasa Evdochia avea să se stingă din viaţă la doar patru ani de la căsătorie, în 
1467, din cauza unei boli sau în timpul unei naşteri (nu se ştie precis care dintre cele 
două variante este adevărată). Când Evdochia se afla pe patul de moarte, domnitorul 
era plecat în campania împotriva lui Matei Corvin, Ştefan fiind, se pare, foarte afectat 
la aflarea veştii (chiar şi după a treia căsătorie încă mai făcea danii pentru sufletul 
Evdochiei). 



Cetatea Soroca Curtea interioara Reconstituire 


Documentele istorice atestă că Ştefan cel Mare a mai avut încă două căsătorii: 

- cu Maria de Mangop (ca şi prima căsătorie, o alianţă matrimonială utilă pentru 
Moldova), cu care va avea doi băieţi gemeni - Iliaş, care a murit în acelaşi an în care s- 
a născut, (1473) şi Bogdan (care a trecut în veşnicie la doar şase ani) - şi 

- cu Maria Voichiţa, fiica lui Radu cel Frumos (domnul Ţării Româneşti şi fratele lui 
Vlad Ţepeş), pe care o luase prizonieră, împreună cu mama ei, în urma expediţiei din 
1471 în Ţara Românească. Deşi s-a îndrăgostit de ea pe când domnitorul avea 35 de 
ani iar ea doar 12-13 (spre disperarea Doamnei sale), căsătoria va avea loc abia în 
1480, după ce aceasta a devenit majoră şi la 3 ani de la moartea Marei de Mangop (pe 
numele ei rus Maria Asanina Paleologhina). Cu Maria Voichiţa, voievodul a avut un 
fiu, pe Bogdan Vlad (care a devenit domn la moartea tatălui sau, în 1504) şi două fete, 
Ana si Maria. 

După urmărirea lui Petru Aron (care se refugiase în Polonia), Ştefan cade la învoială 
cu Regele Cazimir, restituindu-i-se cetatea Hotinului, ceea ce-i atrage duşmănia 
Regelui Ungariei, Matei Corvin. 

Matei Corvin ridică în 1467 o oaste de 40.000 de cavaleri, nu înainte de a potoli 
răscoala ţăranilor ardeleni (de care Ştefan nu era străin). La 11 noiembrie, ungurii se 
aflau deja la Braşov iar următoarea destinaţie era pasul Oituz, trecerea spre Moldova. 
Bine întărit de către domnitorul muntean, pasul se dovedeşte o nucă tare pentru 
Matei Corvin, luptele din trecătoare dovedindu-se fatale pentru mulţi dintre ostaşii 
săi. în cele din urmă, regele ungur reuşeşte să treacă şi, pe 19 noiembrie, Târgul 
Trotuşului este devastat. Nu sunt cruţaţi nici măcar copiii sau preoţii. Urmează 
Bacăul, Romanul şi se părea că armata lui Corvin avea să ia şi Suceava. 



Lupta de la Baia - Chronica Picta Humgarorum Steagul de luptă înfăţişând-ul pe Sf. Gheorghe 

La 15 decembrie 1467, Ştefan, alături de 12.000 de oşteni, asediază Romanul, locul de 
campare al armatei ungare, după ce incendiase oraşul din toate părţile. Luptele sunt 
extrem de violente, cu multe victime de ambele părţi. In zorii zilei, panicaţi, ungurii 
încep să se retragă în dezordine. 

Pană şi regele este purtat pe targă, rănit grav de o săgeată cu trei vârfuri şi de către o 
lance. Doar indecizia vornicului Isaia de a ataca acolo unde ii ordonase Ştefan voievod 
face ca Matei Corvin să rămână necapturat şi să ajungă, alături de rămăşiţele armatei 
sale, în Ungaria. 

Dar nu era decât începutul. Dornic să arate ca Moldova nu mai este un loc deschis 
jefuitorilor, voievodul moldav pătrunde în anul 1468 în Ardeal, prădând şi pedepsind 
trupele ungureşti pentru necutezanţa de a se fi opus moldovenilor. Astfel, îşi asigură 
liniştea la graniţa apuseană a ţării. 

în iunie 1469, împreună cu 1.800 de călăreţi, face o nouă incursiune în Transilvania, 
cu scopul de a -1 captura pe Petru Aron. După ce-i trimisese scrisori şi daruri ca din 
partea boierilor Moldovei (care l-ar fi chemat să ia domnia), Ştefan cel Mare îl prinde 
viu pe cel ce îi ucisese tatăl şi îi taie capul pe loc. 

Prevăzând că va avea în curând de luptat cu turcii, Ştefan acţionează şi în Ţara 
Românească, dorind un domn prieten, în locul vasalului turcesc, Radu cel Frumos, 
în anul 1470 Ştefan începe ostilităţile, prădând Ialomiţa şi arzând târgul Brăilei 
(la 27 februarie, în "marţea brânzei"), iar turcii răspund îndată, trimiţând pe tătari 
în Moldova. 


în următoarele două luni, tătarii crimleni conduşi de Eminek năvălesc în Moldova şi devastează nordul 
ţării până la Târgul Şiret. Eminek este luat prizonier şi închis la Cetatea Albă. Pe 20 august, după lupta 
de la Lipnic, pe Nistru, în care oştile moldoveneşti îi înving pe tătarii care făcuseră o incursiune în 
Moldova, eliberând robii capturaţi şi redobândind prăzile, fiul Marelui Han Mamak este luat prizonier 
şi ucis. 


Ştefan se îndreaptă atunci împotriva noului duşman şi-l învinge în dumbrava de la 
Lipnic, pe Nistru. După alte ciocniri cu Radu cel Frumos, în noiembrie 1473, în timp 
ce Ştefan asedia şi cucerea cetatea Dâmboviţei de la Bucureşti, acesta fuge la turci iar 
domnitorul moldovean pune în scaunul Ţării Româneşti pe aliatul său, Laiotă 
Basarab. Tot în 1473, Ştefan începe „cruciada moldovenească” (N. Iorga) prin sistarea 
plăţii haraciului către înalta Poartă. 



Cetatea Neamţului - vedere aeriană 

? 


Reconstituire 






Mohamed al II-lea nu concepe să lase nepedepsit amestecul lui Ştefan cel Mare în 
treburile domniei Ţării Româneşti. De aceea, în iarna anului 1474 trimite în Moldova 
pe Beylerbeyi-ul (comandantul suprem) Rumeliei, Hadin Siileyman Paşa, cu 120.000 
de oameni, cu misiunea de a supune pe domn şi a-i nimici oastea. 


Aflând de planurile turcilor, Ştefan cere grabnic ajutor vecinilor creştini. Regele 
polonez îi trimite doar încurajări, în timp ce Matei Corvin nu trimite decât 1.800 de 
cavaleri. în graba, din Ardeal, domnitorul strânge încă 5.000 de secui, care se alătură 
celor 40.000 de moldoveni, cât putuse aduna sub arme din Moldova. Urmând vechiul 
obicei, el pustieşte totul în calea atacatorilor, îngreunându-le acestora avansul şi 
oferindu-şi timp pentru a alege locul ideal pentru bătălia ce avea să vină inevitabil, pe 
care îl găseşte în mlaştinile de lângă Vaslui, în locul numit Podul înalt. Ştefan îşi 
organizează tabăra în crângurile din faţa Vasluiului. în dimineaţa luptei, unul dintre 
boieri a îngenuncheat şi i-a spus : „îţi vom sta astăzi credincios alături şi Dumnezeu 
ne va ajuta”. 


Pe 10 ianuarie 1475, înainte de a se lumina de ziuă, îşi adună oastea şi, în negura dimineţii, atacă 
frontal uriaşa oaste a turcilor, inclusiv cu 20 de tunuri mari (10-15 cm calibrul ţevii). încleştarea este 
una de o rara violenţă dar, după câteva ceasuri de măcel, moldovenii încep să bată în retragere. Este 
momentul în care însuşi voievodul se avântă în prima linie încurajându-şi oamenii şi dând turcilor 
lovitura de graţie. La un semn al său, din spate, un detaşament ascuns în pădurile din apropiere, 
năvăleşte asupra otomanilor, stârnind o panică de nedescris. Turcii nu mai ascultă de ofiţeri şi încep să 
se calce în picioare pentru a scăpa cu viaţă. Marea oştire a turcilor se destramă într-o învălmăşeală 
cumplită, locul mlăştinos, ceaţa, necunoaşterea terenului, fiind decisive pentru confuzia generala a 
turcilor. în scurt timp, totul se transformă într-o urmărire presărată cu mii de victime. 

Având sub steagurile sale mai puţin de 50.000 de oameni, Ştefan cel Mare învinge 
astfel armata otomană, care înregistrează pierderi uriaşe : 40.000 de ostaşi ucişi şi 
alţi 4.000 luaţi prizonieri. După această înfrângere ruşinoasă, cronicarul turc Sead 
Eddin scria : "A fost un groaznic măcel şi puţin a lipsit să nu fie cu toţii tăiaţi în 
bucăţi. Numai cu mare greutate Soliman Paşa şi-a scăpat viaţa cu fuga". 


După alungarea turcilor, Ştefan trimite o scrisoare în limba latină către toţi principii 
creştini din Europa, vestindu-le marea izbândă şi cerându-le sprijin pentru 
încercările viitoare scrisoare redactată la 25 ian 1475, la doar 15 zile de la victorie : 




"Prea luminaţilor, prea puternicilor şi aleşilor domni a toata creştinătatea, cărora aceasta scrisoare 
a noastră va fi arătată sau de care ea va fi auzită. Noi, Ştefan voievod, din mila lui Dumnezeu, domn 
al Ţării Moldovei, mă închin cu prietenie vouă tuturor cărora va scriu şi va doresc tot binele şi va 
spun domniilor voastre ca necredinciosul împărat al turcilor a fost de multa vreme şi este încă 
pierzătorul întregii creştinătăţi, şi în fiecare zi se gândeşte cum să nimicească toata creştinătatea. De 
aceea facem cunoscut domniilor voastre cape la Bobotează trecuta, mai sus numitul turc a trimis în 
ţara noastră şi împotriva noastră o mare oştire în număr de 120.000 de oameni, ala cărei căpitan de 
frunte era Soliman Pasa beglerbegul... Auzind şi văzând noi acestea, am luat sabia în mana şi cu 
ajutorul Domnului Dumnezeul nostru atotputernic, am mers împotriva duşmanilor creştinătăţii, i- 
am biruit şi i-am calcat în picioare, şi pe toţi i-am trecut sub ascuţişul săbiei noastre, pentru care 
lucru să fie lăudat Domnul Dumnezeul nostru. Auzind despre acestea, păgânul împărat al turcilor îşi 
puse în gând să-şi răzbune şi să vina, în luna lui mai, cu capul sau, şi cu toata puterea sa împotriva 
noastră şi să supună ţara noastră, care e poarta creştinătăţii şi pe care Dumnezeu a ferit-o pana 
acum. Dar daca aceasta poarta, care e ţara noastră, va fi pierduta - Dumnezeu să ne ferească de aşa 
ceva -, atunci toata creştinătatea va fi în mare primejdie. De aceea, ne rugam de domniile voastre să 
ne trimiteţi pe căpitanii voştri într-ajutor împotriva duşmanilor creştinătăţii, până mai este vreme, 
fiindcă turcul are acum mulţi potrivnici şi din toate părţile are de lucru cu oameni ce-i stau 
împotriva cu sabia în mana. Iar noi, din partea noastră, făgăduim, pe credinţa noastră creştinească 
şi cu jurământul domniei mele, ca vom sta în picioare şi vom lupta pana la moarte pentru legea 
creştinească, noi cu capul nostru. Aşa trebuie să faceţi şi voi, pe mare şi pe uscat, după ce, cu ajutorul 
lui Dumnezeu cel atotputernic, noi i-am tăiat mana dreapta. Deci fiţi gata fără întârziere. Data în 
Suceava, în ziua de Sfântul Pavel, luna ianuarie în 25, anul Domnului 1475. Ştefan voievod, domnul 
tării Moldovei". 

Dar, în afară de felicitări (între care din partea Papei şi a Republicii Veneţiene), la 
Suceava nu avea să ajungă nici un ajutor, de nicăieri. Mai mult, aurul necesar 
pregătirilor pentru noi rezistenţe în fata turcilor pleacă din apus spre tronul Ungariei. 

în decembrie 1475, turcii cuceresc cetatea Mangopului (Crimeea) în urma unui asediu 
de 6 luni (printre apărătorii cetăţii se găseau şi 300 de ostaşi trimişi de domnul 
Moldovei în ajutor cumnatului său Alexandru). 

în vederea cuceririi cetăţilor Chilia şi Cetatea Albă şi pentru înlăturarea lui Ştefan, 
Mahomed al II-lea, cuceritorul Constantinopolului, hotărăşte o expediţie în Moldova. 
Astfel, la 13 mai 1476, sultanul pleacă din Adrianopol în fruntea unei armate de-a 
dreptul uriaşe : 150.000 de oameni. Moldova avea să fie lovită din trei părţi: dinspre 
nord de tătari, dinspre Marea Neagră de o flotă otomană şi de detaşamente turceşti şi 
tătărăşti, iar dinspre Dunăre, de Mahomed însuşii (ajutat de Laiotă Basarab, care îi 
promisese ajutorul a încă 12.000 de munteni). 

Ştefan se vede din nou singur în faţa Imperiului Otoman. Fără să dispună de 
rezervele uriaşe de care se bucura Mahomed, el reuşeşte să strângă doar 20.000 de 
oşteni. Mai mult decât atât, pe când se îndrepta spre Dunăre, Ştefan se confruntă cu 
nemulţumirea ostaşilor săi, îngrijoraţi că „din cauza acestui război, tătarii răpesc pe 
soţiile noastre şi pe fiii noştri”. în faţa acestei realităţi, domnitorul încuviinţează 
"slobozirea lor pentru 15 zile”. 

Singura soluţie este întărirea unui fort, în codrul de lângă Pârâul Alb, sau Valea Albă 
(Războieni, Neamţ), acolo unde Ştefan îşi masează mica armată. 

Bătălia începe în jurul orei 3 după amiaza, când, spre uimirea lui Mahomed, voievodul moldav atacă 
primul, o parte din cavaleria moldovenească (aproape 4.000 de oameni) năpustindu-se asupra taberei 
musulmane. Trebuie spus că un alt corp de oaste de aproximativ 1.000 de oameni era ascuns într-un 
pâlc de pădure, acest grup de călăreţi având misiunea de a-i ataca din flanc pe cei care i-ar fi urmărit 
pe cei care deschiseseră lupta. 


Mahomed Cuceritorul, dorind să rezolve într-o singură 
bătălie decisivă soarta campaniei, ordonă riposta 
împotriva moldovenilor. 

Cei 4.000 de călăreţi moldoveni sunt atacaţi şi se retrag 
către Valea Pârâului Alb, vale ce fusese întărită pe ambii 
versanţi cu trunchiuri de copaci, căruţe şi tunuri pentru 
a se asigura o mai bună protecţie a celor care urmau să 
se apere aici. Călăreţii moldoveni sunt urmăriţi de cetele 
de achingii din Rumelia şi Anatolia, iar turcii sunt prinşi 
în focul încrucişat al tunurilor moldoveneşti si al 

trupelor de arcaşi şi arbaletieri moldoveni. 

Mai mult, la aceasta ambuscadă se adaugă şi atacul din 
flanc şi din spate al celor 1.000 de călăreţi lăsaţi de 
Ştefan în pâlcul de pădure. Această acţiune conduce la 
decimarea şi dezorganizarea totală a cavaleriei uşoare 
turceşti. 

Pentru a reechilibra situaţia, Mahomed ordonă trupei de infanterie de elită de care dispunea (ienicerii) 
să atace poziţiile moldovene, dar aceştia, după aproape o oră petrecută sub tirul artileriei şi arcaşilor 
moldoveni, dau semne de şovăială. Atunci Mahomed decide să se avânte personal în luptă (alături de 
garda sa şi de spahii - nobilii turci care formau cavaleria de elită a Imperiului Otoman). Exemplul său 
ridică moralul ienicerilor şi un al treilea val de atac se revarsă spre poziţiile moldovene. 

Numărul acestora este atât de mare încât spre seară, turcii biruie puterile moldovenilor Apărarea 
moldoveană este străpunsă. Ştefan lasă pe poziţie un mic contingent din Oastea Mică ce avea rolul de a 
întârzia o eventuală angajare a cavaleriei turceşti în urmărirea trupelor sale şi se retrage în pădure. 

Oastea de curte rămasă lângă voievod (între 10 şi 12.000 de oşteni) este înfrântă. 
La adăpostul întunericului, Ştefan (împreună cu restul supravieţuitorilor), se 
refugiază în munţi, lăsând în urma un mare număr de morţi şi aproape 1.000 de 
prizonieri. Remarcabil este faptul că turcii, la rândul lor, au pierdut aproape 30.000 
de oameni, ceea ce face ca raportul victimelor din cele două tabele să fie de 
aproximativ 1 la 3. Cronicarii vremii au descris imagini cumplite : cat vedeai cu ochii, 
câmpul de luptă era acoperit de oasele celor căzuţi (de unde toponimul Valea Albă). 


în Letopiseţul Tării Moldovei, Ion Neculce povesteşte că " după înfrângere, Ştefan cel Mare, rămas 
singur, se îndreaptă spre Voroneţ unde trăia un părinte sihastru, pre nume Daniil. Şi bătând la uşa 
sihastrului, să-i descuie, au răspunsu sihastrul să aştepte Ştefan-vodă afară până s-a istovi ruga. Şi 
după ce ş-au istovit sihastrul ruga, L-au chemat în chilie pre Ştefan-vodă. Şi s-au ispoveduit Ştefan- 
vodă la dânsul". în continuare, Ion Neculce relatează că Ştefan cel Mare, fiind obosit de atâtea lupte, şi 
la un pas de disperare, întreabă "pre sihastru ce va mai face, că nu poate să să bată cu turcii ; 
închina-va ţara la turci, au ba ? Iar sihastrul au zis să nu o închine că războiul iaste a lui. Numai, 
după ce va izbândi, să facă o mănăstire acolo, în numele Sfântului Gheorghe, să fie hramul bisericii." 


Ştefan cel Mare urmează sfaturile lui Daniil : "Deci au şi purces Ştefan-vodă în sus pe la Cernăuţi şi 
pre Hotin şi au strânsu oastea, feliuri defeliuri de oameni. Şi au purces în gios. Iar turcii, înţelegând 
că va să vie Ştefan-vodă cu oaste în gios, au lăsat şi ei cetatea Niamţului de a o mai bate şi au început 
a fugi spre Dunăre, iar Ştefan-vodă au început a-i goni în urmă şi a-i bate, până i-au trecut de 
Dunăre. Şi întorcându-să înapoi Ştefan-vodă s-au apucat de au făcut mănăstirea Voroneţul. Şi au 
pus hramul bisericii Sfântul Gheorghie". 

(Sursa : întâlnirea lui Ştefan cel Mare cu Daniil Sihastrul după lupta de la Războieni, articol de Nicolae 
FUŞTEI, Revista Limba Română Nr. 4-6, 2004) 












Vedere aeriană Mănăstirea Neamţ Albastrul de Voronet 

între timp, oştirea turcească, cu însuşi Mahomed aflat la comandă, se îndreaptă spre 
Suceava, pe Valea Şiretului. Turcii înaintează nestingheriţi, dar cetăţile Suceava 
(condusă de Sendrea, cumnatul lui Ştefan), Hotin (apărată de starostele Vlaicu) şi 
Neamţ (aflată în grija hatmanului Arbore) rezistă asediului otoman. 

în faţa acestei rezistenţe, la care se adaugă foamea (o furtună scufundase vasele cu 
hrană ale armatei otomane), ciuma, dar şi veştile că Ştefan pregăteşte o nouă oaste, 
că ungurii şi polonezii se apropie de graniţele Moldovei cu ajutor armat, Mahomed 
renunţă să mai atace Chilia şi Cetatea Albă, hotărând retragerea. El părăseşte 
Moldova hărtuit de cetele lui Ştefan, fără ca izbânda de la Războieni să fi însemnat 

supunerea ţării şi a domnitorului. în final, cuceritorul Bizanţului avea să termine 
campania din Moldova neînvins, dar fără să fi cucerit nimic. 

Această luptă memorabilă a fost consemnată şi se găseşte în pisania bisericii „Sf. Arhanghel Mihail”, 
ctitorită de Ştefan cel Mare după 20 de ani, la Războieni: 



Pisania Mănăstirii Războieni, 


Textul este dăltuit în piatră, în limba slavonă 


"în zilele bine-credinciosului si de Hristos iubitoriului domn Ioan Ştefan w, cu mila lui Dumnezeu 
domn pământului Moldovii, fiiul lui Bogdan w, în anul 6984, iar al domniei lui 20 anul curgând, s-au 
rădicat puternicul Mohamed, împăratul turcesc, cu toate puterile oştilor sale ale Răsăritului; încă şi 
Basarab w, chemat fiind la război, au venit cu dânsul cu toate puterile pământului lui. Şi au venit să 
robească şi să iaie pământul Moldovii şi au ajuns până aice, la locul ce se cheamă Valea Albă, şi noi 
Ştefan w, cu fiiul nostru Alexandru, am ieşit înaintea lor aice si am făcut cu dânşii mare război în luna 
lui iulie, în 26 de zile. Şi după slobozirea lui Dumnezeu biruiţi au fost creştinii de păgâni şi au căzut 
aice multă mulţime din ostasii Moldovii. 

3 3 

Atunce au luat şi a tria parte din pământul Moldovii, despre ceea lăture. Mehmet împărat, tatăl acestui 
împărat a lui sultan Baiazit, şi l-au înfrânt moldovenii foarte rău şi i-au tăiat oastea cât abia au scăpat 
împăratul cu o samă de oaste în vase peste Dunărea. Deci sultan Mehmed au lăsat cuvânt la moarte să 
se facă răscumpărare despre moldoveni sângelui turcilor ce s-au vărsat şi ruşinii ce i-au făcut. Pentru 
aceea venisă fii-său, sultan Baiazit, şi alta n-au putut face nimică, fără cât au lovit marginea de au luat 
o samă de robi, precum mai sus am arătat”. 

Pentru aceea, bine au voit Ioan Ştefan w, cu a sa bună vrere, şi au zidit biserica aceasta întru numele 
arhistratigului Mihail, şi întru rugăciunea luişi şi a doamnei sale Maria şi fiilor săi Alexandru şi 
Bogdan, şi întru pomenirea şi pentru sufletele pravoslavnicilor creştini, care aici au pierit. în anul 
7004, iar a domniei lui anul 40 curgând, luna lui noiemvrie, în 8 zile”. 

în primăvara anului 1480, rămas singur, Ştefan încheie pace cu turcii, obligându-se 
să plătească tribut 6.000 de florini (haraciul Ţării Româneşti era la acea dată de 
14.000 de florini). 

Consecvent strategiei de a avea vecini aliaţi, după pregătiri temeinice (o oaste 
moldavă masivă, la care s-au adăugat trupe transilvănene, în total cam 60.000 de 
oameni, călări şi pedeştri), la începutul lui iulie 1481, Ştefan, însoţit de fiul său, 
Alexandru, intră în Ţara Românească cu scopul declarat de a -1 înlocui pe domnitorul 
de atunci, Basarab cel Tânăr, cu protejatul său. Oastea condusă de domnul 
Munteniei, susţinută de armata otomană condusă de Ali-beg şi Skender-beg, îl 
aşteaptă imediat după graniţă, sub dealurile din vecinătatea Râmnicului. Pe 8 iulie, 
având o forţă militară importantă, Ştefan nu stă prea mult pe gânduri şi atacă, 
consemnările arătând că „a biruit iarăşi Ştefan voievod, din mila lui Dumnezeu şi cu 
rugăciunile Preacuratei Maicii lui Dumnezeu şi ale tuturor sfinţilor şi cu rugăciunea 
Sfântului şi Slăvitului Procopie”. Nu peste mult timp însă, voievodul instalat de 
Ştefan îl va trăda sub presiunea turcilor, alăturându-li-se în ceea ce avea să fie cea 
mai mare lovitura primită de domnitorul Moldovei, pierderea Chiliei şi a Cetăţii Albe. 

Cetatea Albă, vedere dinspre Nistru Vedere aeriană 

Astfel, în vara lui 1484, turcii asediază cele două cetăţi dinspre răsărit şi după asedii 
intense de 10 respectiv 15 zile, atât cetatea Chilia (apărată de pârcălabii Ivaşco şi 
Maxim) cât şi Cetatea Albă (apărată de pârcălabii Gherman şi Oană) sunt cucerite de 
flota şi armata sultanului Baiazid al II-lea (probabil printr-o trădare a genovezilor 
care erau înăuntru şi care şi-au dat seama că nu se mai puteau lupta împotriva 
Imperiului Otoman, nefiind suficient de bine ocrotiţi de un mic voievod creştin). 

Pierderea Chiliei şi a Cetăţii Albe a reprezentat o catastrofă pentru dezvoltarea 
ulterioară a Moldovei (au început să sărăcească oraşele mari şi Moldova nu s-a mai 
putut dezvolta cum s-a dezvoltat Transilvania, cu cetăţi, cu târgoveţi bogaţi, cu 
comerţ de tranzit, etc). 

(Sursa : Neagu DJUVARA, O scurtă istorie a românilor povestită celor tineri, Edit. Humanitas, 2002) 

Văzând că este în pericol să fie răpus de turci, Ştefan se hotărăşte să ceară ajutor 
Regelui Poloniei. în schimb, Regele Cazimir îi cere lui Ştefan să se recunoască vasalul 
lui şi să-i depună jurământ de credinţă. Pe 15 sep 1485, în tabăra militară de la 
Colomeia, Ştefan cel Mare îngenunchează în văzul tuturor în faţa Regelui polonez 



(acceptând această umilinţă în speranţa că va primi ajutorul atât de necesar 
împotriva turcilor). Ca şi ceilalţi vecini creştini, nici polonezii nu se vor ţine însă de 
cuvânt, mai mult, Cazimir va face pace cu sultanul, lăsându -1 pe Ştefan în voia sorţii. 

Pe când Ştefan se afla încă în Polonia, o oaste alcătuită din turci şi munteni (30- 
40.000 de oameni) condusă de Aii Paşa intră în Moldova cu intenţia de a pune domn 
la Suceava un pretendent, Petru Hroiot. Cum Cetatea de scaun nu a vrut să se predea 
şi nici nu a putut fi cucerită, turcii ard târgul Sucevei. Când Ştefan revine în Moldova 
(spre sfârşitul lunii septembrie), având alături şi 3.000 de călăreţi polonezi, trupele 
turceşti şi muntene începuseră deja retragerea. După mai multe ciocniri şi atacuri 
împotriva turcilor conduşi de Bali Bei Malcocioglu (Sângecbeiul de Silistra), 
confruntarea decisivă de la Cătlăbuga (în sudul Moldovei, între Prut şi Nistru), este 
câştigată de Ştefan şi aliaţii săi. 


Un episod dramatic se petrece la începutul lunii 
martie, anul 1486. Eşecul militar de la sfârşitul 
anului 1485 îl determină pe sultanul Baiazid să 
trimită o oaste care să încerce din nou 
înscăunarea lui Hroiot. 

Pe 6 martie (într-o zi de luni), domnul 
Moldovei îi întâmpină pe turci la Şcheia (în 
ţinutul Romanului) unde Cronica moldo- 
germană consemnează că : „...a bătut Petru 
Hronoda pe Ştefan voievod şi a câştigat lupta şi 
Ştefan voievod a căzut de pe cal şi a zăcut 
printre morţi de dimineaţă până la prânz” 

în a doua jumătate a zilei se produce însă o 
răsturnare spectaculoasă a situaţiei, datorită a 
doi boieri credincioşi lui Ştefan, Pântece şi 
Purice. Primul, asigurând pe noul domn, Petru, 
că victoria este a lui, îl scoate din luptă şi îl 
ucide ; cel de al doilea, căutându-şi domnul, îl 
scoate dintre cadavre, ceea ce a îngăduit 
regruparea trupelor credincioase. 

„Astfel (zice cronicarul) a rămas Ştefan voievod 
stăpân în ţară, cu ajutorul lui Dumnezeu”. 

în toamna lui 1497, sub un pretext mincinos (recucerirea Chiliei şi a Cetăţii Albe, 
aflate în mâna turcilor), Ioan Albert, fiul lui Cazimir intră în Moldova în fruntea a 
100.000 de oşteni. Prima solie a lui Ştefan este primită cu bunăvoinţă şi asigurată de 
bunele intenţii ale polonezilor. Ruta urmată este, însă, alta, armata polonă 
îndreptându-se către Suceava. 

Văzând aceasta, Ştefan trimite o a doua solie şi abia când mesagerii săi sunt luaţi 
prizonieri, înţelege planul ascuns al regelui vecin. Grabnic, cere ajutorul turcilor şi 
ardelenilor. în faţa acestei noi ameninţări, venită de această dată dinspre nord, foştii 
duşmani se regrupează. în timp ce Turcii trimit doar 2000 de oameni, 12.000 de 
ardeleni se grăbesc să treacă prin pasul Oituz. 

între timp, armata polonă condusă de însuşi regele Ioan Albert asediază fără succes 
Cetatea de Scaun a Sucevei (incursiunea poloneză urmărea de fapt înscăunarea unui 
frate al regelui ca domn al Moldovei). 

Afectaţi de lipsuri, polonezii părăsesc Suceava şi, la insistenţele regelui Ungariei 
(Vladislav), încep retragerea din Moldova, pornind pe drumul Suceava - Şiret - 
Cernăuţi - Colomeea. 

Ştefan îi urmăreşte pe atacatori cu circa 22.000 de osteni, în mare parte ţărani. 
Având circa 60.000 de oameni, inclusiv între 5 şi 10 mii de nobili în armura 
completa, pe dealurile împădurite care despart Valea Şiretului de cea a Prutului, 
incapacitatea numeroasei armate poloneze de a executa un marş în forţă se face 
simţită, aceasta retrăgându-se greoi. 

în apropiere de "făgetul Cosminului", voievodul îi ajunge din urma pe polonezi şi 
ordonă armatei sale să înconjoare pădurea. Copacii sunt tăiaţi doar atât cât să poată fi 
prăvăliţi şi lăsaţi în picioare. Deşi bolnav, Ştefan cere să fie dus cu sania pe câmpul de 
luptă. Pe 26 octombrie 1497, vârstnicul Ştefan porneşte încă o dată atacul. 

Un mic contingent de moldoveni ataca armata poloneza aflata în mişcare, exact în momentul când 
nobilii cavaleri treceau pe lângă pădurea pregătită de oamenii lui Ştefan, dar se retrage rapid în 
pădurea din apropiere. Crezând ca este vorba de un mic detaşament pus să-i hărţuiască, cei 5.000 de 
nobili în zale pornesc calare în urmărirea moldovenilor, şi intra în mijlocul capcanei pregătite de 
Ştefan. 


în câmp deschis, armura performanta şi experienţa de lupta a cavalerilor polonezi ar fi fost suficiente 
pentru a face fata întregii oştiri ai lui Ştefan, dar în panta şi ocolind copacii pe care moldovenii i-au 
doborât pentru a împărţi oastea poloneză în bucăţi mai mici şi pentru a nu lăsa loc de avânt cailor 
acestora, în loc să-şi folosească lăncile şi spadele pentru a măcelari o oaste de ţărani, cavalerii polonezi 
s-au pomenit înconjuraţi de aceşti ţărani între copacii doborâţi, daţi jos de pe cai cu ghioagele şi, pana 
să apuce să întoarcă spada greoaie, loviţi cu bâtele sau cu săbiile uşoare ale căpitanilor. 


Odată răpuşi cavalerii, restul oştirii poloneze pur şi simplu n-a fost în stare să organizeze un contra¬ 
atac, câteva mii de moldoveni calare hartuindu-le retragerea şi luând prizonieri. 



Basorelief în bronz reprezentând bătălia de la Codrii Cosminului 
(la baza statuii lui Ştefan cel Mare din fata Palatului Culturii Iaşi) 


Armata poloneză a fost 
urmărită până la Nistru 


Oştile lui Ştefan îi copleşesc pe polonezi „prăbuşind codrul peste ei, tăindu-i şi 
omorându-i fără milă”. Prinsă ca intr-un cleşte, armata polonă este distrusă, puţini 
fiind cei care reuşesc să scape cu viaţă. Urmărirea fugarilor continuă până la graniţa 
cu Polonia, lupte crâncene având loc la Lenţeşti şi Cernăuţi. Ştefan îşi permite chiar 
să se lipsească de un corp de oaste, pe care îl trimite să lupte împotriva unui 
detaşament de călăreţi mazuri, veniţi în ajutorul polonilor. 

Aşteptându-se la pierderi mari în acest conflict, Ştefan a rămas surprins când a devenit clar că 
pierderile sale militare erau minime. Printre cei răniţi în luptă, s-a numărat şi fiul/moştenitorul lui 
Ştefan, viitorul domnitor Bogdan cel Orb, care în bătălie a pierdut un ochi, din cauza lanciei unui 



cavaler polonez (după alte surse într-o confruntare cu tătarii). Boierii din preajma lui Bogdan au 
povestit după luptă că acesta ar fi continuat să se bată, strigând totodată de durere. Deşi au recunoscut 
ca ”le nimerea mai mult alăturea”, urletele, avântul şi înfăţişarea unui om cu un ochi atârnând pe obraz 
trebuie să fi avut un efect devastator asupra nobililor polonezi. 

Regele Ioan Albert, care a avut inspiraţia de a nu intra în pădure cu cavalerii, a fost condus de garda sa 
direct pana la Liov, aceasta temându-se ca un popas pentru noapte în Pocutia sau la Stanislau ar fi 
prea riscant. 


Din ordinul lui Ştefan, locul bătăliei este curătat si este sădită o dumbravă, cunoscută în cultura 
populară sub numele de Dumbrava Roşie. Legenda Dumbrăvii Roşii povesteşte că, în urma luptelor, 
au murit atâţia polonezi din şleahtă, încât se făcuse câmpia roşie, şi prizonierii au fost puşi să are 
trăgând ei înşişi plugurile. Aceste întâmplări se pare că sunt adevărate. 


La 40 de zile după lupta de la Codrii Cozminului, Ştefan face (la Hârlău) un mare 
ospăţ întru pomenirea celor căzuţi în luptă şi spre cinstirea ostaşilor săi, pe care îi 
răsplăteşte cu daruri. 

în vara anului următor (1498), Ştefan lansează o expediţie de pedepsire, ajungând 
până în apropierea Cracoviei, capitala de atunci a Poloniei. 


Pe 5 ianuarie 1499, Ştefan cel Mare atacă şi înfrânge o oaste turcească venind din 
Polonia (!). Ca urmare, solii poloni cer pace, care se încheie pe 16 iulie la Hârlău, pe 
picior de egalitate. 


în anul 1500, Ştefan rupe legăturile cu Poarta, sistează haraciul şi trimite pe vornicul Boldur să 
incendieze cetăţile Chilia şi Cetatea Albă, iar în 1502 ocupă Pocuţia, „ţara bunicului său”. 



Curtea Domnească din Piatra Neamţ - Turnul şi Biserica Sf.Ioan Statuia din Parcul Central 

înţelegând că o recuperare a cetăţilor Chilia şi Cetatea Albă era imposibilă doar cu 
forţe proprii şi într-o perspectivă imediată, precum şi faptul că puterile creştine nu 
mai doreau continuarea războiului cu turcii, în toamna lui 1503, Ştefan trimite la 
Poartă un sol care, predând haraciul, se întoarce aducând cuvântul de pace al 
sultanului Baiazid al II-lea (consemnări mai târzii arată că haraciul fusese fixat la 
suma de 4.000 de galbeni). 

Deci chiar pe vremea lui Ştefan cel Mare, domnul şi dregătorii din sfatul lui îşi spun că nu sunt ajutaţi 
cu adevărat de regii creştini iar ” turcul e departe, promite ocrotire împotriva altor duşmani, nu vine să 
construiască moschei la noi în ţară, ne lasă să fim autonomi, adică să avem regimul nostru, cu 
boierimea noastră, cu bisericile noastre - şi-atunci ne înţelegem cu turcul, plătindu-i doar un tribut pe 
an”. La început acest tribut a fost uşor, dar foarte curând tributul a crescut, pe măsură ce turcii, opriţi 
în fructuoasele lor cuceriri, au avut mai mare nevoie de bani. 







Numărul si bilanţul confruntărilor militare este dealtfel unic în istoria noastră. 

5 5 

într-o scrisoare din 1502, adresată medicului Matteo Muriano, Ştefan afirmă : 
„Am purtat 36 de lupte de când sunt domnul acestei ţări, dintre care am fost 
învingător în 34 şi am pierdut 2”. Singurele înfrângeri au fost cele de la Chilia 
(1462) şi Războieni-Valea Albă (1476). Chiar şi în cazul înfrângerilor, domnitorul 
a dovedit o profundă conştiinţă duhovnicească : „a stat în voinţa lui Dumnezeu, 
ca să mă pedepsească pentru păcate şi lăudat să fie numele Său”. 

Cea mai importantă victorie a lui Ştefan rămâne cea asupra turcilor obţinută la Podul 
înalt - Vaslui (1475), cu o armata de trei ori mai mică decât a invadatorilor. 
Semnificativ pentru gândirea voievodului şi pentru puterea lui de a-şi învinge 
mândria, Cronica Ţării Moldovei spune că, după această luptă, Ştefan „nu a fost 
cuprins de trufie, ci a postit patru zile numai cu pâine şi cu apă şi a dat de veste în 
toata tara ca nimeni să nu se laude cu această izbândă, ci s-o atribuie numai lui 

Dumnezeu si numai Lui să i se aducă laudă”. 

Moldova în 1504 Stema Moldovei 


Se tot spune că Ştefan cel Mare s-a bătut mereu cu turcii. Nu e chiar adevărat. S-a 
bătut împotriva tuturor celor care voiau să-i ştirbească relativa independenţă. Astfel 
s-a bătut şi cu Matei Corvin care, supărat că Ştefan luase Chilia de la munteni şi 
unguri, a venit să-l silească să redevină vasal al regelui Ungariei, îl bate pe Matei 
Corvin la Baia, şi-l sileşte să treacă îndărăt Carpaţii. Mai târziu va avea să lupte şi 
împotriva polonezilor. 

Victoriile răsunătoare împotriva regilor Ungariei (Baia, 1467) şi Poloniei (Codrii 
Cosminului, 1497) au condus la stabilirea unor noi raporturi cu aceste state. 

Dar, bineînţeles, ce a rămas mai viu în memoria populară au fost luptele sale cu 
turcii, în special în 1475. Nu uitaţi că suntem sub domnia lui Mahomed (sau, în turcă, 
Mehmet) al II-lea care a cucerit Constantinopolul, deci momentul de maximă putere 
pe care o atinge Imperiul Otoman. 

(Sursa : Neagu DJUVARA, O scurtă istorie a românilor povestită celor tineri, Edit. Humanitas, 2002) 

Războaiele au costat destul de mult societatea moldovenească. Dacă stăm să socotim, din cei 47 de ani 
de domnie, în 34 Moldova a fost angrenată în războaie cu diverşii vecini, numai 13 ani putând fi 
consideraţi „de pace“. 






Costul războiului nu era atât bănesc, cât uman şi, de asemenea, economic în sens larg. Mobilizarea 
bărbaţilor afecta activităţile productive, iar atacurile adversarilor cauzau şi ele destule pagube. 

Astfel, părţi ale Moldovei au fost jefuite de unguri în 1467, de tătari în 1469, de munteni în 1471, de 
otomani în 1475, 1476, 1481, 1484, 1485 şi 1486, de polonezi în 1497. Desigur, de cele mai multe ori, 
invadatorii au fost înfrânţi, dar aceasta nu însemna că ei nu au apucat să provoace distrugeri. Iar 
tactica aleasă deseori de Ştefan - aceea de a pustii ţara în drumul duşmanului pentru a nu -1 lăsa să se 
aprovizioneze - era, fără îndoială, eficientă din punct de vedere militar, dar se dovedea totodată o 
calamitate pentru economie şi pentru locuitori. 

Astfel, campania sultanului Mahomed al II-lea, din 1476, atunci când armata otomană a străbătut cea 
mai mare parte a ţării ajungând la Neamţ şi în zona Sucevei, iar tătarii au atacat şi ei Moldova dinspre 
răsărit, deşi a fost până la urmă respinsă, a fost un dezastru pentru ţară pentru că a afectat rezervele şi 
structurile economice pe ani în şir. 

(Sursa : De unde avea Ştefan cel mare bani pentru războaie ? articol publicat de Bogdan Murgescu pe 
site-ul www.historia.ro) 

Din ce în ce mai mult se întrevede, din cercetarea izvoarelor, că Ştefan cel Mare a fost 
unul dintre conducătorii medievali care au dispus de o excelentă capacitate de a 
culege informaţii. Domnul de la Suceava era, tot timpul, foarte bine informat : soli 
străini veneau mereu la el - Ştefan este, de altminteri, cel dintâi domn român pe lângă 
care a fost acreditat un reprezentant permanent al unei mari puteri (un veneţian în 
1476) - în timp ce solii săi băteau drumurile spre alte curţi. Un aparat diplomatic 
excelent a stat în slujba domnului, sub directa îndrumare a marelui logofăt al ţării, 
Ioan Tăutu, el însuşi un diplomat de mare anvergură, specializat în relaţiile cu Poarta 
şi cu regatul polon. 

Deasemeni, Ştefan a excelat în strategia şi tactica militară : era suficient de abil încât 
să nu se angajeze niciodată într-un conflict pe două fronturi, folosea iscoade, hartuia 
înainte să atace decisiv şi nu s-a lăsat niciodată asediat într-o cetate sau oraş, ci şi-a 
asigurat întotdeauna libertatea de mişcare. 

Dar cum era în viaţa privată Domnitorul ? Cum arăta ? Cum gândea ? 

Unele dintre sursele documentare cele mai la îndemână sunt documentele scrise si 

frescele de pe mănăstirile ctitorite. Din păcate, multe dintre aceste reprezentări 
grafice sunt degradate ca urmare a expunerii la factorii de microclimat (fum, 
mucegai). 



Frescă Mănăstirea Voronet Icoană 

Frescă Mănăstirea Dobrovăt 

Cronicile vremii îl descriu ca un bărbat de statură mică/medie, cu fata prelungă, ochi 
mari, verzi, privire pătrunzătoare, îmbrăcat bogat şi elegant. Costumul de curte al lui 
Ştefan cel Mare (aşa cum apare în desenul pergament al lui Nicodim în Evangheliarul 
de la Humor, lucrat în anul 1473), este format dintr-o tunică roşie cu mâneci strâmte 
şi nădragi, peste care urmează o haină scurtă şi largă fără mâneci, din catifea vişinie 
sau roşie brodată cu aur. Coroana este de aur, încrustată cu pietre scumpe, de sub 
care curg plete lungi, blonde, ondulate. în picioare poartă cizmuliţe joase sau călţuni 
din piele fină sau postav, de culoare împărătească. Aceasta nu este singura ţinută a lui 
Ştefan cel Mare. Marele conducător de oşti mai apare îmbrăcat şi în mantie lungă din 
ţesătură cu desene florale de aur, cu mâneci largi tip pâlnie, cu gulerul, mânecile şi 
marginile împodobite cu galoane de fir aurit (Al. Alexianu). 

Pentru a-i cunoaşte gândurile, credinţele, reacţiile avem numai câteva scrisori şi o 
seamă de ziceri, reţinute de oameni care l-au cunoscut ori care au avut acces la 
rapoartele diplomatice. Din toate, se desprinde chipul unui om foarte sigur pe el şi 
foarte măsurat la vorbă, transmiţându-ţi mesajul doar în câteva cuvinte apăsate, ca 
tăiate în piatră, într-o rostire apropiată de ceea ce s-a numit stil inscripţionai. 

însă ceea ce răzbate din toate aceste texte este credinţa nestrămutată şi 
necondiţionată a celui care, în inscripţiile săpate în piatră, gravate în argint sau scrise 
pe pergament îşi spune „Binecinstitorul şi de Hristos iubitorul domn”. Iar dacă aceste 
mărturii ar putea fi bănuite de formalism, o avem pe aceea a unui străin, un diplomat 
(Paolo Ognibene), catolic şi nu ortodox, care în 1474 a trecut pe la Curtea Moldovei; el 
a comunicat la Veneţia - şi de acolo mesajul a plecat spre Roma, la papa Sixt IV - că 
un principe „mai smerit şi mai cucernic” decât domnul Moldovei „nu se poate a fi”. 

(Sursa : Ştefan S. Gorovei, Domnia lui Ştefan cel Mare, site-ul www.stefancelmare.ro) 


Ne-am obişnuit să-l considerăm pe Ştefan cel Mare un soţ veşnic infidel, cu amante şi 
copii din flori in toate târgurile şi colturile Moldovei. Ei bine, documentele istorice nu 
confirmă în totalitate aceasta imagine. Spre deosebire chiar de bunicul său, 
Alexandru cel Bun, care a avut 16 copii, dintre care 14 nelegitimi, lui Ştefan nu i se 
cunoaşte cu certitudine decât un singur copil din flori, Petru Rareş. 

în cazul lui Petru Rareş, două aspecte se cuvin remarcate : mai întâi faptul că el i-a fost cel mai vrednic 
urmaş, căutând să-şi urmeze ilustrul părinte în toate, şi apoi discreţia de care a fost înconjurată 
descendenţa sa. Din „Cronica muntenească” a lui Radu Popescu aflăm că, după moartea lui Ştefăniţă 
Vodă, nepotul lui Ştefan Vodă, în sfatul boierilor s-a pus problema următorului domn. Nemaifiind nici 
un fiu său nepot de-al lui Ştefan în viaţă, un boier a dat mărturie că Petru Rareş este fiu natural al 
voievodului,! ştia aceasta de la mitropolit. 


Faptul că Petru Rareş, deşi născut în afara căsătoriei, i-a fost cel mai demn urmaş, este un indiciu 
pentru pocăinţa pe care o va fi făcut tatăl său (pocăinţa este remediu prin care un păcat nu este urmat 
de consecinţe rele). Dacă mitropolitul a fost cel care a ştiut taina naşterii lui Petru Rareş, putem crede 
că domnitorul i-a mărturisit această cădere care putea să aibă urmări negative nu numai în plan 
personal, ci şi pentru întreaga ţară, atunci când se punea problema succesiunii. 



Page | 49 




Apariţia domnitorului era cu siguranţă una de natură a impresiona orice femeie. 
Un bărbat puternic, bine îmbrăcat, curat, cu părul şi mustaţa îngrijite, cu vocea când 
blândă, când tunătoare, energic şi hotărât, ar plăcea şi acum reprezentantelor sexului 
frumos. în consecinţă, este foarte probabil ca multe dintre frumuseţile vremii care-i 
captau atenţia (şi care în multe cazuri nu văzuseră mulţi alţi bărbaţi decât pe cei din 
familie sau de pe moşie) să se fi îndrăgostit la prima vedere de domnitor, a cărui 
faimă depăşise cu mult graniţele Moldovei. La fel de adevărat însă că o bună parte din 
această faimă de cuceritor se datorează felului în care l-au portretizat scriitorii. 

Astfel, după ce Mihail Sadoveanu şi-a publicat romanele istorice ce au în fundal dinastia Muşatinilor 
şi după ce unele dintre ele, cum ar fi „Neamul Şoimăreştilor”, au fost ecranizate, generaţii de cititori 
şi spectatori au rămas cu impresia că în lunga sa domnie Ştefan cel Mare a avut o mulţime de copii 
nelegitimi. Ştiind că reţeta romanului de succes include şi intrigi amoroase, Sadoveanu a adăugat 
memoriei lui Ştefan cel Mare poveşti de dragoste care sunt numai rodul imaginaţiei sale. Prin talentul 
deosebit şi marea răspândire a operei lui (răspândire favorizată şi de colaborarea cu regimul 
comunist), a avut contribuţia cea mai importantă la mistificarea aspectelor sentimentale ale vieţii lui 
Ştefan cel Mare. 

Despre Oana, „inventată” de Barbu Ştefanăescu Delavrancea în „Apus de soare” (nu apare în nici un 
izvor istoric), se crede şi astăzi că a fost fiica devotată, deşi nelegitimă, care i-a salvat viaţa, 
înştiinţându-1 despre un complot boieresc. 

Deşi i se atribuie relaţii cu numeroase femei, atât de la curte cât si din toată Moldova, 
singura relaţie extraconjugală certă a lui Ştefan cel Mare (cel puţin singura din care 
s-a născut un urmaş recunoscut de marele domn), a fost cea cu mama lui Petru Rareş, 
Maria Rareş (reţinută de folclor ca Rareşoaia). Maria, boieroaică din zona Hârlăului 
(după alte surse din vecinătatea lacului Brateş, era căsătorita cu un bogat negustor de 
peşte, al cărui nume, Rareş, era de fapt o poreclă, adică cel cu părul rar. 


Cu toate acestea, Ştefan cel Mare cunoştea şi trăia profund învăţătura noastră 
creştină. El ştia, creştineşte chibzuind, că "faptele credinţei" sunt mai mari decât 
"faptele lumeşti". 


în ultimii ani ai vieţii, domnitorul moldovean a cerut ducelui Veneţiei să ii recomande si să ii trimită 
un doctor priceput, deoarece avea multiple răni. Pe la mijlocul anului 1502, Matteo Muriano, un 
faimos doctor italian a fost trimis la Suceava. El scrie ca "înconjurat de duşmani, el a preferat un 
doctor trimis de prieteni care ţin la el cu adevărat". 


Ultimii ani de domnie au fost ani de pace. Cel care dicta în zapisuri că este ”domn al 
Ţării Moldovei din mila lui Dumnezeu” şi zidise 44 mănăstiri şi biserici (de regulă, 
câte una după fiecare luptă, câştigată sau pierdută), este acum bătrân şi bolnav de 
podagră (gută), cel mai mult chinuind-ul însă rana nevindecată de la glezna stângă, 
unde fusese împuşcat (!) în 1462, pe când ataca cetatea Chiliei. Oricât de mari vor fi 
fost suferinţele trupeşti şi sufleteşti prin care a trecut, Ştefan cel Mare nu s-a plâns 
niciodată. 


într-un basorelief de la Mănăstirea atonită Vatoped (Ştefan fiind unul dintre ctitori - atenţie CTitori, 
nu cititori), este înfăţişat ca un principe în vârstă, pe chip descifrându-i-se oboseala unei vieţi atât de 
zbuciumate. 


Simţindu-şi sfârşitul aproape, pe 2 feb 1503, Ştefan dictează un hrisov cu semnificaţii testamentare : 
"în numele Tatălui, şi al Fiului şi al Sfântului Duh, Troiţă Sfântă de-o-fiinţă şi nedespărţită. Iată eu, 
robul Stăpânului meu Iisus Hristos, Io Ştefan Voievod, din mila lui Dumnezeu domn al ţării Moldovei, 
facem cunoscut, cu această carte a noastră, tuturor celor care o vor vedea, sau o vor auzi citindu-se, că 
a binevoit domnia mea cu a noastră bunăvoinţă si cu inimă luminată si curată si din toata bunăvoia 

noastră şi cu ajutorul lui Dumnezeu, am făcut pentru pomenirea sfânt-răposaţilor înaintaşi bunici şi 
părinţi ai noştri şi pentru sănătatea şi mântuirea copiilor noştri.." 


La sfârşitul lunii iunie 1504, medicul italian Hieronimo da Cesena, un chirurg de la 
Buda şi un altul, trimis de hanul tătar, îi cauterizează lui Ştefan cel Mare rănile care îi 
cuprinseseră amândouă picioarele (exista şi versiunea amputării unui picior). 


La 2 zile după ce rana de la picior este arsă cu fierul roşu (ca ultimă soluţie de a o 
închide şi de a pune astfel capăt durerilor care-1 chinuiau de 40 de ani), după o viaţă 
plină (de peste 70 de ani) şi după o domnie îndelungată (de 47 de ani, cu totul 
neobişnuită pentru acele vremuri), pe 2 iulie 1504, la trei ceasuri de la răsărit (ora 10) 
marele Domnitor închide ochii, fiind jelit de un popor întreg. 


Sfârşitul Domnitorului a fost unul pe măsura vieţii sale : Grigore Ureche spune ca Ştefan cel Mare a 
murit într-o zi de Marţi, la 2 Iulie 1504, în scaunul sau domnesc de la Suceava, după ce a domnit 47 de 
ani, două luni şi trei săptămâni, şi a înălţat 44 de mănăstiri şi biserici în toata Moldova, încât pe 
vremea aceea un duh Creştinesc de sfinţenie plutea peste tot pământul cel binecuvântat al Moldovei. 
Pentru faptele sale creştineşti, Dumnezeu Tatăl cu mare semn l-a însemnat, căci ca unui adevărat 
sfânt, lui mai dinainte i s-a arătat ziua si ceasul morţii. 

Evangheliarul de la Humor 


Reconstituire Sala Tronului (Muzeul de Istorie Suceava) 


într-o dimineaţă senină, în a doua zi a lunii lui Cuptor, pe când se îngâna ziua cu noaptea, Ştefan 
chema iarăşi lângă patul sau pe soţia sa, doamna Voichiţa, pe Bogdan, domnul cel nou, pe mitropoliţi 
şi pe vlădici, pe boieri şi pe curteni. Bolnavul se ridica singur de pe pat şi porni încet spre tronul 
domnesc, care era alături. îşi puse singur coroana pe cap, prinse sceptrul în mîna ca în vremurile lui de 
mărire şi, aşezându-se în scaunul domnesc, ridica ochii săi albaştri înlăcrimaţi şi grăi: 


- Bucuraţi-vă! Iată îngerul Domnului şi Dumnezeului meu m-a vestit ca peste trei ceasuri trebuie să vă 
părăsesc! M-am urcat iarăşi pe scaunul Domniei, ca să vă dau binecuvântarea pentru despărţire ! 


Şi pentru ca toţi începură să plângă, Ştefan le zise : 

- Nu plângeţi. Mergeţi şi vestiţi poporul ca toate durerile mi-au trecut. Peste trei ceasuri nu voi mai fi 
între ai mei. Nu plângeţi. Dumnezeu Tatăl să vă aibă în sfânta Sa pază ! 


Lacrimi fierbinţi curgeau din ochii tuturor, iar el zâmbea fericit şi fata lui strălucea ca soarele. După 
trei ceasuri, cel care fusese fala Moldovei, scutul şi nădejdea creştinătăţii închise ochii liniştit şi 
împăcat. Buciumaşul primi semn să sune din bucium ca să vestească poporul ca prorocirea Sfântului 
Voievod s-a împlinit întocmai. 


începu să bată iarăşi clopotul cel mare de la Sfânta Mitropolie. Iar după el începură să plângă în 
glasuri de arama mii şi mii de clopote de la toate bisericile şi doliu greu se întinse de la munte până la 
mare. în toate mănăstirile se ţinură priveghiuri şi se citiră rugăciunile prohodului. 


„Iară pre Ştefan Vodă l-au îngropat ţara cu multă jale şi plângere în mănăstire la 
Putna, care era zidită de dânsul. Atâta jale era, de plângea toţi, ca după un părinte al 
său, că cunoştiia toţi că s-au scăpatu de mult bine şi de multă apărătură. 













Ce după moartea lui, până astăzi, îi zicu Sveti (sfântul) Ştefan Vodă, nu pentru 
sufletu, ce este în mâna lui Dumnezeu.., ci pentru lucrurile lui cele vitejeşti, carile 
nimenea din domni, nici mai nainte, nici după aceia n-au ajunsu". 


(Sursa : Letopiseţul lui Grigore Ureche) 


învelit doar într-o mantie-giulgiu, este înmormântat (fără a fi pus într-un sicriu) în 
biserica Mănăstirii Putna, sub o lespede din piatră (ritual obişnuit pentru acea vreme 
doar în cazul călugărilor). 


Până şi Nicolae Iorga prezintă într-o aureolă de miracol trecerea la cele veşnice a 
binecredinciosului Ştefan Voievod : ".. pe mormântul lui a ars atunci, (la îngropare) 
timp de trei zile şi trei nopţi, o lumină pe care n-o aprinsese nimeni" 



Mormântul.. 


.. şi piatra funerară a lui Ştefan cel Mare de la Mănăstirea Putna 


Iată cum îl descria acelaşi Grigore Ureche în cronica sa: "Fost-au acest Ştefan, om nu 
mare la stătu, mânios şi degrabă a vărsa sânge nevinovat : de multe ori, la ospeţe 
omorâia fără giudeţ. Amintrelea era om întreg la fire, neleneşu şi lucrul său ştia a -1 
acoperi şi unde nu gândeai, acolo îl aflai. La lucruri de războaie meşter, unde era 
nevoie, însuşi se vârâia, ca văzându-1 ai săi să nu îndărăpteze şi pentru aceia raru 
războiu de nu-1 biruia şi unde-1 biruiau alţii nu pierdea nădejdea că ştiindu-se cădzut 
gios se ridica deasupra biruitorilor." 


în Cronica rusă de la Hust se menţionează că "a murit Ştefan Vodă, Domnul 
Moldovei, oştean viteaz ca un al doilea Alexandru cel Mare" iar regele Sigismund al 
Poloniei îl numea "Stephanus iile magnus" adică "Ştefan acela, Mare". 

Medicul lui Sigismund al Poloniei scrie despre viteazul Voievod, după luptele din 
Codrii Cosminului : "O! Bărbat glorios şi victorios !... O! Om fericit, căruia soarta i-a 
hărăzit cu multă dărnicie toate darurile !... Tu eşti drept, prevăzător, isteţ, biruitor 
contra tuturor duşmanilor. Nu în zadar eşti socotit printre eroii secolului nostru". 

Un alt medic, Mathaeus Murianus, cel care a vegheat asupra sănătăţii Voievodului 
Ştefan, foarte suferind în anii 1502 -1503, scria la Suceava că domnitorul "este un om 
foarte înţelept, vrednic de multă laudă, iubit mult de supuşii săi, pentru că este 
îndurător şi drept, veşnic treaz şi darnic" 

Papa Sixtus al IV-lea l-a numit "Athleta Christi" (atletul lui Christos) iar poporul îi va 
închina balade si îl va transforma într-un mit nemuritor : 

“Ştefan Vodă, Domn cel mare, seamăn pe lume nu are, decât numai mândrul soare V 9 


Chiar şi după 100 de ani de la bătălia de la Vaslui, între mărturiile arhidiaconului 
catolic Maciej Staryjkowski din Polonia, se arată că moldovenii "din cauza nespusei 
sale vitejii, îl socotesc ca sfânt" 



Statuia ecvestră din Suceava Mănăstirea Putna Chilia lui Daniil Sihastrul, duhovnicul său 

Veneraţia şi admiraţia pentru ceea ce a însemnat voievodul, răzbate şi din versurile 
lui Eminescu : "Ştefan, Ştefan, Domnul Sfânt, / Ce nici în ceruri seamăn n-are / Cum 
n-are seamăn pe pământ" 

înalt Prea Sfinţitul Pimen, Arhiepiscop al Sucevei şi Rădăuţilor spune în prefaţa unei 
cărţi despre Voievod : ”La Ştefan cel Mare, viaţa şi faptele sale sunt ca nişte taine care 
scapă puterii minţii de a le înţelege pe deplin; în viaţa şi faptele lui simţim prezenţa şi 
lucrarea lui Dumnezeu”. 

A fost canonizat (trecut în rândul sfinţilor) de Biserica Ortodoxa Româna pe 15 iulie 
1992, când Patriarhul Teoctist şi membrii Sfântului Sinod, au hotărât ”ca de acum 
înainte şi până la sfârşitul veacurilor, Voievodul Ştefan cel Mare al Moldovei să fie 
pomenit laolaltă cu bărbaţii cei cuvioşi şi Sfinţi ai Bisericii [...] cu numele 
„Dreptcredinciosul Voievod Ştefan cel Mare şi Sfânt”. 

în cursul domniei sale, Moldova a cunoscut o înflorire fără precedent. Cea mai 
elocventă dovadă este faptul că, în timpul lui Ştefan cel Mare, pe ţărmul Bosforului a 
fost construit un far ; pe el se află o inscripţie din care rezultă că ridicarea acestui 
“turn de corăbii” a fost necesară întrucât între 1400 şi 1480 corăbiile moldoveneşti 
(numite “pânzare”), care navigau intens din/spre Marea Mediterană (transportând 
mărfuri), aveau nevoie de un reper. 

Luptând de la egal la egal cu vecini mult mai puternici, Ştefan cel Mare a reuşit să 
impună Moldova ca un stat cu drepturi aproape egale cu marile puteri vecine. 
Din nefericire, mărimea redusă a populaţiei Moldovei şi resursele ei limitate au făcut 
ca, o dată cu evoluţia tehnologiei războiului (în special introducerea pe scară largă a 
armelor de foc, scumpe şi greu de fabricat), Moldova să nu mai poată ţine pasul cu 
vecinii săi, mult mai bogaţi. 

Surse : Nicolae Iorga, Istoria lui Ştefan cel Mare pentru poporul român. Editura "Minerva", Bucureşti, 
1904 / Al. Husar, Athleta Christi, în "Mitropolia Moldovei şi Sucevei", LV (1979) / Al. Zub, Ştefan cel 
Mare şi renaşterea naţionala româneasca, în "Mitropolia Moldovei şi Sucevei", LVIII(i982) / C. 
Giurescu, Istoria Românilor, II, 1, Bucureşti, 1940 / Pr. Paul Mihail, Relaţii externe bisericeşti ale lui 
Ştefan cel Mare, în "Mitropolia Moldovei şi Sucevei",XXXIII (1957) / Ioan Bogdan, Documentele lui 
Ştefan cel Mare. voi. II, Bucureşti, 1913 / Sergiu Victor Cujba, Viaţa şi luptele lui Ştefan cel Mare, 
Chişinău, 1922 / I. Ursu, Ştefan cel Mare domn al Moldovei de la 12 aprilie 1457 pana la 2 iulie 1504 
Bucureşti, 1925 / Rapoarte din Moldova, în Calatori străini despre Tarile Române, voi. 1, îngrijit de M. 
Holban, Bucureşti, 1968 / Grigore Ureche, Letopiseţul Tarii Moldovei, ediţie îngrijită, studiu 
introductiv, indice şi glosar de P. P. Panaitescu, Ediţia a 2-a, (revizuita) Bucureşti. 1958 / Georges 
Boisnard Femeile lui Ştefan cel Mare / Sorin Iftimi „O legendă lipsită de temei: «Copiii din flori» ai lui 
Ştefan cel Mare”. 


Inedit: sabia lui 
Ştefan cel Mare 

Sabia a fost primită de Ştefan cel Mare după bătălia de la Vaslui din partea Papei Sixt al Vl-lea, în 
semn de recunoaştere a rolului decisiv al Moldovei în apărarea creştinătăţii. Arma a fost realizată din 
oţel de Toledo (cel mai bun material existent în Evul Mediu pentru fabricarea armelor tăioase), având 
lungimea totala 125 cm, lama de 102 cm, cu un mâner îmbrăcat în fir din argint împletit şi cântăreşte 
cca. 2,5 kg (ceea ce nu o făcea uşor de mânuit). 


Sabia a ajuns la Istanbul în cursul secolului al XVI-lea, unde este păstrată şi astăzi. Contextul în care a 
fost capturată sabia nu este atestat. In anul 1538, campania de represalii a sultanului Soliman 
Magnificul împotriva domnitorul Petru Rareş îi readuce pe turci în Moldova. Rareş pierde domnia şi se 
refugiază în Transilvania, iar otomanii îl înscăunează pe Ştefan al V-lea, cunoscut ca "Lăcustă-Vodă". 
La 17 septembrie 1538, sultanul intră în Suceava, unde pune mâna pe tezaurul lui Petru (care includea, 
între altele, şi spada lui Ştefan cel Mare). Timp de peste 466 de ani, sabia nu a mai părăsit Turcia. 


Page 

Abia în anul 2004, cu ocazia împlinirii a 500 de ani de la moartea voievodului, sabia a fost readusă 
pentru 3 săptămâni în România şi expusă la Muzeul naţional de artă al României. 

Sabia se află în patrimoniul Muzeului "Topkapi Sarayi" din Istanbul, fiind expusă timp de zeci de ani 
alături de alte arme şi accesorii mai puţin importante, inclusiv o sabie de samurai: 



STEFAN'IN KILICI 
(ROMEN) 

15. YUZYIL 

SWORD OF ŞTEFAN 
(ROMAN) 

15TH CENTURY 


Recent, muzeul a trecut prin restaurări şi sabia apare într-un alt decor, în prezent fiind încadrată de 
impresionante arme europene : 



In textul care insoteste explicaţiile legate 
de sabie, mai multe tâmpenii turceşti: 

- Ştefan a trăit in perioada 1457-1504 
(de fapt sunt anii de domnie) 

- e considerat “Sfanţ” pentru ca adaugat 
Moldova si Transilvania la România etc. 

In dreapta, acele imensităţi de săbii de paradă 
sau de gâde provin din Ungaria Medievala. 

(sursa : Alex Rădescu, Plimbarici.ro) 



Mânerul săbiei se termină cu un buton aplatizat de formă discoidală, placat cel mai probabil cu aramă. 
Pe faţa superioară a discului apare inscripţia : Ico TN CTEOAN BOE/ţA T şi semnul crucii. în extensie 
textul ar fi Ico rOCnO^HN CTEOAN BOEBOflA TOCnO^AP (IO GOSPODIN ŞTEFAN VOEVODA 
GOSPODAR) în traducere ”Eu Domnul Ştefan, Voievod”, împreună cu semnul crucii. 





Guvernul Turciei a donat o copie statului român. Copia, ea însăşi o opera de artă, a fost donată 
Mănăstirii Putna de către Guvernul României cu prilejul manifestărilor ce au avut loc la 1 iulie 2004. 



Niciodată după domnia lui Ştefan cel Mare, Moldova nu avea să mai atingă graniţele 
şi ritmul de dezvoltare din timpul marelui Domnitor. Totuşi, toţi domnitorii care i-au 
urmat s-au străduit să menţină statul moldovenesc într-o singură bucată, ceea ce nu a 
fost uşor având în vedere cine-i erau vecinii. 

Lui Ştefan îi urmează la domnie Bogdan, fiul său legitim, pe care îl impusese ca succesor pe când era 
pe patul de moarte, tăind capetele câtorva boieri recalcitranţi. Lui Bogdan i s-a zis Chiorul fiindcă 
pierduse un ochi într-o bătălie cu tătarii. Nu a fost un domnitor strălucit, însă nici unul rău; a domnit 
17 ani şi s-a închinat turcilor. 


Aici intervine povestea logofătului Tăutu, pe care -1 trimite la Constantinopol cu birul, dovadă că se 
închină turcului. Nu s-a dus el personal, cum pretinde o legendă turcească arătând de unde vine 
numele de Bogdania dat Moldovei, ci a trimis pe cel mai mare boier al său, logofătul Tăutu, şi se 
povesteşte cum s-ar fi ars el cu cafeaua, dând-o pe gât ca pe ţuică. (Legenda conţine o inadvertenţă, în 
sensul că nu exista cafea pe vremea logofătului Tăutu, dar probabil că a fost o altă băutură caldă 
asemănătoare cafelei.) 


(Sursa : Neagu DJUVARA, O scurtă istorie a românilor povestită celor tineri, Edit. Humanitas, 2002) 


Bogdan al III-lea cel Chior a fost domnitor al Moldovei între 2 iulie 1504 şi 20 aprilie 1517. 
Este fiul lui Ştefan cel Mare şi al Doamnei Maria Voichiţa, fiind asociat la domnie încă din 1497. 
La moartea tatălui său avea cca. 25 de ani. 

în 1511 Moldova devine vasală turcilor, în următoarele condiţii : 1. Păstrează 

autonomia; 2. Turcii nu au drept să procure pământ ori să se stabilească în Moldova; 
3. Domnitorul moldovean trebuie confirmat de Poartă; 4. Plata unui tribut de 4000 
ducaţi, 40 şoimi (!) şi în caz de necesitate, 40 ostaşi. 


Imediat de cum preia domnia, are motive de luptă cu polonezii când, cerând mâna Elisabetei, sora 
Regelui Poloniei, căruia îi dăruise şi două cetăţi, şi fiind refuzat de două ori, Bogdan pustieşte Polonia, 
în cele din urmă se convine asupra căsătoriei cu unele promisiuni favorabile în ceea ce priveşte 
catolicismul în Moldova (1506). Curând după aceea, Regele Poloniei moare, iar succesorul acestuia nu 
mai aprobă căsătoria, ceea ce provoacă o serie de devastări reciproce, până în octombrie 1509, când 
Bogdan al III-lea este bătut pe Nistru şi se face pace la 17 ianuarie 1510, iar Bogdan renunţă la 
căsătorie în schimbul unor avantaje politico-economice. Tot în 1510, tătarii năvălesc în Moldova, pradă 
cumplit ţara şi iau cu ei 74 de mii de robi (!). 



în noiembrie 1510, Bogdan respinge o nouă incursiune tătărească. Marele pericol reprezentat de tătari 
devine însă realitate în 1511 când aceştia ocupă ţara. De frică, polonezii îi trimit ajutor şi Bogdan îi 
loveşte decisiv pe năvălitori în mai 1512, restabilind situaţia de până atunci. 

Datele privitoare la sluţenia lui Bogdan al III-lea provin de la cronicarii poloni, nici un document 
intern nu consemnează aşa ceva. Bogdan al III-lea are cea mai cunoscută poreclă a sa (Chioru) datorită 
lui Grigore Ureche care, în letopiseţul său, îl numeşte Bogdan vodă cel Orb şi Grozav (în sensul de 
groaznic la înfăţişare sau grozav, extraordinar în timpul luptelor). El era orb la un ochi, posibil în urma 
bătăliei de la Codrii Cosminului din 1497. Grigore Ureche s-a folosit de informaţii polone subiective 
(exagerarea defectului avut de voievodul român a fost folosită de Regele Poloniei drept pretext pentru 
anularea logodnei dintre sora sa şi Bogdan al III-lea). Teoria legată de sluţenia lui Bogdan al III-lea 
este anulată şi de imaginile sale de pe frescele din bisericile Sfântul Ilie din Suceava şi Sfântul Nicolae 
din Dorohoi, de la Mănăstirea Dobrovăţ sau Mănăstirea Putna. 



Bogdan cel Orb Bogdan al III-lea - Ştefăniţă Petru Rareş Al. Lăpuşneanu 


Ştefan al IV-lea sau Ştefăniţă Vodă cel Tânăr a fost domnitor al Moldovei între 1517 şi 1527. Este 
fiul lui Bogdan al III-lea cel Orb şi nepotul lui Ştefan cel Mare. Şi-a petrecut tinereţea în Polonia, 
Crimeea, Germania şi Constantinopol, unde, ocupându-se de comerţul cu pietre preţioase, a făcut 
avere, ceea ce-i permite să plătească Porţii 220 mii ducaţi pentru a urca pe tron. 

Cunoştea limbile polonă, turcă, latină, germană, greacă, tătară şi armeană, Grigore Ureche aprecia că " 
ar fi putut să fie un mare conducător şi altor ţări”, aluzie probabil la faptul că visul de unire al celor trei 
ţări româneşti încolţise deja la cronicarii vremii. 

Ajunge la conducerea ţarii la vârsta de 11 ani dar fiind minor, deciziile sunt luate de Divan, în fruntea 
căruia se afla hatmanul Luca Arbore (ţara fiind închinată turcilor). Cu toate acestea, la 1518, Ştefăniţă 
încheie un tratat cu polonezii, tratat care era potrivnic turcilor. în acelaşi an, tătarii intră în Moldova, 
dar sunt înfrânţi de Ştefăniţă, care primeşte ajutor şi de la polonezi (lupta de la Ciuhru, lângă târgul 
Serbanca). 


Va strica definitiv relaţiile cu polonezii atunci când Sigismund refuză să-i dea una din fete de soţie. 
Hatmanul Luca Arbore, voind să fie în continuare în relaţii bune cu Polonia, de frica turcilor, trimite o 
solie de pace la polonezi. Pentru această faptă, Ştefăniţă îi ucide pe hatman şi pe cei doi fii ai săi. 
Boierii se răscoală împotriva lui Stefănită, însă răscoala este înăbuşită si mulţi boieri sunt ucişi. 

Ştefăniţă atacă şi înfrânge o armata turcească condusă de Tassa-pasa ce se refugiase în Moldova, 
respinsă fiind de polonezi şi ia o prada bogată. Din cauza ofensei aduse şi mândriei lui, bunele relaţii 
cu polonezii nu vor mai fi restabilite. Din acest motiv, se crede că nobilii de la curtea poloneză, care se 
temeau că Ştefăniţă s-ar putea alia cu turcii, au pus-o pe însăşi soţia lui să-l otrăvească, ceea ce s-a şi 
întâmplat pe 14 ianuarie 1527. Moare la Hotin şi este înmormântat la Mănăstirea Putna. 


Petru al IV-lea Rareş a fost domnitor al Moldovei de două ori: între 1527 - 1538 şi între 1541 - 1546. 
A fost fiul natural al lui Ştefan cel Mare cu o Răresoaia, a cărei existentă nu e documentată istoric. 
Deşi păstra multe din calităţile tatălui său (ambiţia, îndrăzneala, vitejia, religiozitatea, gustul artistic, 
etc) era în schimb o fire nestatornică şi îi lipsea simţul politic. Viaţa lui Petru Rareş înainte de domnie 
este destul de puţin cunoscută. Ion Neculce consemnează că acesta era negustor de peşte în zona 
Galaţiului, motiv pentru care i se spunea şi „Măjariul”. A domnit 16 ani şi în momentul ocupării 
tronului, era căsătorit cu Maria, cu care a avut, se pare, trei copii. 


în luptele din Ungaria dintre Ferdinand de Habsburg şi Ioan Zapolya, a luat la început partea lui 
Ferdinand, dar când turcii l-au recunoscut pe Zapolya, a trecut (în schimbul cetăţii Bistriţa) de 
partea acestuia, a intrat în Transilvania şi l-a zdrobit pe Ferdinand la Feldioara, în 22 iunie 1529. 
Zapolya i-a mai cedat în acel moment şi Unguraşul, însă, în ciuda eforturilor depuse, nu a putut ocupa 
Bistriţa. Nu a putut supune nici Braşovul, pe care l-a mai asediat câteva săptămâni în octombrie. Era 
deci departe de a-şi realiza planul de a stăpâni şi Transilvania. A trebuit să se mulţumească cu Ciceul şi 
Cetatea de Baltă, stăpânite de tatăl său, şi cu aşezarea unui episcop în scaunul de la Vad. 

Atunci şi-a îndreptat privirile spre Polonia şi, în 1530, a ocupat Pocuţia. Generalul polonez Ioan 
Tarnowschi a recucerit-o curând, dar Petru, intrat din nou în Pocuţia, îl înfrânge cu tactica lui 
superioară la Obertyn în 22 august 1531. 


Evenimentele îl cheamă din nou în Transilvania. Aici, turcii îl trimiseseră pe un aventurier italian, 
Aloisio Gritti, să facă ordine. Voievodul transilvănean Ştefan Mailat si nobilii tării l-au silit să se 
închidă în Mediaş. Petru Rareş, primind poruncă de la sultan să-l elibereze, îl trimite pe vornicul Huru. 
Acesta, în loc să-l ajute, l-a ispitit pe Gritti să iasă din cetate şi l-a dat pe mâna duşmanilor, care -1 ucid 
pe loc, iar fiilor săi, duşi în Moldova, Rareş le rezervă aceeaşi soartă. Turcii nu se pot răzbuna imediat, 
fiind ocupaţi în Persia, şi astfel Petru poate să-şi continue intrigile între Ferdinand şi Zapolya. 

Polonezii,care încercaseră zadarnic să-l înlocuiască în 1538, cer sultanului să îl pedepsească. Campania 
turcească de pedepsire a lui Petru Rareş, denumită oficial „ Gazăy-i Kara Bogdan ” (războiul sfânt 
pentru Moldova) începe în iulie 1538 şi este condusă de însuşi sultanul Soliman Magnificul. Ajuns în 
sudul Dobrogei, în luna august, sultanul îi trimite o scrisoare ultimativă lui Petru, printr-un creştin 
renegat, Sinan Celebi, cerându-i să presteze personal omagiul de credinţă. Deşi este sfătuit de boierii 
săi să cedeze, Petru refuză şi decide să opună rezistenţă. Oastea turcească avea aproximativ 200.000 
de oameni, printre care se numărau şi 3.000 de oşteni din Ţara Românească, trimişi de domnul 
aservit, Radu Paisie. Pe 9 septembrie, în aproprierea Iaşiului, trupele otomane fac joncţiunea cu cele 
tătare, conduse de hanul Sahib Ghiray. în acest timp, Petru, care dispunea de o forţă considerabilă, 
estimată la circa 70.000 de soldaţi, reuşeşte să încheie pace cu polonezii şi se pregăteşte de luptă între 
dealurile împădurite de la Dracşani, lângă Botoşani. Bătălia decisivă nu mai are însă loc, deoarece 
boierii (realişti în ceea ce privea şansele moldovenilor în faţa forţei otomane), îşi pun în aplicare 
planul de trădare. îndată ce încep primele ciocniri, marii boieri, în frunte cu portarul Sucevei - Mihu şi 
cu logofătul Trotuşanu, „lei sălbateci şi lupi încruntaţi”, după cum îi numea Grigore Ureche, îl părăsesc 
pe domn şi se retrag cu cetele lor în tabăra de la Bădeuţi. 

în cele din urmă, va veni însuşi ilustrul sultan Soliman Magnificul (sau legislatorul) ca să-l detroneze, 
în 1538, prilej cu care teritoriul Moldovei e din nou ciuntit: turcii prefac în „raia”, adică provincie 
administrată direct, tot sudul Moldovei, Bugeacul, şi ocupă şi cetatea Tighina pe Nistru, botezând-o 
Bender (cu împrejurimi, va forma o nouă raia în coasta Moldove)i. Astfel, pe 17 septembrie 1538, 
sultanul intră în Suceava, unde pune mâna pe tezaurul lui Petru, care includea, între altele, şi spada lui 
Ştefan cel Mare. Pe tronul Moldovei este instalat Ştefan Lăcustă. Pentru prima dată, Domnul 
Moldovei era numit numai prin voinţa unilaterală a sultanului, în timp ce până la acel moment, 
alegerea domnului se făcea de către boieri. Tronul domnesc este pus sub paza permanentă a 500 de 
ieniceri. Tot la acea dată, Tighina şi Bugeacul sânt rupte de Moldova şi transformate în posesiuni 
turceşti. Condiţiile impuse de otomani au fost consemnate într-un act oficial, care, pentru întâia dată, 
nu a mai avut valoare de tratat, ci de diplomă de numire „ berat ”, act care a marcat supunerea efectivă 
a Moldovei fată de Poarta otomană. 

9 

împreună cu câţiva însoţitori care-i rămăseseră credincioşi, Petru Rareş se îndreaptă spre Piatra lui 
Crăciun (actualmente Piatra Neamţ), unde, potrivit tradiţiei înregistrate de Ion Neculce, este gonit de 
pietreni, fiind nevoit să tragă cu arcul într-un popă care -1 ajunsese. Pentru o scurtă perioadă, 
Domnitorul se refugiază apoi la mănăstirea Bistriţa, dar şi de acolo este nevoit să plece. 
La 18 septembrie pleacă peste Carpaţi, ajungând peste 10 zile în cetatea Ciceului, unde îl aştepta 
doamna sa, pe nume Elena-Ecaterina Brancovici, cu copiii Iliaş, Ştefan şi Roxanda. 


întrucât Petru considera că numai cu sprijinul sultanului îşi poate recăpăta domnia, îi scrie acestuia, 
cerându-i iertare. La începutul anului 1540, la invitaţia sultanului, Petru pleacă spre Constantinopol, 
unde, cu mari cheltuieli, face demersuri pentru reînscăunarea sa în Moldova. Acţiunile sale pentru 
reluarea domniei primesc un sprijin neaşteptat când în decembrie 1540, Ştefan Lăcustă este asasinat 
de către boieri si unul dintre ei, Alexandru Cornea este înăltat în scaun fără înştiinţarea sultanului. 

în ianuarie 1541, după primirea steagului de învestitură din partea sultanului, Petru Rareş porneşte 
spre Moldova. întâmpinat de boieri la Brăila, Petru îl prinde pe Alexandru Cornea la Galaţi, unde 
acesta este executat. Principalii trădători din 1538, boierii Mihu, Trotuşanu, Crasnăş şi Cozma, sunt 
prinşi în cetatea Romanului şi ulterior executaţi şi ei, capetele lor fiind trimise sultanului. 

Tot în 1541, din ordinul sultanului, îl prinde la Făgăraş pe voievodul Ştefan Mailat şi îl trimite la 
Constantinopol. în 1542 încearcă fără succes să ia Bistriţa. Tot cu un eşec se soldează şi implicarea în 
planul de cruciadă al principilor creştini împotriva turcilor. Pentru echiparea oştii, îl împrumută pe 
Ioachim al II-lea de Brandenburg, capul cruciadei, cu 200.000 de florini, însă iniţiativa eşuează în 
momentul asedierii Budei, în 1542. 

Trebuie spus că pe plan bisericesc şi artistic a continuat tradiţia moştenită de la Ştefan cel Mare. Ajutat 
de soţia sa, Elena Doamna, a ridicat sau a reparat mai multe biserici: Mănăstirea Probota (sau Pobrata 
- 1530), Biserica Adormirea Maicii Domnului din Baia (1532), Biserica Sfântul Dumitru din Hârlău, 
Mănăstirea Moldoviţa (1537), Mănăstirea Humor (1535), bisericile din Botoşani, Târgu Frumos sau 
Roman. Rareş moare victimă a unui complot boieresc, la 3 septembrie 1546, într-o vineri, la miezul 
nopţii şi este înmormântat la ctitoria sa, Mănăstirea Probota. 

Cu domnia lui Petru Rareş avem impresia că se încheie o întreagă epocă a istoriei noastre, când 
românii, timp de peste 200 de ani, se structurează temeinic pe plan intern şi se afirmă pe plan 
internaţional. 

După Petru Rareş a urmat în Moldova, în a doua jumătate a secolului XVI, o perioadă extrem de 
tulbure, lupte nesfârşite între diverşii pretendenţi la domnie, intervenţie din ce în ce mai frecventă a 
Porţii în alegerea domnilor. 

Mai rău: ajung „în scaun” unii aventurieri străini care nu sunt „os de domn", ca Iacob Heraclide 
Despotul, adevărat personaj de roman de aventuri, a cărui origine balcanică nici n-a putut fi bine 
stabilită; a studiat medicina la Montpellier, în sudul Franţei, a fost primit la Curtea regelui Franţei, a 
călătorit prin Germania, unde ar fi îmbrăţişat protestantismul, a trecut prin Polonia, şi prin intrigi 
străine (în special sprijinul Habsburgilor) ajunge să domnească doi ani în Moldova, unde încearcă să 
favorizeze pătrunderea protestantismului. A fost în cele din urmă răsturnat de boierii moldoveni şi a 
murit accidental la arestarea lui. 

(Sursa : Neagu DJUVARA, O scurtă istorie a românilor povestită celor tineri, Edit. Humanitas, 2002) 

îi urmează la tron Iliaş al II-lea (1545-1551), Ştefan al Vl-lea (1551-1552), Ioan Joldea (tot în 1552 dar 
pentru o scurta perioadă) şi Alexandru Lăpuşneanu (1552-1561 şi 1564-1568), fiu natural al lui 
Bogdan Chiorul şi căsătorit cu o fiică (Ruxandra), a lui Petru Rareş. El a inspirat celebra nuvelă a lui 
Costache Negruzzi Alexandru Lăpuşneanu, prima capodoperă în proză a literaturii române moderne. 
A rămas cunoscut în istorie pentru marele număr de boieri pe care i-a tăiat ca să-şi asigure domnia. 

Lăpuşneanu ajunge la domnie prin protecţie poloneză detronându -1 pe domnitorul Ioan Joldea (1552). 
Acesta din urmă va părăsi Moldova, ajungând în Transilvania, unde îşi va întemeia o familie puternică, 
descendenţii lui trăind şi astăzi în judeţele Bistriţa Năsăud , Oradea, Mureş, Sibiu şi Cluj. 
Prin urmare, Alexandru Lăpuşneanu plasează ţara sub suzeranitatea Poloniei, depunând jurământ de 
fidelitate Regelui polonez şi obligându-se să-i dea, în timp de război, 700 de călăreţi. 
Această politică faţă de polonezi atrage asupra lui ura lui Ferdinand, împăratul Germaniei, care 
încearcă prin toate metodele să-l răstoarne de pe tron. 

Şi turcilor le devine suspectă domnia lui Lăpuşneanu, aflat sub protecţia Poloniei, şi în 1555 îl cheamă 
la Constantinopol. El însă nu se duce, ci trimite nişte pungi cu bani, punându-se astfel bine şi cu 
Poarta ; îşi întăreşte astfel domnia, fiind protejat şi de polonezi şi de turci. 

Tot atunci, Lăpuşneanu îi ajută pe turci să o readucă pe tronul din Cluj pe regina Izabela (1556), care 
era refugiată în Polonia. în momentul în care era cel mai sigur pe domnie, este detronat de un venetic 
crescut la curtea sa, Iacob Eraclide, poreclit şi Despotul. Acesta, prin înşelăciuni şi intrigi, îşi adună o 
oaste de mercenari şi-l învinge pe Lăpuşneanu la Verbia, în 1561. 


După ce Despot Vodă este ucis în 1563 de Ştefan Tomşa (care domneşte pentru scurt timp), Vodă 
Lăpuşneanu reuşeşte să redobândească tronul Moldovei, dar acest lucru îl costă mai mult de 200.000 
de galbeni daţi turcilor şi un crâncen război civil, pe care este nevoit să-l poarte contra lui Ştefan. 
Tomşa, protejatul boierilor. Armatele turceşti şi tătăreşti invadează ţara, prădând şi jefuind. 
Tomşa, neputând să se menţină pe tron, fuge la polonezi, dar este decapitat de aceştia la Lemberg. 
începută în sânge, a doua domnie a lui Lăpuşneanu avea să înoate în sânge până la sfârşitul ei. 
El promite tuturor boierilor duşmani lui iertare, însă imediat ce-şi consolidează domnia, organizează 
un ospăţ, la care invita pe cei mai de seamă boieri şi, în timp ce aceştia petrec, trimite în sală mercenari 
străini care-i măcelăresc. 

Fiind aşezat pe tron de turci, Lăpuşneanu trebuie să ţină cont de dorinţa lor şi anume de a dărâma 
toate cetăţile Moldovei (cu scopul evident de a face ca Moldova să fie incapabilă să se apere). 
Astfel, umple toate cetăţile cu lemne şi le dă foc, excepţie făcând-o Hotinul, unde era aşezată o 
garnizoană turcească (care a continuat să jefuiască cu cruzime). De fapt, incendierea nu a produs 
pagube esenţiale cetăţilor, ci a fost doar un şiretlic pentru a se evita dărâmarea lor din temelii. 

înainte de 5 martie 1568, Lăpuşneanu este afectat de glaucom sau trahom, o boală ereditară de care 
suferiseră atât tatăl său cât şi fiul său La 5 martie cere bistriţenilor transilvăneni să îi trimită pe 
bărbierul Andrei, vechiul său chirurg (care va ajunge în Moldova prea târziu). De altfel bolnavul însuşi 
considera că doar Dumnezeu îl mai putea ajuta. Pentru a nu lăsa treburile ţării în neorânduială, trimite 
o solie la Poartă, cerând sultanului să numească în scaunul Moldovei pe Bogdan, întâiul născut, "în 
timpul vieţii sale, fiind el fără putere”. Pe 9 martie adună Sfatul Ţării şi îi cere să aleagă domn pe fiul 
său, Bogdan, căruia îi transmite sceptrul înaintea tuturor. 

După încheierea Sfatului, sau poate a doua zi, Alexandru se călugăreşte sub numele de Pahomie. 
Se pare că intrarea în monahism a fost urmată de o moarte lentă şi chinuită, astfel încât, cei din jurul 
lui s-au grăbit să-l călugărească imediat ce a căzut în agonie (domnitorul ceruse ca, atunci când va fi 
aproape de moarte, să fie călugărit). Revenindu-şi în simţiri şi auzind că a fost călugărit, ar fi tunat 
către boieri: "că de mă voiu scula, pre mulţi am să popesc şi eu" (formulare impusă literar de Costache 
Negruzzi). Se spune că boierii, auzindu-i cuvintele, s-au înspăimântat groaznic şi, ca să-l împiedice să- 
şi împlinească promisiunea, l-au otrăvit la 11 martie 1568. E îngropat la ctitoria sa, Mănăstirea Slatina, 
împreună cu soţia sa, Ruxandra, fiica lui Petru Rareş, şi cu două fete ale lui. 

Lăpuşneanu a păstrat relaţii comerciale bune cu Transilvania (unde stăpânea cetatea Ciceului). 
Din Veneţia veneau pictori pentru zugrăvirea mănăstirilor sale, Slatina şi Pângăraţi. Cu banii săi s-au 
împodobit bisericile de la Muntele Athos şi cea ortodox-românească din Liovul Poloniei. 
Aceste binefaceri veneau ca urmare a pocăinţei lui, după multele păcate săvârşite. Lăpuşneanu este cel 
care a mutat reşedinţa principală a ţării la Iaşi. 

Este urmat la domnie de fiul său, Bogdan Lăpuşneanu (1568-1572). 


E de reţinut şi numele lui Ioan Vodă cel Cumplit, care în scurta lui domnie (1572-I574) a încercat şi 
el o eroică rezistenţă împotriva dominaţiei turceşti, eroică dar nechibzuită, căci n-a fost coordonată cu 
alte tentative sau coaliţii antiotomane. Era şi el copil din flori (al lui Ştefăniţă, fiul lui Bogdan Chiorul, 
cu o armeanca). „Cel Cumplit", adică Cel Groaznic, i-au zis cronicarii, mai toţi din tagma boierească, 
fiindcă şi el a tăiat mulţi boieri. La o ultimă înfruntare cu turcii, undeva în sudul Moldovei, trădat de o 
parte din boieri, a căzut în mâinile turcilor care l-au condamnat la o moarte înfiorătoare: a fost legat, 
de mâini şi de picioare, de nişte cămile care, trăgând biciuite, i-au sfâşiat trupul. 

La sfârşitul secolului XVI accede la tron un neam de mari boieri, coborâtori pe linie maternă din 
Bogdăneşti, Movileştii. Ei vor da Moldovei (şi Munteniei) şapte domnitori şi vor reprezenta un 
moment interesant în istoria noastră, atât pe plan politic cât şi pe plan cultural, din cauza influenţei 
apusene ce o aduc prin strânsele lor legături cu marea aristocraţie poloneză. 

Astfel, o fiică a lui Ieremia Vodă Movilă, căsătorită cu un mare nobil polonez, va fi bunica regelui 
Michai Wisniowiecki; iar o alta, căsătorită cu un Potocki (se pronunţă Potoţki), tot un nume cu 
rezonanţă în Polonia, va fi strămoaşa regelui Stanislaw Leszczyriski, a cărui fiică, Măria, va deveni 
soţia regelui Franţei Ludovic al XV-lea — astfel că în sângele lui Ludovic al XVI-lea, decapitat în 1792, 
curgea o picătură de sânge movilesc! Dar, mai cu seamă, un fiu al lui Simion Movilă (domn în 
Muntenia în 1601), Petre, va deveni unul dintre personajele-cheie în dezvoltarea modernă a Rusiei. 


Crescut în şcoli iezuite din Polonia, dar rămas credincios ortodoxiei, el va ajunge mitropolit al 
Kievului, pe vremea aceea sub stăpânire poloneză, şi va juca (nu fără aprigi rezistenţe) un rol esenţial 
în reformarea Bisericii ruse, precum şi în afirmarea doctrinei ortodoxe pretutindeni, prin a sa 
Mărturisire ortodoxă. Atât de slăvit i-a fost numele după moarte, încât trei oraşe din Ucraina şi Rusia 
poartă azi încă numele de Moghilev (căci porecla Movilă s-a pronunţat şi la noi uneori Moghilă). 

(Sursa : Neagu DJUVARA, O scurtă istorie a românilor povestită celor tineri, Edit. Humanitas, 2002) 

Domniile de scurtă durată şi uneori revenirile la domnie îi caracterizează pe majoritatea domnitorilor 
din această perioadă : Petru Şchiopul (1578-1579 şi 1582-1591), Iancu Sasul (1579-1582), Aron Tiranul 
(1591-1592 şi 1592-1595), Alexandru cel Rău şi Petru Cazacul (1592), Ştefan Răzvan (1595) şi Ieremia 
Movilă (1595-1600 şi 1600-1606), a cărui domnie a fost întreruptă pentru 1 an de către Mihai Viteazul. 

Treptat, turcii îşi întăresc poziţiile în dauna Principatului Moldovei : după ce în 1484, 
cuceriseră malurile Dunării şi Mării Negre cu cetăţile-porturi Chilia şi Cetatea Albă, 
în 1538 ocupă Tighina şi restul teritoriului (numit de ei de acum încolo Bugeac). 
Voievozii moldoveni sunt de acum sub supraveghere apropiată şi permanentă, după 
cum turcii au de asemeni trei „capete de pod” şi în Muntenia: Brăila, Giurgiu şi Turnu 
(viitorul Turnu Măgurele). 

VI. Un moment de răscruce în istoria românilor - Unirea de la 1600 


Mihai Viteazul sau Mihai Bravu, născut în 1558 la Drăgoeşti, lângă Floci (numit şi Oraşul de Floci 
sau Târgul de Floci, numele provenind de la lâna care se comercializa acolo în evul mediu, oraş situat 
la vărsarea râului Ialomiţa în Dunăre, pe un curs vechi al râului, Ialomiţa Veche, curs azi secat dar 
vizibil în teren), a fost bănişor de Strehaia. Este considerat copil din flori al lui Pătraşcu cel Bun, dar 
mama lui era o Cantacuzină, adică o coborâtoare din vestita familie bizantină care a dat doi împăraţi în 
veacul al XlV-lea şi care se număra printre marile familii nobile ale Bizanţului. 


La sfârşitul anului 1588 Mihai Viteazul devine stolnic al curţii lui Mihnea Turcitul, iar 
în 1593 ban al Craiovei în timpul domniei lui Alexandru cel Rău. Pe 11 oct 1593, 
devine voievod al Ţării Româneşti, cu ajutorul patriarhului Constantinopolului, dar şi 
al otomanilor (după ce a plătit o sumă uriaşă, de 1,5 milioane de galbeni, 
neconfirmată documentar). 


Aderă la ”Liga Sfântă" creştină, constituită din iniţiativa Papei Clement al VlII-lea, 
din care iniţial făceau parte Statul Papal, Spania, Austria, Ferrara, Mantova şi 
Toscana. Ulterior aderă şi Transilvania, Moldova şi Ţara Românească (Aron Vodă, 
domnul Moldovei semnează un tratat cu împăratul habsburgic la 16 septembrie 1594, 
oferind astfel un motiv în plus lui Mihai Viteazul să decidă, cu acordul boierilor, 
intrarea în alianţa antiotomană). 

Aderarea Ţării Româneşti la "Liga Sfântă” a condus la izbucnirea, pei3 noiembrie 1594, a unei revolte 
antiotomane, soldată cu suprimarea creditorilor levantini şi a întregii garnizoane otomane staţionată 
în Bucureşti. 

Pe acest fundal, Mihai porneşte o ofensivă generală împotriva înaltei Porţi, atacând cetăţile turceşti de 
pe ambele părţi ale Dunării (Giurgiu, Hârşova, Silistra ş.a). Urmează o serie de victorii împotriva 
tătarilor şi turcilor (la Putineiu şi pe locul numit "Padina Şerpăteşti" de lângă satul Stăneşti) 
culminată cu incendierea Rusciucului. 

După modelul victorios al lui Mihai, Aron Vodă porneşte o campanie similară. Datorită recunoaşterii 
ca suzeran a lui Sigismund Bathory de către Aron Vodă şi succesorul său, Răzvan Ştefan, Mihai trimite 
o delegaţie de boieri la Alba Iulia pentru a reglementa diplomatic relaţiile munteano-transilvănene. 


Nerespectând porunca domnitorului, delegaţia de boieri condusă de mitropolitul Eftimie negociază şi 
semnează la Alba Iulia la 20 mai 1595 un tratat cu Bathory, prin care Mihai devenea locţiitorul acestuia 
pe propriul său tron. Puterea revenea astfel Sfatului Domnesc alcătuit din 12 boieri de rang înalt. 

Comandând o armată de cca. 16.000 de ostaşi, la care se adăugau cei 7.000 de 
transilvăneni conduşi de Albert Kiraly, Mihai Viteazul obţine la 13/23 august 1595 
contra turcilor o strălucită victorie, la Călugăreni - (evocată de poetul George Coşbuc 
în poemul "Paşa Hassan"). Contraofensiva otomană îl forţează să se retragă temporar 
în munţi, aşteptând sprijinul lui Sigismund Bathory. 



Bătăliile de la Călugăreni, 


Târgovişte 


şi Giurgiu (litografii) 


între timp, Ştefan Răzvan este înlocuit de pe tronul Moldovei cu Ieremia Movilă, domn fidel 
polonezilor. Mihai Viteazul începe, cu sprijin transilvănean şi moldovean eliberarea oraşelor 
Târgovişte (5-8 octombrie 1595), Bucureşti (12 octombrie 1595) şi Giurgiu (15-20 octombrie 1595). 


în 1594 şi în anii următori Mihai Viteazul conduce o campanie militară în sudul Dunării, cucerind 
cetăţile Isaccea, Măcin, Cernavodă, Razgrad, Babadag, Târgul de Floci, Silistra şi chiar Rusciuc, 
Şiştova, Nicopole şi Vidin. Nicolae Iorga afirmă că spre sfârşitul campaniei, călăreţii lui Mihai Viteazul 
ajunseseră până la Adrianopole în est şi Plevna în vest. 


Interesant este faptul că această acţiune a fost sincronizată cu cea a voievodului moldovean Aron 
Tiranul care, exact în aceeaşi perioadă, readuce sub stăpânirea sa Bugeacul. 
Trebuie spus că în 1601 Mihai Viteazul va prelua aceste teritorii o dată cu instalarea sa pe tronul 
Moldovei, astfel încât Dobrogea şi gurile Dunării rămân sub stăpânirea sa până la moarte. 


Pierderile suferite în urma campaniilor antiotomane, precum şi pagubele provocate de ostaşii 
sultanului, au adus Ţara Românească într-o stare critică din punct de vedere financiar. 
Cu visteria golită, Mihai se vede silit să aplice o soluţie nepopulară, dar vitală supravieţuirii statului : 
"aşezământul" sau "legarea ţăranilor de glie" prin care rumânii (ţăranii fără pământ din Valahia) erau 
siliţi să rămână pe moşia pe care se aflau în acel moment. 

După câteva confruntări pe linia Dunării, dar mai ales după înfrângerea suferită de Sigismund Bathory 
în Bătălia de la Keresztes, Mihai decide că e mai înţelept să negocieze şi în dec 1597 face pace cu 
Imperiul Otoman. în schimbul acceptării suzeranităţii otomane şi a plăţii tributului, înalta Poartă 
recunoaşte domnia voievodului pe durata vieţii sale şi îi trimite steag de domnie. 


în paralel, la 9 iunie 1598, Mihai încheie la Mănăstirea Dealu un tratat cu împăratul Rudolf al II-lea, 
care se obligă să-i asigure subsidii pentru întreţinerea armatei şi îi recunoaşte caracterul ereditar al 
domniei în schimbul recunoaşterii suzeranităţii împăratului. Practic, prin dubla suzeranitate (otomană 
şi habsburgică) Mihai a căutat să compenseze prevederile tratatului de la Alba Iulia, din 20 mai 1595, 
prin care recunoscuse suzeranitatea principelui Transilvaniei, Sigismund Bathory. 


Domnia lui Ieremia Movilă, devotat polonezilor, însemnase practic îndepărtarea Moldovei de Sfânta 
Alianţă. în Transilvania, Sigismund renunţa la tron în favoarea vărului său, Andrei Bathory. în iulie 
1599 trimite o solie la Praga pentru a cere încuviinţarea împăratului Rudolf al II-lea pentru punerea în 
practică a iniţiativei sale. 


în toamna lui 1599, Mihai intră în Transilvania prin pasul Buzău cu o armată formată 
din români şi mercenari de diferite etnii (unguri şi secui din Ardeal, polonezi, sârbi, 
etc), se bate timp de 10 zile (între 18 şi 28 octombrie) cu armata lui Andrei Bathory 
(pe care în final o zdrobeşte la Şelimbăr, lângă Sibiu) şi pe 1 noiembrie 1599 îşi face 
intrarea triumfătoare la Alba Iulia primind cheile fortăreţei de la episcopul Demetrius 
Napragy. Chiar dacă este recunoscut de Dietă doar ca guvernator imperial, Mihai 
rămâne conducătorul de fado al Transilvaniei. 



Stema lui Mihai Viteazul Oastea lui Mihai, pictură Portret de epocă Drapelul Tării Româneşti 

din anul 1600 de Gheorghe Tătărescu în timpul domniei lui M.V. 

în mai 1600, Mihai Viteazul îl alungă prin forţă de pe tronul Moldovei pe Ieremia 
Movilă (învingându -1 la Bacău) şi, la recomandarea boierilor, pune un domn aservit. 

Se realizează astfel prima unire a ţărilor române, titulatura folosită de voievod intr-un 
document din 6 iulie 1600 fiind "Domn al Tării Româneşti si Ardealului si a toată 

tara Moldovei”. 

Harta principatelor româneşti în 1600 Harta Moldovei 1793-1812 

Contextul internaţional îi este însă nefavorabil lui Mihai. Puterile vecine văd în ambiţiile sale politice o 
contradicţie cu interesele proprii de dominanţă, habsburgii îşi văd ameninţate planurile de menţinere 
a Transilvaniei în sfera lor de influenţă, Polonia nu doreşte pierderea controlului asupra Moldovei, iar 
Imperiul Otoman nu acceptă ideea renunţării la Ţara Românească. Mai mult chiar, uniunea lui Mihai 
reprezenta o formulă puternică, capabilă să schimbe raportul de forţe din regiune. 
La fel de adevărat este însă că existau si conflicte interne, cauzate de insubordonarea nobililor 
maghiari din Transilvania care nu acceptau măsurile impuse de noul domn. 
De asemenea, saşii îi rămăseseră ostili lui Mihai, în urma jafurilor întreprinse de armatele sale în 
oraşele şi satele lor (Ghimbav, Codlea, Merghindeal, Cincu,Şura Mică, Cristian, Câlnic etc.). 
Mihai nu reuşeşte să înfrângă revolta nobililor maghiari transilvăneni, sprijiniţi de generalul Basta 
(Mirăslău 18/28 septembrie 1600) şi astfel pierde Ardealul. în scurt timp Moldova va reintra în 
posesia Movileştilor aserviţi intereselor polone. Mihai încearcă să reziste atacului polon asupra Ţării 
Româneşti, însă şi pe acest tron se va urca un membru al familiei Movileştilor, Simion. 












Forţat să ia calea pribegiei, Mihai cere sprijinul împăratului Rudolf al II-lea, care, în contextul 
reînscăunării lui Sigismund Bathory pe tronul Transilvaniei, acceptă să-l susţină pe român, 
împreună cu generalul Basta, Mihai porneşte campania de recucerire a teritoriilor româneşti. 
Prin victoria de la Guruslău (3 august 1601), voievodul valah îl îndepărtează pe Bathory din 
Transilvania. Continuă prin a recupera Ţara Românească, gonindu -1 pe Simion Movilă de pe tron. 
în aceste condiţii, apăreau perspectivele unei noi uniri româneşti, perspectivă ce nu convenea 
împăratului habsburgic. 


Din ordinul lui Rudolf al II-lea se pune la cale înlăturarea fizică a domnitorului 
român, şi pe 9/10 august 1601, la 3 km sud de Turda, Mihai Viteazul este ucis de 
oamenii generalului Gheorghe Basta. 

Cronicarul Wolfgang de Bethlen descrie în ampla sa lucrare “Cronică a Transilvaniei” împrejurările 
asasinării domnitorului : “O vreme mijlocitorul (Iacobus Beaurius) lui Basta cercetează aici şi acolo 
şi, pe neaşteptate, trupa valonilor înconjoară cortul lui Mihai. Beaurius şi alţi câţiva subalterni de-ai 
săi au intrat în cortul lui Mihai, pe care l-au găsit liniştit şi stand întins. Beaurius, adresându-i-se 
acestuia, spune: Eşti prizonier!”, la care acesta răspunde : “Niciodată !”, şi spunând aceasta Mihai 
a încercat să scoată sabia, care era atârnată de propteaua cortului, în timp ce era lovit de Beaurius 
cu halebarda, şi capul ii este tăiat cu sabia proprie a lui Mihai, iar unul dintre valoni l-a împuşcat la 
încheietura de la mana stânga, despre care se ştia ca obişnuia să o folosească şi cu care încerca chiar 
atunci să-şi scoată sabia. Capul acestuia l-au pus pe coapsa propriului cal alb mort... Corpul lui 
Mihai a fost scos din cort, despuiat de haine, şi a zăcut timp de trei zile în apropierea drumului 
public, iar soldaţii i-au tăiat pielea de pe spate, coaste şi umeri, ca să o păstreze ca amintire pentru 
faptele lor nemaipomenite. După aceea, corpul acestuia, ca să nu fie totuşi sfâşiat de câini, câţiva 
sârbi l-au înmormântat din ordinul lui Basta într-o groapa, pentru ca în cele din urma să fie adus la 
Alba Iulia unde a fost înmormântat în biserica sfântă...” 


Capul său este luat de unul dintre căpitanii domnitorului şi înmormântat de Radu Buzescu la 
Mănăstirea Dealu, lângă Târgovişte. Pe lespedea sa de piatră de la Mănăstirea Dealu stă scris: "Aici 
zace cinstitul şi răposatul capul creştinului Mihail, Marele Voievod, ce au fost domn al Ţării 
Româneşti si Ardealului si Moldovei." 


In 1601, când Mihai Viteazul ajunsese în Praga, la curtea împăratului Rudolf 
al II-lea, fiind primit cu entuziasm, i se realizează un portret în aramă de către 
gravorul curţii, Egidius Sadeler, cel mai cunoscut portret al domnitorului 
român. Inscripţia circulară spune „Michael Waivoda Walachiae Transalpinae, 
utraque fortuna insignis et in utraque eadem virtute, aet. XLIII”, iar dedicaţia 
: „Tanti facit nomen Christi, Maiestatem Caesaris,/Rempublicam christianam 
et Ecclesiae sub Pontifice Maximo concordiam sue”, adică „Atât de mult 
iubeşte pe Cristos şi împărăţia creştină şi unirea Bisericii sub Papă” 

întreaga creştinătate balcanică l-a privit ca pe un eliberator, iar după moartea sa, 
între hârtiile găsite sub pernă, s-a aflat o scrisoare în care aceşti creştini îl numeau 
„Steaua lor răsăriteană”. 

Dar să revenim în Moldova : conform acordului de vasalitate, din 1634, Turcia se 
obliga să păstreze intacte frontierele Moldovei pe întreaga lor întindere fapt de care 
nu s-a ţinut cont mai târziu, în 1812. în 1699 după Pacea de la Karlowitz polonezii cer 
Moldova de la Turci (ţară învinsă) dar aceasta nu o cedează, invocând faptul că 
Moldova s-a supus Porţii de bună voie, nefiind cucerită cu sabie. 

în 1712 turcii forţează transformarea şi a Sorocii în raia, dar sânt împiedicaţi de 
rezistenţa domnului Moldovei din acea perioadă, Nicolae Mavrocordat. în 1713, 
Turcii iau în stăpânire şi Cetatea Hotinului împreună cu ţinutul din jur. 





Descriptio Moldaviae - o prezentare exhaustivă a Moldovei medievale 

Un iluminat cu mult înaintea vremii sale, Dimitrie Cantemir (1673 -1723) a fost cu 
adevărat primul ”monstrum eruditionis” moldovean. Domn al Moldovei (2 luni în 
anul 1693 şi încă doi ani 1710 - 1711), autor, cărturar, compozitor, enciclopedist, 
etnograf, geograf, filozof, istoric, lingvist, muzicolog, om politic şi scriitor, Dimitrie 
Cantemir a fost primul român membru al Academiei de Ştiinţe din Berlin şi primul 
cărturar român de valoare europeană care a făcut cunoscute în mediile intelectuale 
ale lumii latinitatea limbii române şi specificul moldovenilor. 



în tinereţe în timpul domniei Coperta primei ediţii a cărţii 


Dimitrie Cantemir s-a născut într-o familie nobilă, în localitatea Silişteni din comuna Fălciu, azi în 
comuna Dimitrie Cantemir din judeţul Vaslui, în partea de sud a oraşului Huşi. Fiu al lui Constantin 
Cantemir, la 15 ani a fost nevoit să plece la Constantinopol (1688-1690), unde a stat 12 ani, ca zălog al 
tatălui său pe lângă înalta Poartă. 


După moartea tatălui său, este pentru o scurtă perioadă (martie - aprilie 1693) domn al Moldovei, dar 
nefiind confirmat de înalta Poartă se întoarce la Constantinopol pentru a-şi continua studiile (la 
Academia Patriarhiei Ecumenice). Antioh, fratele mai mare, îşi însuşeşte întreaga moştenire, lăsându -1 
într-o situaţie precară. Din 1695 devine "capuchehaie", adică ambasador, la Constantinopol, al fratelui 
său Antioh, care fusese ales domn. 


Se căsătoreşte cu fiica lui Constantin Cantacuzino, Casandra, cu care va avea 8 copii, şase băieţi şi două 
fete, trei dintre ei murind timpuriu sau în timpul vieţii lui. Unul dintre băieţi, avea să devină o figură 
importantă, diplomatul rus Antioh Cantemir, poet şi scriitor. După moartea Casandrei, se 
recăsătoreşte cu fiica unui general rus, cu care va mai avea un copil, o fată, pe nume Anastasia. 


Având încredere în el, în 1710 turcii îl înscăunează domn al Moldovei la Iaşi. în timpul scurtei sale 
domnii, a fost un adept al conducerii autoritare, dar şi un apărător al oamenilor simpli, opunându-se 
de exemplu transformării ţăranilor liberi în şerbi, ceea ce l-a transformat în duşmanul marii boierimi, 
atotputernică în acea vreme. Remarcabil este şi faptul că, deşi studiase in Orient, în politica externă se 
orientează spre Rusia, entitate ortodoxă, opusă Islamului. 


Astfel, proaspătul domn Dimitrie Cantemir încheie în 1711 la Luţk (în Rusia) un tratat secret de alianţă 
cu Petru cel Mare, în speranţa eliberării ţării de sub dominaţia turcă, stipulând totodată integritatea 
graniţelor şi faptul că ele vor fi apărate de armata Moldovei. Ca urmare a acestei alianţe, se alătură lui 
Petru cel Mare în războiul ruso-turc, fără ca acest lucru să însemne intrarea Moldovei sub suzeranitate 
rusească. 


Creştinii sunt însă înfrânţi de turci în Bătălia de la Stănileşti (pe Prut), iar Cantemir, neputându-se 
întoarce în Moldova, se refugiază cu tot cu familie în Rusia, unde va rămâne pentru tot restul vieţii. 
Devenit consilier intim al lui Petru I (după ce a fost ajutat de ambasadorii Olandei şi Franţei la înalta 



Poartă) şi desfăşoară o activitate ştiinţifică impresionantă (printre altele, contribuie la cartografierea 
Rusiei în sistem Mercator, colecţia sa de hărţi, scrise în latină, aflându-se la loc de cinste în Arhiva 
Cabinetului lui Petru cel Mare de la Petersburg). Ţarul îi atribuie un domeniu feudal lângă Harkov şi 
la 1 august 1711, îi conferă titlul de Principe Serenissim al Rusiei. Ca membru al Academiei din Berlin a 
corespondat cu Leibniz, încercând să stabilească principiile fondării unei Academii Ruse. 

A murit în refugiu, după campania lui Petru cel Mare la Marea Caspică, în zona Derbent 1723 şi a fost 
înmormântat în Rusia, la Dimitrovka, în biserica Sf. Nicolae, construită după planurile sale şi cu 
hramul ca al Bisericii Domneşti din Iaşi. Potrivit unei legende, Dimitrie Cantemir a fost rosicrucian, 
iar capul său a fost luat după moarte pentru a fi îngropat într-un cimitir rosicrucian din Scoţia. 
Actualmente, osemintele sale se odihnesc în Biserica Trei Ierarhi din Iaşi, repatriate graţie lui Nicolae 
Iorga, în 1935. 

în opera lui Cantemir, influenţată de umanismul Renaşterii şi de gândirea înaintată din Rusia, s-au 
oglindit cele mai importante probleme ridicate de dezvoltarea social-istorică a Moldovei de la sfârşitul 
secolului al XVII-lea şi începutul secolului al XVIII-lea. Este considerat şi în prezent unul dintre marii 
umanişti ai Europei. Opere : 

Descriptio Moldaviae (Descrierea Moldovei), scrisă în latină (1714 - 1716, când trăia în Rusia), 
la cererea Academiei din Berlin. Descriptio Moldaviae cuprinde trei părţi: 


Prima parte este consacrată descrierii geografice a Moldovei, a munţilor, a apelor şi a câmpiilor. 
Dimitrie Cantemir a elaborat prima hartă a Moldovei. A prezentat flora şi fauna, târgurile şi 
capitalele ţării de-a lungul timpului. Toponimele sunt scrise cu alfabet latin, 
în partea a doua a lucrării este înfăţişată organizarea politică şi administrativă a ţării. S-au făcut 
referiri detaliate la forma de stat, alegerea sau îndepărtarea din scaun a domnilor, la obiceiurile 
prilejuite de înscăunarea domnilor sau de mazilirea lor, de logodnă, nunţi, înmormântări, 
în ultima parte a lucrării există informaţii despre graiul moldovenilor, despre slovele folosite, care 
la început au fost latineşti, după pilda tuturor celorlalte popoare a căror limbă încă e alcătuită 
din limba cea română, iar apoi înlocuite cu cele slavoneşti. 


Lucrarea prezintă interes nu numai pentru descrierea geografică sau politică bine documentată, ci şi 
pentru observaţiile etnografice şi folclorice. Dimitrie Cantemir a fost primul cărturar român care a 
cuprins în sfera cercetărilor sale etnografia şi folclorul. 


Divanul sau Gâlceava înţeleptului cu lumea sau Giudeţul sufletului cu trupul, scrisă în 
română şi tipărită la Iaşi în 1698. Această operă este prima lucrare filozofică românească. în această 
lucrare întâlnim disputele medievale despre timp, suflet, natură sau conştiinţă. Dimitrie Cantemir 
sugerează superioritatea omului asupra celorlalte vieţuitoare, face din om un stăpân al lumii, susţine 
superioritatea vieţii spirituale asupra condiţiei biologice a omului, încearcă să definească concepte 
filosofice şi să alcătuiască o terminologie filosofică. 

Sacrosanctae Scientiae Indepingibilis Imago (1700), lucrare filosofică în care încearcă să 
integreze fizica într-un sistem teist, în linia lui Bacon, un fel de împăcare între ştiinţă şi religie, 
între determinismul ştiinţific si metafizica medievală. Cantemir manifestă un interes deosebit 

pentru astrologie şi ştiinţele oculte, sacre, specifice Renaşterii. 


Istoria ieroglifică, scrisă la Constantinopol în română (1703 - 1705). Este considerată prima 
încercare de roman politico-social. Cantemir satirizează lupta pentru domnie dintre partidele 
boiereşti din ţările române. Această luptă alegorică se reflectă printr-o dispută filosofică între două 
principii, simbolizate de Inorog şi Corb. Lucrarea cuprinde cugetări, proverbe şi versuri care reflectă 
influenţa poeziei populare. 


Istoria Creşterii şi Descreşterii Curţii Otomane, redactată în latină (Historia incrementorum 
atque decrementorum Aulae Othomanicae) între 1714 şi 1716. în această lucrare, Dimitrie Cantemir a 
relatat istoria imperiului otoman şi a analizat cauzele care ar fi putut duce la destrămarea sa. 
A insistat şi asupra posibilităţilor popoarelor asuprite de a-şi recuceri libertatea. 


Lucrarea a fost tradusă şi publicată în limbile engleză, franceză şi germană. 


Hronicul vechimei a româno-moldo-vlahilor, scris mai întâi în latină, dar tradus apoi de autor 
în română (1719 - 1722), cuprinde istoria românilor de la origini până la descălecare. 
Susţine teoria lui Miron Costin şi anume originea latină a limbii române şi a poporului format pe 
teritoriul vechii Dacii, inclusiv faptul că limba româna are patru dialecte. Pentru scrierea acestei 
lucrări, Dimitrie Cantemir a consultat peste 150 de izvoare (în română, latină, greacă, polonă şi rusă). 


Alte opere : 

Compendiolum universae logices institutionis (Prescurtare a sistemului logicii generale) 
Monarchiarum physica examinatio (Cercetarea naturală a monarhiilor) 

Sistema religiei mahomedane (în rusă Kniga sistema muhamedanskoi relighii) 

Cartea ştiinţei muzicii (Kitab-i-musiki) 


Pentru a înţelege acurateţea şi profunzimea relatărilor sale, puteţi citi în continuare câteva pasaje din 
Descriptio Moldaviae, un adevărat documentar pus pe hârtie, care i-ar face invidioşi până şi pe cei 
de la Discovery Channel. Pentru a vă provoca s-o citiţi în întregime, iată mai jos cum arată Cuprinsul: 

6. Avis 

2. Prefaţă 

3. Prescurtare din viaţa Principelui Dimitrie Cantemir 

4. PARTEA GEOGRAFICĂ 

4.1 CAP. I. Despre numirile vechi şi cea de astăzi a Moldovei 

4.2 CAP. II. Despre situaţiunea Moldovei, marginele ei cele vechi şi cele de astăzi şi despre clima ei 

4.3 CAP. III. Despre apele Moldovei 

4.4 CAP. IV. Despre ţinuturile şi târgurile cele de acum ale Moldovei 

4.5 CAP. V. Despre munţii şi minele Moldovei 

4.6 CAP. VI. Despre câmpiile şi pădurile Moldovei 

4.7 CAP. VII. Despre fiarele cele sălbatice şi dobitoacele cele domestice 

5. PARTEA POLITICĂ 

5.1 CAP. I. Despre ocârmuirea stăpânirii Moldoveneşti 

5.2 CAP. II. Despre alegerea Domnitorilor 

5.3 CAP. III. Despre obiceiurile cele vechi şi cele noi, la punerea Domnilor 

5.4 CAP. IV. Despre întărirea sau înoirea Domnilor 

5.5 CAP. V. Despre scoaterea sau maziliea Domnilor 

5.6 CAP. VI. Despre Boieriile Moldovineşti şi despre stările lor 

5.7 CAP. VII. Despre oastea Moldovenească 

5.8 CAP. VIII. Despre obiceiurile şi ţerimoniile curţii Domneşti 

5.9 CAP. IX. Despre vânatul Domnilor 

5.10 CAP. X. Despre îngroparea Domnilor când mor în scaun 

5.11 CAP. XI. Despre legile ţării Moldovei 


5-12 CAP. XII. Despre Divanul de judecată al Domnilor şi al boierilor 

5.13 CAP. XIII. Despre veniturile cele vechi şi cele de acum ale Moldovei 

5.14 CAP. XIV. Despre birul şi darurile ce dă Moldova Porţii Otomane 

5.15 CAP. XV. Despre neamul boieresc din Moldova 

5.16 CAP. XVI. Despre ceilalţi locuitori ai Moldovei 

5.17 CAP. XVII. Despre năravurile Moldovenilor 

5.18 CAP. XVIII. Despre obiceiurile logodnelor şi a nuntelor în Moldova 

5.19 CAP. XIX. Despre obiceiurile îngropărei în Moldova 
6. PARTEA ECLESIASTICĂ SI LITERARĂ 

6.1 CAP. I. Despre religiea Moldovenilor 

6.2 CAP. II. Despre stăpânirea Bisericească 

6.3 CAP. III. Despre Mănăstirile din Moldova 

6.4 CAP. IV. Despre limba sau graiul Moldovenilor 

6.5 CAP. V. Despre literile Moldovenilor 


EXTRASE DESPRE ETIMOLOGIE SI TOPONIMIE 

“Toată ţara pe care o numim astăzi Moldova, împreună cu ţinuturile învecinate de către apus, au fost 
dintr’un început stăpânite de cuceritorii celor trei părţi ale lumei, Sciţii, dar fără să aibe locuinţe 
statornice, ci strămutându-se, după datina lor, dintr’un loc într’altul. După mai multe numiri ce deteră 
acestor ţări, hoardele lor care urmau unele după altele, Grecii chiemară pe locuitorii ţării, când Geţi, 
când Daci; în fine, sub stăpânirea Romanilor, le ziseră Daci peste tot. Iar după ce Decebal regele 
acestora, fu învins prin vitejia lui Nerva Traian, Dacii fiind toţi, parte stinşi, parte răspândiţi în toate 
părţile, toată ţara lor fu prefăcută în provincie romană, dată cetăţenilor romani şi împărţită în trei 
părţi, numite: Ripense, Mediterana şi Alpestre. Iar după ce mai la urmă începu să scadă domnia 
Romanilor, Moldova fu adesea călcată de barbari, de Sarmati, Huni si Goţi si coloniile romane se 
văzură nevoite a se trage la munţi şi a-şi căuta scăparea în contra furiei barbarilor în partea muntoasă, 
în Maramureş. Apăraţi aci prin greutatea locurilor în curs de câteva secole, trăind sub legile şi domnii 
lor, în fine, văzând cât crescuse numărul locuitorilor, Dragoş, fiul lui Bogdan, îşi propuse să treacă 
munţii spre răsărit sub chip de vânătoare, însoţit de vreo 300 oameni. în această călătorie dete din 
întâmplare peste un bou sălbatic, căruia Moldovenii îi zic bour, şi luându -1 la goană, descinse la poalele 
munţilor. Iar o tânără căţea de vânat ce avea, pe care o iubea foarte mult şi-i zicea Molda repezindu-se 
asupra fiarei, aceasta se aruncă în valurile unei ape curgătoare, unde vânătorii o uciseră cu săgeţile lor, 
iar căţeaua ce o urmărea cu fuga şi ,n apă, se ,necă în repedele ei unde. în memoria acestei întâmplări, 
Dragoş numi râul Moldova; locul unde se întâmplase aceasta, dete numele gintei sale Roman; iar capul 
bourului voi să rămână semn al noului său principat. 

Cercetând apoi locurile cele mai apropiate şi descoperind acolo câmpuri mănoase, cu râuri adăpate, 
oraşe, cetăţi întărite, dar lipsite de locuitori, spune toate acestea compatrioţilor săi şi-i invită să ocupe 
un pământ atât de fertil. 

Nu fără multă voie bună urmează tinerimea română pe Domnul său, trece munţii în cete numeroase, 
se aşează în aceste locuri aflate cu acest chip minunat şi se ,nchină lui Dragoş aflătorul lor, ca celui 
dintâi Domn al acestor locuri. 


Astfel, această ţară intrând iarăşi în stăpânirea vechilor ei posesori, pierzând domnia Romei, perdu şi 
numele roman şi dacic şi dela râul Moldova se numi Moldova, atât de străini cât şi de indigeni. 
Dar numirea aceasta încă nu rămase pretutindeni. Căci Turcii, intrând adeseaori în Moldova pentru 
ţările vecine ce ocupară în Europa, pe Moldoveni îi numiră la început Ak Ulach. 


Iar după ce Bogdan, închină ţara conform ultimei voinţi a părintelui său, Ştefan-cel-Mare, Otomanii, 
după datina ce au de a da ţărilor numele domnitorilor săi, numiră pe Moldoveni Bogdanii, iar vechea 
numire rămase până azi în limba Tătarilor. De altă parte, vecinii Poloni şi Ruşi numesc pe Moldoveni 
Valachi, adică Italieni, iar pe Români, Munteni, adică oameni de peste munte”. 


EXTRASE DESPRE POZIŢIONARE, CLIMA SI GRANIŢE 

"Moldova se ,ntinde în lat dela gradul 44 0 , 54’, până la 48° şi 51’. Lungimea ei nu este determinată, dar 
cei mai mulţi partea ei occidentală care atinge Transilvania, o aşează la 45 0 , 39’, iar cealaltă 
extremitate, care formează. Un unghiu ascuţit lângă Alba Iulia sau Cetatea Albă, cum o numesc 
locuitorii, la 53 0 , 22’, precum se poate vedea din chartă. Dealtmintrea, fiindcă o parte a ţărei, cea 
despre Transilvania, e muntoasă, iar ceeace se întinde spre Ucraina Poloniei, spre Basarabia şi spre 
Dunăre, e şes, clima nu pretutindeni este aceeaşi. în partea muntelui suflă vântul mai rece, dar şi mai 
sănătos, iar în partea câmpului, mai cald, dar mai puţin princios sănătăţii. Dacă locuitorii nu ajung 
adânci bătrâneţe, cauza nu poate fi alta, decât ori repezile schimbări ale temperaturii ori traiul vieţii, 
ori vreo slăbiciune firească a puterilor. Prea rare ori vei găsi om de şeaptezeci de ani, d’abia vreunul de 
optzeci. Dar viaţa şi-o petrec mai mult cu sănătate, şi astfel scurtimea vieţei le este compensată că, atât 
cât au de trăit, trăesc mulţumiţi şi nesupăraţi de boalele care răpesc cea mai mare parte a fericirii 
omeneşti. Afară de aceasta, ţăranii ajung la o etate mai înaintată, decât nobilii şi cei crescuţi în 
desfătări si ,n moliciune. 

Cutremurile de pământ, care turbură plăcerile mai tutulor ţărilor călduroase, se simt arare ori, şi nici 
că s’a auzit vreodată, ca vreun oraş sau munte să se fi risipit sau cufundat din cauza cutremurului. 

Moldova n’a avut totdeauna aceleaşi margini, ci când mai întinse, când mai strimte, după cum şi ţara 
creştea sau scădea. în fine, ŞtefanVodă numit cel Mare, a pus ţării marginile pe care le păstrează până 
astăzi. Spre miază-zi totdeauna s’a ,ntins până la Dunăre, cea mai mare apă a Europei şi mai departe 
până la gura ei, aproape de Chilia se varsă în Marea Neagră. Spre răsărit, marginea cea veche a ţărei 
era marea Neagră, dar în timpii din urmă după ce Turcii luară cu armele Basarabia şi Benderul, ţara fu 
împuţinată de această parte. Astăzi marginea Moldovei o formează Prutul dela gura sa până la satul lui 
Traian, iar de aci, valul lui Traian, care e dus prin apa Botnei şi ,n linie dreaptă până la gura Bâcului, 
unde se varsă în Nistru, precum se vede clar în chartă. Spre miază-noapte şi răsărit, râul Nistru, căruia 
Turcii îi zic Turla, desparte Moldova de Polonia şi de Tătarii de Ociacov. 

Mai înainte ţârmul Nistrului numai până la Hotin era al Moldovenilor şi de acolo o linie dreaptă trasă 
prin râurile: Prut şi Cirimişu forma marginea ţărei în acea parte; dar în urmă provincia ce zace despre 
Podolia până la gurile râului Serafineşti, fu supusă Moldovei prin bărbăţia lui Ştefan-cel-Mare şi astfel 
aceste ape unite între sine, adică Nistrul, Serafineşti, Colacinul şi Cirimuşul închid Moldova despre 
miază-noapte, unde este Câmpulung rutean. Despre apus Moldova astăzi e cu mult mai întinsă decât 
era odinioară. Pentru că înainte de timpurile lui Ştefan-cel-Mare, toţi munţii de care e încinsă, erau ai 
Transilvaniei şi ţara era îngustă despre această parte. Dar prin puterea acestui Domn, care bătuse în 
câteva rânduri pe regele Matiaş al Ungariei, Transilvanii respinşi se văzură nevoiţi a-şi căuta prin 
învoeli scăparea de loviri mai grele. După aceste învoeli tot şirul munţilor cari despart aceste două ţări 
s’au dat sub puterea Moldovei, adică toată partea de loc care zace între văile apelor care curg în 
Moldova. 


Se trase deci o linie dela sorgintea apei Cirimuşului prin sorgintea râurilor Suceavei, Bistriţei şi a 
Trotoşului până la rîul Milcov şi această linie s’a decis a fi marginea despărţitoare a acestor două ţări. 

Mai înainte Şiretul şi Trotuşul despărţea Moldova de ţara românească, dar apoi prin bărbăţia lui 
Ştefan-cel-Mare, judeţul Putnei se adunase Moldovei, aşa încât astăzi rîuleţul Milcov şi Şiret despart 
aceste două ţări. 

La partea despre miazăzi sta margine Dunărea. 

înăuntrul acestor margini Moldova coprinde cale de 237 ore sau 711 milliarie italiene, calcul ce oricine 
uşor poate face consultând alăturata chartă geografică. Iar mai înainte, până a nu fi Basarabia ocupată 
de oştire turcească şi tătărască, coprinderea Moldovei era de 247 ore şi 822 mii. 

Moldova se ,nvecineşte la apus cu Transilvanii şi cu Românii, la miază-noapte cu Polonii, la miazăzi cu 
Turcii. 


Cu toţi aceştia aveau a se lupta ager Moldovenii, pe când îşi apărau încă libertatea. Despre aceste lupte 
iată cum vorbeşte un scriitor polon demn de credinţă: „Aceşti Moldoveni prin natura, datinele şi limba 
lor nu diferă mult de Italieni, sunt oameni feroci, dar de o mare virtute, nici este vr’un alt neam, care 
având o ţară aşa de mică, să se lupte pentru gloria resbelului cu atâta bărbăţie, cu aţâţi inimici deodată, 
ori că aceştia îi fac resbel, ori că se apără contra lor”. Mai adaogă apoi zicând: „Ei sunt aşa de viteji, în 
cât cu toate aceste neamuri cu care se mărginesc, în acelaşi timp făcu resbel neîncetat şi eşiră 
învingători, pentrucă Ştefan care pe timpul părinţilor noştri domnia în Dacia, bătu şi învinse într’un 
mare resbel, mai în aceiaşi vară, pe Baiazet Turcul, pe Matia Ungurul şi pe Ion Albert Polonul”. 
(Ovichoviu, annol 5 an. 1552)”. 


EXTRASE DESPRE HIDROLOGIE 


”De abia vei găsi în vreo altă ţară atât de mărginită, precum este Moldova, atâtea ape împodobite cu 
atâtea jocuri ale naturei ca acestea. Moldova numără patru ape mai mari şi navigabile : Dunărea, 
Nistrul, Prutul si Şiretul. 

Dunărea deşi spală numai o mică parte a ţării supusă astăzi domnului Moldovei, dar tot aduce ţării 
cele mai mare foloase. Căci afară de aceea că vasele neguţătoreşti a mai multor neamuri pot să vină pe 
Dunăre şi să debarce la Galaţi aduce Moldovenilor îndemânarea de a-şi trimete marfa pe Prut la 
Constantinopol şi la alte cetăţi de pe lângă Marea Neagră, de unde nu scot puţin profit. Despre undele 
şi bunurile ei cele ascunse, trecem într’adins, fiindcă au vorbit pe larg despre acestea aceia ce au 
descris Germania şi Ungaria mai nainte de noi. 

în Dunăre se varsă Prutul, odinioară Hierasus, el vine din munţii Transilvaniei, Carpaţii celor vechi, 
cari despart această ţară de Polonia şi taie toată Moldova prin mijlocul ei. Apa Prutului este cea mai 
sănătoasă din câte cunoaştem, însă cam turbure din cauza mâlului ce poartă cu sine; iar puind-o 
într’un vas de sticlă, mâlul se aşează la fund şi apa rămâne limpede şi curată. Când eram în Moldova, 
am făcut însumi încercare şi am aflat că o măsură de 100 drame apă de această, este cu 30 drame mai 
uşoară decât o cantitate egală de apă luată din alte râuri. 

Şiretul, râul propriu al Moldovei, se naşte din cele mai depărtate margini ale ţărei despre Polonia, 
curgând spre miazăzi, se varsă în Dunăre prin două guri. Râu destul de lat şi profund, dar fiind 
pretutindenea înconjurat de păduri şi de munţi, iar în unele locuri împedicat de vaduri, încă nu e 
pretutindeni navigabil. 

Spre miazăzi mare parte a Moldovei este adăpată de Nistru, râu aşa de cunoscut, încât găsesc de prisos 
a mai vorbi de dânsul. Caută însă a se aduce aminte că Turcii pe acest râu transportă toată proviziunea 
şi cele pentru resbel din Constantinopol prin Marea Neagră la Bender, odinioară şi la Cameniţia, astăzi 
la Hotin. Apa Nistrului e limpede, dar grea şi sănătăţei foarte vătămătoare. La Cetatea Albă se varsă în 
Marea Neagră. 

Pe lângă acestea mai sunt şi alte ape mai mici care adapă Moldova: Bârladul care curge în ţinutul 
Tecucilor, despre răsărit spre apus şi se uneşte cu Şiretul la satul Şerbăneşti. N’am putut afla vechiul 
nume al acestui rău. Suceava care dete nume Suceavei, odinioară capitală a ţărei. Moldova, al cărui 
nume l-am arătat de unde vine. 


Bistriţa curge din Alpii Transilvaniei şi este atât de repede, încât cele mai mari pietre le surpă din 
munte şi le duce cu sine. Trotoşul, cu apa tot atât de repede; sorgintea lui nu e departe de a Bistriţei. în 
Prut se varsă Cirimuşul, care formează marginea între Moldova şi Polonia. Mai jos de acesta se varsă 
Jijia. Iar în Nistru se varsă râul Reutul, care lângă Orchei formează o prea frumoasă insulă, şi Botna, 
care pe jumătate este a tătarilor de Budjac. 

Pâraie Moldova are nenumărate. Vom însemna aci numai cele mai însemnate, al căror nume l-am 
putut afla. 

Se varsă în Şiret, Bănila, Molniţa, Somuşiul cel mare şi cel mic, Valea neagră, Faraon, Răcătău, Gerul 
Şahului, Milcovul şi Putna, cari aceste două din urmă unindu-se poartă numele de Sireţelul. 

Pe Suceava o măresc Suceviţa, Solea şi Soloneţu. în Moldova se varsă: Homorul, Slatina, Risca, 
Neamţul, Topologul, Valea albă şi altele. 


Cu Bistriţa se uneşte Crăcăul. în Trotos se varsă Tăslăul sărat si celalt Tăslău, Oituzul, Casinul, Valea 

seacă şi Valea rea. Bârladul se adaugă cu Bârlădeţul, Sacoveţiul, Vilna, Rebricea, Vasluiul, Vasluieţul, 
Racova, Crasna, Lohanul, Docolina, Hobalna, Horiata, Smila, Tutova, Berheciu, Zeletinul, Oorodul. 


Prutul duce cu sine, Colacinul, Cosmanul, Cuciurul, Ciuhurul, Basieul, Corovia, Caminca, Căldăruşa, 
Jijia, Gârla mare, Dele, Valea mare, Valea Bratuleni, Mojna, Nirnova, Călmăţui, Lăpuşna, Strâmba, 
Sărata de răsărit şi cea de apus, Chighieciu, Larga şi Slanul. 

în Nistru se varsă Serafinetul, a cărui gură formează cel din urmă unghiu al Moldovei spre miazăzi, 
Ciorna Ichielul, Băcovetiul, Isnovetiul si Bâcul. în Răut se varsă, Solonetiul, Ciulucul cel mare si mic, 

Dobruja, Cula şi Cogălnicul. 

Acestea în Moldova. în Basarabia, Cahulul, Saicea şi Ialpuchul măresc Dunărea, Cogălnicul, Nistru. 
Din acestea numai Ialpuchul curge necontenit, iar celelalte două sunt ape mai mult stătătoare decât 
curgătoare; de asemenea şi Cogălnicul nu are sorginţi, ci numai atunci se poate numi pârâu când se 
umple de ploile de toamnă, iar peste vară este sec şi uscat şi ca un şanţ la vedere, pentru aceia vitele 
tătarilor din Budjac adesea pier din cauza lipsei de apă. 

Precum râuri, de asemenea nu lipsesc lacuri (bălţi) în Moldova. Dintre mai multe lacuri parte naturale, 
parte artificiale, merită a fi însemnate mai cu seamă următoarele cinci. 

Lacul Brateşu, între Prut şi Şiret, lângă Galaţi; lăţimea lui este de un milliariu şi jumătate italian, 
lungimea de două milliarie. Nu are sorginţi, ci numai o gârlă mică şi nu prea adâncă, numită Pruteţu, 
care atunci când Prutu creşte prin ploi, se adapă dintr’însul. Altădată gârla rămâne uscată şi aduce 
lacului putrejune. Iar primăvara când Dunărea creşte prin topirea omătului, nu numai împinge Prutul 
înapoi, ci umple şi lacul cu apă proaspătă şi cu peşte, pe care locuitorii îi prind fără osteneală, după ce 
apa scade. 


Lacul Orcheiului, lângă oraşul Orcheiu, se formează din apele Răutu şi Cula, şease milliarie de lung şi 
două de lat. Lungimea şi lăţimea lui o măreşte un iez, făcut de Vasile voevod Albanit cu scop de a opri 
ape şi a face mori, cari aduc mari venituri. în mijlocul lacului este o insulă, nu prea mare, dar care 
odinioară era împodobită cu vii frumoase şi alte deosebite fructe. 

Lacul Dorohoiului, numit astfel dela urbea vecină cu acel aş nume, nu departe de sorgintea Jijiei, demn 
de memorat pentru mulţimea peştilor ce are. 

Lacul Colacinul, la marginea Poloniei, demn de a fi însemnat mai cu seamă pentru aceea, că din 
laturea lui boreală şi cea australă curg două râuri, Colacinul şi Serafineţiul, care formează marginele 
Moldovei si Poloniei între Nistru si între Prut. 

Cel din urmă şi cel mai celebru este lacul lui Ovidiu, numit de locuitori Lacul Ovidiului aproape de 
Acherman, odinioară Alba Iulia, în Basarabia, ilustrat cu acest nume, pentrucă în apropierea lui se zice 
a ti fost exilat cunoscutul poet roman Ovidiu.El se varsă în Nistru, nu departe de gura acestuia, pe o 
gârlă strâmtă, dar împresurată de atâtea şi atât de întinse mlaştini, în cât peste două milliarie italiene 
în lat nu poţi trece cu piciorul. Are un pod peste dânsa, de o construcţie foarte veche, precum arată 
îndestul atât tăria lucrului, cât şi mărimea pietrelor din care e făcut. 


Toate aceste până aci descrise ape curgătoare şi stătătoare sunt pline de peşti frumoşi şi mai ales 
pâraiele ce curg din munţi, au păstrăvii cei mai cu gust, lostoatie şi lipeni. Acest peşte la zilele de post 
se aduce totd auna viu pe cai, pentru masa domnească. 


Băi, ape acide şi minerale, Moldova n’are, ori nu le-a descoperit încă, poate pentru că crede că apa 
Prutului este destulă doftorie contra tutulor boalelor”. 


EXTRASE DESPRE TAXE, GRADUL DE COLECTARE SI DESTINAŢIA VENITURILOR 

”.. pentru aceia Domnii au împărţit în osebită vistierie veniturile cele de trebuinţă pentru folosul 
obştei, care era mai înainte pentru cheltuelile Domneşti, cât şi pentru cheltuelile cele trebuincioase ale 
obştiei; şi pentru cheltuiala curţii lor, ş’au oprit toate oraşele şi târgurile din Moldova, împreună şi 12 
sate de pe aproape, încă şi ocnele, vămile, şi zeciuiala sau dajdiea oilor, a râmătorilor şi a stupilor, de 
pe la ţărani şi dela mazili; pentrucă boierii tot au rămas slobozi până acum de dările aceste. Iară 
celelalte venituri, pe toate le-au lăsat pentru trebuinţele obştei şi pentru boieri; şi au aşezat cu întărire, 


ca fiecare casă ţărănească, care se zice fumărit, să dea la vreme de pace, pentru trebuinţa republicei, 
câte 80 de aspri; (adecă 1 leu), iară la vremea deschiderei vreunui războiu să dea o rublă adică 120 de 
aspri, şi la nevoe mai mare câte un galben 200 de aspri; adică 2 lei şi 20 de parale, iară mărimea sumei 
care se făcea dintre aceştia, poate cetitorul s’o cunoască dintru aceasta, căci era cu îndestulare pentru 
cheltuială la 40 de mii de ostaşi Moldoveni şi 14 mii de streini Nemţi, Cazaci, Sârbi, Bulgari, Albaniţi şi 
Greci. Iară veniturile domneşti, era pe an preste 900 de mii de lei şi cum că dela C. Lung se aducea câte 
24 de mii de oi, zăciuială, ştim din catasticele cele de socoteală ce se pot vedea. 


Iară acuma, vai ! întru atâta sărăcie şi ticăloşie s’a acufundat Moldova, încât abia poate să iasă a şeasa 
parte din veniturile cele mai dinainte, adică : din vămi ese ca la 45 mii de lei, din ocne 15 mii, din oraşe 
şi din târguri pe unde sunt Pârcălabi 22 de mii şi cinci sute, din zeciuele 15 mii; iară în anul cel dintâiu 
la începutul stăpânirei, când dau şi boerii zeciuială, se cuprinde ca la 30 de mii din zeciuiala stupilor şi 
a râmătorilor, 37 de mii şi cinci sute, de pe la curteni, sau boieri din starea cea mai mică, 22 de mii şi 
cinci sute; care socotindu-se preste tot, se fac ceva mai mult decât 150 de mii de lei. 
Aceste venituri pot Domnii după plăcerea lor să le cheltuiască pentru dânşii şi pentru curtea lor”. 


EXTRASE DESPRE NĂRAVURILE SI OBICEIURILE MOLDOVENILOR 


"Fiindcă ne-am apucat să arătăm năravurile Moldovenilor, pentru care lucru nici unii din cei străini, 
sau prea puţini au ştiinţă adevărată, dragostea ce avem asupra patriei noastre, şi neamul dintru care 
suntem născuţi, ne îndeamnă ca să lăudăm şi să închinăm pre locuitorii ţării, cărora avem să le 
mulţămim pentru iubirea noastră, ne stă însă şi dragostea adevărului în cale, ca să lăudăm aceia, care 
cu dreptate ar fi să se hulească. 

Căci mai de mântuire le va fi lor, când li se vor aşterne slobode înaintea ochilor greşalele care le fac, 
decât să fie înşelaţi şi amăgiţi cu vreo măgulire mângăioasă şi apărare iscusită şi prin aceia să creadă că 
urmează bine întru greşalele acele, pentru care toată lumea cea cu năravuri bune îi huleşte. Deci noi 
din pricina aceasta voim să zicem curat, că noi la năravurile Moldovenilor nu putem să aflăm nimic 
lesne ca să putem lăuda, osebit de credinţa cea adevărată şi primire de oaspeţi. 


Din toate greşalele care sunt obişnuite şi pre la alţi oameni, au şi Moldovenii de nu prea multe, încă nu 
prea puţine. Năravuri bune sunt rari la dânşii, pentru că nu au nici creştere cum se cuvine, nici 
deprindere la năravurile cele bune şi pentru aceia cu greu se va găsi vreunul mai împodobit cu năravuri 
bune decât alţii, de nu va avea vreo fire bună spre ajutor. 


Dârziea şi semeţiea este maica şi sora lor, căci dacă are vreunul cal bun şi arme bune, atuncea gândeşte 
că nici un om nu poate să-l întreacă şi nu s’ar feri, de ar fi cu putinţă însuşi cu Dumnezeu să se lupte. Şi 
toţi de obşte sunt îndrăzneţi şi semeţi, foarte înţinaţi de a începe gâlceavă, însă prea lesne să liniştesc şi 
se împacă iarăşi. Luptă cu sabia câte doi numai, nu obişnuesc; şi ţărănimea încă prea rar se întoarce la 
arme, numai din vorbe, ci cu beţe, cu ciomege şi cu pumnii astupă gura cea fără de omenire a 
protivnicului lor şi asemenea fac şi ostaşii, rar săr cu sabia unul la altul numai din sfadă şi când se 
întâmpla aceasta vreodată, trebue aciea să sufere pedepsele cele mai cumplite. 


Ei cu toţii sunt şegalnici şi veseli şi inima nu le este departe de gură; însă dupre cum uită degrab 
mânia, asemenea şi prieteşugul nu ţin îndelung şi de băutură n’au greaţă prea mare, însă şi prea tare 
plecaţi asupra ei încă nu sunt. Desfătarea lor cea mai mare este uneori a petrece în ospeţe dela 12 
ceasuri până la 9 după miazănoapte şi alteori şi până la revărsarea zilei şi beau până ce varsă. Dar 
aceasta încă nu se obişnueşte în toate zilele, ci numai pe la sărbători mari şi earna când este vreme rea, 
şi sileşte frigul pre oameni ca să şează pre la casele lor şi să-şi încălzească mădulările cu vin. Rachiu 
nimenea nu iubeşte, fără numai ostaşii, iară ceialalţi beau numai câte un pahar înainte de masă. Cei ce 
locuesc în ţara de jos şi pe lângă hotarul ţărei româneşti, iubesc vinul mai mult decât ceilalţi. 


Odineoară s’au apucat pre rămas un Moldovean cu un Muntean, să vază carii sunt mai beţivi, 
Moldovenii sau Muntenii, ş’au mers pe podul din Focşani, care este hotar între Moldova şi între ţara 
Românească şi atâta sau gâlcevit amândoi cu paharele, până când a căzut Munteanul de multă băutură 
de vin. Iar pre Moldovean pentru învingere, l-au dăruit Domnia cu boerie. 


Arcul îl întind ei foarte bine, şi se pricep a purta şi suliţa. Iar cu sabia totdeauna fac ei mai multă 
izbândă, iar puste poartă numai vânătorii, pentru că zic că este lucru cu ruşine, să se lupte la oaste cu 
acest fel de arme, cu care nu poate să se cunoască nici meşteşugul războiului nici vitejia. 


Ei la începutul războiului totdeauna sunt foarte vitezi şi de al doilea mai slabi de inimă. Iar dacă îi 
înfrâng protivnicii înapoi, atuncea prea rar au bărbăţie să înceapă de a treia oară, însă au învăţat dela 
Tătari de se întorc iarăşi înapoi din fugă şi prin această apucare cu meşteşug, au smuls biruinţa de 
multe ori din mâinile protivnicilor. 

Către cei robiţi se arată acum cu blândeţe şi acum cu tiranie, după cugetul lor cel nestatornic şi să ucigă 
pre vreun Turc, sau vreun Tătar, socotesc drept datorie creştinească şi pre cel ce se arată cu blândeţe 
către aceste neamuri, îl socotesc că nu este creştin bun; şi această urmare au adeverit-o ei prea cu 
îndestulare la pustiirea aceasta mai de pre urmă a Bugeagului, când a năvălit Petriceicu asupra 
Basarabiei, după războiul Austriecesc. 

Ei nu au măsuri în cugetile lor, când le merge bine sunt semeţi, iar de le merge rău părăsesc bărbăţiea 
şi la vederea dintâiu nimic nu li se pare cu greu. Iar dacă li se întâmplă la aceia cât de puţină sminteală 
împotrivitoare, atuncea cad în uimire şi nu ştie ce să facă şi la urmă, dacă văd că ostenelile lor sunt 
zădarnice, se căesc că s’au apucat însă prea târziu. 

Deci dar nu putem zice alt nimic, fără numai că. Din prea osebită şi nemărginită provedinţă a lui 
Dumnezeu, o împărăţie aşa mare şi înfricoşată a Otomanilor, biruind cu armele sale pre toată puterea 
romanilor în Asia şi o bucată nu prea mică în Europa şi pre Unguri, Sârbi, Bulgari şi alte stăpâniri 
nenumărate, aducând cu sila sub stăpânirea sa şi pre Greci norodul cel mai înţelept. Iar pre un norod 
aşa prost şi fără de putere, n’a fost vrednică ca să-l silească cu război, ca să i se plece sub stăpânire şi 
mai pre urmă umblând de atâtea ori să lepede jugul cel primit de bunăvoe, totuşi a rămas neatins şi 
nesmintit, atât la obiceiurile lui cele politiceşti cât şi la orânduelile cele bisericeşti. 

De alta, nu numai că Moldovenii nu sunt iubitori de stiinti, ci mai la toti le sunt si urâte. Si asa nici 
numele ştiinţelor şi ale meşteşugurilor frumoase nu le sunt lor cunoscute; şi zic, că oamenii cei învăţaţi 
îsi perd mintea si când voesc să laude învăţătura cuiva zic că este nebun de stiinta cea multă si cel mai 
de ocară lucru este pentru că zic, că numai preoţilor se cuvine să, înveţe, iar pentru mireni este destul 
să citească şi să scrie şi să-şi iscălească numele şi să ştie cum îşi vor pune la isbod boii, caii, oile, stupii 
si altele de acestea; iar celealte toate sunt netrebuitoare. 

Femeile lor măcar că nu le ascund de bărbaţi aşa cu băgare de seamă ca Turcii, însă totuşi obişnuesc 
prea rar a se depărta de pe la casele lor, dacă sunt măcar de puţină ceva stare.Cucoanele boierilor sunt 
bine închipuite, iar pentru frumuseţe cu mult mai în urma celor proaste. Căci acestea sunt cu chip mai 
frumos, iar cele mai multe sunt desfrânate unele beau pe acasă vin mult, iar la adunare prea rar se 
arată vreuna beată. Pentrucă un obraz femeesc se socoteşte a fi mai cinstit cu cât mănâncă si bea mai 

puţin pe la ospeţe, şi pentru aceia prea rar poate cineva să o vază aducând câte o bucăţică la gură, sau 
să-şi deschiză buzele până întru atâta, ca să i se vază dinţii, ci aşa de tăinuit vâră bucatele în gură, cu 
cât îi este prin putinţă, şi nimic nu socotesc mai de ruşine, decât a se vedea părul capului la vreo femee 
cu bărbat sau văduvă şi este cea mai mare greşală, a descoperi la vedere capul vreunei femei. însă 
fecioarele socotesc ruşine să-şi acopere capul măcar cu cât de subţire pânză, pentru că goliciunea 
capului, o înţeleg semn de feciorie. 

Celelalte obiceiuri atâta sunt deosebite, ca şi aerul în cele mai multe părţi ale ţării. Locuitorii din ţara 
de jos, care sunt obişnuiţi de mult să trăiască în răsboiu cu Tătarii, sunt ostaşi mai buni şi oameni mai 
sălbatici decât ceialalti si mai mult sunt rescolnici si nestatornici si dacă n’au niciun protivnic străin să 
bată războiu, atuncea de trândăvire prea lesne se amăgesc şi stârnesc zurba asupra mai marilor săi, 
însă si însusi asupra Domniei. Pentru Dumnezeiasca slujbă au putină stiintă si mulţi dintre dânşii, mai 
ales oamenii cei proşti, cu toţii zic: că fieştecăruea om este hotărâtă dela Dumnezeu ziua morţii sale şi 
mai înainte de ziua aceea nu poate nimenea să moară, nici să piară la războiu şi aceasta le dă lor atât 
de mare bărbăţie, încât, uneori orbeşte se slobod asupra protivnicilor lor. 

A ucide, sau a prăda pre Turci, pre Tătari şi pre Evrei, nu socotesc că este păcat nici ucidere, şi cei ce 
locuesc aproape de Tătari, fură şi ucig cu sirguinţă şi când fac vreo pradă în ţara Tătărască, zic că n’au 
prădat, ci ş’au întors numai al lor înapoi, pentru că zic că Tătarii n’ar fi având acum alt nimic, fără 
numai aceia ce au apucat cu sila dela strămoşii lor. Prea curviea este rară la dânşii. Iară cei tineri nu 
numai că socotesc a nu fi păcat, ci încă le este cinste ca să iubească pre ascuns curviea până ce sunt 
holtei, asemenea ca când ar fi slobozi de toate legile. 


Pentru aceia de multe ori se aude la dânşii vorba aceasta : „Fătul meu ! fereşte-te de furtişag şi de 
ucidere, că eu nu te voi putea scăpa de spânzurătoare, iară pentru că te vei culca cu cineva, n’ai să porţi 
frică de peire, numai să plăteşti banii pezevenchiului”. 


Primirea lor de oaspezi, care o arată către cei nemernici şi drumeţi este foarte vrednică de laudă, căci 
măcar că sunt prea săraci din pricină că se află megieşi cu Tătarii, însă niciodată nu este să nu dee 
oaspeţului sălaş şi mâncare, ţiindu-1 în dar trei zile împreună cu dobitocul său şi pre cel nemernic îl 
primesc cu feţe vesele, ca când ar fi frate, sau altă rudenie a lor şi unii aşteaptă cu masă până la 7 
ceasuri din zi şi ca să nu mănânce singuri trimit pre slugi pe la căi, ca să cheme la masă pe câţi drumeţi 
îi vor întâmpina. 

Locuitorii de ţara de sus, au mai puţină pricepere la războiu şi nici sunt deprinşi aşa bine cu armele, 
căci ei mai bucuroşi îşi agonisesc pâinea în sudoarea feţelor sale ş’o mănâncă cu linişte şi în odihnă. 

Asupra religiei sunt plecaţi mai până la Eres şi nu numai în ţinutul Sucevei sunt vreo 60 de biserici de 
piatră şi în toată ţara de sus mai mult de 200 mănăstiri mari de piatră, ci încă şi munţii sunt plini de 
monahi şi de sahastri, carii acolo în linişte îşi jertfesc lui Dumnezeu viaţa cea cuvioasă şi singuratecă. 

Furtişag este între dânşii prea puţin, sau nici ca cum şi totdeauna s’au aflat buni credincioşi Domniei şi 
măcar de s’a şi întâmplat între dânşii vreo turburare, însă şi aceea a fost numai din pricina boierilor de 
tara de jos si mai înainte de a se căsători sunt curaţi si sunt oameni prea încuviinţaţi cu cari prea rar se 

află asemenea vreunul din ţara de jos. 

în slujbele ţării sunt mai harnici decât ceilalţi şi trebile gospodăriei le fac foarte bine şi poruncile le 
plinesc cu cea mai mare râvnă şi la primirea oaspeţilor, se îndeletnicesc mai mult decât ceilalţi 
locuitori din ţara de jos. 

Jocurile Moldovenilor au cu totul altă închipuire, decât pre la alte popoare, căci ei nu joacă doi cu doi, 
sau patru cu patru, ca Franţezii, sau ca Leşii, ci joacă mai multe obraze deodată, împrejur sau în rând 
şi altădată nu joacă bucuroşi, fără numai la nunte, când se ţin toţi de mână şi joacă împrejur cu pas 
potrivit după cântare, mergând despre dreapta spre stânga, atuncea se chiamă horă, iară când stau în 
rând si se tin de mână, însă fruntea si coada slobodă, atuncea se chiamă dant cu cuvânt Lesesc. 

La nunte sunt obişnuiţi să joace mai înainte de cununie în ogradă, sau şi în drum şi adecă cu două 
rânduri, unul de bărbaţi şi altul de femei şi la amândouă rândurile pun câte un povăţuitor, om bătrân 
şi cinstit, carele poartă în mâini toiag de lemn poleit şi legat la capăt cu naframă cusută şi unul dintre 
dânşii trage după sineşi pre ceilalţi din rândul său, despre dreapta spre stânga şi iarăşi despre stânga, 
aşa încât să stea faţă în faţă. După aceia îndărăpt spate la spate şi apoi se întoarce fieştecare rând cu 
încordare atâta de încet ca să nu se încurce, încât abia se poate zări vreo mişcare şi întru amândouă 
rândurile îşi alege loc fieştecarele după cinstea sa Cocoanele şi fecioarele boierilor, îşi iau loc dupre 
starea bărbatului, sau a tatălui lor, însă locul cel dintâi, este pentru povăţuitor, al doilea, pentru Nun şi 
al treilea pentru Mire. Asemenea şi în rândul femeilor este întâi povăţuitorul; apoi nuna, după dânsa 
mireasa, măcar de sunt şi de stare mai proastă decât ceilalţi iară la urmă se amestecă amândouă 
rândurile şi joacă ocol împrejur, avându-şi fieştecarele femeia sa din dreapta, iar holteii câte o fată de 
starea lor şi uneori obişnueşte hora să se întoarcă în trei părţi sau patru, sau şi într’unul, dupre voia şi 
iscusinţa povăţuitorului. 

Osebit de jocurile acestea ce se obicinuese pre la veselii, mai sunt şi alte jocuri cu eres, alcătuite cu 
număr nepotrivit adică 7, 9,11 şi jucăuşii se chiamă căluşeri şi se adună odată într’un an, se îmbracă în 
haine femeeşti şi pun pe cap cunună de pelin împletită şi împodobită cu alte flori, vorbesc cu glas 
femeesc şi ca să nu se cunoască, îşi învelesc faţa cu pânză albă şi in mâini poartă sabie goală, ca să taie 
cu dânsa ori şi pre cine ar cuteza să le descopere faţa, căci puterea aceasta le-au dat-o lor un obiceiu 
vechi, aşa încât nimenea nu-i poate trage la judecată când fac vreo ucidere întru acel chip. 

Povătuitorul cetei se chiamă Staretă si cel de al doilea Primicer si are datorie să întrebe ce fel de ioc 

pofteşte Stareţa şi apoi să spue celorlalţi în taină, ca să nu auză norodul numele jocului, până când nu -1 
va vedea cu ochii, pentrucă ei au mai mult de o sută de sărituri şi unele aşa de potrivite, încât aceia cari 
joacă se pare că nu se ating de pământ ci se poartă în văzduh şi cu acest fel de urmări, cu jocuri şi cu 
săltări, prin toate târgurile şi satele se petrec acele zece zile, ce sunt între praznicul înălţărei, şi a 
coborîrei Sfântului Duh, si într’această vreme nu se culcă ei nicăeri, fără numai sub strasinile 

bisericilor şi zic: că de se vor culca la alt loc, ar fi căzniţi de strigoaice şi când se întâlnesc pre drum 
două cete de căluşări, bat război una cu alta şi ceata cea biruită face loc celeilalte şi după ce fac învoiala 
de pace, apoi ceata cea biruită este supusă celeilalte nouă ani şi întâmplându-se să se omoare vreunul 
la acest fel de bătălie, atuncea nu se încape judecată şi nici judecătorul nu întreabă pre cel ce a făcut 
ucidere şi cel ce intră în vreo ceată de acestea, trebue nouă ani în tot anul să se afle adunat dimpreună, 
iar întâmplându-se să nu se arate vreodată, atuncea zic ceilalţi că este căznit de duhuri rele şi de 


strigoaice şi prostimea cea eretică crede, cum că ei au putere să gonească acel fel de boale. Căci ei fac 
vindecare într’acest chip, adecă: aştern la pământ pre acel bolnav şi încep a sări şi la o notă anume a 
cântării îl calcă fieştecarele dela cap până la călcâie şi mai pre urmă îi zic la urechi nişte cuvinte al¬ 
cătuite de dânşii într’adins şi poruncesc beteşugului să se depărteze şi după ce fac ei aceasta de trei ori 
în trei zile, apoi urmează lucrarea care o nădăjduea ei; şi aşa într’acest chip cu prea puţină osteneală se 
pot vindeca boalele cele mai grele cari se împotrivesc meşteşugului doftoresc. Asemenea lucrare are 
nădăjduirea şi în farmece. 


Osebit de acestea, prostimea şi în Moldova ca şi întru alte ţări, care încă n’are ştiinţă pentru învăţături, 
este foarte plecată asupra eresurilor şi nu este încă desăvârşit spălată de tina sa cea veche; încât şi la 
nunţi, la îngropări şi la alte în tâmplări ştiute de dânşii, cinstesc prin versuri şi cântări, nişte 
dumnezeiri necunoscute si duhluitoare de idoli. Deci, adică : 

Lado şi Mano (numele aceste le cântă mai ales la nuntă şi pentru aceia se vede că se înţeleg a fi Venera 
şi Cupidon), 


Dzina (alcătuirea acestui cuvânt, se poate socoti că este din numele Diana; însă ei obişnuesc a-1 numi 
cu număr înmulţit, adecă: Dzinele, si iscodesc zicând că sunt niscai fecioare frumoase si dăruesc 

frumuseţe), 


Dragaica (aceasta se înţelege Ceres, cum se vede; căci la acea vreme a anului pe când încep a se coace 
semănăturile se adună la un loc toate fetele ţăranilor de prin satele ce sunt pre aproape şi aleg pe cea 
mai frumoasă dintre dânsele şi-i pun numele Drăgaica şi cu mare tovărăşie merg cu dânsa prin ţarini, 
împodobind-o cu cunună împletită de spice şi basmale multe şi-i dau în mâinile sale cheile de pe la 
şurile (sau grajdurile) lor; şi Dragaica aceasta într’acest chip împodobită, cu mâinile întinse şi cu 
basmalele legate asupra vântului ca când ar zbura, merge acasă dela ţarini şi umblă prin toate satele 
tovarăşilor săi, cântând şi săltând împreună cu toate tovarăşile sale, cari de multe ori o numesc pe 
dânsa soră şi stăpână şi toate felele ţăranilor din Moldova cu mare poftă se străduesc după cinstea 
aceasta măcar de şi sunt ele obişnuite să cânte totdeauna cumcă aceia care se face în chip de Drăgaică, 
nu poate să se mărite până după trei ani) 


Doina (se vede că aceasta a fost la Dacia numele lui Marş sau Belona, pentrucă se pune la începutul 
cântărilor celor de război) 


Stahiea (zic că este o femeie cu chip de uriaş şi străjueşte pe la casele cele vechi părăsite şi mai vârtos 
pe la zidurile cele ce sunt în pământ şi pe la comori) 


Dracul din tău (aşa numesc ei pe duhurile cele ce zic că locuesc în apă) 

Ursitele (zic că sunt două femei care se află de faţă la naşterea copiilor şi le împărţesc darurile 
sufleteşti şi trupeşti, precum le este lor vrerea şi hotărăsc mai nainte toată norocirea şi nenorocirea ce 
este să întâmpine pe copil în toată viaţa sa) 

Frumoasele (aceste zic ei că sunt neveste de văzduh şi îndrăgesc de multe ori pe feciorii cei tineri şi 
frumoşi şi pentru aceia când loveşte de năpraznă pre vre un om tânăr, slăbănogire sau dambla, atuncea 
dau ei vina boalelor acestora numai singur frumoaselor acelora şi zic că acela schimbându-şi dragostea 
în urâciune şi umblând cu dânsele în pizmuire, îşi răsplătesc ele întru acest chip) 

Simzienele (acesta este numele sfântului Ioan Botezătorului şi zic ei că soarele săltează în ziua 
praznicului acestui sfânt; şi pentru aceia toţi ţăranii se scoală mai nainte de lumina zilei şi privesc la 
ivirea soarelui cu ochii sticliţi; şi fiindcă ochiul nu poate suferi îndelung lumina aceasta, ci începe a 
sălta, pentru aceea ei socotesc că săltarea aceea este a soarelui. Şi după ce fac ispita aceasta, se duc 
iarăşi pe la casele lor cu bucurie) 


Joimarţele (aşa numesc ei pre nişte femei, care zic că umblă pe la toate casele dimineaţa în joia 
patimilor, la care vreme pe la toate casele se face foc; şi zic că aceste femei dacă găsesc atuncea pe vreo 
femee din casă dormind, o fac de acilea înainte de este leneşe la tot lucrul preste an), Papaluga (Vara 
când este secetă cu primejdie pentru semănături atuncea îmbracă ţăranii câte o copilă mai tânără de io 
ani, cu cămeşi de frunze de copaci şi de buruiene şi cu toate celelalte copile şi copii de vârsta ei umblă 
jucând şi cântând şi cum sosesc la fiecare casă, obişnuesc babele să le toarne pe cap apă rece; iară 
cuvintele pe care le cântă ele sunt mai întru acestaş chip adecă: Papalugo sui-te la cer şi deschide 
porţile sale şi ne trimite ploaie de sus, ca să crească grâul şi păpuşoiul, mălaiul şi altele). 


Chiraleica (se asemănează cu rugăciunea creştinilor chirie eleison; de unde şi este alcătuită, căci fiecare 
casnic obişnueşte la botezul Domnului, de face o cruce de lemn şi o împodobeşte fiecare după putinţa 
sa, cu pânză albă, sau cu o materie de mătase; şi după vecernie o poartă ca o Litanie, prin toate casele 
în tovărăşie de o mulţime de copii, care de multe ori strigă cuvântul acesta: Chiraleica) 

Colinda (aceasta se potriveşte cu cuvântul Calenda al Romanilor şi se obişnueşte în multe chipuri, la 
începutul fiecăruia an nou, atât la prostime cât şi la cei mari) 

Ţurca (este o joacă, care s’a iscodit în vremile cele bătrâne din pricina urâciunei ce avea Moldovenii 
asupra Turcilor; adecă în ziua de Crăciun, îmbracă pe unul c’un sac de pânză la care leagă un cap de 
bou şi preste acela încalecă altul, însă tocmit ca când ar fi ghebos şi aşa merg pe la toate casele şi 
uliţele, cu jocuri şi cu cântări) 

Zburătorul (zic şi cred, c’ar fi o nălucă de om tânăr şi frumos şi se apropie noaptea de fecioare, mai 
vârtos de neveste tinere şi toată noaptea face cu dânsele lucru necuviincios şi nu se poate vedea de 
către cei ce’l pândesc. Iară noi am auzit, că oare carii bărbaţi mai cu inimă au prins zburători de aceştia 
şi aflându-i cu trup ca şi alte făpturi, i-au pedepsit precum li s’au căzut) 

Miază-noapte (zic că este o nălucă, care umblă pe la răspântiile căilor dela apunerea soarelui şi până la 
miazănoapte şi se preface în tot chipul) 

Striga (aceasta este alcătuită din cuvântul grecesc „strigli” şi la Moldoveni încă are asemenea înţelegere 
ca şi la Români, adecă zic c’ar fi o babă bătrână şi omoară pe copiii cei de curând născuţi, cu meşteşug 
diavolesc. însă acest eres stăpâneşte mai mult pe Ardeleni; pentrucă ei zic, când începe a umbla striga, 
găsesc atunci pe copii morţi în leagăn, fără de a fi ei ceva bolnavi şi pentru aceia având ei prepus preo 
femeie bătrână, o leagă de mâini şi de picioare şi o aruncă în apă; şi dacă se afundă zic că este 
nevinovată iară dacă pluteşte pe deasupra apei apoi zic că este vinovată şi scoţând-o din apă o ard de 
vie fără de a mai face cercetare, măcar de şi strigă ea în zadar până la sfârşitul său, cum că nu este 
vinovată) 

Tricoliciul (se înţelege asemenea ca şi la Franţezi, lugaru [loup garou] şi zic că cu vrăji se pot preface 
oamenii în chip de lup şi de altă feară stricătoare şi pot să le ia firea lor întocmai şi cum că dau năvălire 
asupra oamenilor şi asupra dobitoacelor şi fac vătămare) 

Legătura (aceasta zic ei, că ar fi un fel de vrajă, cu care se poate zătihni mirele de a se împreuna cu 
mireasa şi mai zic că pot să oprească cu dânsa şi pe lupi şi pe alte fiare sălbatice ca să nu poată face 
stricăciune la oi şi la alte dobitoace) 

Deslegătura (este vindecarea de mai sus, care poate să se facă prin alte mijlociri de acestea mai 
puternice precum zic ei) 

Farmecul (se obişnueşte la prostime şi zic că femeile pot cu această mijlocire să facă pe ai săi iubiţi ca 
să fie plecaţi asupra lor; sau pe cei ce le sunt lor urâţi, să-i facă să înebunească) 

Descântecul (acesta este un fel de vraje, cu care zic ei, că se pot vindeca de toate boalele care nu sunt de 
moarte şi eu voesc despre această pricină să povestesc oarece aice, precum am văzut însumi în patria 
mea, adică: Cămăraşul cel mare al tatălui meu avea un cal foarte scump şi fiind muşcat de un şarpe la 
câmp, atâta s’a umflat în cât se zicea că nu este prin putinţă, ca să se poată vindeca; şi chemând el pe o 
femee bătrână ca să vază pe cal, i’a zis lui femeia ca să caute un izvor şi să aducă apă negustată de 
nimenea cât de îngrabă, şi umblând el ca să-şi trimită pe sluga sa ca să aducă apă, i’a zis lui bătrâna ca 
să meargă însuşi el, dacă voeşte să-i trăiască calul; atuncea a ascultat-o pe dânsa boerul şi i’a adus un 
vas cu apă, pe care a descântat-o ea cu nişte cuvinte vrăjeşti şi apai i’a dat-o lui ca să o bea; şi după ce a 
băut-o cam cu greu, pentrucă a fost adus prea multă apă, îndată a văzut că a început calul să-şi vie în 
fire, carele zăcea la pământ mai mort; iar el a început a se umfla şi a dobândit dureri nesuferite şi mai 
descântând baba de al doilea, s’a făcut calul sănătos până într’un sfert de ceas; iar boierul a vărsat apa 
din sine fără a-i rămânea lui înnapoi vreo durere, sau vreo bubă din pricina aceia. Şi altă babă iarăşi, 
un grajd plin de cai cu râie, asemenea cu descântec în puţine zile i’a vindecat desăvîrşit, măcar de au şi 
fost caii cale de trei zile depărtaţi de dânsa şi numai cât a zis cuvintele acele vrăjeşti preste păr de cal, şi 
aceasta încă o ştiu însumi) 


Vergelatul (aceasta zic moldovenii, că este un fel de minune, cu care pot ei să-şi cunoască mai înnainte 
tot norocul şi nenorocul, care îi va întâmpina peste an, că ei în noaptea care este spre ziua cea dintâi a 
lui Ianuarie, pun vergi, dupre cum ştiu ei, la care mai au trebuinţă şi de linte şi de bob, şi de oale, pe 
care le aşează între o laltă după obiceiul lor)” 



Tabulae Geographica Maoldaviae - Harta Moldovei apărută în ediţia germană a lui Biisching (1770) 

(sursa Wikisource - text reprodus după ediţia publicată în 1909 în Biblioteca Socec, care la rândul ei 
preia prima traducere în limba română a ediţiei princeps în limba germană, Berlin, 1771, traducere 
făcută în 1806 de către banul Vasile Vârnav şi publicată la Mănăstirea Neamţu în 1825) 

în cursul a trei secole de suveranitate Otomană, Moldova reuşise să-şi păstreze 
organizarea politică şi religia proprie. Va urma însă o grea încercare - “drujba”, în 
traducere liberă, prietenia rusească. 

La începutul sec XVIII, Petru cel Mare demarează politica expansionistă a Rusiei 
prin cuceririle sale şi creează în mentalitatea ruşilor o ideologie de superioritate faţă 
de alte popoare şi de misionarism al poporului rus pentru salvarea popoarelor din 
Balcani. în urma păcii de la Kuciuk-Kainargi ruşii pretind (fără succes) de la turci 
Benderul (Tighina), pe atunci raia turcească. 

La sfârşitul sec. XVIII, Rusia atinge graniţa Nistrului ocupând Oceacovul (1792) şi în 
1793 împarte Polonia cu Prusia şi Austria. Tot în acea perioadă Rusia afirma solemn 
că Nistrul va forma pe veci hotarele ei cu Principatul Moldovei. 

în octombrie 1800, ţarul Pavel I aprobă planul Postopcin - de împărţire a Imperiului 
Otoman între Imperiul Rus şi Imperiul Austriac. Rusia urma să ia Moldova, Bulgaria 
şi Rumelia iar Austria - Muntenia, Serbia şi Bosnia. 





















Războiul Ruso-Turc din 1806-1812 - 


Pacea de la Bucureşti (1812) 


Imperiul Rus nu se opreşte la Nistru şi, la 22 nov 1806, izbucneşte un nou război 
ruso-turc, purtat în întregime pe teritoriul ţărilor române. Croindu-şi drum spre 
Constantinopol (Istanbul) prin principatele române, nu face decât să continue 
politica expansionistă instaurată de ţarul Petru I. Folosindu-se de slăbirea Imperiului 
Otoman şi asigurându-se de suportul Austriei şi Franţei, ruşii intră în război cu turcii 
şi din nou două imperii se luptă pe teritoriul principatelor româneşti. 

La începutul anului 1807, ruşii iau sub control principatele româneşti şi instaurează administraţia 
militară în principate din 1808 în frunte cu Kuşnikov. în 1810 Kuşnicov este înlocuit cu Krasno- 
Milaşevici. Prozorovski conduce divizarea principatelor Valahia şi Moldova în patru gubernii: 
Basarabia, Moldova, Muntenia şi Oltenia. Ulterior Imperiul Rus plănuia să facă schimb de teritorii cu 
Imperiul Austriac, oferind Oltenia în schimbul Bucovinei dar Austria refuză schimbul. 

întrucât otomanii refuzau să recunoască anexarea Principatelor Moldova şi Valahia la Imperiul Rus, 
în frunte cu un nou general Kutuzov, armata imperială dă lovitura decisivă pe 7 aprilie 1811. La 2 
octombrie 1811 ruşii obţin cea mai mare victorie la Slobozia, după care imediat încep tratativele de 
pace cu turcii (tratative care încep la Giurgiu şi se finalizează la Bucureşti). Cu tupeul caracteristic, 
ruşii cer „ambele ţări româneşti” (Ţara Românească şi Moldova). 

Doar iminenţa atacului lui Napoleon a făcut ca pretenţiile ruseşti să se reducă treptat, de la ambele ţări 
române, la toată Moldova, apoi la teritoriul Moldovei dintre râurile Nistru şi Şiret, pentru ca până la 
urmă pretenţiile să se limiteze la ţinuturile (pe atunci turceşti) dintre râurile Nistru şi Prut : ţinutul 
Hotin şi Bugeacul (Basarabia istorică). Iscusinţa negociatorului francez Gaspard Louis Andrault, conte 
de Langeron (1763-1831), care servea interesele ţarului, a permis însă şi anexarea părţii răsăritene a 
Moldovei, care nu făcuse parte din vilayeturile (provinciile) otomane, prin extinderea frauduloasă a 
denumirii de Basarabia la toate ţinuturile dintre Dunăre şi Hotin, mulţumită complicităţii primului 
dragoman al Porţii, care şi-a trădat suveranul în schimbul unui latifundiu şi al unui inel preţios 
(ulterior, a fost executat pentru trădare din ordinul Porţii). 


Pe data de 16/28 mai 1812, în articolele IV şi V ale Tratatului de Pace de la Bucureşti 
se consfinţeşte sfâşierea în două a Moldovei şi răpirea de către Imperiul Rus a largii 
regiuni dintre Prut şi Nistru denumită de atunci în colo Basarabia (Ţaristă). 



Moldova lui Ştefan cel Mare Moldova înainte de 1812 Moldova în 1812 


Tratatul încalcă practica internaţională şi normele de drept existente la acel moment, 
devreme ce Imperiul otoman ceda ţinuturi care nu-i aparţineau şi care făceau parte 
dintr-un stat vasal, dar autonom, cu care imperiul avea un tratat garantând 
frontierele de atunci. Pacea de la Bucureşti face ca Moldova să piardă pentru 
totdeauna mai mult de jumătate din teritoriul său. 




















Cam începând de pe-aici lucrurile încep s-o ia 
razna. O parte a Moldovei istorice si anume 
Bucovina ajunge la austro-ungari si apoi la ruşi, 
iar cealaltă parte, Basarabia, este alipită brutal şi 
succesiv, când la români, când la ruşi. 
Cele două provincii istorice, odinioară parte a 
aceluiaşi sistem administrativ, sânt separate de 
istorie, dar rămân unite printr-un element 
neverosimil de asemănător : suferinţele populaţiei 
autohtone (şi peste România trece ciuma roşie, 
dar măcar românii rămân în ţara lor). 


VII. Epopeea Bucovinei de Nord, aflată în momentul şi în locul nepotrivit 


La sfârşitul războiului ruso-turc (1768-1778) armatele habsburgice ocupaseră zonele 
Cernăuţi, Câmpulung şi Suceava din Moldova de Sus. Pretextul Vienei pentru 
străvechiul pământ românesc era absurd şi mincinos. Se firma că nordul Moldovei ar 
fi făcut parte în trecut din Pocuţia, se mai afirma nevoia unei fâşii de pământ prin 
care să se facă legătura dintre Galiţia şi Transilvania. S-au prezentat hărţi false, s-a 
trecut la ameninţări, au fost corupţi câţiva demnitari otomani şi câţiva generali ruşi. 


Prin Convenţia de la Constantinopol din 7 mai 1775, Poarta a acceptat să cedeze 
Austriei nordul Moldovei (fără a avea acest drept, deoarece capitulaţiile încheiate de 
domnitorii moldoveni cu Poarta garantau integritatea teritoriului principatului). 
Printr-o altă convenţie (de la Palamutka) Austria mai răpeşte Moldovei încă 46 de 
sate româneşti. Domnitorul Moldovei Grigore al III-lea Ghica, care protesta cu 
hotărâre şi cu fiecare ocazie asupra faptului săvârşit, este decapitat în 1777 de turci, la 
presiunea austriecilor. 


Pentru a se pierde vechea denumire, administraţia austriacă denumeşte regiunea 
"ţara codrilor de fagi", adică "Bukovina". 


Cu toate protestele unor fruntaşi ai vieţii publice şi religioase, care cereau ca 
Bucovina să rămână "provincie deosebită cu rosturile şi aşezămintele din moşi- 
strămoşi", Bucovina este alipită în 1786 la Galiţia, iar din 1849 este declarată 
provincie autonomă a Casei de Austria, autonomie anulată peste doi ani. 


Stăpânirea habsburgică a însemnat un proces continuu de deznaţionalizare forţată a 
românilor, îndreptat cu precădere împotriva Bisericii şi învăţământului (şi culminând 
cu interzicerea folosirii limbii române în şcoli). 

Colonizarea Bucovinei cu ucraineni, germani, ruteni. Slavizarea numelor româneşti 

Procesul de deznaţionalizare a fost marcat prin încurajarea, pe toate căile, a imigrărilor, de fapt 
autentice colonizări cu ucraineni, germani, evrei, ruteni, slovaci. Datele statistice o dovedesc pe 
deplin: în 1774 populaţia Bucovinei număra 71.750 locuitori, din care 52.750 români, 1500 ucraineni, 
germani ş.a.; în 1800, din totalul de 192.830, românii numărau 150.000, ucrainenii 48.481. 
In 1848, dintr-un total de populaţie de 377.571 locuitori, 209.293 erau români şi 108.907 ucraineni, 
în 1900, populaţia ucraineană a crescut la 297.798, cea română la 229.018 din totalul de 730.195 
locuitori. în 1910, la un total de 794.912 locuitori, românii numărau 273.254, ucrainenii 305.101. 
O altă minoritate care a înregistrat creşteri numerice mari este cea evreiască, numărul lor crescând de 
la 526 în 1779 la 102.919 în 1910 ! 



încurajarea unor asemenea imigrări, cel puţin în primele decenii, se desfăşura şi pe cale economică. 
Dările erau mai mici decât cele din Galiţia; la fel şi pentru zilele de clacă, apoi era scutirea de recrutare, 
o mai mare libertate de practicare a cultului (sectanţii ruşi, lipoveni), sătenii aveau o mai mare 
libertate de folosinţă asupra pământului pe care îl lucrau, existau şi posibilităţi de câştig mai bun, 
densitatea populaţiei mai mică. 


Un adevărat exod, nu numai al ţăranilor, ci şi al marilor boieri români din Bucovina către Moldova a 
avut drept consecinţă pe plan naţional-politic absenţa elementelor intelectuale şi patriotice capabile să 
menţină flacăra românismului. Lupta pentru salvarea identităţii naţionale a rămas numai în sarcina 
câtorva familii boiereşti, dintre care se detaşează familia Hurmuzache, a câtorva intelectuali din 
păturile ţărăneşti şi răzeşeşti, precum familia Flondor, Grigorcea şi alţii. 
O altă consecinţă a fost manifestarea pe plan social-economic. Moşiile celor imigraţi în Moldova ajung 
în mâinile arendaşilor armeni, evrei, polonezi, germani, greci ş.a. Pe acelaşi plan, o consecinţă la fel de 
gravă: administraţia a adus numeroase braţe de muncă străine, tentate de înlesnirile ce le ofereau. 


Biserica a încercat din primul moment să se împotrivească secularizării averilor ei, precum şi 
curentului de slavizare şi germanizare încurajat de noua stăpânire. Episcopul bucovinean a fost trecut 
sub ascultare canonică Mitropoliei sârbe (!) din Carlovăţ, urmărindu-se slavizarea Bisericii româneşti 
din Bucovina. Au fost arse cărţi bisericeşti slavone, clerici ruteni, din învăţământul laic şi teologic a 
fost scoasă limba română, în eparhia bucovineană s-a introdus limba ruteană ca limbă oficială, a fost 
redus numărul mănăstirilor şi schiturilor. în faţa acestei situaţii mulţi, călugări şi preoţi, înalţi clerici 
au trecut cu cărţi, odoare bisericeşti, hrisoave, în Moldova, slăbind astfel rezistenţa Bisericii române în 
Bucovina. 


Numele de familie capătă alte rezonanţe prin adăugarea terminaţiei slave - în "viei”, "schi", "eac", sau 
"iuc" şi astfel nume neaoşe româneşti sunt polonizate, ucrainizate sau germanizate : Zelea a devenit 
Zelinscki, Porumbescu a devenit Golumbovscki, numele de familie al lui Mihail Eminescu - Eminovici, 
Ursul devenea Ursuleac, Matei - Mateiciuc etc. 


în învăţământ s-au deschis şcoli în limba germană, cu profesori aleşi din Transilvania; din 1815 şcolile 
din Bucovina au trecut sub autoritatea consistorului catolic din Lemberg; alături de limba germană s-a 
introdus ca disciplină de învăţământ nu limba română, ci cea poloneză; dascălii români au fost scoşi 
din şcoli. în 1875 s-a înfiinţat universitatea nemţească din Cernăuţi al cărui scop declarat era de "a 
desăvârşi germanizarea Bucovinei". 


Prin stăruinţa patriarhilor din familia Hurmuzache, la liceul din Cernăuţi s-a creat în 1848 o catedră 
de limbă şi literatură naţională, ocupată prin concurs de Aron Pumnul, cel care avea să fie profesorul, 
mentorul şi prietenul lui Mihail Eminescu. 

Au apărut şi alte reacţii româneşti în presă: "Chestomaticul Românesc", o publicaţie periodică, 
"Bucovina", scoasă de fraţii Hurmuzache, ca "defensor al intereselor naţionale, intelectuale şi 
materiale ale Bucovinei, reprezentant al dorinţelor şi nevoilor ei, expresia bucuriilor şi suferinţelor ei". 
Au scris nu numai intelectuali bucovineni, ci şi moldoveni, ca : V. Alecsandri, M. Kogălniceanu, C. 
Negri, V. Pogor; munteni, ca: D. Bolintineanu, V. Cârlova; ardeleni, ca: A. Şaguna, Gh. Bariţiu ş.a. 
Periodicul a fost suprimat de cenzură. Au apărut mai târziu "Revista Politică" (1886), "Gazeta 
Bucovinei" (1892), "Deşteptarea", "Patria" şi altele. Ziarul "Patria" îşi propunea "să apere legea, limba, 
moşia strămoşească, să deştepte conştiinţa naţională şi sentimentul de solidaritate a provinciilor între 
Tisa - Nistru - Dunăre - Marea Neagră". 

La deşteptarea sentimentului naţional au participat tinerii studioşi din Bucovina, dar şi din restul ţării. 
Un prilej de manifestare a românismului a fost comemorarea a patru sute de ani de la zidirea 
Mănăstirii Putna. Eminescu, Slavici şi alţii veniţi de la Viena au luat iniţiativa. Au participat M. 
Kogălniceanu, V. Alecsandri, Iacob, A. D. Xenopol, Ciprian Porumbescu şi mulţi alţii. în 1875 au fost 
organizate la Iaşi şi Paris mari manifestaţii, mai exact contra-manifestaţii la serbările ordonate de la 
Viena pentru împlinirea a unui veac de la anexarea Bucovinei la coroana habsburgică. 
M. Kogălniceanu a tipărit o broşură "Rapt de la Bukovine", la Paris, şi în 1875 la Bucureşti. Autorităţile 
austriece au privit această acţiune ca o "crimă de stat". La Războiul de Independenţă al României din 
1877 au luat parte şi tineri bucovineni. Acelaşi fapt s-a petrecut şi în războiul balcanic din 1913. 



în 21 octombrie 1914, austriecii reocupă Cernăuţii şi regiunea între Şiret şi Prut - 
probabil nordul regiunii de dincolo de Prut rămâne ocupată de ruşi. Imediat se vor 
recruta două corpuri de voluntari în armata austriacă, în scopul apărării Bucovinei 
contra ruşilor, şi anume : „Corpul Voluntarilor Ucraineni” (huţani), compus din peste 
1.000 de oameni, care depun jurământul la Seletin în 20 noiembrie 1914, şi „Corpul 
de Legionari Români”, din 1.500 de oameni, care depun jurământul la Câmpulung 
(Moldovenesc) în 2 dec 1914. 

Trebuie amintită şi prezenţa în război a multor voluntari bucovineni, organizarea Corpului voluntarilor 
români format la 16 martie 1917 din prizonieri capturaţi de ruşi, precum şi a militarilor înrolaţi de 
austro-ungari, care cu mari riscuri au dezertat în România. La 25 oct. 1918, printr-un Decret Regal s-a 
înfiinţat Legiunea Română (în care erau incluşi şi mulţi bucovineni). 

Revenirea Bucovinei la România 

încetul cu încetul, populaţia Bucovinei se pregătea pentru reîntregirea familiei. 
Primul Război mondial a dus la prăbuşirea Austriei. Fruntaşii patrioţi români au 
organizat la 27 oct 1918 alegeri pentru Adunarea Constituantă ; a urmat la 28 nov din 
acelaşi an formarea Congresului General al Bucovinei. în sala de marmură a palatului 
mitropolitan din Cernăuţi, Iancu cavaler de Flondor, fost preşedinte al Partidului 
Naţional Popular din Bucovina (devenit din 1909 Partidul Naţional Român), cu 
atribuţii în guvern, a propus Congresului general ca "întrupând suprema putere 
legiuitoare", să hotărască "unirea necondiţionată şi pentru vecie a Bucovinei în 
vechile ei hotare până la Ceremuş, Colăcin şi Nistru cu Regatul României", 
în aceeaşi zi, Sfatul naţional al germanilor din Bucovina s-a pronunţat pentru unirea 
acestei regiuni cu România. La acelaşi vot au aderat şi reprezentanţii polonezilor. 
Tratatul de pace de la St. Germain a ratificat hotărârea adoptată la Cernăuţi. 

Preponderenţa elementului românesc în Bucovina nu poate fi tăgăduită, cu toate 
susţinerile contrare ale unor oameni politici şi istorici ucraineni. Nu este concludent 
că din 1880 statisticile indica un număr mai mare de ruteni decât acela al românilor. 








Maria Tereza şi apoi fiul ei, Iosif al 111 -lea, au recunoscut şi ei această prezenţă 
românească dominantă. Statisticile erau însă "aranjate": mii de români erau înscrişi 
ca ruteni. Sătenii români erau întrebaţi dacă ştiu ruteneşte şi, la răspunsul afirmativ 
al unora, erau înregistraţi ca ruteni. Numeric, mai mult de o sută de ani, românii au 
fost majoritari; bunurile mănăstireşti şi bisericeşti erau donaţii ale voievozilor 
moldoveni; cu foarte mici excepţii, capul bisericii - arhiepiscop şi mitropolit - era 
român; marii boieri proprietari erau tot români. Satele româneşti au fost 
păstrătoarele tradiţiilor şi datinilor naţionale. 


Alipită la ţara mamă, Bucovina s-a reorganizat potrivit legislaţiei româneşti, s-a 
integrat în viaţa socială, economică, administrativă şi politică din Regat. Trebuie 
menţionat că Bucovina, în special Cernăuţiul, a fost un puternic centru legionar. 


A doua răpire a Bucovinei (1940) Pactul Ribbentrop — Molotov 

“Este o victorie sută la sută ! Si, deşi n-am făcut asta niciodată, o să beau o sticlă de 
şampanie” - Hitler. 

“El crede ca m-a înşelat, dar în realitate, eu l-am înşelat” - Stalin. 

5 y s 5 

Amândouă afirmaţiile se referă la acelaşi lucru : pactul de neagresiune dintre URSS şi 
Germania (cunoscut sub numele de Pactul Ribbentrop-Molotov), semnat pe 23 
august 1939. 

Declaraţiile lui Hitler si Stalin ne arată că amândoi erau convinşi că si-au atins 

5 5 5 5 

scopul. Tratatul de neagresiune germano-sovietic avea şi un protocol adiţional secret, 
care împărţea zonele de influenţă ale celor două state. Era o încălcare flagrantă a 
principiilor şi normelor recunoscute ale dreptului internaţional. Basarabia urma să 
fie pusă la dispoziţia lui Stalin (nici un cuvânt despre Bucovina). 

Nu a fost nici vorbă de o cerere a ucrainenilor în acest rapt teritorial. A fost ideea lui Molotov ca, odată 
cu Basarabia, să ceară de la Hitler şi Bucovina. Toţi membrii Biroului Politic (scrie Molotov cu 
satisfacţie în amintirile sale) s-au înghesuit să-l felicite ulterior pentru obţinerea Bucovinei şi a 
Ţinutului Herţa, pentru că niciunul dintre ei n-a crezut posibilă această manevră ba chiar şi-au 
exprimat deschis scepticismul la iniţierea ei de către Molotov, odată cu ultimatumul asupra cedării 
Basarabiei. 






Atitudinea Uniunii Sovietice devine ameninţătoare, iar România este un peşte prea 
mic, aflat între cei doi rechini ai Europei Centrale şi de Est - Germania şi Rusia. 
Notele ultimative adresate în 26 şi 27 iunie 1940 de guvernul sovietic guvernului 
României sunt precedate de concentrări militare minuţioase la graniţă. 









Semnarea Pactului (la Moscova) Trupe ruseşti pe străzile oraşului Cernăuţi 


Sunt ocupate Basarabia, nordul Bucovinei şi ţinutul Herţei. Pretextul ocupării acestor 
două regiuni din urmă era că "Bucovina constituie ultima parte care mai lipseşte 
dintr-o Ucraină unificată" şi că ea este cerută "ca despăgubire pentru dominaţia 
română din Basarabia timp de 22 de ani". 

Orchestra simfonică a Basarabiei este surprinsă de cedare într-un turneu de concerte 
prin ţară şi se întoarce de urgenţă în Chişinău. Când, pe 3 iulie 1940, trenul ajunge în 
gară, toţi muzicienii sânt urcaţi cu forţa în camioane, duşi în Valea Morii (lângă 
Orhei) şi împuşcaţi. 


Imediat după ocupaţie începe exterminarea românilor : ei sunt arestaţi, împuşcaţi, 
torturaţi, deportaţi în Siberia, supuşi foametei provocată de regimul bolşevic, 
între 1940 şi 1950, conform recensămintelor oficiale efectuate de autorităţile ruseşti, 
o treime din populaţia românească a dispărut, de la 3.200.000 în 1940, rămânând în 
1950 doar 2.229.000. Evenimentele tragice care au urmat sunt cunoscute dar ne¬ 
recunoscute : deportări în masă ale populaţiei autohtone, distrugerea 
intelectualităţii, foamete organizată, asasinate, reorganizări teritoriale. Biserica şi 
învăţământul românesc au fost practic desfiinţate. 



Sunt constituite Brigăzile de Propagandă Antireligioasă "SVP". Acestea pătrundeau 
prin violenţă în catedrale, în biserici, în mănăstiri, chiar şi în timpul slujbelor 
religioase, cu drapele roşii, cu şepcile pe cap, urlând "Moarte popilor ! Jos opiul 
noroadelor !", după care treceau la devastări, intrau în altar, se îmbrăcau cu 
veşmintele preoţeşti şi, cu pumnul ridicat, cântau Internaţionala, scuipau crucile, 
urinau în faţa altarului. în acest timp, credincioşii nu îndrăzneau să se opună : în uşă 
se aflau NKVD-işti înarmaţi, gata să intervină. Brigăzile pângăresc şi ard o mare parte 
din cărţile de cult, precum şi pe cele din bibliotecile parohiale, episcopale şi 
mitropolitane, percheziţionează locuinţele, confiscând şi distrugând icoane, 
crucifixuri, biblii. între 1940-1941 un număr de 48 preoţi sunt deportaţi, ucişi, 
dispăruţi. în iulie 1941, ruşii au incendiat un penitenciar, cu arestaţii în celule. 

Lăcaşurile de rugăciune sunt transformate în cluburi, magazii, grajduri. Paraclisul 
Palatului Mitropolitan este amenajat în sală de spectacole a Palatului Pionierilor. 

Capelele din cazărmi devin magazii şi grajduri. O bisericuţă din portul Ismail este 
transformată în magazie, iar o capelă militară din Cetatea Hotinului, în latrină. 
Aproximativ 1.122 foşti funcţionari din administraţia română, 2.000 de salariaţi ai 
Căilor Ferate si foşti membri ai Sfatului Tării au fost arestaţi sau ucişi. 

3 3 3 3 3 


Pe 1 ianuarie 1941, alfabetul latin a fost interzis şi înlocuit cu cel chirilic. Totodată, a 
început fabricarea "linghii maldavineşti" (română cu accent rusesc) din arhaisme, din 
rusisme şi eliminarea tuturor neologismelor franceze. 


Adevăruri care dor : Fântâna Albă, Tătarca, Viniţa - 


”Katyn”-uri în Bucovina de Nord 


Genocidul asupra populaţiei din teritoriile ocupate poate fi confirmat de câteva episoade desfăşurate 
atunci. Aceste evenimente, discutate mai mult sau mai puţin în presă, de teama să nu deranjeze 
anumite părţi, riscă să devină pietre de moară care vor atârna greu asupra propriei noastre conştiinţe, 
dacă nu vom cinsti memoria celor care au murit pentru simplul fapt că s-au născut români. 


Contextul : în 1940, România a fost forţată să cedeze Uniunii Sovietice un teritoriu locuit de peste 3 
milioane de locuitori, în urma ultimatumului primit în luna iunie a aceluiaşi an. Imediat ce 
administraţia şi armata română au fost evacuate, trupele din Armata Roşie şi NKVD au ocupat 
teritoriul. 


Multe familii au fost luate prin surprindere de această desfăşurare rapidă a evenimentelor cu membri 
de ambele părţi ale noii graniţe. în această situaţie mulţi dintre ei au încercat să se reunească cu 
familiile trecând graniţa în mod legal sau, dacă nu era posibil, ilegal. Conform datelor oficiale sovietice, 
în zona patrulată de Unitatea 97 de grăniceri sovietici, 471 de persoane au trecut graniţa ilegal din 
zonele Hliboca, Herţa, Putila şi Storojineţ, pe o distanţă de 7.5 km, la sud de Cernăuţi. Din zonele mai 
îndepărtate, Văşcăuţi, Zastavna, Noua-Suliţă, Sadagura şi Cernăuţi-rurală, 628 de persoane au trecut 
graniţa pentru a se refugia în România. Acest fenomen a fost prezent în toate grupurile sociale şi etnice 
din teritoriile ocupate. în primul an de ocupaţie sovietică, estimările ucrainene dau ca cifră un număr 
de peste 7.000 de refugiaţi în România, dar acest număr ar putea fi mult mai mare. 

Autorităţile sovietice au reacţionat în două moduri: în primul rând au întărit patrularea graniţelor, în 
al doilea rând au făcut liste cu familiile care aveau rude si în România si declarându-le trădători de 

ţară şi deportându-le la muncă forţată. Listele unităţii 97 de patrulare numărau la 1 ianuarie 1941 
1.085 de persoane. Listele altor localităţi includeau numele a peste 1.294 de persoane (la 7 decembrie 
1940). Din acest moment au început să fie considerate trădătoare de ţară chiar şi persoanele care erau 
doar bănuite că ar avea intenţii să fugă în România. 

Incidente premergătoare : Pe 19 noiembrie 1940, 40 de familii (105 persoane) din localitatea 
Suceveni au încercat să treacă graniţa noaptea la Fântâna Albă. Surprinşi de patrulele sovietice, 
ţăranii au încercat o împrăştiere, în urma căreia 3 au fost ucişi, 2 răniţi şi capturaţi de sovietici. 
Restul grupului (intre care 5 răniţi) a reuşit să ajungă la Rădăuţi. Drept represalii, autorităţile sovieto- 
ucrainene au ordonat arestarea şi deportarea în Siberia a tuturor rudelor celor 105 fugari. 

A urmat o altă încercare, de refugiere în România a peste 100 de persoane din localităţile Mahala, 
Ostriţa, Horecea şi alte câteva sate, aceştia având mai mult noroc şi reuşind toţi să treacă graniţa. 
Aceasta a dat încredere şi altor oameni, de aceea în noaptea de 6 februarie 1941 un grup de 500 de 
persoane din satele Mahala, Cotul Ostriţei, Buda, Şirăuţi, Horecea-Urbana şi Ostriţa a încerca să treacă 
în România. Oamenii au fost surprinşi însă si atacati cu rafale de mitralieră din mai multe direcţii. Au 
fost ucişi foarte mulţi, inclusiv organizatorii N. Merticar, N. Nica şi N. Isac. 57 de persoane au reuşit 
totuşi să se refugieze în România, dar alţii 44 au fost arestaţi şi acuzaţi că ar fi fost membri ai unei 
organizaţii la o contrarevoluţionare. La 14 aprilie, 1941,12 dintre ei au fost condamnaţi la moarte, iar 
restul de 32 la 10 ani de muncă forţată şi pierderea drepturilor civile pentru 5 ani. Ca şi în cazurile 
anterioare, toate rudele lor au fost considerate trădători, arestate şi deportate în Siberia. 

Masacrul : la începutul anului 1941, NKVD a lansat zvonuri potrivit cărora sovieticii ar fi permis 
trecerea graniţei în România. 


Drept urmare, la 1 aprilie, 1941 un grup mare de oameni din mai multe sate de pe valea Şiretului 
(Pătrăuţii-de-Sus, Pătrăuţii-de-Jos, Cupca, Corceşti, Suceveni, Priscăreni, Carapciuc şi Iordaneşti), 
purtând în faţă un steag alb şi însemne religioase (icoane, prapuri şi cruci din cetină), a format o 
coloană paşnică de peste 3.000 de persoane, şi s-a îndreptat spre graniţă prin pădurea Camencii spre 
Fântâna Albă. 


în poiana Varniţa de lângă satul Fântâna Albă, la circa 3 km de graniţa română, grănicerii sovietici 
(care îi aşteptau ascunşi în pădure), i-au somat să se oprească. După ce coloana a ignorat somaţia, 
sovieticii au tras în plin cu mitralierele, încontinuu, secerându-i. Supravieţuitorii au fost urmăriţi de 
cavalerişti şi spintecaţi cu sabia. 


După masacru răniţii au fost legaţi de cozile cailor şi târâţi până la 5 gropi comune (1x15 m, câte 200 
persoane în groapă) săpate dinainte, unde au fost îngropaţi, unii fiind în viaţă încă : bătrâni, femei, 
copii, sugari - vii, morţi sau muribunzi. Două zile şi două nopţi s-a mişcat pământul în acele gropi, 
până toţi şi-au dat duhul. 


Câţiva supravieţuitori au fost arestaţi de NKVD din Hliboca (Adâncată) şi, după torturi înfiorătoare, 
au fost duşi în cimitirul evreiesc din acest orăşel şi aruncaţi de vii într-o groapă comună, peste care 
s-a turnat si s-a stins var. 

După masacru, a fost declanşată o operaţiune vastă de represalii. Astfel, în noaptea zilei de 12 spre 
13 iunie 1941, peste 13.000 de români au fost ridicaţi din casele lor şi deportaţi în Siberia şi Kazahstan. 
Puţini au supravieţuit. Ca rezultat al emigrărilor, deportărilor şi asasinatelor, între recensământul 
românesc din 1930 şi primul recensământ Sovietic în 1959, populaţia românească a regiunii Cernăuţi a 
scăzut cu 75.000 de persoane. Se crede că aceste persecuţii au făcut parte dintr-un program deliberat 
de exterminare a populaţiei româneşti, plănuit şi executat de regimul sovietic. 


Subiectul masacrului de la Fântâna Albă a fost considerat tabu până în anii '90, fiind interzisă de 
autorităţile sovietice si ulterior de cele ucrainene orice referire la el sau comemorare a lui. Doar din 

anul 2000 autorităţile ucrainene au permis oficierea unui parastas pentru odihna românilor care şi-au 
dorit doar să trăiască în România. 


O relatare directă şi brutală a evenimentelor este făcută de către unul din puţinii martori oculari care 
au supravieţuit. Gheorghe Mihailiuc (născut în 1925, fost profesor de liceu, acum pensionar), în cartea 
sa, „Dincolo de cuvintele rostite”, publicată în 2004, la editura Vivacitas din Hliboca, descrie ce s-a 
întâmplat la Fântâna Albă pe 1 aprilie 1941 folosind cuvintele „masacru”, „genocid” şi „măcel”. 





(surse : Vasile Ilica, Martiri şi mărturii din nordul Bucovinei Fântâna-Albă - Suceveni - Lunca - 
Crasna - Ijeşti, Oradea, 2003 ; Lavinia Betea, „Masacrul din Fântâna Albă”, Jurnalul Naţional, 29 
august 2005 ; Ion Creţu, „1 aprilie—64 de ani de la masacrul românilor la Fântâna Albă: Varniţa, o 
tristă amintire”, Crai Nou, 1 aprilie 2005 ; Gabriel Gherasim, „Românii bucovineni sub cizma străină”, 
Ziua, 16 august 2005 ; Vasile Mănescu, „Masacrul de la Fîntîna Albă”, Monitorul de Neamţ, 4 aprilie 
2006 ; Ion Popescu, „Crearea regiunii Cernăuţi”, Obsevatorul, 13 februarie 2005 ; „Genocidul din 
România: Repere în Procesul Comunismului” ; Vasile Târâţeanu, „Scriitorul nu poate exista în afara 
cetăţii” Emanoil Toma, Luceafărul Românesc, mai 2007 ; cartea Bătălia pentru România : dialog pe 
calea undelor”, autor istoricul militar Mircea Dogaru) 



Un alt eveniment asemănător cu cel de la Katyn s-a petrecut lângă localitatea Tătarca (raionul 
Odessa) şi a fost investigat în primăvara-vara anului 1943 de autorităţile române din Transnistria. 

La mijlocul lunii iunie 1943, organele jandarmeriei din Transnistria şi un grup de medici specialişti din 
Odessa (vice-directorul Direcţiei medico-sanitare al Guvernământului Transnistriei dr. K. I. 
Şapocichin, administratorul Secţiei de Dezinfecţie N. I. Grubianu, şeful Expertizei medico-legale 
docentul I. Fidlovschi şi caporalul jandarm de la Serviciul Pretoral Odessa Grigore Tatarciuc au 
cercetat terenul indicat şi au constatat că, pe o întindere de circa 1.000 de metri pătraţi, se afla 
îngropat un mare număr de cadavre ale persoanelor executate de N.K.V.D. în urma represiunilor 
staliniste din anii 1938-1940, printre care s-ar fi aflat şi cadavre ale deportaţilor din Basarabia şi 
nordul Bucovinei, pe care sovieticii, neputându-i transporta în adâncul U.R.S.S., i-au împuşcat. Pentru 
a facilita procesul de putrefacţie, întreg terenul a fost acoperit cu bălegar. Experţii care au investigat 
masacrul au concluzionat astfel cercetările întreprinse : "Putem doar presupune ca printre victimele de 
la Tătarca s-ar fi aflat si deţinuţi basarabeni si bucovineni de la Tiraspol, dar si de la Chisinău". 

Pentru identificarea şi stabilirea cauzelor exacte ale morţii acestora, a fost instituita o comisie speciala, 
condusă de dr. Alexandru Birkle, medic legist din Bucureşti - care de curând revenise de la Katyn, 
unde, alături de alţi experţi europeni, investigase cazul masacrării de către sovietici a 15.000 de 
militari polonezi". Dr. Birkle fusese şi la Viniţa, unde, la fel, se descoperiseră gropi comune cu jertfe 
ale totalitarismului bolşevic. Din Comisie mai făceau parte dr. C.Chirila, subdirector al Sanatatii din 
Guvernământul Transnistriei, şi cate un reprezentant al primăriei municipiului Odessa, al 
Inspectoratului de Jandarmi Transnistria, al armatei germane şi al Universităţii din Odessa. 

La 6 august 1943, medicul legist Alexandru Birkle a prezentat "Raportul medico-legal provizoriu 
asupra cercetărilor de la Tătarca". Potrivit documentului, pana la acea data, fuseseră descoperite 42 de 
gropi comune şi reperate încă 10-20. în fiecare groapa se aflau aproximativ 80 de cadavre, adică în 
total 3.500 de cadavre, însă se aştepta ca numărul final să fie mult mai mare, aproximativ 5000. Din 
cele 516 cadavre exhumate, 486 fuseseră examinate medico-legal, concluziile fiind că : 

- cauza morţii a fost împuşcarea în partea posterioara a craniului şi numai în câteva cazuri în ceafa ; 

- împuşcarea a fost executata cu revolver militar, având gloanţe cu înveliş de metal de calibrul 7 mm 
[...], cu gloanţe de plumb de 5,5 milimetri; arma a fost descărcată din imediata apropiere; 

- cercetările medico-legale au demonstrat ca vechimea cadavrelor era de 3,5-5 ani, dar din studierea 
actelor găsite asupra lor, reieşea ca unele victime fuseseră ucise chiar cu 4,5-5 ani mai înainte (1938); 

- în gropi nu s-au găsit larve sau insecte, care desăvârşesc procesul de putrefacţie, ceea ce indică faptul 
ca execuţia a avut loc într-un anotimp rece, iar cadavrele au fost îngropate imediat după împuşcare; 

- mersul putrefacţiei era întârziat şi din cauza numărului mare de cadavre îngropate la un loc; 

- din cele 486 de cadavre examinate, toate au fost găsite cu mâinile legate la spate, cu excepţia unuia, 
la care nu s-a găsit legătura, dar care păstra urma legăturii pe mâini; 

- din totalul cadavrelor cercetate, 7 erau de femei şi 479 de bărbaţi, dintre care unul părea să fie 
militar, fiind îmbrăcat în uniformă militară; 

- asupra unui număr de 43 de cadavre au fost găsite acte (procesele-verbale de arestare sau percheziţie, 
etc.), care a permis identificarea lor; 

- cei identificaţi erau în totalitate originari din U.R.S.S. 

Concluzionând, cercetările au dus la descoperirea a 42 gropi comune (dar se estima că ar fi 50-60); 
cadavre deshumate - 516, cercetate medico-legal - 486, înmormântate - 385, încă neînmormântate - 
131; cadavre aparţinând persoanelor cu vârsta de 20-30 de ani - 60, 30-40 de ani - 189, 40-50 de ani 

- 186, peste 50 de ani - 81; 7 erau de sex feminin şi 509 de sex masculin; 515 civili şi un militar 
(identificare după îmbrăcăminte), 43 de cadavre identificate după acte. 

în noaptea de 12-13 iunie 1941 (aproape simultan cu represiunile din Ţările Baltice), au fost arestate şi 
deportate în Siberia şi Kazahstan alte 11.844 persoane din teritorii ale Basarabiei şi Bucovinei de nord 
înglobate în Republica Sovietică Socialistă Ucraina, majoritatea (97%) fiind etnici români. 

Tot Alexandru Birkle a participat şi la investigarea gropilor comune cu jertfele totalitarismului sovietic, 
găsite de administraţia germană a Ucrainei în oraşul Vinniţa. 


Aici s-au descoperit trei puncte principale cu gropi comune : î) Livada sau grădina cu pomi din 
cartierul Dolinki, la 1,2 km. spre apus de centrul oraşului; 2) Parcul Popular zis şi Cultural şi 3) 
cimitirul ortodox - toate trei în lungul aceleiaşi străzi (Pidlisnîi), pe şoseaua care duce de la Vinniţa la 
Litin. Cercetările au demarat la 24 mai 1943, la care au luat parte, ca şi la Katyn, reprezentanţi ai mai 
multor state satelite Germaniei. Punctul cel mai important - grădina cu pomi - avea gropi pe o 
suprafaţă de un hectar. Aici s-au descoperit 38 de gropi comune, cele mai multe conţinând 100-130 de 
cadavre, câteva chiar 200. Până la 16 iulie au fost deshumate 1.206 de cadavre, din care 817 au şi fost 
examinate. în celelalte două puncte - parcul popular şi cimitirul ortodox - s-au găsit 35, respectiv 40 
de gropi comune. Din primele constatări germanii au estimat un număr de aproximativ 10.000 de 
cadavre. 



Prin cercetarea cadavrelor descoperite s-a ajuns la concluzia că, asemenea cazurilor de la Katyn şi 
Tătarca, moartea tuturor victimelor a provenit din împuşcături de revolver, în ceafă, de la mică 
distanţă. Mulţi au primit un singur glonţ, alţii având mai multe, de calibru 5,6 mm, în cap, iar unii 
prezentând mai multe răni provocate de forţe brutale. Toate cadavrele au fost găsite cu mâinile strâns 
legate la spate cu sfoară, iar în gură şi esofagul unora a fost găsit pământ, ceea ce dovedeşte că aceştia 
din urmă nu muriseră până în momentul îngropării şi astfel au înghiţit pământ în groapă. S-au găsit şi 
trei femei goale şi nelegate. Dintre cei identificaţi, cei mai mulţi erau ucraineni, câţiva evrei, dar şi 
moldoveni, majoritatea înaintaţi în vârstă, executaţi de poliţia politică sovietică în anii 1937-1939. 
Aceştia erau oameni simpli, lucrători, ţărani cei mai mulţi, consideraţi „duşmani ai poporului”. Printre 
aceştia erau şi foşti opozanţi ai Armatei Roşii. 


Unii dintre cei deportaţi în 1941 nu au ajuns niciodată la destinaţie. într-o notă informativă adresată 
Serviciului Special de Informaţii în 2 mai 1943 agentul care semna cu pseudonimul Kor.- Marin 
comunica : ”îrt general [...] situaţia se prezintă astfel : "După părerea celor care au asistat; s-au 
descoperit până acum circa 1.000 de cadavre şi identificarea sumară a permis să se constate că este 
vorba de basarabeni asasinaţi pe timpul ocupaţiei sovietice, se crede că în aceeaşi groapă au fost 
aruncate circa 3-4 mii cadavre" (sursa : Nicolae Ţibrigan, http://istoria.md) 

Revenirea Bucovinei la România - 


1941 


Intrarea României în cel de-al doilea război mondial îl găseşte pe mareşalul Ion 
Antonescu la Piatra Neamţ, de unde transmite Armatei române mult invocatul 
ordin “Ostaşi, vă ordon : treceţi Prutul !”. Acest moment marchează începutul luptei 
pentru reîntregirea ţării cu cele două teritorii ocupate de ruşi, Basarabia şi Bucovina. 



La 22 iunie 1941 armata română intră în luptă pentru eliberarea provinciilor ocupate 
de sovietici şi, după numai o lună, Bucovina este eliberată şi începe reconstrucţia ei. 
Bucuria victoriei este însă rapid umbrită de ceea ce aveau să descopere autorităţile : 


- la Cernăuţi, înainte de 22 iunie 1941, întrucât sovieticii arestaseră prea multe 
persoane, se grăbeau şi nu-i mai puteau transporta, i-au legat, i-au aşezat cu faţa în 
jos şi au trecut cu tancurile peste ei 


- în toamna lui 1941, unităţi ale Armatei Române descoperă, lângă Odessa, un tren de 
marfă plin cu cadavre. în fiecare din cele 22 de vagoane se află între 40-60 de 
persoane, aparent împuşcate prin pereţii de lemn (în total peste 1.000 de victime) 

- în lagărele din regiunea Saratov (pe Volga), în urma unei dezinformări a lui Stalin 
de către ministrul de interne Abacumov, 15.000 de ostatici şi prizonieri români au 
fost executaţi ca represalii pentru împuşcarea (din ordinul gen. Ion Antonescu), a 
unui număr nedeterminat (sute) de evrei, de către autoritatea militară din Odessa, 
după explozia Comandamentului Armatei Române din Odessa, soldată cu 90 de 
victime, militari români, (sursa : Transnistria, voi. III, Jean Ancei) 


Ultima pierdere a Bucovinei -1948 


(cea definitivă) 


Din primăvara anului 1944, sub ameninţarea trupelor sovietice care se apropiau tot 
mai mult, autorităţile civile, ecleziastice şi militare încep să se retragă şi, odată cu ele, 
zeci de mii de bucovineni se refugiază în ţară. Guvernul comunist din România 
semnează tot ce i se cere într-un protocol de către URSS, renunţând la 4 februarie 
1948, la Bucovina şi Insula Şerpilor. 


Din nou un regim de teroare se instalează în Bucovina : se introduce obligativitatea 
limbii ruse, istoria scrisă este mistificată şi rusificată. Istoria se încăpăţânează însă să 
schimbe roţile maşinii din mers. Treptat, pe măsură ce se accelerează procesul de 
dizolvare a fostei URSS, sămânţa românismului, nedispărută total, începe să renască 
şi în Bucovina : în unele şcoli se reintroduce limba română şi alfabetul latin, apar 
ziare, asociaţii şi case de cultură româneşti. Poziţia autorităţilor ucrainene este însă 
evidentă : literatura trimisă din ţară este cenzurată şi populaţia română este 
strămutată în mijlocul populaţiei ne-române. (sursa: Radu Constantin Demetrescu) 

Câteva cuvinte despre cei peste 400.000 de români din Ucraina : la ultimul recensământ, 
409 mii locuitori s-au declarat „români” sau „moldoveni”, mai ales în regiunile Cernăuţi (181.800) şi 
Odessa (123.000). 


De asemenea, numeroşi români trăiesc în regiunea Transcarpatică (32.000 de maramureşeni), dar şi 
transnistreni în regiunile Nikolajev (16.673) şi Kirovograd (10.694). Aceştia sunt supuşi unui proces de 
deznaţionalizare şi asimilare. Deşi legea prevede educaţia în limba maternă, în multe localităţi cu 
populaţie românească nu există şcoli sau clase cu predare în limba română. Ei beneficiază de emisiuni 
TV în limba română şi publicaţii, dar calitatea, distribuţia şi ora de difuzare lasă de dorit. 


Cei care trăiesc în estul Ucrainei sunt catalogaţi ca moldoveni, fiind consideraţi un popor separat de 
către stat, cu toate că istoricii au demonstrat că teoria stalinistă a moldovenismului este falsă. Românii 
din Ucraina nu sunt reprezentaţi în parlament. 


Lucrurile stau foarte diferit atunci când vine vorba de minoritatea ucraineană din România : 
ucrainenii din România beneficiază de reprezentant în parlament (chiar dacă nu a câştigat la vot nici 
un colegiu), televiziune, ziare, publicaţii, post de radio, administraţie bilingvă în localităţile unde 
ucrainenii au o pondere de cel puţin 20% din populaţie şi fonduri pentru menţinerea identităţii. 


Atitudinea autorităţilor ucrainene faţă de românii din Bucovina se poate rezuma astfel : 

nu demult (în 2012), Ministerul de Externe al Ucrainei a cerut României să sisteze eliberarea de 
paşapoarte cetăţenilor ucraineni. Purtătorul de cuvânt al MAE ucrainean, Oleg Voloşin, a menţionat că 
deşi relaţiile dintre Ucraina şi România trec printr-o renaştere, problema cetăţeniei nu a fost 
eliminată. 

”Acei cetăţeni ai Ucrainei care primesc paşapoarte româneşti comit o infracţiune, iar un astfel de delict 
trebuie să fie sancţionat. [...] Am explicat în mod repetat omologilor noştri (români) că eliberarea de 
paşapoarte în masă, în regiunile de frontieră ale Ucrainei, constituie un pas lipsit de amiciţie la adresa 
ţării noastre”, a declarat Voloşin citat de Agerpres. Reprezentantul Ministerului de Externe ucrainean 
nu sufla însă o vorba despre cetăţenia pe baza etnica acordata de Ungaria, ungurilor din Transcarpatia 
ucraineana sau de cetăţenia rusă acordata în masă celor 17 milioane de ruşi din estul Ucrainei, sau de 
cetăţenia bulgara acordata bulgarilor din Sudul Basarabiei. 


Rada supremă de la Kiev a decis ca cetăţenii care vor să deţină cetăţenie dublă să fie drastic 
sancţionaţi. Până în 2012 legislaţia ucraineană interzicea dubla cetăţenie, însă nu era prevăzută nici o 
sancţiune pentru cei ce o deţineau. Parlamentul Ucrainei a votat cu o majoritate de 264 de voturi o 
modificare, noua lege prevăzând amenzi de la zece până la 30 de salarii minime neimpozabile pentru 
nedeclararea sau întârzierea declarării celei de a doua cetăţenii. Amenzile sunt mai drastice pentru 
funcţionarii publici sau oficiali din administraţia de stat care nu îşi declară a două cetăţenie. în cazul 
lor, amenzile merg de la 50 la 100 de salarii minime neimpozabile.. (sursa Ziua Veche) 


Pe de altă parte, Legea cu privire la principiile politicii lingvistice a Ucrainei, adoptată de Rada 
Supremă de la Kiev pe data de 3 iulie 2012, permite utilizarea oficială a limbilor regionale/minoritare 
în activitatea administraţiei publice locale, în cazul în care 10% din populaţia unui teritoriu este 
vorbitoare a unei limbi minoritare. Noua lege prevede măsuri pentru utilizarea oficială în cazul a 18 
limbi, printre care şi cele moldoveneasca şi româna. Aşa se face că satul Tărăsăuţi, raionul Noua Suliţă 
din regiunea Cernăuţi, a devenit de curând, prin hotărârea Consiliului local, prima localitate din 
Ucraina în care româna este declarată limbă regional. 


(sursa : Agenţia de presă “Interfax”, care citează publicaţia cernăuţeană “Molodoi Bukovineţ”). 






VIII. Drama Basarabiei. 


Să iertăm, dar să nu uităm. 


Iniţial, numele de Basarabia a fost dat Ţării Româneşti, după dinastia întemeietoare 
a acestui voievodat, familia Basarabilor. Aceştia, în luptele lor împotriva Tătarilor 
între 1328 şi 1342, au luat în stăpânire stepa cuprinsă între Carpaţii Vrancei - Dunăre 
- Marea Neagră şi o linie mergând de la confluenţa Trotuşului cu Şiretul la capul 
Codăeşti (la sud de Cetatea Albă, nu departe de gura Nistrului). Ulterior acest 
teritoriu a fost cedat în secolul al XlV-lea de Alexandru Basarab voievodatului 
Moldova, în cadrul căruia i-a rămas numele de Basarabia. 


Până în sec XIX, Basarabia Ţaristă nu a format niciodată o entitate geografică, 
administrativă sau istorică separată în cadrul Principatului Moldovei. Ea a fost 
locuită de acelaşi popor român care se întâlneşte în Moldova, Transilvania, Dobrogea 
sau Banat. Acest popor nu are nici o asemănare cu ruşii, moldovenii fiind un popor 
paşnic, care nu putea uita anii îndelungaţi de robie, trecutul lor trist rămânând 
reflectat în legendele populare, în credinţă, în cântecele pline de durere adunată în 
veacuri lungi de suferinţă. Viitoarea Basarabie Ţaristă se afla în componenţa 
Principatului Moldovei încă din sec XIV. 

în epoca moderna, soarta Basarabiei a fost una dintre cele mai vitrege, teritoriul fiind 
pe de o parte împărţit şi pe de altă parte alipit succesiv, când României, când Rusiei. 

în 1812, după încheierea războiului ruso-turc dintre 1806-1812, prin Tratatul de la 
Bucureşti, Basarabia istorică (în limba turcă Bugeac) şi ţinutul Hotinului sunt cedate 
de Imperiul Otoman Imperiului Rus, care denumeşte întreaga anexa Basarabia şi o 
transforma în gubernie, cu capitala la Chişinău. 


O ruletă rusească - 


ruşii au acordat facilităţi elveţienilor pentru a se stabili în Basarabia 


Unul dintre cele mai puţin cunoscute episoade ale istoriei 
Basarabiei este legat de colonizarea elveţienilor în sudul 
acestei vechi provincii româneşti. Este vorba de o acţiune 
care a fost întreprinsă în secolul al XlX-lea, de către 
Imperiul Ţarist, după ce Rusia ocupase Basarabia. 

Potrivit unor surse documentare occidentale şi ruseşti, 
aducerea elveţienilor în Bugeac a fost planificată imediat 
după ce Rusia a anexat Basarabia, în anul 1812. 

Sudul acestei provincii româneşti fusese ocupat, vreme de mai multe sute de ani, de către Imperiul 
Otoman, care organizase acolo raiale colonizate cu turci şi cu tătari, ultimii veniţi din Crimeea. Era 
vorba de populaţii seminomade ori nomade. Ruşii au decis să îi expulzeze pe musulmanii din sudul 
Basarabiei, iar alţii au plecat de bună voie în Dobrogea sau în Peninsula Balcanică. 
Practic, singura populaţie turcică ce a supravieţuit în regiune este reprezentată de găgăuzii de azi (care 
sunt de religie creştini). 



Pentru a popula teritoriile părăsite de turci şi de tătari, ruşii au decis să aducă o serie de colonişti. 
Unii au provenit din Basarabia de Nord, alţii din Ucraina, în timp ce un număr însemnat de colonişti 
provenea din Occident. în zona Şaba, chiar lângă limanul Nistrului, au fost aduşi colonişti elveţieni. 
Cei mai mulţi proveneau din zona Baselului, care se confrunta cu mari dificultăţi economice (de altfel, 
în Basel există chiar şi astăzi o stradă care se numeşte Bassarabien Strasse). 


Page 


90 




Alţii proveneau din zona Vaude, de lângă malul lacului Geneva, renumită în epocă pentru viticultură. 


Cel care a fost artizanul aducerii elveţienilor în Basarabia a fost perceptorul împăratului rus Alexandru 
I, Frederic Cesar de la Harpe. Acesta a obţinut, în anul 1821, un ucaz imperial, care oferea elveţienilor 
un teritoriu însemnat pentru ferme, scutiri de serviciul militar, libertatea confesiunii şi scutiri de 
impozite pe 10 ani. 

Elveţienii au început să vină în Basarabia din anul 1822. Ei au pornit la drum în căruţe cu coviltir sau 
pe jos. Epopeea lor seamănă, practic, cu cea a coloniştilor care au cucerit Vestul Sălbatic în SUA. 
Coloniştii au fost aşezaţi în Bugeac. Elveţienii, de religie calvină, au construit unele dintre cele mai 
frumoase aşezări din Basarabia. Casele lor, străzile şi biserica protestantă erau considerate drept 
repere ale arhitecturii în zona Bugeacului, iar vinurile produse de coloniştii elveţieni erau apreciate 
atât la mesele magnaţilor din Rusia şi din Ucraina, cat şi de aristocraţii de la curtea ţarului. Treptat, 
elveţienii au creat în zona Şaba una dintre cele mai prospere zone din vestul Imperiului Ţarist. 

Declinul coloniei elveţiene din Bugeac a început când autorităţile ţariste au anulat o mare parte dintre 
privilegiile ce le fuseseră acordate, iar unii dintre ei au fost deznaţionalizaţi. Elveţienii au rămas în 
sudul Basarabiei până când această zonă a fost reocupată de URSS, în anul 1940, când cei mai mulţi 
dintre urmaşii coloniştilor au decis să emigreze. Cei care nu au făcut acest lucru au fost deportaţi de 
către Stalin în Siberia (pentru că elveţienii erau germanofoni, sovieticii se temeau că ei vor sprijini 
Wehrmacht-ul german, care lupta împotriva Armatei Roşii). 

Documentele arată că relaţiile dintre coloniştii elveţieni şi populaţia majoritară românească au fost tot 
timpul excelente. (sursa : De ce au colonizat elveţienii Bugeacul, articol de Claudiu PADUREAN) 

Stăpânirea rusească 

Organizarea provizorie a Basarabiei a avut (în primă fază) drept scop asigurarea 
simpatiei populaţiei creştine băştinaşe şi iniţial s-au creat condiţii prielnice pentru 
conservarea caracterului ei naţional românesc. La 2 august 1812, Ţarul acordă 
Basarabiei un regim autonom. Provincia avea în frunte un guvernator român, limba 
română era folosită în instituţiile de stat şi vechile legi moldoveneşti erau respectate 
pe teritoriul Basarabiei. Primul Guvernator civil al Basarabiei Ţariste a fost boierul 
moldovean Scarlat Sturdza (7 august 1812 -17 iulie 1813). 

Prin ucazurile (ordinele) Ţarului, în anii 1812-1813 în Basarabia s-a constituit 
"guvernământul”, în frunte cu Guvernatorul civil (dar aflat în subordinea 
Guvernatorului militar). Toate problemele administrative interne intrau în grija 
Guvernatorului civil, iar ispravnicii judeţeni puteau fi numai români (nu şi colonişti), 
care jurau credinţă Rusiei. Guvernul avea două departamente , unul compus din 
secţia civilă, secţia penală şi poliţie şi al doilea, compus din secţia de statistică, secţia 
financiară şi secţia comercială. 

Departamentele erau compuse din proprietari autohtoni şi cinovnici (funcţionari) 
ruşi în proporţie de 7:5. Dezbaterile se ţineau în limbile română şi rusă. Din acest 
motiv era nevoie şi câte două cancelarii: una pentru rusă şi alta pentru română, 
în fruntea judeţelor erau ispravnicii (numiţi pârcălabi la Hotin şi serari la Orhei, etc.) 
cu competenţă administrativă şi judiciară. Judeţele se compuneau din ocoluri 
conduse de ocolaşi. Oraşele aveau primari. Armata era sub un comandament special 
al unui Guvernator militar. Biserica avea în frunte un mitropolit şi se subordona 
Patriarhiei Ruse. în 1816 se înfiinţează 8 judeţe : Hotin, Orhei, Soroca, Iaşi, Tighina, 
Codreni, Ismail şi Greceni. 


în a doua etapă, dezvoltarea economică a Guberniei Basarabia sub administraţie 
rusească, s-a efectuat în direcţia exploatării resurselor locale (export de grâne şi vite 
spre portul Odessa) în paralel cu un proces de rusificare intensă a acestei regiuni, 
cum se proceda dealtfel în toate zonele de populaţie ne-rusă din imperiul ţarist. 

Este relevantă proporţia covârşitoare a românilor în 1817 în Moldova de Răsărit - 
peste 86%. în acest cadru, au fost construite căi ferate şi zone urbane noi, în Chişinău 
şi Bălţi, care au devenit oraşe preponderent ruseşti (demografic) în mijlocul 
populaţiei autohtone - moldoveni de origine română. 

De menţionat că în aceasta perioadă au loc schimburi importante de populaţii cu 
Imperiul otoman - musulmanii turci şi tătari din Bugeac, precum şi un număr de 
peste 30.000 de moldoveni, părăsind teritoriul proaspăt anexat pentru a se stabili în 
Dobrogea (teritoriu rămas otoman, unde se amestecă cu localnicii). 

Pe pământul şi în casele lor, se stabilesc peste 60.000 de bulgari şi găgăuzi veniţi din 
Bulgaria şi Dobrogea, precum şi aproximativ 150.000 de ruşi şi ucraineni (ruşii 
stabilindu-se cu precădere în oraşe). 

Pe lângă asta, dezvoltarea economică a secolului XIX, chiar dacă era mai înceată 
decât în restul Europei, contribuie şi ea la procesul de rusificare a regiunii, chiar dacă 
nu toţi noii veniţi erau ruşi. Afluxul de evrei, armeni, greci, germani şi alţii, face din 
gubernia Basarabiei un ţinut în care oraşele erau foarte pestriţe, rusa fiind singura 
limbă comună. în 1910, românii încă mai reprezentau 70% din populaţie. 

Procesul de deznaţionalizare s-a desfăşurat şi prin rusificarea toponimelor (de ex. 
Chişinău - Kişiniov, Orhei - Orgheiov, Ciubărciu - Ciobruci, etc) sau prin oficializarea 
denumirilor turceşti în dauna denumirilor moldoveneşti, ori de câte ori se putea (de 
ex Frumoasa - Kagul, Obluciţa - Ismail, Cetatea Albă - Akkerman, Tighina - Bender, 
etc). Nu este vorba aici de antiromânism, dat fiind că sentimentul românităţii nici nu 
apăruse încă în Basarabia în perioada 1812-1840 : Imperiul Ţarist căuta pur şi 
simplu să şteargă urmele originii moldoveneşti a Basarabiei. 

Pentru a îndepărta Rusia de la gurile Dunării, prin Tratatul de la Paris (1856), marile 
puteri europene i-au restituit Principatului Moldovei trei judeţe din sudul 
Basarabiei: Cahul, Bolgrad şi Ismail. După războiul din Crimeea din 1856 -1878 
(pierdut de Imperiul Rus), cele trei judeţe au rămas timp de 22 de ani în componenţa 
Moldovei. 







La 24 ianuarie 1859, unirea Principatului Moldovei cu Ţara Românească sub domnia 
unică a domnitorului Alexandru Ioan Cuza, contribuie decisiv la întemeierea statului 
naţional român (care cuprindea atunci şi sudul Basarabiei). 

Prin Tratatul de la Berlin (1878), marile puteri au obligat România să cedeze Rusiei 
sudul Basarabiei în schimbul Dobrogei şi a recunoaşterii, de jure, a independenţei 
României faţă de Imperiul Otoman. Lucrul acesta a adâncit resentimentele româneşti 
faţă de politica Rusiei în raport cu integritatea României. 


După 1850, sentimentul naţional începe să se manifeste în Basarabia, atât ca 
românism cât şi ca moldovenism, cele două revendicări fiind atunci sinonime, 
dar el nu se puteau manifesta făţiş, pe plan politic, atâta vreme cât Imperiul Ţarist le 
considera ca fiind manifestări de trădare. îndată, însă, ce prelungirea primului război 
mondial a condus la prăbuşirea ţarismului, mişcarea naţională a românilor din 
Basarabia a devenit politică. 


în acest context, la Chişinău în data de 3 martiei9i7 a fost înfiinţat Partidul Naţional 
Moldovenesc sub conducerea lui Vasile Stroescu cu obiectivul de "a crea o dietă 
provincială numită Sfatul Ţării". 


Prima întrunire a Sfatului Ţării a avut loc în ziua de 21 noiembriei9i7 când a fost ales 
în funcţia de preşedinte Ion Inculeţ, în timp ce Pan Halippa a fost ales vice 
preşedinte, iar secretar a devenit Ion Buzdugan. Sfatul Ţării a proclamat oficial 
Republica Democrată Moldovenească (şi nu "Basarabeană") la data de 2 dec 1917. 
Minorităţile aveau deasemenea reprezentanţi în Sfatul Ţării. 



Apărut la Chişinău în 1906, primul ziar de limba româna, Basarabia, funcţionează 
mai puţin de un an, autorităţile închizându -1 după ce publică integral Deşteaptă-te 
române. în 1912, când la împlinirea a 100 ani de ocupaţie, Făclia Ţării scria că 
"Ţărişoara noastră este cuprinsă de întuneric ca şi cu o sută de ani în urmă", şi acest 
ziar este închis imediat de autorităţi. 

Declanşarea revoluţiei ruse din februariei9i7 a însemnat şi începutul destrămării 
Imperiului, naţionalităţile ne-ruse revendicând autonomia. Lovitura de stat din 
octombriei9i7 (când partidul bolşevic a preluat totalitatea puterii în Rusia mulţumită 
înţelegerii dintre comunişti şi germani), a dus la armistiţiul apoi pacea de la Brest- 
Litovsk, prin care Lenin le ceda germanilor ţările baltice, Bielorusia şi Ucraina. 

în acest context, liderii din Sfatul Ţării nu mai puteau conta pentru a garanta pacea şi 
recoltele în Basarabia, decât pe armata română, care, rămasă singură pe frontul de est 
după retragerea Ruşilor, fusese şi ea nevoită în cele din urmă să accepte armistiţiul cu 
germanii la 9 decembrie 1917. 



Aflată în retragere prin Basarabia, Armata Roşie a început să jefuiască, să violeze şi să 
omoare fără discernământ populaţia civilă băştinaşă, fruntaşii basarabeni fiind vânaţi 
şi asasinaţi de către organizaţiile comuniste. 

în aceste condiţii la 22 decembrie 1917, Sfatul Ţării a cerut guvernului român aflat la 
Iaşi să trimită armata să restabilească ordinea. Trupele aliate, conduse de generalii 
Broşteanu (român) şi Berthelot (francez) au trecut Prutul în ziua de 10 ianuariei9i8 
reuşind eliberarea Chişinăului la 16 Ianuarie 1918, pentru ca în câteva zile să elibereze 
complet întreaga Basarabie. 


La 24 ianuariei9i8, Sfatul Ţării proclamă independenţa Republicii Democratice 
Moldoveneşti. Dar în lunile ce urmează, pe lângă atacurile bolşevice venite din 
teritoriul de peste Nistru, apar şi pretenţii teritoriale din partea Ucrainei, şi ea 
proclamată independentă. Sfatul Ţării începe atunci să manifeste intenţii de unire cu 
România, care sunt exprimate şi prin "moţiuni de unire votate de diferite judeţe" (de 
ex Soroca şi Bălţi). 


Până la urmă, unirea cu România a fost hotărâtă de Sfatul Ţării la 27 martiei9i8, cu 
86 de voturi contra 36 (pentru menţinerea independenţei) şi 3 abţineri. Pe 9 aprilie 
1918, Republica Democratică Moldovenească se unea cu Regatul României. 




ACTUL JJMIRM 

• â 2 t *)*%*■■ i* , ••• 


• ht» • ♦ « 4 m U» m» * 

W 4 «CM H 

KUM | I» A 4 I «vt'iart 

T>— « «ftl a Hf»« 


<N»%.v M M»* »( |IM 

H|• >— mm li • I al 1 4 'MM tMfl I* 

«iai k «M% II I» Xt FC 

Ycliuci IrniiKi • 

i(*4 iMf* 1 •• 

î#* 

!•* IhimcCT 


Mi 

Mh NIwim 1 

U;i<mi !#« 

I lallblAl* 



Deşi Societatea Naţiunilor recunoscuse unirea R.D. Moldoveneşti cu România, iar 

5 5 5 7 

Franţa şi Anglia garantaseră pe 12 aprilie 1939 frontierele Regatului României, 
Uniunea Sovietică recunoştea oficial doar pierderile teritoriale ale Imperiului Ţarist 
între 1917 şi 1921(01 excepţia Basarabiei), hotărârea Sfatului Ţării din martie 1918 
fiind considerata de autorităţile sovietice drept o „înscenare imperialistă”. 

în urma desecretizării documentelor care se găsesc în arhivele de stat ale Moldovei, Comisia pentru 
studierea şi condamnarea regimului totalitar comunist, condusă de istoricul Gheorghe Cojocaru, a 
făcut publice adevăruri greu de acceptat : numai între 1935 şi 1938, peste 97.400 de cetăţeni ai fostei 
RASSM (regiunea transnistreană a Basarabiei care nu intrase în componenţa României interbelice) au 
devenit victime ale regimului stalinist. 

Membrii Comisiei au precizat ca pe teritoriul RASSM activa o structură care se numea „Troica 
specială”, un pseudo-tribunal. Această comisie, formată din 3 persoane, se întrunea în şedinţe de 2-3 
ori pe zi şi examina dosarele persoanelor care intrau în vizorul NKVD. Majoritatea verdictelor care 
erau date de „Troica specială” se finalizau cu nota „rastreleati” (pedeapsă capitală prin împuşcare), 
în perioada existenţei Troicii speciale, mai exact 10 august 1937 - 2 noiembrie 1938, au fost 
condamnaţi la moarte peste 2.400 de persoane şi altele 300 au fost trimise în lagărele sovietice. 
Comisia a stabilit că, doar într-o singură zi, pe 22 aprilie, când comuniştii serbau ziua de naştere a lui 
Vladimir Ilici Lenin, „Troica specială” a condamnat la moarte, „drept cadou” pentru fostul lider 
comunist, 230 de persoane. 




La rândul său, un alt membru al comisiei, Gheorghe Negru a face menţiunea că majoritatea celor 
executaţi au fost condamnaţi la moarte din două motive : „In primul rând se invoca motivul că aceştia 
l-ar fi clevetit pe Stalin sau regimul. Alt motiv invocat era spionajul, bine-nţeles fără a fi dovedit. 
Dar logica şi scopul principal consta în condamnarea elitelor locale şi pregătirea terenului pentru ceea 
ce avea să se întâmple după cel de-al doilea război mondial, adică rusificarea”. 

în urna protocolului adiţional secret, de natura expansionistă, al pactului Hitler- 
Stalin din iunie 1939 şi ca urmare a prăbuşirii Aliaţilor, pe 28 iuniei940 Uniunea 
Sovietică transmite României un ultimatum : i se dau 48 de ore pentru a evacua 
Basarabia si nordul Bucovinei, în caz contrar URSS îi va declara război. 

România cedează şi după 40 de ore trupele sovietice şi ale NKVD-ului intră în 
teritoriile cerute şi în Ţinutul Herţei (care nici măcar nu era menţionat în ultimatum). 



în timpul retragerii pripite şi haotice a administraţiei şi armatei române din aceste teritorii, populaţia 
română (moldoveană) este supusă la jafuri, torturi şi asasinate din partea comandourilor comuniste şi 
a trupelor NKVD-iste. Alte acţiuni împotriva reprezentanţilor oficiali ai Statului Român în retragere 
sunt comise de unităti militare sovietice si de comuniştii locali. 

După ocuparea militară a Basarabiei, inclusiv a structurilor locale de putere, Stalin 
o dezmembrează în trei părţi : partea centrală este denumită Republica Sovietică 
Socialistă Moldovenească şi cuprinde 30.000 km 2 , plus 4.100 km 2 de teritoriu de 
pe malul stâng al Nistrului, iar sudul Basarabiei (de la Marea Neagră) şi partea de 
nord a acesteia, împreună cu nordul Bucovinei şi Ţinutul Herţa (teritorii ce însumau 
14.400 km 2 ), precum şi restul de 4.000 km 2 din fosta republică autonomă înfiinţată 
peste Nistru în 1924, ii sunt atribuite Ucrainei, deşi sunt separate de 350 de km ! 



Ocupaţia sovietică din 1940 a însemnat practic distrugerea sistemului economic 
românesc şi a identităţii naţionale în Basarabia. Conform dispoziţiilor date de Stalin, 
zeci de mii de localnici (în principal români, dar şi ucraineni şi ruşi ne-comunişti) 
sunt deportaţi în Siberia. Este una din cele mai crude perioade din istoria Moldovei. 

Aici trebuie amintit masacrul grupului de rezistenţă antisovietică Majadahonda, ai 
cărui membri au fost asasinaţi de trupele NKVD în momentul când trupele române se 
apropiau de Chişinău. 






în acelaşi an pe 14 iulie, la ordinul lui Beria, familiile românilor moldoveni deportaţi sunt 
dezmembrate şi deportate, bărbaţii fiind trimişi în lagăre diferite de cele unde sânt trimise femeile şi 
copiii lor : bărbaţii în lagăre cum ar fi Kozeliscenski (500 bărbaţi), Futilovski (300 bărbaţi), iar restul 
familiilor lor, alcătuite din femei şi copii, în lagărele din Karaganda şi Aktiubinsk (11.000 de persoane). 
Aceste deportări s-au repetat şi în 1941 (înainte de eliberarea lui Antonescu), 6.000 de români fiind 
deportaţi în regiunea Omsk, în timp ce în regiunea Kirovsk sânt trimişi peste 10.000 de români. 

în noaptea de 12-13 iunie 1941 (simultan cu represiunile din Ţările Baltice), 18.392 de 
persoane din Republica Sovietică Socialistă Moldovenească au fost arestate şi 
deportate în Siberia şi Kazahstan. 

în iunie 1941, după începutul războiului împotriva URSS, România (aliată cu 
Germania nazistă), eliberează teritoriile cedate un an mai devreme. în plus, ocupă 
împreuna cu nemţii şi Podolia ucraineană dintre Nistru şi Bug, devenită zonă militară 
de ocupaţie germano-română. Şi aici sunt făcute descoperiri macabre : 

- în beciul sediului NKVD din Chişinău, str. Viilor nr. 97, la trei luni după liberare, 
sunt descoperite 87 cadavre, dintre care 15 într-o groapă comună, cu mâinile şi 
picioarele legate; 

- în subsolul sediului NKVD din Ismail, str. G-l Văitoianu sunt găsite 6 cadavre, 
cu mâinile legate la spate; 

- pe 19 apr 1942 la Cetatea Albă sunt descoperite într-o groapă comună 19 cadavre 

Adevărul trebuie spus şi de partea cealaltă : şi administraţia română a folosit forţa 
împotriva unor grupuri etnice considerate indezirabile. 



Ordin 

t . Populaţia din Edineţ trebuit să-i salute pe ofiţerii români in felul 
următor. 

/. Fiecare trecător trebuie să se oprească, să se întoarcă cu faţa spre 
ofiţeri , să te xfmbtascd amabil fi să-fi scoată repede şapca din cap. Jac îmi 
opt ti :ădune pină la pămint. 

2, Pentru a imăfa populaţia să execute cu stricteţe ordinul de faţă , 
pe străzile oraşului va fi purtat ta diferite ore chipiul meu şi toţi sunt obli - 
goţi să-l salute, conform punctului 1 al ordinului de faţă. 

Comandantul garnizoanei Edineţ. 

Căpitan Pumitriu 
Şeful poliţiei Ele fi eres cu 
Pp reşedinţele administraţiei lUlpe” 


Pe parcursul a trei ani (cât regiunea este administrată militar), persoanele suspectate 
de a fi colaborat cu puterea sovietică (dar şi ţiganii şi evreii), indiferent de atitudinea 
lor, sunt supuse la rândul lor la jafuri, asasinate şi deportări în Transnistria. 

După cum se va vedea, autorităţile române au organizat în Transnistria lagăre de 
muncă pentru exterminarea evreilor şi ţiganilor nomazi din România (Moldova). 



La eliberarea Basarabiei s-a folosit principiul scopul scuză mijloacele, conform căruia 
erau acceptabile atât abuzurile împotriva populaţiei civile, cât şi trimiterea Armatei 
române la măcel până la Stalingrad. Pentru aceste fapte, Mareşalul Ion Antonescu a 
fost judecat de comunişti în ceea ce se numea Tribunalul Poporului, fiind declarat 
"Criminal de Război", condamnat la moarte si executat la Penitenciarul Jilava în 
1946, (reabilitat după Revoluţie şi mai nou iarăşi acuzat de crime împotriva evreilor). 

în martie 1944 trupele sovietice intră din nou în Basarabia de nord (Hotin, Soroca 
şi Bălţi, situate la nord-est de linia Tighina-Chişinău-Iaşi,) iar la 24 augusti944, după 
trecerea României de partea Aliaţilor, tancurile ruseşti ocupă şi Basarabia de sud. 
Uniunea Sovietică transferă în mod cinic Buceagul şi nordul Basarabiei Republicii 
Sovietice Socialiste Ucrainene. 



încă un Katyn - 


peste 10.000 de soldaţi români lichidaţi de NKVD la Bălţi 



Unul dintre cele mai cutremurătoare episoade ale celui de-al doilea 
război mondial s-a petrecut la marginea oraşului Bălţi, din Basarabia. 
Zona mlăştinoasă din lunca râului Răuţ a devenit mormânt pentru mii de 
soldaţi români.Deocamdată, nimeni nu a organizat vreo campanie 
sistematică de săpături pentru a identifica proporţiile crimelor din Bălţi, 
aşa că ele pot fi doar estimate. în timp ce unii istorici avansează cifra de 
10.000 de victime, un călugăr, iehomonahul Nicodim Şchiopu, 
estimează că sovieticii au lichidat peste 50.000 de prizonieri! 


Cert este faptul că şi masacrul din Bălţi poate fi comparat cu cel de la Katyn. în pădurea de pe vechiul 
teritoriu al Poloniei, sovieticii au împuşcat şi au îngropat în anul 1940 circa 14.000 de prizonieri. 
Vreme de 50 de ani, sovieticii au negat faptul că ar fi fost implicaţi în masacrul de la Katyn. în tot acest 
timp, ei au aruncat vina pe nazişti. Apoi, au fost nevoiţi să recunoască implicarea lor în acest masacru 
şi să îşi ceară scuze. Acest lucru nu s-a putut întâmpla însă şi în Basarabia, în condiţiile în care 
Republica Moldova a fost condusă până recent de către Vladimir Voronin, iar Transnistria este, 
practic, un regim pseudo-comunist, care rezistă sprijinit de trupele ruseşti. 


Cum s-au petrecut faptele 


în anul 1944, aflată în primă ofensivă, armata sovietică a luat un mare număr de prizonieri. Mărturiile 
celor care au luptat pe frontul de est arată că mulţi dintre aceşti prizonieri erau lichidaţi, pur şi simplu, 
cu un glonţ în ceafă. însă unii au fost concentraţi în lagăre. Unul dintre cele mai mari lagăre a fost 
înfiinţat în oraşul Bălţi, în mlaştina de lângă râul Răuţ. în total, au fost adunaţi 50.000 de soldaţi. 
Aproximativ 40.000 de soldaţi erau români, apoi mai erau circa 5.000 de soldaţi germani, 2.000 de 
soldaţi maghiari, precum şi prizonieri proveniţi dintre cehii, slovacii ori croaţii înrolaţi ca voluntari în 
trupele SS. Mulţi dintre prizonieri au murit din cauza foametei, a condiţiilor precare de igienă şi a 
lipsei de medicamente. 

Alţii au fost deportaţi şi au pierit în lagăre din Siberia ori din Kazahstan. Cei care au rămas, în vara 
anului 1944, au fost duşi în mlaştină şi puşi să sape nişte şanţuri lungi, apoi au fost împuşcaţi şi 
înmormântaţi de soldaţii NKVD, precursorul KGB. Au existat, totuşi, prizonieri care au scăpat. "Am 
reuşit să fug, îmbrăcat într-o cămaşă zdrenţuită. Kilometri întregi, m-am târât prin mlaştină, zgâriat de 
mărăcini şi pişcat de insecte şi de lipitori. După două zile, în care am crezut că o să mor de foame, am 
dat peste o casă. O femeie mi-a dat o haină, am luat o sapă pe umăr şi m-am îndreptat spre linia 
frontului. îi salutam pe ruşi şi ei mă lăsau în pace, pentru că credeau că merg la sapă. Am reuşit, 
noaptea, să trec din nou în liniile noastre”, povesteşte Iacob Herman, care a trecut, pentru scurtă 
vreme, prin iadul concentraţionar sovietic. 


O descoperire cutremurătoare, îngropată din nou 


Vreme de o jumătate de secol, despre masacrul din Bălţi nu a vorbit nimeni. Cei câţiva care au vorbit, 
au ajuns în Gulag. După căderea comunismului, rudele celor ucişi au făcut primele demersuri pentru a 
găsi şi îngropa creştineşte rămăşiţele pământeşti ale celor dispăruţi. 


Pornind de la mărturiile unor evadaţi, după 1991, în săptămânalul Curierul de Nord, au început să fie 
publicate informaţii despre masacrarea prizonierilor de război, ceea ce a condus, în anii 1991 şi 1992, la 
o adevărată campanie de arheologie contemporană. Nici hârleţele, nici lopeţile nu au putut fi utilizate 
din cauza mulţimii osemintelor. Oamenii s-au îngrozit de cantitatea imensă de oase găsite. La iniţiativa 
Curierului de Nord, oamenii din împrejurimi au adunat pe un loc uscat resturile umane, au alcătuit o 
piramida de oase şi cranii, au aşternut deasupra pământ curat, iar în vârful movilei de oase au aşezat o 
troiţă (primită în dar de la credincioşii din Râşcani), care a fost sfinţită de Episcopul de atunci din 
Bălţi, PS Petru, cu sobor de preoţi şi monahi, sfinţire la care au participat mii de credincioşi şi 
autorităţile româneşti. Cum despre masacrul din Bălţi oamenii începeau să vorbească tot mai mult, PS 
Petru, actualul mitropolit ortodox român al Basarabiei, a fost alungat de cazaci înarmaţi din reşedinţa 
arhierească. Peste dosarul masacrului din Bălţi începea să se aşeze din nou praful uitării. 

în fiecare an, în preajma Paştelui, rudele celor dispăruţi în crâncenul lagăr sovietic se adună, pentru a 
se ruga pentru sufletele celor dispăruţi, însă, la nivel oficial nici autorităţile din România, nici cele din 
Republica Moldova nu au făcut vreun gest pentru a restabili adevărul istoric printr-o campanie 
serioasă de cercetare, (sursa Claudiu PADUREAN - articol publicat în România Libera / 19 oct 2012) 


După 1944, organizarea teritorială rămâne cea făcută de Stalin după anexarea din 
1940 (când Basarabia a fost ruptă în trei). 

Reocuparea a Basarabiei, Bucovinei şi Ţinutului Herţei a fost urmată timp de 50 de 
ani de o campanie de distrugere a culturii şi memoriei înaintaşilor prin deportări 
masive, interzicerea alfabetului latin, desfiinţarea bisericilor, teroare şi asasinate. în 
total, deportările şi exterminările în masă s-au ridicat la peste 120.000 de moldoveni. 
Numai în anul 1949 au fost deportate peste 11.000 de familii, care însumau aprox. 
41.000 de persoane. O campanie de eradicare a aşa-zişilor chiaburi a fost orientată 
contra familiilor ţăranilor proprietari din Moldova, care au fost deportaţi în Siberia şi 
Kazahstan. 


De exemplu, în doar două zile, 6 şi 7 iulie 1949, 11.342 de familii din R.Moldova au 
fost deportate prin Ordinul ministrului de stat şi de securitate (I. L. Mordoveţ) în 
conformitate cu un plan numit „Operaţiunea Sud”. 

"Orice ţară care a trecut prin experienţa sovietizării îşi are propriul Katyn, cel mai 
grav e că nu ştim nimic despre el." (Nicolae Ţibrigan) 

Atenţie, să nu confundăm şi să nu condamnăm întregul popor rus pentru crimele 
conducătorilor săi paranoici şi ale monştrilor umanoizi care le duceau la îndeplinire 
ordinele şi planurile aberante (de multe ori cu plăcere şi exces de zel). 

Să nu uităm că oamenii simpli din toate republicile care făceau parte din Uniunea 
Sovietică, inclusiv cei din Rusia, au suferit la fel de mult (numai în timpul lui Stalin 
fiind exterminaţi milioane de "duşmani ai poporului"). De menţionat că abia în 1990 
guvernul sovietic şi-a asumat responsabilitatea faptelor comise de NKVD-ul comunist 
(dar nu a făcut nimic concret în acest sens). 


Ce a urmat în Moldova sovietică este asemănător cu ce s-a petrecut în Moldova de 
dincoace de Prut (cu specificul că, spre deosebire de România, RSSM era o ţară 
ocupată): perioada Stalinistă, cea a URSS, perestroika şi drumul spre libertate. 



Colectivizarea a fost pusă în aplicare între 1949 şi 1950. în acest timp, o mare foamete a produs 
nenumărate victime : unele surse dau un minim de 115.000 de oameni care au murit de foame şi boli 
între decembrie 1946 şi august 1947, alţii pun cifra la 216.000, la aceştia se mai adaugă alţi 350.000 
care au fost afectaţi de malnutriţie (dar care au supravieţuit). Nu există suficiente dovezi că aceasta 
foamete a fost cauzată sau planificată de către sovietici şi îndreptate împotriva celui mai mare grup 
etnic care trăia în mediul rural (românii). Cauza principală a fost rechiziţionarea de cantităţi mari de 
produse agricole de către sovietici, dar a fost favorizat de asemenea, de secetă, de întreruperile 
provocate de război şi colectivizare 


începând cu regimul lui Hruşciov, succesorul lui Stalin, supravieţuitorii din Gulag şi lagărele de 
deportaţi au primit permisiunea să se întoarcă în Moldova. îmbunătăţirea relaţiilor politice a încheiat 
şi perioada de putere absolută a NKVD, iar economia planificată centralizat a dus la dezvoltarea în 
domenii precum educaţia, ştiinţa şi tehnologia, sănătatea, şi industria (cu excepţia domeniilor care au 
fost considerate sensibile politic, cum ar fi genetica sau istoria). 


în anii ‘70 şi ‘8o, RSS Moldovenească a beneficiat de investiţii substanţiale din bugetul URSS pentru a 
dezvolta unităţi industriale şi ştiinţifice, precum şi pentru construcţia de locuinţe. în 1971, Consiliul de 
Miniştri al URSS a adoptat o decizie "Despre măsurile pentru dezvoltarea viitoare a oraşului Chişinău", 
care alocau mai mult de 1 miliard de ruble (!) din bugetul URSS , pentru investiţii, decizie care a adus o 
oarecare prosperitate şi muncitori calificaţi din întregul URSS. O astfel de alocare a activelor URSS a 
fost parţial influenţată de faptul că, Leonid Brejnev, conducătorul real al URSS între anii 1964 şi 1982, 
a fost Prim-Secretar al Partidul Comunist în RSS Moldovenească între 1950 şi 1952. Aceste investiţii 
s-au oprit în anul 1991 (când Moldova a devenit independentă). 




Deşi Brejnev şi alţi primi-secretari ai URSS au avut parţial succes în suprimarea 
naţionalismului existent în RSSM, regimul lui Mihail Gorbaciov a facilitat renaşterea 
acestui sentiment. Mihail Gorbaciov, secretar general al Partidului Comunist, a impus 
politicile de glasnost (transparenţă) şi perestroika (restructurare economică). 
Reformele sale au creat condiţiile pentru exprimarea deschisă a sentimentelor 
naţionale şi au dat posibilitatea republicilor sovietice de a face reforme, independent 
de guvernul central. 

întâlnirile la vârf americano-sovietice din 1986 şi 1987, precum şi întâlnirea dintre preşedintele 
american Ronald Reagan şi Gorbaciov, de la sfârşitul lui 1988, au condus la reducerea armamentului 
în Europa. Dezintegrarea regimurilor comuniste aliate din Europa de Est a prefigurat dizolvarea 
Uniunii Sovietice. Preşedintele Republicii Federative Ruse Boris Elţîn l-a eclipsat treptat pe liderul 
sovietic Gorbaciov, iar Uniunea Sovietică s-a desfiinţat, pe cale paşnică, în decembrie 1991. Majoritatea 
fostelor republici sovietice s-au regrupat ulterior în Comunitatea Statelor Independente. 

Destrămarea URSS. Constituirea statului independent Moldova 



Stema RSSM Harta fostei RSSM (verde) 


Drapelul noului Stat Republica Moldova 


Drumul RSSM către independenţa faţă de URSS nu a fost unul lin, fiind marcat de manifestări ale pro- 
ruşilor (în special de la Tiraspol), precum şi ale activiştilor Partidului Comunist din Chişinău care 
doreau ca Moldova să rămână în Uniunea Sovietică. 

La 27 august 1991 în cursul procesului de destrămare a Uniunii Sovietice în state 
naţionale, Republica Moldova şi-a declarat independenţa, devenind stat membru al 
OSCE şi ONU. Principalul succes al mişcării naţionaliste între 1988 şi 1989 a fost 
adoptarea la 31 august 1991 de către Sovietului Suprem al RSS Moldova a limbii 
moldoveneşti ca limbă oficială, iar în declaraţia de preambul unitatea lingvistică 
moldo-română, şi întoarcerea la alfabetul latin pre-sovietic. 



Imediat după proclamarea independenţei, au apărut concomitent o mişcare a 
româno-moldovenilor majoritari (care sprijinea reunificarea Republicii Moldova cu 
România) dar şi mişcări potrivnice care sprijineau fie unirea cu Rusia sau cu Ucraina, 
fie despărţirea unor teritorii de Moldova (de exemplu Transnistria şi Găgăuzia). 
In cele din urmă, forţele secesioniste au proclamat unilateral independenţa 
teritoriilor respective. 



într-o parte a Transnistriei, mai ales în oraşul Tiraspol (în care procentajul populaţiei româneşti 
era cel mai scăzut), s-a dezvoltat cu susţinerea autorităţilor ruse, o mişcare separatistă. în 1990, când 
a devenit clar faptul că Moldova va deveni independentă, un grup de activişti pro-URSS din 
Transnistria au proclamat Republica Sovietică Socialistă Nistreană Moldovenească cu capitala la 
Tiraspol, care, după dizolvarea URSS, a fost redenumită Republica Nistreană Moldovenească, 
în 1992, Republica Moldova a încercat să-şi stabilească suveranitatea prin forţa armelor în stânga 
Nistrului, dar a fost împiedicată de ruşi, prin armata a 14-a, care a preluat controlul asupra celei 
mai mari părţi a zonei transnistrene şi a unei zone din Basarabia în jurul oraşului Tighina. 



Stema şi drapelul autoproclamatei Republici Nistrene sunt aproape identice cu cele al fostei RSSM. 

în războiul civil din 1992 au murit aproximativ 1.500 de persoane, alte câteva sute de persoane de 
origine româna fiind arestate, printre care şi patrioţii moldoveni Petru Godiac, Ilie Ilaşcu, Andrei 
Ivanţoc, Alexandru Leşco, Tudor Popa şi Ştefan Urâtu, care au fost torturaţi şi condamnaţi în 1992 la 
pedepse severe (Ilie Ilaşcu a primit pedeapsa capitala dar a fost eliberat după 9 ani la presiunile făcute 
de opinia publica internaţională asupra Rusiei) şi au fost puşi în libertate după perioade cuprinse între 
10-15 ani. în data de 2 august 2010 membrii "Grupului Ilaşcu" au fost decoraţi de preşedintele 
interimar al Republicii Moldova, Mihai Ghimpu, cu "Ordinul Republicii". Ilie Ilaşcu a fost apoi deputat 
în Parlamentul Republicii Moldova în două legislaturi (1994-1998 şi 1998-2000), membru al 
Partidului România Mare şi senator în Parlamentul României (2000-2004 şi 2004-2008) şi între 
2001-2008 membru titular al Adunării Parlamentare a Consiliului Europei (din partea României). 



După semnarea unui acord cu Moldova, ruşii au decis să lase câteva mii de militari în zonă “pentru a 
menţine pacea”, însă în final aceştia au ajutat la consolidarea autorităţii separatiste. 
De atunci, guvernul moldovean nu mai are nici o autoritate asupra regiunii transnistrene, în afară de 6 
sate din raionul Dubăsari, lăsate de ruşi în afara aşa zisei republici. 

Deşi în 1994 a fost semnat un nou acord cu Moldova, ce prevedea retragerea trupelor ruseşti din 
Transnistria, dar acordul nu a fost ratificat niciodată de Duma rusă (şi nici trupele nu s-au retras). 

După războiul din 1992 dintre separatişti şi Republica Moldova, populaţia românofonă a fost 
persecutată în mod repetat, ducând la emigrarea a unui număr de 5.000 - 10.000 de români din 
regiune. Deşi în Transnistria trăieşte în continuare un număr semnificativ de românofoni, limba 
română nu este folosită în public aproape niciodată. Şcolile româneşti reprezintă circa 11% din 
numărul total de şcoli din Transnistria, deşi conform recensământului din Transnistria în 2004, 
românii constituie 31,9% din populaţie. Majoritatea acestor şcoli sunt forţate să folosească alfabetul 
chirilic rusesc şi manualele comuniste publicate cu circa patru decenii în urmă. Numai şase şcoli sunt 
autorizate să predea în limba română şi să utilizeze şi alfabetul latin. Sunt însă semne că şi asupra 
acestora se fac presiuni pentru a fi închise. Criza şcolară din 2004 este un exemplu în acest sens, 
guvernarea pro-rusă din Tiraspol încercând să închidă cu forţa două dintre aceste şcoli. La orfelinatul 
din Tighina, copiii români întorşi din vacanţă au găsit orfelinatul închis de poliţie. După ce au stat o 
noapte afară, au intrat cu forţa în clădire şi au stat acolo, fără apă şi electricitate timp de câteva luni, 
până când, datorită intervenţiilor Republicii Moldova, a României cât şi a OSCE, situaţia a fost 
rezolvată. Mulţi părinţi români au fost arestaţi sau concediaţi din cauza simpatiilor politice sau 
determinării lor de a îşi ţine copii în şcoli cu limba de predare româna. în Transnistria, locuitorii care 
au exprimat vederi pro-româneşti sau chiar pro-moldoveneşti sunt supuşi unei politici de persecuţie şi 
intimidare. 

La 17 septembrie 2006, autorităţile separatiste transnistrene au organizat un referendum privind 
soarta viitoare a Transnistriei, care a arătat că o majoritate largă sprijină independenţa faţă de 
Moldova si aderarea la Federaţia Rusă. Rezultatele acestui referendum nu au fost însă recunoscute 

niciodată de comunitatea internaţională, din motive uşor de dedus. 

Conform Constituţiei actuale, cetăţenii Republicii Moldova sunt moldoveni, iar limba 
oficială în stat este limba moldovenească. Această situaţie este o consecinţă a 

confruntării între doctrinele „românismului” şi „moldovenismului”, confruntare care 
a iscat neînţelegeri între autorităţile de la Bucureşti şi cele de la Chişinău. 

„Moldovenismul” este o concepţie apărută în URSS încă înainte de 1940, în timpul Republicii 
Socialiste Sovietice Moldoveneşti, prin care se încearcă şi în prezent să se demonstreze, că în 
conştiinţa naţională şi în limba localnicilor, identitatea românească ar fi artificială şi marginală, prin 
reinterpretarea identităţii locale medievale şi tradiţionale a voievodatului Moldovei, care, în realitate, 
nu a fost niciodată străină identităţii româneşti, ci parte a acesteia. 

După prăbuşirea Uniunii Sovietice, mai multe reforme legislative au consolidat poziţia etnicilor 
români din Moldova, mai ales prin stabilirea limbii române ca limbă oficială. Relaţiile dintre guvernele 
Republicii Moldova şi României au fost la început foarte cordiale, România fiind primul stat din lume 
care a recunoscut independenţa Republicii Moldova. Parlamentarii moldoveni au ales calea 
independenţei şi nu a unirii cu România, iar preşedintele Mircea Snegur a dezvoltat doctrina numită 
un popor, două state. 

Această doctrină susţinea că Republica Moldova este o „patrie a moldovenilor români, ruşi, ucraineni, 
găgăuzi, bulgari ş a., toţi cetăţeni egali în drepturi şi toţi deopotrivă moldoveni, fie că aparţin limbii, 
istoriei şi culturii poporului român, rus, ucrainean, găgăuz sau bulgar ”. 

După alegerile din 1996, identitatea românească a populaţiei majoritare şi băştinaşe a început să fie 
negată din nou, articolele 12 şi 13 din noua Constituţie (adoptată ulterior), susţinând, exact ca în epoca 
sovietică, că ar exista „diferenţă dintre limba română şi limba moldovenească, dar păstrând această 
limbă ca „limbă de stat şi de comunicare interetnică. 


După alegerile din 2001, câştigate de Partidul Comuniştilor din Republica Moldova, s-a încercat iniţial 
să se acorde limbii ruse statutul de limbă de stat, dar iniţiativa a eşuat datorită opoziţiei ; în schimb, 
limba rusă a recăpătat statutul de limbă de comunicare inter-etnică (pierdut în septembrie 1989), ceea 
ce în practică îi obligă pe toţi locuitorii republicii Moldova să cunoască limba federaţiei Ruse, nu şi 
limba de stat a tării. 


De atunci, relaţiile dintre guvernele Republicii Moldova şi României s-au tensionat, Vladimir Voronin 
acuzând România de imperialism, chiar dacă oficial, ambele ţări şi-au declarat în repetate rânduri 
intenţia de a îmbunătăţi colaborarea bilaterală. 

„Moldovenismul” s-a manifestat în Republica Moldova şi prin refuzul guvernului de a reveni la 
denumirile moldoveneşti iniţiale ale mai multor localităţi rusificate, fie în perioada imperială rusă 
(1812-1917), fie în perioada sovietică (1940-41 şi 1955-91). Astfel, s-a renunţat la Edirtiţa (rămasă 
Edineţ, de la EflHHeijb), la Sturzeni (rămasă Ucrainca, de la YKpaîmKa), la Ciubărciu (rămas Ciobruci, 
de la Hobpyub) sau la Frumoasa (rămasă Cahul, de la Karyji). între o denumire moldovenească şi 
oricare alta, ruşii au ales-o sistematic pe cea străină. 

în decembrie 2003, preşedintele moldovean Vladimir Voronin a protestat împotriva politicii 
României, speculând că aceasta se recomandă ca avocat al Republicii Moldova în relaţiile sale externe 
şi cerând neimplicarea guvernului român în problemele interne şi internaţionale ale Moldovei. în 
acelaşi timp, ziarele moldoveneşti speculează că in realitate numărul de românofoni declaraţi la 
recensământul din 2004 din Republica Moldova ar întrece cu mult numărul de aşa-zişi „vorbitori ai 
limbii moldoveneşti”. 

în 2006, Şcoala Româno-Franceză Gheorghe Asachi din Chişinău a fost forţată să îşi schimbe numele 
în Şcoala Moldo-Franceză Gheorghe Asachi. Guvernul a fost acuzat că modifică doar denumirile care 
se referă la limba română, acesta întrucât altor scoli ca Şcoala Ruso-Ucraineană Necui-Levitki li s-au 
permis să îşi păstreze denumirea. în semn de protest, patru elevi de la Şcoala Asachi au înlocuit 
pancarta cu noua denumire cu o alta pe care era din nou specificat vechiul nume. Cei patru elevi au 
fost acuzaţi de „huliganism grav în grup”. 

Se poate deasemenea aminti crâncena luptă dusă prin intermediul tastaturii şi ecranului de 
„moldovenişti” în cadrul enciclopediei interactive Wikipedia (pentru postarea unei versiuni în „limba 
moldovenească” deosebită de cea în română. Tentativa a eşuat, nu pentru că administratorii 
Wikipediei ar fi luat vreo decizie în favoarea „românilor” împotriva „moldoveniştilor”, ci din motive 
tehnice şi practice : acceptând o versiune „moldovenească”, s-ar fi ajuns, pentru orice subiect, la 
existenţa a două articole diferite în aceiaşi limbă (din aceleaşi motive nu s-a acceptat nici postarea 
unor versiuni americane, australiene sau neozeelandeze în limba engleză, diferite de versiunea 
britanică, sau unei versiuni austriece diferită de cea germană). 



Deşi în ultimul timp (de când Vladimir Voronin nu mai este preşedinte), au apărut semne de progres 
în problema identitară între Republica Moldova şi România, practic, atâta vreme cât nu va fi 
modificată Constituţia Republicii Moldova, dacă se declară „români”, românii din Moldova sunt 
consideraţi „minoritate naţională” în propria lor ţară, singura cale de a evita această clasificare fiind să 
se declare „Moldoveni”, în timp ce ucrainenii şi ruşii se pot declara nestingherit ceea ce sunt, fără ca 
nici o lege să-i constrângă să se afirme diferiţi de semenii lor din Ucraina şi Rusia şi să se declare 
„moldo-ruteni” sau „moldo-muscali”. (sursa : Wikipedia) 

Revoluţia din 2009 : în urma alegerilor parlamentare din data de 5 Aprilie 2009, 
Partidul Comunist din R.Moldova (pro-sovietic) a câştigat 50% din voturi, urmat de 
către Partidul Liberal cu 13% şi Partidul Liberal Democrat cu 12%. 








Pe 7 aprilie 2009, zeci de mii de manifestanţi, în mare parte tineri, au protestat în 
capitala Chişinău acuzând guvernul comunist de frauda electorala masiva. Protestele 
paşnice au escaladat la violenţă datorită provocatorilor infiltraţi în mulţime. 




Au fost atacate si ocupate clădirile Parlamentului si Presedentiei. Actele violente au 

fost condamnate de către OSCE. Conform Realitatea TV, Ministerul de Interne 
moldovean a anunţat că peste 100 de poliţişti au fost răniţi în confruntări, iar pe 
8 aprilie au fost arestate 193 de persoane. S-au înregistrat 3 victime iar numeroase 
persoane au fost maltratate în arestul poliţiei. 

în urma alegerilor locale, parlamentare şi prezidenţiale ulterioare, nici o formaţiune 
politică nu a mai obţinut majoritatea absolută (cum avuseseră comuniştii până 
atunci), ceea ce a condus la formarea de alianţe în vederea guvernării. 

Republica Moldova a luat o serioasă opţiune către Uniunea Europeană când, pe 15 
septembrie 2011, Parlamentul European a adoptat Rezoluţia privind negocierile 
Acordului de Asociere între Republica Moldova şi Uniunea Europeană. 

Sub conducerea Primarului Dorin Chirtoacă (aflat la al II-lea mandat), Chişinăul a făcut paşi uriaşi 
spre modernizare, mai multe proiecte de infrastructura fiind în plina derulare. Sunt finalizate sau în 
curs peste 10 proiecte europene în valoare de milioane de Euro în diverse domenii: canalizare pluviala, 
tratare ape uzate, managementul deşeurilor, planificare urbana, transport public, etc. 

Alăturat, harta fizică a Basarabiei 
istorice (cea de până în anul 1812), în 
comparaţie cu graniţele actualei 
Republici Moldova (cu roşu). 

Suprafaţa Basarabiei istorice era de 
44.422 km 2 , dintre care 33.843 km 2 
aparţin acum Republicii Moldova, iar 
10579 km 2 aparţin Ucrainei. Distanţa 
de la punctul cel mai nordic la cel mai 
sudic este de 350 km, iar de la cel mai 
apusean la cel mai răsăritean punct este 
de 150 km. 

Diferenţele dintre punctele extreme ale Basarabiei istorice (stânga) şi ale actualei 
Republici Moldova (dreapta): 




Basarabia 

200 m 



100 

500 


Frontiere 

actuale 




MAREA 
N EAGRĂ 


Măzărichea, pe Nistru 

la NORD 

Naslavcea 

Ostrovul Limba, la ieşirea în mare a braţului Chilia 

la SUD 

Giurgiuleşti, pe Prut 

Pârâul Răchita Mare, care o desparte de Bucovina 

la VEST 

Criva, Briceni, pe Prut 

Cordonul litoral de la Bugaz, la gura Nistrului 

la EST 

Palanca, Ştefan Vodă, pe Nistru 

IX. MOLDOVA ROMÂNEASCĂ - Raia - Raion - (euro) Regiune 

Revoluţia Română de la 1848 - începutul procesului de afirmare a naţiunii române 

în anul 1840 apare la Iaşi Revista “Dacia literara” sub conducerea lui Mihail Kogalniceanu, dar va fi 
interzisă chiar după primul număr, căci, prin chiar numele ei, revista se adresa românilor din toate 
cele trei ţări într-un moment politic dificil, în care unirea nu era încă posibila. Autorul îşi expune 
aceasta intenţie in mod lămurit şi plastic, afirmând ca revista va fi ”un repertoriu general a literaturii 
româneşti, in care, ca într-o oglinda, se vor vedea scriitorii moldoveni, munteni, ardeleni, bănăţeni, 
bucovineni, fieştecare cu ideile sale, cu limba sa, cu chipul sau”. Desigur că aceste afirmaţii par banale 
acum, dar în acea vreme pentru ”instigare la nesupunere” în Rusia ţaristă puteai fi închis sau chiar 
condamnat la moarte, aşa cum a păţit marele romancier rus Fiodor Mihailovici Dostoievski, în 1849 
(sentinţa fiindu-i comutată în ultima clipă, chiar înaintea execuţiei, în 4 ani de muncă silnică şi 
deportare în Siberia). 


Revoluţia Română, parte a revoluţiei europene din 1848 (detonată de Revoluţia Franceză din acelaşi 
an), avea să schimbe faţa întregii Europe. Deoarece Franţa era un stat naţional unitar, le ei revoluţia a 
avut un predominant caracter social, pe când în celelalte ţări a luat diferite forme, după necesităţile 
locale. Astfel, principiul libertăţilor cetăţeneşti cerute de revoluţionarii francezi a evoluat şi s-a 
transformat în principiul libertăţii naţionale pentru popoarele supuse, iar peste revendicările sociale 
s-a suprapus ideea de unitate naţională. 


La noi, Revoluţia s-a desfăşurat în condiţiile în care părţi din teritoriul naţional se aflau în stăpânirea 
imperiilor vecine (Transilvania, Bucovina), în timp ce Moldova era constrânsă să accepte protectoratul 
Rusiei ţariste, iar Muntenia, suzeranitatea Imperiului Otoman. 


La 1 ianuarie 1848, domnitorul muntean Gheorghe Bibescu face primul pas spre unirea Principatelor, 
desfiinţând Vama din Focşani, care era cel mai important punct vamal între cele două ţări. 


în Moldova, mişcarea revoluţionară a avut un caracter paşnic, ea mai fiind denumită 
în epocă şi revolta poeţilor deoarece s-a concretizat printr-o petiţie şi un program. 
Petiţia cuprindea 16 de puncte şi a fost redactată de către Vasile Alecsandri, la o 
întrunire a tinerilor revoluţionari moldoveni care a avut loc la Hotelul Petersburg din 
Iaşi (cu ştirea domnitorului Mihail Sturdza), în 27 martie. Aceasta "petiţiune a 
boierilor si notabililor moldoveni” avea un caracter moderat datorită atitudinii 
rezervate a principelui Sturdza, care era presat de prezenţa trupelor ruse la graniţă. 
Simţind pericolul unei mişcări şi în Moldova, sub influenţa celor de afară, domnitorul 
însuşi le-a cerut petiţia. Cu toate că memoriul lor nu cuprindea decât reforme 
moderate, mai mult de ordin administrativ şi cultural, în conformitate cu 
Regulamentul Organic, domnitorul l-a folosit ca pretext pentru arestarea capilor 
mişcării. Aceştia urmau să fie trimişi în Turcia, însă Maria Rosetti a reuşit să-i 

cumpere pe cei care trebuiau să-i îmbarce pe vas la Brăila, chiar pe cheul Dunări (de 
aici au plecat în Transilvania, de unde au trecut în Bucovina). 




Aşa se face că în vara lui 1848 se aflau în Bucovina (mai ales în Cernăuţi) circa 50 de 
fruntaşi ai tineretului revoluţionar moldovean, printre care : Alexandru Ioan Cuza, 
Costache Negri, Vasile Alecsandri, Alecu Russo şi alţii. Acestora li s-a adăugat şi 
Mihail Kogălniceanu, care avusese un conflict cu fiul domnitorului, 
în august 1848 este redactat un program în 36 de puncte, care a fost publicat de 
Kogălniceanu sub titlul "Dorinţele partidei naţionale din Moldova". 
Acest program se deosebea radical de petiţia din martie, fiind împotriva 
Regulamentului organic şi a protectoratului ţarist. Se cereau, printre altele: egalitate 
politică şi civilă, instrucţiune gratuită, împroprietărirea ţăranilor şi se încheia cu 
formularea unei dorinţe arzătoare : unirea Moldovei cu Muntenia. 

13 septembrie 1848 - Bucureşti : în timpul relocării trupelor otomane, mobilizate pentru înlăturarea 
Guvernului revoluţionar, un incident relativ minor a provocat Bătălia din Dealul Spirii între turci şi 
Compania de Pompieri condusă de Pavel Zăgănescu, bătălie care avea să marcheze înfrângerea 
definitivă a Revoluţiei de la 1848. Astfel, în cursul retragerii temporare pe care comandantul turcilor, 
Kerim-Paşa o ordonase (surprins de răspunsul Colonelului Radu Golescu, Comandantul Garnizoanei 
Bucureşti, care, la cererea lui de a-şi dezarma ostaşii, răspunsese cu mândrie că „datoria unui soldat 
este să moară cu arma în mână şi că mai mulţumit este în acest caz decât să se vadă dezarmat”) până 
la reglementarea pe cale diplomatică a situaţiei tensionate create, trupele otomane se întâlnesc cu 
Compania de pompieri comandată de Căpitanul Pavel Zăgănescu, care veneau în ajutorul camarazilor. 
La apropierea acesteia de cazarmă s-a produs un incident care avea să ducă la începerea unei 
adevărate bătălii. Infanteria şi artileria otomană erau masate în apropierea cazărmii, în preajma unui 
podeţ care îngusta mult calea Companiei de pompieri. La trecerea acesteia, Sublocotenentul Bălăşan 1 - 
a atins cu cotul pe un artilerist turc. Incident aparent fără importanţă, ura crâncenă dintre români şi 
turci a făcut ca acest incident să degenereze. Sublocotenentul român a fost lovit de un maior turc cu 
latul săbiei. Ofiţerul român a tras două focuri de pistol, întâi asupra maiorului turc (pe care l-a ucis), 
apoi asupra lui Kerim-Paşa (căruia i-a ucis calul). în evenimente au intervenit ostaşii români pentru a- 
şi apăra comandantul. Trupele otomane atacă cu violenţă Compania de pompieri care opune o 
puternică rezistenţă şi străpunge liniile inamice şi reuşeşte să continue lupta alături de ostaşii aflaţi în 
cazarma Alexandria din Dealul Spirii. După o luptă crâncenă ce a durat aproximativ 2 1/2 ore (de la 4 
ore şi jumătate după-amiază până la 7 ore seara), trupele române au fost împrăştiate iar militarii turci 
au pus stăpânire pe Bucureşti. 


30 nov 1848 : în ajunul intrării în Craiova a primei divizii otomane, evaluată la 10 000 de ostaşi şi 
comandată de Hussein-Paşa, sute de săteni din jurul Craiovei şi locuitori ai oraşului, înarmaţi cu puşti, 
suliţe, topoare şi coase, au întâmpinat trupele străine, neţinând seama de superioritatea numerică 
covârşitoare a acestora. Rezultatul a fost din nou defavorabil. Revoluţia română fusese învinsă. 

Unirea celor două principate române de la 1859. 


Primul pas. 


Imediat după regruparea militanţilor unionişti, începe o activitate intensă, pe care în 
ziua de astăzi am numi-o ”lobby” : apeluri către opinia publică europeană; afirmarea 
programului politic în publicaţii ca România viitoare (1850, Paris), Junimea română 
(1851), Republica română (Paris, 1851, Bruxelles, 1853); afilierea la „Comitetul 
Central Democratic European”, cu sediul la Londra, care urmărea declanşarea unei 
noi revoluţii europene; memorii către Napoleon al III-lea, împăratul Franţei şi către 
Palmerston, premierul britanic; constituirea la Paris a unui Comitet cu deviza 
„Dreptate ! Fraternitate ! Unitate !”; sprijinul unor personalităţi marcante. Alegerile 
pentru Divanurile Ad-hoc au fost marcate de mari tensiuni. 

Dacă în Ţara Românească majoritatea covârşitoare a opiniei publice susţinea ideea 
Unirii, în Moldova lucrurile se arătau mai complicate. Partida unionistă, reprezentată 
de personalităţi ca Alexandru Ioan Cuza, Mihail Kogălniceanu, Manolache Costache 
Epureanu, Anastasie Panu etc. avea în faţa ei opoziţia separatiştilor moldoveni 
(Nicolae Istrate, ideologul mişcării separatiste, Gheorghe Asachi, Costache Negruzzi 
etc.). Aceştia doreau menţinerea separării, motivându-şi opţiunea prin posibila 
decădere a Iaşilor şi a Moldovei, odată cu mutarea capitalei la Bucureşti. 

La Paris însă, marile puteri europene aveau alte viziuni : 

Principatele îşi păstrau autonomia sub suzeranitatea Porţii şi sub 
protecţia celor şapte puteri / Se adopta denumirea de Principatele 
Unite ale Moldovei şi Valahiei, fiecare având instituţii proprii / Se 
înfiinţau instituţii comune precum Comisia Centrală de la Focşani 
(care elabora proiectele de legi de interes comun), înalta Curte de 
Justiţie şi Casaţie, armata / Se prevedeau principii de organizare şi 
modernizare a viitorului stat (separaţia puterilor în stat, 
desfiinţarea privilegiilor de clasă, egalitatea în faţa legii, drepturi 
politice pentru creştini, libertatea individuală) / Dreptul de vot 
ramânea cenzitar. 


în Moldova pe 5/17 ianuarie 1859, a fost ales în unanimitate liderul unionist 
Alexandru Ioan Cuza, reprezentantul „Partidei Naţionale”. 



în Ţara Românească liberalii radicali au iniţiat, prin intermediul tribunilor, o vie 
agitaţie în rândul populaţiei Capitalei şi a ţăranilor din împrejurimi. O mulţime 
estimată la peste 30.000 oameni s-a aflat în preajma clădirii unde se ţinea Adunarea. 
Unul dintre tribuni, I.G. Valentineanu, nota că poporul era gata „să năvălească în 
Cameră şi să o silească a proclama ales pe alesul Moldovei”. Astfel, s-a făcut primul 
pas către definitivarea Unirii Principatelor Române. 






Faptul împlinit la 24 ianuarie 1859 era considerat de Poartă şi de Austria drept o încălcare a 
Convenţiei de la Paris, în timp ce. Franţa, Rusia, Anglia, Prusia şi Sardinia au recunoscut dubla 
alegere. Imperiul Otoman şi Austria însă tergiversau; mai mult, se află că se punea la cale o intervenţie 
militară peste Dunăre. Alexandru I. Cuza răspunde energic : pe 20 aprilie, la Floreşti, între Ploieşti şi 
Câmpina, armata moldo-munteană este concentrată spre a face faţă oricărei situaţii. După alte 
ameninţări, sub presiunea celorlalte puteri garante, Poarta a acceptat oficial, o dată cu Austria, în a 3-a 
şedinţă a Conferinţei de la Paris, să recunoască la rândul ei, dubla alegere. 



Comparaţie între România din 1350 .. ..şi cea din 1861, după recunoaşterea Unirii, 

în urma Constituţiei adoptate în 1866, Principatele Unite se numesc oficial România. 



Piatra Neamţ în 1866 


Fotografie de Carol Szathmari 

Războiul de independenţă. 


încă un pas spre statul unitar românesc. 


Războiul de Independenţă al României este numele folosit pentru a descrie generic 
participarea Principatelor Unite la Războiul ruso-turc din 1877-1878, în urma căruia 
România a obţinut independenţa faţă de Imperiul Otoman. 


La începutul domniei principelui Carol I, România era un stat mic, cu o suprafaţă de 121.000 km2, cu 
o populaţie de circa 5 milioane de oameni. încă aproximativ 5 milioane de români trăiau în provinciile 
istorice ocupate de imperiile vecine. Dezvoltarea economico-socială ca şi aspiraţiile naţionale ale 
României erau grav afectate de statutul de vasal al Imperiului Otoman. 


în timpul domniei lui Alexandru Ioan Cuza, statul român trecuse printru-un amplu proces de 
modernizare economică, socială şi politică. Aceste transformări contribuie la consolidarea luptei 
pentru independenţei, atât faţă de puterea suzerană, cât şi de limitările impuse de marile puteri 
europene. Contextul extern era unul favorabil. în iulie 1875 izbucneşte răscoala din Herţegovina. în 
august acelaşi an se ridică la luptă bosniacii. în aprilie 1876 se răscoală bulgarii, iar în iunie Serbia şi 
Muntenegru declanşează războiul împotriva Imperiului Otoman. La începutul anului 1877, după eşecul 
conferinţelor internaţionale de la Constantinopol (decembrie 1876 şi ianuarie 1877) şi de la Londra 
(martie 1877, soluţia militară părea de neevitat. 


în aceste condiţii, începând cu 1876 guvernul român ia măsuri hotărâte pentru întărirea armatei. 
Este decretată o mobilizare parţială, este creat corpul de observaţie de la Gruia, sunt executate lucrări 
de fortificare a mai multor puncte strategice. Toate aceste măsuri se luau într-o atmosferă de susţinere 
din partea populaţiei şi au ca efect un moral ridicat al armatei. 


Guvernul român adoptă la început o politică de neutralitate faţă de conflictele sudul Dunării şi depune 
eforturi diplomatice pentru recunoaşterea independenţei ţării pe cale paşnică. Premierul român Lascăr 
Catargiu trimite o notă diplomatică către puterile garante prin care afirma că Principatele Unite sunt 
separate de Turcia şi nu fac parte din Imperiul Otoman. în aceeaşi notă, premierul român declară că 
România se va opune armat oricărei încercări de violare a teritoriului naţional iar, intr-un conflict 
general, România va coopera cu puterile care îi vor garanta integritatea şi drepturile statale. 


Iminenţa declanşării unui nou război între ruşi şi otomani determină guvernul român 
să negocieze cu reprezentanţii Imperiului Rus la Livadia în septembrie 1876 condiţiile 
trecerii armatei imperiale pe teritoriul naţional în drumul lor spre Dunăre. Pe 4 
aprilie 1877, cele două guverne semnează la Bucureşti convenţia prin care românii 
acordau „liberă trecere” trupelor ţariste, în condiţiile în care Imperiul Rus garanta 
apărarea şi menţinerea integrităţii teritoriale a României. 

România mobilizează peste 125.000 de oameni, resursele armatei operative fiind de 66.000 de soldaţi, 
12.300 de cai şi 190 de tunuri. în plus, sunt mobilizaţi în vederea instruirii aproximativ 14.000 de 
tineri din contingentul anului 1877 şi aproximativ 33.000 de membri ai miliţiilor. 


Imediat după mobilizare se trece la organizarea armatei în două corpuri în vederea 
apărării strategice a malului românesc al Dunării şi respingerii la nevoie a unui atac 
otoman. Principalele rezerve ale armatei erau concentrate în regiunea Bucureştiului 
şi constau în două regimente de dorobanţi, un regiment de roşiori şi alte câteva 
formaţiuni auxiliare. în această desfăşurare, armata română este pregătită să asigure 
apărarea liniei Dunării pe un front de 650 km, până la sosirea trupelor ţariste. 

în noaptea de 11-12 aprilie 1877, armata rusă începe traversarea Prutului pe la 
Ungheni, pe la nou construitul pod metalic, proiectat şi construit într-o perioadă 
record de 1 an de Gustave Eiffel (invitat la Ungheni de către Direcţia căilor ferate din 
Basarabia), cu 10 ani înaintea Turnului din Paris care-i poartă numele. 

Legenda spune că în al doilea război mondial, militarii germani ar fi detonat doar podul rutier, iar în 
faţa gigantului de metal ar fi dat onorul. Construcţia, cântărind 335 de tone, este folosită şi astăzi. 



Turnul Eiffel culcat al oraşului Ungheni Podul a marcat viaţa pe ambele maluri ale Prutului 


Imperiul Otoman a reacţionat la acţiunilor politice şi militare ale românilor şi a luat o serie de măsuri 
de descurajare: suspendarea diplomaţiilor români de la Constantinopol, sechestrarea unor nave 
româneşti încărcate cu cereale, bombardarea oraşelor Brăila şi Reni, atacarea pichetelor de frontieră, 
şa. Ministrul de război român Alexandru Cerna a ordonat în această situaţie trupelor române să 
riposteze ferm faţă de orice tentativă otomană de traversare a Dunării. 

în cadrul sesiunii Adunării Deputaţilor din 29 aprilie şi a Senatului de a doua zi, 
Parlamentul României declara rupte legăturile diplomatice cu Imperiul Otoman şi 
recunoştea existentei stării de război dintre cele două state. 

Pe 9 mai (pe stil vechi) sau 21 mai (pe stil nou) 1877, Mihail Kogălniceanu proclamă 
independenţa României. A doua zi, pe 10 mai (sv)/22 mai (sn), actul a căpătat putere 
de lege prin semnarea lui de către principele Carol I. Guvernul român hotărăşte 
încetarea plăţii tributului de 914.000 lei, suma fiind direcţionată către bugetul 
apărării. Dacă unele puteri europene primesc cu rezervă Proclamaţi de Independenţă 
(Franţa) sau chiar cu ostilitate (Imperiul Otoman şi Regatul Unit), opinia publică 
internaţională este favorabilă luptei poporului român. 

Imperiul Rus a concentrat pentru luptele din Balcani 260.000 de soldaţi cu 802 tunuri , iar Imperiul 
Otoman 186.000 de soldaţi cu 210 tunuri. Acţiunile armatei ţariste au început în iunie, când trupele 
ruse au traversat Dunărea în Dobrogea. Traversarea fluviului s-a făcut în parte sub protecţia flotilei 
româneşti (vedetele „România”, „Ştefan cel Mare”, „Fulgerul” şi „Rândunica”). După câteva zile, ruşii 
trec la forţarea fluviului cu gruparea principală, care fusese concentrată în zona Roşiorii de Vede - 
Alexandria - Zimnicea - Turnu Măgurele. Armata română asigură siguranţa traversării Dunării de 
către ruşi prin bombardamentele din 14-16 iunie asupra poziţiilor otomane. Tot pentru asigurarea 
siguranţei armatei ruse, românii organizează posturi de supraveghere la vărsare Oltului în Dunăre. 
Pentru facilitarea mişcărilor trupelor ruse şi împiedicarea manevrelor otomane, bateriile românilor 
de la Calafat, Corabia, Bechet execută bombardamente intense a căilor de comunicaţie turceşti. 
Beneficiind din plin de sprijinul artileriei române, după un atac energic ruşii cuceresc pe 4 iulie cetatea 
Nicopole. 


Marele cartier general român hotărăşte pe 11 iulie să răspundă cererilor ruşilor şi să faciliteze 
concentrarea de trupe ţariste la Plevna prin trimiterea unei brigăzi de infanterie şi a alteia de cavalerie 
la Nicopole. Pe 16 iunie primele unităţi române traversează Dunea şi preiau în întregime controlul 
oraşului Nicopole. Marele duce Nicolae hotărăşte să atace cu toate forţele asediind Plevna. Atacurile 
ruşilor sunt însă respinse cu pierderi foarte mari de apărarea foarte hotărâtă a turcilor, 
într-o telegramă cifrată, marele duce Nicolae se adresează principelui Carol I cerându-i ajutorul : 
„ Turcii, adunând cele mai mari mase de trupe la Plevna, ne zdrobesc. Rog să faci fusiune, 
demonstraţiune şi, dacă se poate, să treci Dunarea cu armata după cum doreşti. între Jiu şi 
Corabia demonstraţiunea aceasta este neapărat necesară pentru înlesnirea mişcărilor mele”. 
Principele Carol I acceptă propunerea marelui duce Nicolae să devină comandantul suprem al trupelor 
ruse şi române de la Plevna, condiţiile de cooperare urmând să fie discute ulterior. 


în seara zilei de 19 iulie, noi unităţi române traversează Dunărea, iar artileria de pe malul stâng al 
fluviului şi-a intensificat bombardamentele. în plus, armata română a fost reorganizată pe 23 iulie în 
vederea îndeplinirii noilor sarcini. Astfel, a fost creată Armata de operaţiuni de sub comanda 
generalului Alexandru Cernat, (43.414 militari, 7.170 cai, 110 tunuri). Pentru apărarea frontierei 
dunărene a fost creat Corpul de observaţie 11.380 militari, 1.350 cai, 74 tunuri), iar miliţiile din Oltenia 
au fost mobilizate. în urma discuţiilor celor două părţi, se hotărăşte ca la baza cooperării să fie pusă 
respectarea unităţii de comandă a armatei române, iar la Plevna să se constituie o singură grupare 
ruso-română numită „Armata de vest”, pusă sub comanda principelui Carol I. Până pe 25 august, încă 
trei divizii române se alătură Armatei de vest. în aceeaşi zi, consiliul de război aliat hotărăşte să 

lanseze un al treilea asalt asupra Plevnei, pe 30 august 1877. 


Asalturile Armatei de vest se desfăşoară în condiţii extrem de grele : în afara terenului accidentat, a 
fortificaţiilor foarte puternice, serviciile de contrainformaţii nu obţinuseră toate datele necesare despre 
plasarea în teren a redutelor otomane. La sfârşitul primei zile a celui de-al treilea asalt al Plevnei 
singurul câştig este ocuparea redutei Griviţa 1 de către români. 


Consiliul de război de pe 1 septembrie trage învăţămintele necesare din eşecul celui de-al treilea atac 
al Plevnei. La acest consiliu participă pe lângă principele Carol I, ţarul Alexandru, marele duce Nicolae, 
ministrul rus de război şi o serie de generali ruşi. Se hotărăşte schimbarea tacticii: încetarea orice atac 
direct, în schimb urmând să se întărească încercuirea fortificaţiilor otomane şi împiedicarea 
aprovizionării celor asediaţi. Rusia urma de asemenea să aducă în zonă trupe proaspete. 
Schimbarea dă rezultate: după două zile de lupte, fortificaţiile de la Rahova sunt cucerite, aceasta 
victorie fiind obţinută exclusiv de militarii români. 


Odată cu întărirea încercuirii Plevnei, situaţia trupelor otomane devine critică. Cu toate acestea, 
Osman Paşa refuză oferta aliată de capitulare. în schimb, în condiţiile crizei de muniţie, alimente 
şi furaje, comandamentul otoman hotărăşte părăsirea Plevnei şi retragerea spre Sofia, 
în noaptea de 27 - 28 noiembrie, otomanii încearcă să părăsească Plevna la adăpostul întunericului 
şi ceţii, dar manevrele unei mase de oameni de aproximativ 50.000 de oameni (pe lângă militari, 
erau şi foarte mulţi civili care doreau să plece odată cu armata), nu pot trece neobservate. 
Românii din avanposturi sunt cei care remarcă primii că otomanii au părăsit reduta Griviţa 2. 
Din acest moment a urmat o avalanşă de evenimente, care culminează cu capitularea necondiţionată a 
lui Osman Paşa în faţa colonelului Mihail Cerchez. Gruparea otomană număra 10 generali, peste 130 
de ofiţeri superiori, 2.000 de ofiţeri inferiori şi aproximativ 40.000 de soldaţi. Sunt capturate peste 70 
de tunuri si un mare număr de arme de infanterie. 

Pentru a exploata rapid şi hotărâtor victoria de la Plevna, se ia hotărârea ca armata română să se 
deplaseze în regiunea Vidinului, pentru zdrobirea forţelor otomane din nord-vestul Bulgariei, care 
ameninţau flancul drept al ruşilor. Pentru continuarea acţiunilor la sud de Balcani cu forţe sporite, 
trupele ruse care staţionau în Nicopole şi Rahova sunt înlocuite cu unităţi române. Pentru nimicirea 
grupării turceşti de la Vidin şi cucerirea acestei cetăţi, este mobilizat Corpul de vest. Trupele române 
de pe malul stâng al Dunării primesc ordin să se concentreze în Oltenia, cu forţele principale în zona 
Calafat, şi să intervină cu artileria în sprijinul marilor unităţi care urmau să atace Vidinul; ele au, 
totodată, misiunea de a participa la lichidarea unor eventuale încercări otomane de forţare a fluviului 
în aceasta zona. 

Deplasarea trupelor române spre Vidin s-a făcut în condiţii forte grele, pe un ger de până la -25 grade, 
pe drumuri troienite şi sub atacul continuu al cavaleriei otomane. Vidinul reprezenta un centru de 
comunicaţii important, care asigura accesul spre interiorul Peninsulei Balcanice. Otomanii 
construiseră o serie de poziţii întărite pentru a-şi asigura legătura cu exteriorul la Tatargik, Novoselce, 
Rupcea, Rainovcea, Inova şi Kapitanovcea, aliniament care constituia centura principala exterioara de 
apărare a Vidinului. Astfel organizata pentru apărare, cetatea Vidin dispunea de 12 000 de militari 
bine înarmaţi, aflaţi sub comanda lui Izzet pasa, cunoscut ca un general energic şi inteligent. 
Garnizoana otomana era pregătită pentru o rezistenta de lunga durata, dispunând de suficiente 
cantităţi de alimente şi muniţii; poziţiile înaintate, mai ales cele de la Smardan şi Inova, scoteau 
practic Vidinul de sub bătaia artileriei adverse amplasata dincolo de centura fortificaţiilor exterioare. 
Comandamentul român a hotărât să atace pentru început centura de fortificaţii din jurul Vidinului. 
Pe 9 ianuarie, toate satele întărite din jurul Vidinului (Tatargik, Novoselce, Rupcea, Rainovcea, Inova 
şi Kapitanovcea ) sunt atacate şi cucerite concomitent. în sprijinul atacului trupelor terestre de pe 
malul drept al Dunării intervin unităţile de artilerie de la Calafat şi Ciuperceni. 
în acel moment, Vidinul era apărat pe peste 15.000 de infanterişti, peste 2.100 de cavalerişti şi 
artilerişti cu 84 de tunuri. După cucerirea centurii de fortificaţii exterioare, armata română se 
pregăteşte pentru asaltul final al Vidinului. Artileria bombardează neîncetat poziţiile otomane până 
pe 22 ianuarie, când i se comunică încheierea armistiţiului ruso-turc. Pe 12 februarie 1878, trupele 
române pătrund în Vidin, iar a doua zi în cetatea Belogradcik. Cucerirea Vidinului încheia participarea 
victorioasă a armatei române la Războiul de Independenţă. Armata română avea să-şi facă intrarea 
triumfală în Bucureşti pe 8 octombrie 1878. Independenţa României fusese recunoscută de marile 
puteri pe 13 iulie 1878. 

Tratatul de pace dintre Imperiul Rus şi Imperiul Otoman este semnat la San Stefano 
pe 3 martie 1878 dar, de ce nu ne miră, Imperiul Rus nu este dispus să-şi respecte 
promisiunile făcute în tratatul ruso-român semnat pe 4 aprilie 1877 de consulul 
rus Dimitri Stuart şi de premierul român de la acea dată, Mihail Kogălniceanu. 
Cancelarul Germaniei la acea dată, Otto von Bismarck reuşeşte să-l convingă pe 
Principele Carol I (profund nemulţumit de impunerea acestor cedări, ce contravenea 
în mod flagrant cu tratatul), să accepte acest aranjament, care deschidea României 
noi oportunităţi din punct de vedere economic datorită accesului la Marea Neagră şi 
controlului asupra traficului pe Dunăre. 

La conferinţa de pace de la Berlin 
1/13 iulie 1878 se decide ca Rusia 
să recunoască independenţa 
României, să cedeze teritoriile 
Dobrogei şi Deltei Dunării, 
inclusiv portul Constanţa şi mica 
Insulă a Şerpilor. în schimb, Rusia 
ocupa pe post de „compensaţie” 
judeţele din sudul Basarabiei 
(Cahul, Ismail, Bolgrad), care 
reintraseră în componenţa 
Moldovei după Războiul Crimeii 
(Tratatul de la Paris din 1856). 




în anii ce au urmat până la primul Război Mondial, agricultura rămâne baza 
economiei româneşti, în reformei agrare din 1864 marii proprietari şi statul deţinând 
cam 70% din pământul arabila al ţării. Guvernul liberal înfiinţează în 1881 Creditul 
agricol, care acordă împrumuturi ieftine ţăranilor. întrucât, mai ales la ţară 
analfabetismul este larg răspândit, începând cu 1890 statul avea să aloce sume 
substanţiale pentru construirea de scoli si creşterea numărului de dascăli. 

Cu toate aceste măsuri, în Moldova situaţia este din ce în ce mai grea. Concurenţa 
economică şi nepăsarea Guvernului, la care s-a adăugat spre sfârşitul secolului şi 
Criza economică dintre 1899 -1903, au adus principalele pături sociale la disperare. O 
soluţie de menţinere a afacerilor pe linia de plutire era îndatorarea la cămătari 
(persoanele private) sau bănci (meşteşugarii, micii industriaşi, etc), care înfloreau. 

Cu ajutorul Băncii Naţionale şi cu capital privat, numai până în 1900 în România au 
luat fiinţă 24 de bănci, până în 1910 numărul acestora ajungând la 235 (!). Cu toate 
acestea, pentru omul de rând, cămătăria era principala soluţie, o dobândă de 100% pe 
an fiind considerată pe malul nordic al Dunării "prietenească”. Desigur, banii 
aparţineau în principal evreilor, capitalul românesc fiind nesemnificativ. Dealtfel 
capitalurile străine intraseră masiv în economia românească, prin datoria publică 
externă generată de construcţia de căi ferate, înfiinţarea de întreprinderi industriale 
cu capital străin, bănci, etc, balanţa de plăţi fiind an de an deficitară. 

în 1904 este adoptat un nou tarif vamal, iar în 1905 este promulgată Legea generală a 
vămilor, ca reacţie la unele taxe vamale stabilite de ţările cu care avea relaţii de 
import-export. în 1906 este adoptată Legea brevetelor, care stimulează progresul 
tehnologic şi încuraja investiţiile în soluţii tehnice româneşti. 

1907 - furca, coasa şi toporul contra tun, puşcă şi baionetă 



Răscoala ţărănească din 1907 a început în 21 februarie (8 februarie pe stil vechi) în 
Moldova (care era mai săracă decât Valahia) şi s-a răspândit fulgerător, în perioada 
următoare, în toată ţara. Principala cauză a fost nemulţumirea ţăranilor legată de 
faptul că pământul se afla în mâinile a doar câtorva mari proprietari, în timp ce ei nu 
mai puteau asigura pentru ei şi familiile lor cele necesare traiului de zi cu zi. 

Mai mult de jumătate din terenurile agricole erau în posesiunea marilor moşieri, care 
preferau să nu şi le administreze singuri, ci să îşi petreacă timpul la oraşe, preferând 
alte ocupaţii. Proprietarii de moşii preferau să-şi arendeze moşiile. Pe această cale a 
apărut categoria arendaşilor, mulţi dintre ei evrei (în Moldova), greci şi bulgari (în 
Valahia), dar şi români. 









Mai mult de 60 la sută dintre ţărani deţineau suprafeţe de teren agricol mai mici de 5 
hectare şi mai puţin de 5 vite, în timp ce pentru întreţinerea unei familii erau 
necesare între 5 şi 10 hectare de pământ arabil. De aceea, aceşti ţărani erau nevoiţi să 
ia în arendă câteva hectare de pământ din moşia locală, prin înţelegere cu arendaşul 
moşiei. Plata era făcută prin rentă în muncă pe moşia respectivă. 

(sursa : articolul "Răscoala: the last peasants’ revolt”, Markus Bauer). 

în afară de cei aproape jumătate de milion de ţărani deţineau prea puţin pământ 
ca să-şi poată duce traiul de pe o zi pe alta, alţi 300 de mii nu aveau teren deloc. 

Răscoala s-a dezlănţuit iniţial de la o dispută minoră, apărută la 21 februarie 1907, 
între ţăranii din satul Flămânzi (jud Botoşani) şi administratorul moşiei, arendată 
marelui trust Fischer. Vestea s-a extins şi în satele vecine. La început, ţăranii au 
demonstrat paşnic, dar începând cu 13 martie au început să se manifeste violent, 
ocupând moşiile,intrând în târguri, distrugând casele moşierilor şi arendaşilor şi 
prădând şi incendiind depozitele negustorilor. Mochi Fischer se sperie şi fuge la un 
prieten de-al său din Cernăuţi. Orăşelul evreiesc Podu Iloaiei este pur şi simplu 
ocupat de ţărani pe 14 martie. Deşi “armele” lor erau primitive, rurale, administraţia 
locală nu putea face faţă, după ce iniţial tratase răscoala cu o oarecare nepăsare. 

Pe 16 martie au loc primele înfruntări cu armata. în acel moment, răscoala cuprinsese 
întreg nordul Moldovei. Provenind chiar din rândurile acestora, o parte dintre 
rezerviştii mobilizaţi pactizează cu ţăranii. 

Aşa se explica incidentul petrecut la Stăneşti (Giurgiu), la 12 martie 1907, când are loc confruntarea 
dintre armata şi răsculaţi. Când locotenentul I. Niţulescu, din Compania 1 a Regimentului 5 Dorobanţi 
Vlaşca, ordonă militarilor din plutonul sau să tragă în răsculaţi, este surprins să asiste la pactizarea 
propriilor săi soldaţi (instigaţi de un rezervist), cu ţăranii răsculaţi. Furioşi ca s-a tras în ei şi îndemnaţi 
de pasivitatea militarilor care scăpaseră de sub controlul ofiţerului, sătenii din Stăneşti îl ucid pe 
locotenentul Niţulescu, deşi acesta încercase să scape cu fuga. De asemenea, comandantul companiei, 
căpitanul Grigore Mareş, este grav rânit. 75 de soldaţi din Regimentul 5 Dorobanţi Vlaşca ajung în fata 
instanţelor militare, 61 fiind condamnaţi la muncă silnica pe viaţă iar 14 la cinci ani de inchisoare 
pentru revolta. Ulterior, aceste pedepse au fost reduse de Regele Carol I, cei cu pedepse mici fiind 
graţiaţi. 

După ce numeroşi arendaşi sunt ucişi sau răniţi, liberalii lui Dimitrie Sturdza preiau 
puterea de la Guvernul conservator, care nu reuşise să facă faţă situaţiei. 

Atunci când ţăranii se pregătesc să atace şi, pe fondul pasivităţii autorităţilor, molestează mai mulţi 
arendaşi evrei, Prefectul judeţului Botoşani, Ilie Văsescu, este acuzat de nepăsare. 

La 18 martie este declarată starea de urgenţă, apoi mobilizarea generală, până la 
sfârşitul lui martie numărul soldaţilor mobilizaţi ajungând la 140.000. 
Deşi prejudecăţile naţionaliste împotriva “străinilor” predominaseră în Moldova, 
răscoala a devenit mai violentă în sud, respectiv în Valahia, decât în nord, 
“ameninţând însăşi existenţa statului”, afirmă istoricul Markus Bauer. 

La 24 martie, câteva mii de ţărani erau în drum spre Bucureşti. Ei ştiau că vor fi 
susţinuţi de studenţi, care sprijineau cererile lor, atât în capitală cât şi în alte oraşe. 
La marginea Bucureştilor are loc o adevărată bătălie între ţăranii răsculaţi şi armată. 
Fiind mult mai bine dotată, armata îi opreşte, cu preţul a 800 de ţărani ucişi sau 
răniţi. 


Armata română deschide focul asupra ţăranilor pe toate liniile, folosind chiar şi 
artileria. în Oltenia, sate întregi sunt complet distruse. Numărul victimelor nu poate 
fi stabilit precis deoarece, după înăbuşirea răscoalei, guvernul ordonă distrugerea 
tuturor documentelor referitoare la acele evenimente (pentru a ascunde dimensiunea 
măcelului). Cifra avansată oficial - de 419 persoane, este ridicolă. 

Numărul de morţi raportat de diplomaţii aflaţi în România la post la acea dată, a variat între 3.000 şi 
5.000 (conform diplomaţilor austrieci) şi între 10.000 şi 20.000 (conform diplomaţilor francezi). 


România la începutul sec XX - 


o tară a contrastelor 


în timp ce ţăranii, forestierii, petroliştii şi alte categorii din această clasă socială trăiau sub limita 
subzistenţei, resursele pe care le exploatau erau exportate în toată lumea. 

în România începutului de secol XX, industriile dominante erau cea petrolieră şi de exploatare a 
lemnului, care deţineau împreună mai mult de o treime din producţia industrială. încă o treime era 
ocupată de industria alimentară, toate celelalte ramuri industriale la un loc (textilă, metalurgie, etc) 
reprezentând diferenţa, respectiv 25%. în 1909 se inaugurase Portul Constanţa, care a reprezentat un 
vector de creştere economică important pentru regiunea Moldovei. 



Majoritatea mărfurilor sunt transportate pe Dunăre sau pe calea ferată (grâul) şi apele interioare 
(buştenii, vezi plutăritul pe Bistriţa), până la Brăila şi Galaţi, de unde sunt preluate de vase de tranzit, 
şi exportate pe apă, prin Strâmtoarea Bosfor şi Mediterana. Multe din tranzacţii se încheiau chiar la 
locul preluării mărfurilor ceea ce a făcut ca, pentru o perioadă, porturile dunărene Brăila şi Galaţi să de 
vină adevărate burse de mărfuri. Aşa era, de exemplu, Str. Misitiilor din Brăila, unde se stabilea preţul 
cerealelor pentru toată Europa. 

Pe 10 octombrie 1914, la vârsta de 49 ani, Ferdinand I devine Rege al României depunând jurământul 
solemn şi luându-şi în faţa ţării angajamentul că va fi un „bun român”. Din respect pentru religia 
naţională a românilor, Ferdinand renunţă la cultul catolic şi se botează de bunăvoie ortodox pentru a 
fi în rând cu poporul său. Ferdinand va alege să acţioneze în război de partea Antantei pe data de 14 
august 1916, luptând împotriva Puterilor Centrale conduse de Germania, motiv pentru care, la aflarea 
veştii, familia sa din Germania îl renegă, la castelul Hohenzollernilor din Prusia arborându-se în doliu 
stindardul heraldic al familiei. 

Moldova în Primul Război Mondial — singuri împotriva tuturor 


Atentatul de la Sarajevo în urma căruia arhiducele Franz Ferdinand şi soţia sa au fost 
ucişi de un naţionalist sârb a servit ca pretext Austro-Ungariei pentru atacarea 
Serbiei la 15 iulie 1914. în mai puţin de o săptămână, marile puteri europene erau 
antrenate în război, prin intrarea în funcţiune a celor două alianţe. 


Carol I şi oamenii politici români aveau motive întemeiate să se teamă de război însă 
poziţia geografică a României, potenţialul ei economic şi uman făceau inevitabilă 
implicarea ţării noastre în conflict. Alianţa cu Puterile Centrale făcea însă ca lucrurile 
să fie mult mai complicate. 



în acelaşi timp, era evident că România nu putea să lupte alături de Austro-Ungaria. 
Poziţia noastră este stabilită de Consiliul de Coroană de la Sinaia din 21 iulie 1914. 
La şedinţa prezidată de Rege participă membrii guvernului, foşti prim-miniştri şi şefii 
principalelor partide politice. în comunicatul oficial se preciza că atitudinea de 
neutralitate a României se motiva prin faptul că nu a fost prevenită de aliatul său de 
izbucnirea războiului, aşa cum prevedea tratatul de alianţă, iar Austro-Ungaria nu era 
atacată. 


în pofida neutralităţii, opinia publică românească şi principalele partide politice erau totuşi conştiente 
de posibila intrare a României în război şi preocupate de problema întregirii naţionale. 


în 1914 Carol I, Ferdinand şi Tarul Nicolae al II-lea se întâlnesc la Constanţa, pentru a discuta situaţia, 
în acest context, survine moartea Regelui Carol I (27 sept. 1914), responsabilitatea politicii externe 
revenindu-i lui I.C. Brătianu. Deşi atât Brătianu, cât şi Regele Ferdinand I înclinau spre Antanta, ei nu 
intenţionau să renunţe la neutralitate fără garanţii complete din partea Aliaţilor privind situaţia 
României după încheierea conflictului şi realizarea obiectivelor sale naţionale. De aceea, pentru a nu 
angaja prematur ţara în război, Brătianu rămâne prudent în negocierile cu Antanta. în acelaşi timp 
este conştient că România nu poate rămâne neutră până la sfârşit dacă doreşte realizarea Unirii, aşa că 
în 1914, România stabileşte o înţelegere formală cu Italia, cu care „să acţioneze împreună pentru 
lichidarea Austro-Ungariei în favoarea ei” şi încheie cu Rusia o convenţie, prin care este recunoscut 
dreptul României de a ocupa teritoriile austro-ungare locuite de români (Transilvania, Banat şi 
Bucovina) în schimbul „neutralităţii binevoitoare” faţă de ruşi. 


în iulie, Aliaţii occidentali acceptă condiţiile lui Brătianu şi pe 4 august 1916, acesta 
semnează cu reprezentanţii diplomatici ai Franţei, Marii Britanii, Rusiei şi Italiei la 
Bucureşti convenţiile politice şi militare care stipulau condiţiile intrării României în 
război. Consiliul de Coroană aprobă oficial tratatele în 14 august 1916 şi declară 
război Austro-Ungariei. 








55 

^—x> 


UIIVERSOL 




România a declarat răzbiu 

Aiutro-Uagariel 


IMriifjrt! perHi 1 


suni duse* 



România intră în război fără ajutorul promis din partea Antantei. După numai patru 
luni de luptă, armata română pierdea două treimi din teritoriul naţional şi jumătate 
din efectiv. 


Cauzele acestei înfrângeri au fost multiple : obiectivele încredinţate armatei române erau ambiţioase, 
dar nerealiste în condiţiile în care aliaţii nu-şi respectaseră promisiunile, România era înconjurată 
din trei părţi de inamici, în sud, avea de apărat o frontieră de 1 700 km, planul de război obliga la 
ofensive pe două fronturi, armata, deşi numeroasă, era slab echipată şi lipsită de experienţă 


Ofensiva victorioasă a trupelor române în Transilvania este umbrită rapid de 
înfrângerea de la Turtucaia, iar ofensiva austro-germană din Transilvania se încheie 
cu străpungerea trecătorilor Carpaţilor Meridionali. în plus, pe 23 noiembrie 1916 
mareşalul von Mackensen trece Dunărea şi ocupă Bucureştiul. Peste 150.000 de 
soldaţi români sânt capturaţi. 





Guvernul, autorităţile, armata şi o parte a locuitorilor se refugiază în Moldova. 
Două treimi din România rămân sub un regim de ocupaţie militară foarte sever. 
Germania domină printr-o administraţie şi o economie organizate cu eficienţă 
teutonică. Alimentele sânt raţionalizate, populaţia are cel mai mult de suferit. 


Ruşii sunt forţaţi să trimită întăriri masive pe fontul românesc pentru a evita o 
invazie germană în sudul Rusiei. După mai multe lupte de mică amploare, armata 
germană este oprită din avansare la mijlocul lunii ianuarie 1917, frontul se 
stabilizează în sudul Moldovei şi capitala este stabilită temporar la Iaşi. Armata 
română continuă să lupte, deşi cea mai mare parte a teritoriului său se afla sub 
ocupaţie străină. 

Pe 11 decembrie 1916 este format guvernul de uniune naţională, în care intră şi conservatorii demo¬ 
craţi. Principalele obiective pe plan intern ale acestui guvern sunt reforma agrară şi cea electorală. 
Moralul scăzut al ostaşilor în urma înfrângerii suferite, teama faţă de posibilele tulburări sociale şi 
revoluţia rusă din martie 1917 impulsionează reformele. La 23 martie 1917, Regele transmite o 
proclamaţie către trupe. 

în perioada 1917-1918, situaţia populaţiei din Moldova este foarte grea. Resursele erau insuficiente 
pentru o populaţie de două ori mai numeroasă decât înainte. Suferinţele sunt agravate de izbucnirea 
unei epidemii de tifos, care răpune peste 80.000 de oameni. în ciuda acestei situaţii grele, speranţele 
românilor renasc, susţinute de personalităţi ca regina Maria, Nicolae Iorga, George Enescu. 

Până în mai 1917, armata română este refăcută, fiind dotată cu armament modern şi 
având un moral ridicat. Trebuie spus aici că un rol important în refacerea ei l-a jucat 
misiunea militară franceză, condusă de generalul Henri Berthelot. 
Reorganizată în Armata I şi Armata a Il-a, armata are acum 450.000 de oameni. 

Luptele continuă, Moldova rămânând neocupată datorită strategiei de apărare în 
triunghi a Armatei a 4-a (cu pierderi minore după retragerea menţionată anterior), 
care a rămas neclintită în apărarea Carpaţilor Răsăriteni, protejând Iaşii împotriva 
atacurilor germane repetate. 

în cadrul efortului general aliat, atât pe fronturile de vest cât şi pe cel de est de a 
învinge Puterile Centrale, pentru a sprijini Ofensiva Kerenski, în mai 1917, armata 
română comandată de Generalul Alexandru Averescu alături de aliaţii ruşi, atacă 
reuşind să rupă frontul austro-ungar la Mărăşti. Dar succesul obţinut de armata 
română nu poate fi exploatat, întrucât situaţia din Galiţia şi Bucovina se agravase, iar 
trupele ruse din Moldova erau dislocate spre nord, fără notificarea aliaţilor 


La 24 iulie 1917, von Mackensen profită de situaţie şi lansează o contr-ofensivă 
menită să scoată România din război. In bătălia de la Mărăşeşti (24 iulie-6 august 
1917), ruşii se retrag din faţa atacului german, dar Armata I română reuşeşte să-i 
oprească pe germani, provocându-le pagube importante. 



Trupe române la Mărăşeşti Schiţa lui Erwin Rommel - Oituz 1917 


Mausoleul de la Mărăşeşti 

în nord, Armata a Il-a română reuşeşte să respingă un atac austro-german la Oituz. 
Ca urmare, planul Puterilor Centrale eşuează, dar evenimentele lovitura de stat 
bolşevică din Rusia (25 octombrie 1917) vor schimba radical situaţia. 

Armatele ruseşti din Moldova, în curs de dezmembrare, devin adevărate bande de 
jefuitori. Forţele române sunt transformate în forţe de politie pentru zona din spatele 
frontului. Aliaţii României ar fi dorit ca ea să continue lupta singură, acest lucru 
devenise însă imposibil. 

Când bolşevicii cuceresc puterea în urma Revoluţiei din Octombrie şi, împreună cu 
ucrainenii, semnează cu germanii Tratatul de la Brest-Litovsk, România este lăsată 
complet izolată şi încercuită de forţele ostile, neavând altă opţiune decât să iasă la 
rândul ei din război şi să accepte condiţiile umilitoare ale Păcii de la Bucureşti (24 
aprilie 1918). Guvernul prezidat de Alexandru Marghiloman are o sarcină imposibilă. 
Pentru mulţi dintre români care suferiseră şi luptaseră în Moldova, Marghiloman este 
un trădător, dar, deşi prin Tratatul de la Bucureşti România devenea dependentă 
politic şi economic de Puterile Centrale, guvernul obţinuse maximum posibil şi 
anume recunoaşterea unirii Basarabiei cu România. 

între timp, tehnicienii germani reuşiseră să repună în funcţiune sondele din câmpurile petroliere din 
jurul Ploieştiului, iar până la sfârşitul războiului au extras peste un milion de tone de ţiţei. 
De asemenea, germanii au rechiziţionat două milioane de tone de cereale de la ţăranii români. Aceste 
materiale au fost vitale pentru aprovizionarea Germaniei până la sfârşitul războiului, în 1918. 
(sursa : John Keegan, World Warl). 

Sfârşitul războiului duce la o răsturnare spectaculoasă a situaţiei României. 
După succesul ofensivei aliate de la Salonic (care a avut ca rezultat scoaterea din 
război a Bulgariei), pe 28 octombrie 1918, cu doar câteva zile mai înainte ca războiul 
să se încheie în vest, Regele Ferdinand ordonă armatei să reintre în război şi la 18 
noiembrie, se reîntoarce la Bucureşti în fruntea trupelor sale. Curând după aceea se 
va naşte România Mare. 

Pierderile armatei române au fost estimate la peste 300.000 de soldaţi, morţi, 
răniţi, dispăruţi sau luaţi prizonieri, în timp ce pierderile cumulate ale germanilor, 
austriecilor, bulgarilor şi otomanilor au fost estimate la numai 60.000 de oameni. 

Primul Război Mondial a presupus, pe lângă binecunoscutele decizii şi consecinţe de 
ordin politic şi o serie de drame, pentru militarii români aflaţi în armata austro- 
ungară şi cei încadraţi în armata ţaristă, provenind din Basarabia. în Galiţia (la 
graniţa dintre Polonia şi Ucraina), în zona oraşului Dimitrize, ardelenii şi bucovinenii 
pe de o parte şi basarabenii, pe de altă parte, s-au văzut nevoiţi să se ucidă între ei. 

Primul Război Mondial - o derulare rapidă a filmului evenimentelor : 

1914 

15 iunie: Atentatul de la Sarajevo Prinţul moştenitor al Austro-Ungariei -Franz Ferdinand e asasinat. 
I5iulie: Austro-Ungaria declară război Serbiei. începe primul război mondial. 

21 iulie: Consiliul de Coroană de la Sinaia hotărăşte adoptarea unei politici de neutralitate armată. 

27 sept: Moartea Regelui Carol I. 

28 sept: Urcarea pe tron a Regelui Ferdinand I, nepotul şi succesorul lui Carol I. 


1916 

4 aug: 
14 aug: 
14 aug: 
23 nov: 
11 dec: 


Se semnează la Bucureşti Convenţia politică şi militară dintre Antanta şi România. 
Consiliul de Coroană decide intrarea României în război. 

România declară război Austro-Ungariei. 

Armatele germano-austro-ungare ocupă capitala. 

Se formează la Iaşi „guvernul naţional” I.I.C.Bratianu - Take Ionescu 


1917 

28 feb: 

2 mar: 

11-19 iul: 

24 iul-6 aug: 
26 iul-9 aug: 

25 oct: 


începe revoluţia din Rusia. 

Ţarul Nicolae II abdică. 

Bătălia de la Mărăşti. 

Bătălia de la Mărăşeşti. 

Bătălia de la Oituz. 

Lovitura de stat bolşevică de la Petrograd. 


1918 

24 apr: 
28 oct: 
28 nov: 


Tratatul de pace de la Bucureşti. 

Regele Ferdinand I ordonă armatei să reintre în război. 
Intrarea Regelui Ferdinand şi a reginei Maria în Bucureşti. 


Nici un conflict anterior nu implicase un număr atât de mare de militari şi atâtea 
părţi pe câmpul de luptă. Până în acel moment, era al doilea conflict pe lista celor mai 
sângeroase conflicte notate de istorie, după Rebeliunea de la Taiping (douăzeci de ani 
mai târziu însă, cel de-al Doilea Război Mondial va face şi mai multe victime). 

Un episod mai puţin cunoscut este cel al Corpului Voluntarilor Români care, după ce la 8 iunie 1918 au 
depus jurământul la Iaşi în faţa Regelui Ferdinand, au ajuns să apere 1.200 de kilometri din calea 
ferată trans-siberiană, regimentele de voluntari călătorind în trenuri blindate mii de km, campanie 
fără egal în istoria militară românească. 



Aceşti militari români au îndurat în Siberia mizeria, foamea şi frigul, luptând printre troienele de 
zăpadă la geruri de minus patruzeci de grade prin întinderile nesfârşite ale pustiului siberian. S-au 
acoperit de glorie, fiind botezaţi de inamici „Dikaia divizia", divizia sălbatică. Au pus steagul românesc 
în locuri unde nu a ajuns vreodată, sub faldurile lui au luptat cu un eroism care i-a impresionat pe 
aliaţi şi i-a îngrozit pe inamici. Au controlat o bună parte din calea ferată trans-siberiană şi spre finalul 
aventurii, au fost singura trupă pe care aliaţii s-au putut bizui. Pe un ger năprasnic, în noaptea 
siberiană, au făcut o barieră de foc, oprind ofensiva bolşevică şi silindu-i pe aceştia să ceară armistiţiu. 
Prin comparaţie, în actuala campanie din Afghanistan, armata română a avut la un moment dat 2 000 
de militari, în schimb, românii din campania siberiană au fost de cinci ori mai mulţi, mai departe şi ani 
de zile au fost total rupţi de legăturile cu ţara. (sursa : Cristian Negrea, vezi bibliografie, pag 198) 

Unirea de la 1 Dec 1918. în sfârşit, împreună. 


România, care încheiase pacea de la Buftea-Bucureşti, o denunţă la 27 oct./9 nov, 
reintrând în război. în împrejurările prăbuşirii Imperiului Habsburgic şi al victoriei 
Marii Revoluţii Socialiste din Octombrie, apare posibilitatea încununării a luptei de 
eliberare şi încheierea procesului de formare a statului naţional unitar român. 


Pe 27 martie 1918, la Chişinău, Sfatul Ţării din Basarabia proclamă unirea cu 
România. Pe 14 octombrie, la Cernăuţi, reprezentanţii populaţiei din Bucovina 
votează pentru unirea cu Ţara (unirea realizându-se pe 15 noiembrie), iar pe 1 
Decembrie acelaşi an, reprezentanţii românilor şi saşilor din Transilvania adoptă 
în prezenţa a peste 100.000 de români adunaţi acolo din toată ţara, Proclamaţia de 
la Alba Iulia, prin care se consfinţea unirea cu Regatul Român. 



Singurele fotografii care se păstrează din timpul evenimentelor din 1 Decembrie 1918 sunt realizate de 
Samoilă Mârza, ajuns "fotograful Unirii" din întâmplare, deoarece fotograful Arthur Bach, angajat 
oficial de către organizatorii Marii Adunări Naţionale de la Alba Iulia să imortalizeze evenimentele, nu 
s-a prezentat, motivul nefiind cunoscut. Avea 32 de ani, iar cu patru zile înainte se întorsese din război, 
întrucât fusese înrolat în serviciul topografic şi fotografic al armatei, fiind trimis pe frontul din Italia. 
Fotograful şi-a cărat aparatul cu burduf, trepiedul şi clişeele de sticlă pe bicicletă, pe distanţa de aprox. 
11 kilometri dintre satul natal, Galtiu şi Alba Iulia. (sursa : Liviu Zgârciu, istoric, vezi pag 198) 

Trebuie spus că, în Transilvania, Unirea venea pe fondul unor tensiuni istorice între români şi 
administraţia imperială. Amintim doar masacrul din 8 noiembrie 1918 de la Beliş când 45 de moţi au 
fost împuşcaţi şi aruncaţi apoi în var nestins, ca represalii pentru o presupusă incendiere a castelului 
Urmanczy sau de cel de la Târgu Lăpuş, unde românii adunaţi în centrul comunei în straie de 
sărbătoare aşteptând întoarcerea delegaţilor de la Alba Iulia să le comunice hotărârea luată acolo, au 
fost mitraliaţi, 112 oameni, printre care şi copii,fiind omorâţi. 

Recunoaşterea internaţională a unirii avea să vină un an mai târziu, la 10 septembrie 
1919, prin semnarea Tratatului de la Saint Germain dintre Puterile Aliate şi Austria. 
Tratatul de la Versailles a recunoscut toate proclamaţiile de unire, în conformitate cu 
dreptul la auto-determinare stabilit de Declaraţia celor 14 puncte ale preşedintelui 
american Thomas Woodrow Wilson. 

Moldova - 


o regiune săracă a României interbelice 


în perioada interbelică singurul recensământ complet al populaţiei României a fost făcut în 1930, 
restul referinţelor statistice sunt numai estimative. Conform acestuia, populaţia ţării era de 18.052.896 
de persoane, mai mult cu 2,5 milioane faţă de populaţia estimată a anului 1920. 


Din punct de vedere al compoziţiei etnice, românii reprezentau majoritatea populaţiei, atât înainte de 
primul război mondial, cât şi după sfârşitul acestuia, reprezentând aproximativ 92% în Vechiul Regat 
şi circa 70% din totalul populaţiei României întregite în 1920. 


în război muriseră circa 335.000 de soldaţi, care împreună cu populaţia civilă ucisă în timpul luptelor, 
reprezenta o zecime din populaţia României. Pierderile de populaţie datorate războiului au fost 
compensate de cei 8,5 milioane de locuitori care se adaugă la populaţia Vechiului Regat în urma Marii 
Uniri. Populaţia României număra în 1919 16.250.000 milioane de locuitori, dintre care 30% nu 
erau etnici români: maghiari 19,3%, evrei 5,3%, ucraineni 4,7%, germani 4,3%. 


Faţă de perioada de dinainte de război, numărul românilor care trăiau în afara frontierelor statului 
român scăzuse semnificativ : 250.000 în U.R.S.S., 230.000 în Iugoslavia, 60.000 în Bulgaria, 24.000 
în Ungaria. Minorităţile naţionale se găseau preponderent în provinciile istorice revenite la patria 
mamă. Astfel, maghiarii reprezentau 29% din populaţia Transilvaniei şi 23% din cea a Crişanei 
şi a Maramureşului, germanii 24% din locuitorii Banatului şi 8% din cei ai Transilvaniei şi 
evreii 30% din populaţia urbană din Bucovina, 27% din Basarabia şi 23% din Moldova. 
După 1918 au loc şi emigrări în străinătate : 200.000 de maghiari din Transilvania în Ungaria, 
42.000 de turci din Dobrogea în Turcia, 67.646 de emigranţi (majoritatea evrei) în S.U.A. 
Chiar dacă de proporţii mai mici, este de amintit şi o imigraţie spre România : 22.000 de evrei din 
U. R. S. S. în Basarabia şi aproximativ 20.000 de români (care emigraseră în S.U.A. înainte de război), 
revin în Transilvania şi Bucovina. 


După Unire, şcolile din Basarabia trec la predarea în limba română în baza alfabetului latin. La 18 
aprilie 1918 este introdusă, prin decret regal, unitatea monetară românească - leul. Rata de schimb era 
: 1 rublă rusească = 1 leu si 60 de bani. La 15 octombrie 1918 este oficializat drapelul de stat al 
României - tricolorul. La 1 octombrie 1918, organul executiv al Sfatului Ţării a iniţiat procesul de 
formare a prefecturilor şi subprefecturilor de judeţe şi numirea în posturi a prefecţilor şi 
subprefecţilor. Judeţul este împărţit în subprefecturi , alcătuite din mai multe voloste (plase). 
Administrarea autonomă pentru Basarabia a fost abrogată prin hotărârea Sfatului Ţării care a anulat 
condiţiile din actul Unirii din 27 martie 1918, încheindu-şi astfel activitatea sa ca organ suprem 
legislativ. Treptat se statornicesc instituţiile române. Prefectura, subprefectura, jandarmeria, poliţia, 
poşta, telefonul, telegraful, drumurile de fier, vămile, paza graniţei trec treptat în sistemul de dirijare 
central. Populaţia României trăia în marea ei majoritate în mediul rural. Astfel, în 1920 satele 
adăposteau 77% din totalul populaţiei (sursa : România între 1866-1947, Keith Hitchins) 


Din punct de vedere economic, România interbelica este o poveste de decădere şi de succes. 
Primul război mondial secătuise industria, dar, în acelaşi timp, asigurase premisele pentru Marea 
Unire, cu toate consecinţele pozitive ce au decurs de aici. 


Perioada interbelică poate fi împărţită în câteva etape distincte, cele de criză fiind urmate de cele de 
dezvoltare, într-un lanţ de evenimente influenţate semnificativ de contextul extern. 


Prima perioadă, cuprinsă între anii 1918 şi 1922 a fost una de refacere, în care s-a urmărit 
redresarea economiei după pagubele cauzate de Război (distrugeri masive, cheltuieli foarte mari, 
exploatarea resurselor din teritoriului ocupat de către inamici, etc). Pierderile materiale considerabile, 
lipsa reţelelor de transport, creşterea continuă a inflaţiei, agravarea datoriilor interne şi externe, 
precum şi problemele din agricultură, au impus această refacere ca o primă necesitate. 
Aceasta s-a bazat în cea mai mare măsură pe creşterea activităţii industriale şi bancare, membrii 
partidului naţional liberal aflat la putere, fiind direct interesaţi de dezvoltarea economiei. 

Doctrina ”prin noi înşine”, a însemnat micşorarea ponderii capitalurilor străine şi încurajarea 
întreprinzătorii români. în 1915, peste 85% din capitalurile din România erau străine, iar datoria 
publică pe cap de locuitor devenise o povară în momentul plăţii anuităţilor. 


Agricultura : cea mai radicală măsură luată a fost, fără îndoială, reforma agrară, care, la final, a 
însemnat exproprierea a 66% din teritoriile agrare. în fapt, această reformă a fost legiferată treptat, 
începând cu 1917, (când Parlamentul refugiat la Iaşi a inclus în Constituţie dreptul de expropriere) şi 
încheind cu 1921 când Parlamentul a votat legea agrară. Ca urmare, structura proprietăţii a fost 
schimbată total, România devenind o ţară a micilor proprietari. Marile moşii au fost drastic reduse, 
moşierimea dispărând treptat din peisajul social. Totuşi, fără capital,fără inventar corespunzător, sau 
cunoştinţe de agricultură, şi datorită divizării treptate a teritoriilor şi a crizei economice, ţăranii nu 
făceau faţă la noua lor independenţă. Creditele acordate de Banca Naţională nu corespundeau 
necesităţilor ţăranilor, iar guvern a menţinut taxe mari la exportul de cereale. în acest context, 
ţărănimea a cunoscut un proces de sărăcire accentuată, luptând din greu pentru pâinea zilnică. 

Pe de altă parte, industria a cunoscut un progres continuu într-un ritm relativ ridicat. în viaţa 
politică, au apărut discuţii pe marginea problemei industriei şi industrializării. Astfel, s-au format 
două tabere distincte, cu idei opuse. Prima era cea a liberalilor, care susţineau politica „prin noi înşine” 
(ce susţinea industrializarea pe căi interne şi fără capital străin), şi cea de-a doua aparţinea partidului 
ţărănist, care susţinea politica „porţilor deschise”(favoriza pătrunderea capitalului străin în economie). 

Cu ajutorul statului au fost înfiinţate mari întreprinderi metalurgice cu procese tehnologice complexe, 
între care Fabrica de Sârmă de la CâmpiaTurzii (1922), Uzinele Titan-Nădrag-Călan (1924), Copsa 
Mică-Cugir (1925), precum şi întreprinderi constructoare de maşini dintre care se remarcă Malaxa - 
Bucureşti.Potrivit datelor statistice, aproape 60% din totalul întreprinderilor industriale existente în 
1930 fuseseră înfiinţate după 1918. 

Partidul cu cea mai mare influenţă în această perioadă a fost cel liberal, impunându-şi politica 
protecţionistă activă prin legi protecţioniste, şi apărând efectiv industria naţională. Astfel, importul 
scade, iar industria cunoaşte un ritm accelerat de dezvoltare. Acest sistem de încurajare a capitalurilor 
interne a fost denumit neoliberalism. Urmărind accentuarea rolului industriei, creşterea rolului 
statului prin planuri economice, exploatarea bogăţiilor solului şi limitarea capitalului străin, 
reprezentanţii acestui nou curent au luat mai multe măsuri legislative (cum ar fi legea din 1920 de 
retragere din circulaţie a coroanelor şi rublelor sau legea din 1924 privind comercializarea şi controlul 
întreprinderilor economice ale statului). 

Transporturile au fost, deasemenea afectate de război, impunându-se acum luarea de măsuri pentru 
refacerea căilor ferate şi a şoselelor. Astfel, a fost introdus transportul interurban cu autobuzul (1921) 
şi au fost construite numeroase căi ferate cu utilaj feroviar produs la întreprinderile Malaxa şi Reşiţa. 

în privinţa aviaţiei eram destul de avansaţi şi în 1920, în cadrul Ministerului Comunicaţiilor, s-a 
înfiinţat Direcţia Aviaţiei. România s-a numărat printre primele state din lume cu transport aerian de 
călători pe rutele interne ! Datorită noilor tarife vamale protecţioniste impuse de liberali, în 1924 
activitatea comercială s-a înviorat, cerând transporturi mai mari, mai rapide, dar ieftine. 

Plutăritul : deşi era o ocupaţie veche de sute de ani, odată cu apariţia fierăstraielor mecanice cât şi a 
altor scule şi utilaje de prelucrare mai performante, plutăritul reînvie în localităţile de pe văile Bistriţei 
(cu afluenţii Bistriţa Aurie, Dorna, Cârlibaba etc), Şiretului, Sucevei şi Moldovei, Mureşului, Vaserului 
şi Bârzavei. Pe Bistriţa Aurie, negustorii (turci, evrei) transportau lemn până la Galaţi şi Chitila, 
necesar pentru construcţiile de corăbii. 

Dacă la jumătatea secolului XIX plutăritul pe Bistriţa era plin de riscuri din cauza stâncilor şi 
neregularizării cursului de apă, după 1885 au loc importante lucrări de amenajare, iar după 1918 
plutăritul pe Bistriţa a devenit şi mai eficient, un drum de la Vatra Dornei la Galaţi fiind parcurs 
de plute în cel mult 10 zile. 

Transportul lemnului se baza pe un număr mare de plutaşi, care trebuiau să fie buni cunoscători ai 
cursului apelor pe care lucrau. De asemenea, erau alcătuite echipe de muncitori specializate în 
încheierea şi legarea plutelor, conducerea acestora, executarea lucrărilor de intervenţie sau în 
executarea lucrărilor hidrotehnice. După parcurgerea unui sector, plutele erau erau predate altei 
echipe de plutaşi. 

Pe Bistriţa, de exemplu, veneau plutele de la Dorna sau de la Broşteni şi erau prinse la mal în Lunca, 
Mădei, Poiana Borcei sau Lungeni, unde erau mai multe schele de tranzit. Acolo, plutaşii predau 
plutele dragomanului de schelă şi alţi plutaşi le luau şi le duceau până la Piatra Neamţ, unde erau 
demontate şi intrau în fabricile de mobilă, de hârtie sau de cherestea. Altele mergeau până la Brăila şi 
Galaţi, unde buştenii erau încărcaţi pe vapoare. 

Prin plutărit se transportau în special lemnele cu greutatea specifică mai mică decât a apei (brad, 
molid), dar şi lemne de foc (fag, stejar) cele din urmă uscate în stive cel puţin jumătate de an. 

în funcţie de lemnul transportat şi de lungimea acestuia, existau plute de grinzi, trunchiuleţe şi raele, 
folosite pentru trunchiurile groase şi lungi, iar lemnele rotunde se puneau ca "umplutură” pe alte plute 
mai mari. Din schela pădurii Tarcău, de exemplu, nu se transportau decât plute de butuci şi plute de 
dulapi. 



Munca începea încă din vară, în lunile iunie-iulie se intra în pădure, se doborau arborii şi se cepuiau 
(se tăiau crengile pentru a permite buşteanului să alunece de pe versanţi). în octombrie-decembrie 
lemnul era corhănit (tras) şi adus la un drum, iar în ianuarie şi februarie era transportat cu caii până 
pe malul Bistriţei, unde era depozitat pentru ca în primăvară să poată fi legate plutele. 

Construirea plutelor se făcea pe mal şi cerea multă răbdare şi pricepere. Malul trebuia pregătit în 
prealabil, rotunjit, pentru ca lemnul aşezat în stive să poată aluneca lin în apă şi să poată fi legat de 
plută. Plutaşii lucrau numai în cete, conduse de un dragoman (cel mai priceput dintre plutaşi sau un 
negustor de lemne), iar acesta făcea din iarnă învoielile pentru plutăritul din vară. Odată cu primele 
zile ale lunii martie, dragomanul şi ceata începeau lucrul. Lemnul adus din pădure era legat şi apoi 
manevrat astfel încât, la toţi buştenii, partea subţire să fie în direcţia de mers. 

în mod uzual convoaiele (numite şaluri) erau formate din 2-5 plute (numite table), legate una de 
cealaltă cu sârme împletite sau cabluri (gânjuri), dar şi aici se ţinea cont de câteva elemente cum ar fi 
mărimea plutelor, grosimea buştenilor, flotabilitatea lotului, etc. O tablă era formată din 20-30 de 
buşteni. Plutele erau formate aşa încât să se deplaseze cu capetele subţiri ale buştenilor înainte, 
despicând mai uşor apa. Fiecare plută avea două cârme, una pe buzar şi cealaltă pe codar, fiind dotate 
şi cu 1-2 cârme de rezervă, care erau folosite în caz de nevoie. 

Plutăritul începea primăvara, când apele erau crescute în urma topirii zăpezii ori a căderii ploilor 
abundente, dar continua şi vara, când nivelul apelor era crescut artificial cu ajutorul unor baraje, 
numite haituri, construite în amonte de locurile de plecare. în spatele acestor zăgazuri se înmagazina o 
cantitate de apă care, lăsată să curgă prin canale şi porţi asigura în sectorul flotabil profilul de curgere 
necesar plutirii. Pentru pornirea plutelor, după ce erau asamblate la mal şi duse în aval de zăgaz, 
porţile fiind ridicate când debitul de apă şi numărul plutelor erau corespunzătoare. Pentru ca plutele 
să nu fie expuse ruperii, la început se elibera doar 20-25% din volumul de apă, atât cât să crească 
adâncimea normală a râului şi să ridice plutele de pe fundul albiei şi pe parcursul a cel puţin o 
jumătate de oră se dădea drumul la hait. Acest avans era necesar pentru că plutele mergeau mai repede 
decât curentul normal al apei şi puteau eşua pe uscat. 








Odată ajunse pe apă, cârmaciul şi dălcăuşul (ajutorul cârmaciului de la coada convoiului) aveau grija 
ca plutele să nu se ciocnească între ele, iar cele mai mici să nu stea în calea celor mari sau celor 
încărcate (grele). Când plutele erau mai mari, pe buzar se amplasau două cârme. în general, viteza de 
deplasare era între 6 şi 12 km/h, în funcţie de viteza râurilor. 

Spre deosebire de apele mai mari (Şiret, Dunăre), pe Bistriţa existau destul de multe grinduri (insuliţe 
de pământ), iar dacă plutaşul nu era atent, convoiul se oprea acolo. Din spate veneau alte plute şi aşa 
se forma o „închisoare”. Pentru a putea pleca mai departe plutele trebuiau desfăcute şi apoi refăcute, 
întrucât într-o plută intrau chiar şi 300 mc de material lemnos (un vagon de TIR are aprox. 20 mc iar 
unul de tren aprox. 50 mc), „închisorile” deveneau o adevărată corvoadă pentru plutaşi. Practic, era o 
treabă de 3-4 zile, în care plutaşii stăteau în apă până la brâu şi manipulau buştenii uzi. 


Dacă totul mergea bine, la venirea serii, plutele erau trase la mal, după un cot al râului, astfel ca apa să 
lovească în malul opus. în plus, se evita riscul ca vreo pluta sfărâmată să se izbească de încărcătură. 
Când ajungeau la Gura Bistriţei, plutele erau legate de mal şi lăsate sub paza, iar plutaşii se întorceau 
la Piatra, pentru a lua alte plute. Ajunse cu cea de-a doua încărcătură la Gura Bistriţei, plutele erau 
legate două câte două şi se forma un "pod”, condus mai departe de doi plutaşi, până în dreptul satului 
Călieni, Vrancea. Aici, plutele erau legate câte 3 sau 4, într-un "şal”, şi conduse de doi dintre cei mai 
buni cârmaci. Plutaşii care îşi încheiau treaba la Călieni se întorceau la Piatra, de regulă pe jos, dar şi 
cu căruţa cu cai. Intrând pe Dunăre, "şalurile” erau legate cu "odgoane” de tei împletite două câte 
două, numite "pălimare". 6-8 "şaluri" unul lângă altul constituiau un "bloc" de plute, care erau trase la 
mal şi ancorate cu lanţuri groase. 


Daca plutele se deteriorau pe traseu, plutaşii le părăseau şi se întorceau la schelă, unde se organiza o 
aşa-zisa pluta de "strânsură", cu plutaşi buni şi voinici, plătiţi de 2-3 ori mai mult decât un plutaş 
obişnuit şi care aveau menirea de a recupera lemnele. 


Comenzile folosite de plutaşi în timpul transportului erau diferite de la zonă la zonă, dar când 
dălcăuşul transmitea cârmaciului să se abată la dreapta, striga "dă pluta la pădure", deoarece, plutind 
pe firul apei spre Dunăre, pădurea rămânea mereu în dreapta. Când trebuia să cârmească pluta în 
stânga, striga "dă pluta la câmp". Aceste comenzi erau folosite până în apropiere de Focşani, unde 
acestea deveneau "la munteană" - spre dreapta şi "la moldoveană" - spre stânga. 


O plută ajungea la destinaţie cam într-o săptămână. Sezonul propriu-zis de plutărit începea la 15 
martie şi se termina la 15 noiembrie, un plutaş reuşind să ducă într-un sezon până la 25 de plute. 


în 2007, la Congresul Internaţional al Plutaşilor din Munţii Pădurea Neagră, cercetătorii germani au 
scos la iveală un lucru senzaţional şi anume că primii plutaşi din Europa au fost cei de pe Valea 
Bistriţei Aurii, în anii 1200. 750 de ani mai târziu, construirea barajului de acumulare de la Bicaz a 
pus capăt acestei meserii. 


(surse : www.mecanturist.ro articolul Un meşteşug pierdut - Plutăritul, având ca sursă volumul 
„Industria casnică la români” apărut în 1910 la Academia Română, Adevărul, articolul Plutăritul 
pe Bistriţa, Andreea Negoiţă, Monitorul de Suceava, Evenimentul.ro). 

In zilele noastre, în unele locuri din lunca 
Bistriţei (de ex Ciocăneşti, Jud Suceava), 
se încearcă reluarea în scop touristic a 
plutăritului, prin oferirea acestui serviciu 
de agrement vizitatorilor. 

în contrast cu transporturile comerciale, automobilismul era un subiect de interes maxim pentru 
români. Se organizau parade şi raliuri, la care participau atât maşini şi piloţi români, cât şi străini. 
Maşinile de curse aparţineau unor proprietari înstăriţi, la fel ca şi caii, unii dintre ei pilotându-le 
personal iar alţii preferând să angajeze piloţi profesionişti. 



Dacă în anul 1926 existau în România peste 11.000 autoturisme, în următorii cinci ani, datorită 
activităţii desfăşurate de reprezentanţii firmelor străine constructoare de maşini - Ford, Chevrolet, 
Renault, Fiat, GM - care acordau facilităţi atrăgătoare potenţialilor clienţi (plata în rate, asistenţă 
tehnică, piese de schimb etc.), parcul auto a crescut la aproape 26.000 de autoturisme ! într-o ţară 
agrară, săracă, automobilul devine un simbol al poziţiei sociale. 



De remarcat faptul ca România era la cea data una din puţinele ţări din lume care avea o lege a 
circulaţiei rutiere, permise de conducere cu fotografie şi chiar un atlas rutier ! 

Aurel Perşu (1890-1977) s-a remarcat în domeniul construcţiei de automobile; a fost printre primii 
cercetători din lume care au studiat aplicarea formei aerodinamice la automobile (asemănătoare 
unei picături de apă în cădere). El a construit în 1922 un automobil al cărui coeficient de rezistenţă 
aerodinamică avea o valoare de circa 0,2 faţă de 0,8 -1 cât era acest parametru la acea dată. 



Pentru automobilul său Perşu a obţinut brevete în Germania şi ulterior în alte 8 ţări : Elveţia, Anglia, 
Franţa, Austria, Belgia, Ungaria, Cehoslovacia şi S.U.A. Prin această invenţie,s-a soluţionat problema 
repartizării echilibrate a greutăţii automobilului pe roţi,s-a introdus, pentru prima oară în lume, cele 
patru roţi ale automobilului în interiorul liniei aerodinamice a caroseriei şi prin apropierea roţilor din 
spate, a eliminat necesitatea diferenţialului. A fost primul automobil cu motorul în spate maşinii. 

Sistemul bancar a avut o creştere frământată dar constantă, în ciuda măsurilor luate. Leul românesc 
era o monedă liber convertibilă, care participa la operaţiile bursiere din lume. Rolul esenţial în acest 
sector îl avea Banca Naţională a României. Alte bănci importante erau Banca Românească, Banca 
Română, Banca de Credit Român, ş.a. 

Următoarea perioadă, cuprinsă între anii 1922 şi 1929 a fost una de avânt economic. Apar legi 
privind întreprinderile de stat, apele, energia şi minele, care favorizează evident resursele româneşti 
constând în capital, muncă şi iniţiativă, stabilind restricţii pentru capitalurile străine. în 1923 este 
adoptata noua Constituţie a României care, printre altele, renunţa la sistemul cenzitar, introducând 
votul universal. 

Remarcabil este faptul că, în 1926 exista Poliţia sanitară, vamală, poliţia monopolului vânzării 
băuturilor spirtoase, poliţia măsurilor şi greutăţilor, poliţia vânzării, posedării şi portului armelor, 
poliţia servitorilor, poliţia teatrelor, poliţia presei, poliţia vieţii religioase, poliţia circulaţiei (www. 
politistul.ro). 

în 1928, la putere vine partidul naţional ţărănist al lui Iuliu Maniu, care-şi impune programul „porţilor 
deschise”. Până în 1929, economia românească cunoaşte o dezvoltare accentuată datorită lărgirii pieţei 
interne, a încheierii refacerii postbelice, a consolidării poziţiei burgheziei autonome, a intervenţiei 
statului, şi a politicii protecţioniste. 

Perioada cuprinsă între anii 1929-1933 a fost una de criză, una din cele mai grave recesiuni 
afectând toate sectoarele vieţii economice. Situaţia precară a populaţiei, caracterul predominant agrar 
al economiei, dominaţia capitalului străin, accentuarea datoriei publice externe, comerţul extern 
deficitar (se exportau materii prime ieftine şi se importau produse industriale scumpe) n-au făcut 
decât să accentueze criza. 

Consecinţe : scăderea masivă a preţurilor, falimente, concedieri, sărăcirea ţăranilor şi ruinarea a mii de 
gospodării ţărăneşti, amplificarea şomajului, mişcări de revoltă reprimate cu asprime, presiunea 
capitalului străin, închiderea a numeroase întreprinderi, falimentul a numeroase bănci, ş.a.m.d. 


Puse în faţa pericolului de a nu putea plăti pensiile şi salariile funcţionarilor şi soldele militare, 
guvernele din perioada crizei sunt nevoite să reducă cheltuielile bugetare (sună familiar ?), măsurile 
fiind cunoscute sub numele de „curbe de sacrificiu”. Astfel, prima „curbă de sacrificiu” e impusă de 
guvernul naţional-ţărănist la 1 ianuarie 1931, când salariile funcţionarilor publici scădeau cu un 
coeficient între 10 şi 25%. Cea de-a doua „curbă de sacrificiu” e impusă de guvernul de uniune 
naţională al lui Iorga în ianuarie 1932, în acel an, salariile funcţionarilor public fiind plătite cu o 
întârziere de două până la patru luni. Cea de-a treia „curbă de sacrificiu” va fi impusă la 1 ianuarie 
1933 ? salariile şi pensiile fiind reduse cu 10-12%. Apogeul crizei se înregistrează în 1932, când 
statisticile consemnează 300.000 de şomeri. 


în agricultură, această perioadă a însemnat scăderea suprafeţei cultivate şi a preţului la produsele 
agrare. Astfel, ţărănimea, grav afectată de sărăcie, a fost nevoită să în noi împrumuturi pe care nu le 
puteau restitui, fiind, în final, nevoiţi să-şi vândă pământurile. Deşi statul a încercat ajutorarea acestei 
pături sociale, prin încurajarea învăţământului agricol, şi prin legile de conversiune a datoriilor, ţăranii 
vor rămâne una dintre cele mai defavorizate pături sociale. 


în industrie, problemele economice s-au manifestat prin scăderea productivităţii industriale şi a 
preţului la produse, prin creşterea numărului de şomeri, şi prin falimentul a 1000 de întreprinderi. 
Au fost fondate Ministerul Economiei Naţionale, Ministerul înzestrării Armatei şi Ministerul Corpului 
Superior de Control. S-au făcut investiţii de capital prin comenzi de stat, şi au fost încurajate noile 
ramuri şi subramuri. Astfel, chiar şi în timpul crizei industria românească s-a dezvoltat într-un 
ritm de 5, 4% pe an, unul dintre cele mai ridicate din întreaga lume, din perioada interbelică. 


în aceste condiţii, statul român a apelat la câteva împrumuturi externe : în 1929 contractează un 
împrumut de stabilizare de la bănci din Anglia, care s-a dovedit a fi insuficient, astfel, în 1930 
contractează un împrumut de dezvoltare de la bănci din Franţa în suma de 10 miliarde de lei. Aceste 
împrumuturi au accentuat abligaţiile financiare externe ale României, aceasta fiind în imposibilitatea 
de a le achita.Astfel, creditorii străini au trimis în 1933 mai mulţi experţi care au avut rolul de a 
monitoriza finanţele României, aceasta făcând parte ”din planul de la Geneva”. în 1934, acest plan a 
fost suspendat, România fiind alături de alte ţări ale Europei în situaţia de a nu-şi putea achita datoria 
externă.Efectele crizei au determinat ca venitul naţional pe locuitor să ajungă la 4800 lei, fata de 
11000 lei pe locuitor în 1928. 


Anii 1934-1939 sunt simbolul unei relansări economice fără precedent. Aceasta este perioada în care 
România se afirmă ca o ţară puternică şi capabilă de a ieşi cu bine din orice încercare. 
Industria cunoaşte acum un mare avânt , dezvoltându-se, în principal, industria petrolieră, 
metalurgică şi textilă. Industria autohtonă este încurajată iar tarifele vamale la import sunt mari. 


Prin finanţare intensivă, protecţie vamală şi controlul cartelurilor, burghezia liberală şi-a consolidat 
rolul în scara socială. Deasemenea, Ministerul Economiei Naţionale, organ creat pentru refacerea 
economiei, a urmărit concentrarea şi centralizarea capitalurilor şi impunerea monopolului, în acelaşi 
timp în care a consolidat sistemul bancar, transporturile şi sistemul finanţelor publice. 


Aceste măsuri au funcţionat, de vreme ce în 1938 la sfârşitul acelui an, România ocupa locul 1 în 
Europa la producţia de petrol, locul 2 la producţia de gaze naturale şi aur şi locul 4 la producţia de 
grâu. în 1939 în Moldova erau înregistrate aprox 2.000 de maşini. 


Economia românească din perioada interbelică, era determinanta pentru viaţa de zi cu zi a fiecărui 
român. Astfel, cei putini realizaţi din punct de vedere economic (industiaşi, bancheri şi oameni de 
afaceri, cum ar fi Nicolae Malaxa sau Ion Gigurtu) erau bine poziţonaţi şi din punct de vedere social, 
iar cei mulţi, fără avere şi fără nume (ţăranii, muncitorii) erau marginalizaţi şi social. 


După 1918, societatea a cunoscut un proces de separare, oamenii diferenţiindu-se radical datorită 
spaţiului de locuire, a stării materiale, dar şi a mentalităţii. Astfel, se formează două tipologii sociale, 
unul la oraş şi celălalt la sat. Primul cuprinde acea parte a populaţiei legată de modern şi de Occident, 
iar celălalt este format din oameni care-şi trăiesc viaţa după ciclul circadian (zi/noapte) tradiţie şi 
obiceiuri. Deşi majoritatea populaţiei trăia la ţară, cele mai importante schimbări se petrec la oraş, 
unde modernitatea are cea mei mare influenţă. 


Cea mai importantă clasă socială din această perioadă este burghezia. Ea este clasa conducătoare, 
liberalismul fiind cea mai infleuntă ideologie a vremii. Aceştia erau constituiţi în două ramuri: cea 
tradiţională(burghezi formaţi în secolul al XlX-lea, cum ar fi fam. Assan, Costinescu, Alexandrescu, 
Stirbey, etc.), şi cea de primă generaţieţburghezii apăruţi după 1918, dintre care cel mai important este 
Nicolae Malaxa, proprietarul întreprinderii Malaxa din Bucureşti). Burghezii, indiferent de momentul 
formării, au jucat, pe tot parcursul perioadei interbelice, un important rol atât economic, cât şi politic, 
consolidându-şi puterea datorită cât şi în sprijinul dezvoltării economice. Partea care a dominat, ca 
număr, a fost burghezia mică şi mijlocie, acei întreprinzători mici, care au reuşit să ridice economia 
românească la standarde europene. Totuşi, marea burghezie a fost cea cu cea mai mare inflenţă 
politică, o parte din aceştia formând, în jurul Regelui Carol al II-lea o grupare influentă numită 
camarila regală. 

Moşierimea, categorie socială tradiţional românească, aflată, înaintea primului război mondial, în 
vârful societăţii, dispare acum, datorită reformei agrare. Investind banii primiţi ca despăgubire, 
moşierii au devenit burghezi. Unii dintre ei au păstrat pământurile rămase, însă majoritatea au 
abandonat complet agricultura. 

în schimb, numeroşi burghezi au cumpărat moşii pe care le arendau. Cu timpul, deţinerea unei moşii, 
practică a burgheziei, a devenit un fel de blazon, de titlu nobiliar. Cei care şi-au păstrat pământurile au 
beneficiat de posibilitatea cumpărării de unelte şi maşini noi, fapt ce a ajutat la dezvoltarea 
agriculturii. 

O altă clasă care s-a impus a fost intelectualitatea. Puţin numeroşi şi înscrişi la recensăminte ca 
funcţionari sau burghezi, intelectualii epocii au avut o infleunţă remarcabilă asupra mentalităţii epocii. 
Majoritatea acestor învăţaţi era formată din cadre didactice, care, în general, aveau o situaţie 
financiară bună. Dintre aceştia se detaşau profesorii universitari, căci o funcţie în Universitate aducea 
cu sine siguranţă financiară. 

Totuşi, noii intelectuali au început să pună la îndoială vechile valori, unii practicând un modernism 
agresiv (de exemplu, artiştii ca Brâncuşi, Ion Vinea, Ion Barbu, Tudor Arghezi, George Bacovia, Eugen 
Ionescu, G. Enescu, etc.), iar alţii, între care simpatizanţii universitari ai Legiunii, (Nae Ionescu, 
Nichifor Crainic), respingeau ideile modernismului, căutând să definească o spiritualitate română şi 
crezând cu tărie într-o Românie a tradiţiilor, pe care ei o considerau pierdută. Cu toate aceste curente, 
intelectualitatea română din perioada interbelică s-a plasat pe poziţii progresiste, şi a cunoscut o 
creştere numerică şi calitativă remarcabilă. Trebuie notat că Universitatea din Bucureşti, în privinţa 
numărului de studenţi şi a gradului de pregătire, se afla printre primele trei universităţi din lume ! 

Una dintre noile grupări apărute a fost muncitorimea, clasă apărută ca urmare a industrializării 
masive din perioada studiată. în comparaţie cu ţărănimea, muncitorimea avea un nivel relativ ridicat 
de cunoştinţe. Condiţiile de muncă difereau de la o întreprindere la alta. Astfel, întreprinderile mici şi 
atelierele erau, de regulă, insalubre, lipsite de condiţii igienico-sanitare, iar întreprinderile mari aveau 
condiţii mai bune, fiind dotate cu utilaje moderne, băi şi cantină. Pentru încheierea contractelor de 
muncă şi impunerea respectării lor, muncitorii erau, asemeni statelor vestice, organizaţi în sindicate, 
care luptau prin acţiuni multiple, inclusiv greve, mai ales pe timp de criză. în această perioadă au loc 
numeroase greve, cum ar fi grevele muncitorilor tipografi din Bucureşti, reprimate de guvernul liberal 
la 13/26 decembrie 1918, greva generală din octombrie 1920, înfrântă de guvernul Averescu, greva 
minerilor de la Lupeni din august 1929, grevele petroliştilor din Valea Prahovei, grevele ceferiştilor din 
Bucureşti din ianuarie-februarie 1933, înăbuşite în sânge de ţărănişti, etc. Grevele din perioada 1934- 
1937? deşi izolate, au dus totuşi la satisfacerea parţială a revendicărilor şi la angajarea în activitatea 
industrială a femeilor. Ele au afectat 1.700 întreprinderi, implicând 45% din totalul salariaţilor. 

Comparaţia între muncitorime şi ţărănime conduce la inevitabila observaţie că muncitorii trăiau (în 
general) mult mai bine decât compatrioţii lor de la sate. Deşi aveau grija şomajului, nu erau 
dependenţi de vânzări, de problemele tehnice sau financiare ale proprietarilor . 

Un alt grup social era constituit de funcţionari. Aceştia au înregistrat o creştere constantă (sună 
familiar ?) datorată modernizării aparatului de stat şi a noilor servicii publice. Conform statutului, ei 
erau cei care asigurau un serviciu public permanent într-un oficiu al cărui buget era supus aprobării 
Parlamentului, Guvernului sau consiliilor judeţene şi comunale. Nu aveau dreptul de a declara grevă, 
sau de alua decizii politice, şi nici nu puteau fi aleşi decât dacă demisionau din funcţie. 


Ţărănimea, principala forţă de muncă din România interbelică, constituiau majoritatea populaţiei, 
fiind subiectul celei mai largi reforme agrare din Europa Răsăriteană. Totuşi, trăind cu o mentalitate 
conservatoare, şi fiind incapabili ca întreprinzători, aceştia au rămas una dintre cele mai sărace 
categorii sociale. Reforma agrară a dus, fără îndoială, la îmbunătăţirea vieţii ţăranului şi la 
uniformizarea distribuţiei proprietăţii agrare, un ţăran împropietărit câştigând de două ori mai mult 
decât unul fără pământ. în zonele rurale apar primele construcţii racordate la utilităţi moderne. 
Pe de altă parte, proprietăţile nou-formate de 5 ha nu erau viabile economic, măsura fiind luată doar 
cu scop electoral. Aproape imediat apare fenomenul înstrăinării loturilor primite, cauzele fiind simple : 
pământul puţin şi obligaţiile pentru achitarea pământului, la care se adaugă creşterea taxelor şi 
impozitelor şi scăderea preţurilor la produsele agricole, făceau ca ţăranul de rând să nu-şi poată 
permite unelte şi maşini agricole, care să-l ajute să producă atât cât să poată trăi în condiţii bune. 

Ca urmare, mulţi ţărani încearcă să migreze la oraş, sperând la o viaţă mai bună, însă oraşele 
interbelice erau departe de a-i putea absorbi, aşa încât s-a ajuns la o suprapopulaţie rurală, constând în 
mână de lucru foarte ieftină. Ţăranii veniţi la oraş făceau parte din categoria marginalilor, a celor care 
trăiau de pe-o zi pe alta. Această grupare aflată la marginea societăţii era constituită din numeroşi 
oameni defavorizaţi, cum ar fi orfanii, infirmii, oamenii foarte în vârstă şi lipsiţi de sprijin, văduvele, 
cerşetorii şi prostituatele. O bună aparte dintre aceştia erau indirect victime ale războiului. 

Deşi s-au dat legi pentru a stopa vagabondajul şi cerşetoria şi s-au înfiinţat colonii de muncă, şcoli de 
corecţie pentru minori şi aziluri pentru bătrâni şi infirmi, aceştia rămâneau o parte vizibilă şi 
apăsătoare a oraşelor. Dintre marginali, prostituatele au reprezentat cel mai bine moravurile epocii. 
Cea mai veche meserie din lume se practica legal, în case de toleranţă cu aprobare de la primărie şi sub 
control medical şi legal. Fetele aveau un nivel intelectual foarte scăzut şi un vocabular trivial, însă nu 
practicau meseria la vedere şi nu aveau un comportament public imoral. Era, totuşi o meserie foarte 
răspândită, din care se putea supravieţui. 

Oraşul interbelic a reprezentat mediul propice dezvoltării unei vieţi civilizate şi moderne. 
Aşezările urbane ar putea fi sistematizate în patru zone funcţionale: zona centrală, cea a mahalalelor, 
cea industrială, şi cea agricolă. Prima era formată din principalele clădiri urbane, cum ar fi primăria, 
liceul, tribunalul, cinematograful, teatrul, etc., fiind o zonă constituită din clădiri cu faţade impozante 
şi bulevarde largi. Strada oferea un adevărat spectacol datorită firmelor iluminate, şi a vitrinelor 
încărcate. Existau, pe lângă acestea, vânzători ambulanţi ce ofereau adevărate spectacole prin 
strigătele şi zgomotele pe care le făceau pentru a-şi vinde produsele. 



Zona mahalalelor era formată din casele marginalilor, joase şi înconjurate de curţi şi grădini. Apoi, 
zona industrială era formată din fabrici şi antrepozite, casele muncitorilor, şi vilele personalului tehnic 
superior. Cea mai departe de centru, zona agricolă, aparţinea persoanelor particulare sau primăriei. 
Confortul era la nivelul la care se aflau majoritatea oraşelor Occidentale ale vremii. Existau reţea de 
apa curentă, străzi asfaltate, iluminat publicţiniţial cu gaz aerian, spre sfârşitul perioadei interbelice, 
introducându-se iluminatul electric; zonele periferice n-au beneficiat în această perioadăde iluminat 
public), servicii de salubritate (deficitare în mahalale) şi transport în comun. 

Transportul public era realizat prin mai multe căi. Astfel, existau tramvaie electrice (care le-au înlocuit 
pe cele trase de cai), troleibuze (apărute mai întâi în Timişoara în 1921, şi apoi în Bucureşti în 1929), 
autobuze şi birje sau trăsuri (preferate pentru că ofereau mai multe comodităţi, asemănătoare cu 
taxiurile de azi). 



Oraşul oferea o imagine diversă din numeroase puncte de vedere, existând aici oameni de diferite 
nivele sociale şi intelectuale. Cei mai dinamici dintre aceştia erau burghezii, care aveau o condiţie 
socială importantă, şi care trăiau într-o relaţie de interdependenţă cu statul. 

Viaţa orăşenilor, era influenţată de dezvoltarea industriei, comerţului şi serviciilor. Astfel, bunăstarea 
orăşenilor depindea de dezvoltarea economiei, afirmarea industriei având consecinţe benefice asupra 
societăţii urbane. în consecinţă, oraşul a cunoscut o relativă stare de bine, datorită dezvoltării 
industriei şi a progreselor în învăţământ de după 1918 (în 1930, trei sferturi din orăşeni ştiau carte). 
Guvernele liberale au făcut eforturi pentru dezvoltarea învăţământului, triplând bugetul instrucţiunii 
publice. în 1924 s-a dat legea învăţământului, crescând la 7 numărul de clase pentru şcoala generală 
obligatorie (în loc de 4).Existau chiar şi pedepse pentru părinţii care nu-şi trimiteau copiii la şcoală. în 
acelaşi timp, se înregistrează o dinamică ridicată a învăţământului universitar, numărul studenţilor 
crescând încontinuu. Ca urmare, apare o nouă generaţie de intelectuali, cu viziuni noi, moderne, şi 
interesaţi de noi ramuri ştiinţifice. 

Nivelul intelectual şi starea financiară au fost cele care au generat caracteristici specifice locuinţelor, 
diferenţiindu-se astfel clasele sociale. Marea burghezie, gruparea cea mai influentă a acestei perioade, 
avea locuinţe în centrul oraşului, ce beneficiau de toate elementele confortului urban. Interiorul era 
amenajat şi decorat sub influenţa curatelor europene, într-un stil încărcat care genera o atmosfera 
încărcată. Existau în cadrul acestei clase şi oameni care trăiau într-un apartament la bloc amenajat cu 
mobilă simplă într-un stil modernist. Burghezia mijlocie trăia în zona mediană a oraşului, beneficiind 
de majoritatea elementelor confortului urban. Elementele prezente întotdeauna într-o astfel de casă 
erau ceasul de perete, oglinda, lampa de masă, şi alte astfel de obiecte cu rol decorativ. 

Micii comercianţi trăiau în case cu parter de 2-3 camere, care nu aveau nici lumină electrică, nici apă 
curentă, şi nici canalizare. Acestea se aflau la periferie, în contrast puternic cu cele din centru. 
Creşterea populaţiei şi nivelul scăzut al veniturilor, a generat o problemă nouă: nevoia de locuinţe cu 
chirie. însă acestea valorau mult, populaţia săracă abia reuşind să plătească chiria lunară. Cu timpul, 
în jurul acestor apartamente cu chirie s-a creat un cerc vicios, căci chiriaşul nu avea banii pentru 
locuinţă, iar proprietarul nu primea destui bani pentru a investi. S-au dat legi pentru stimularea 
construirii de locuinţe ieftine, astfel încât, cei care vroiau să construiască erau scutiţi de impozit pe 10 
ani, aveau reduceri de taxe pentru transportul materialelor, şi facilităţi la cumpărarea de terenuri. 
Cu timpul, fenomenul supra-populării va fi atenuat, însă niciodată înlăturat. 

O alta problemă legată de locuinţe a fost fenomenul construcţiilor instantanee. Oraşele erau supuse 
unor planuri de sistematizare, însă adesea s-a construit la voia întâmplării şi în grabă pentru a scăpa 
de plata taxelor aferente. Acest tip de construcţii era caracterizat printr-o calitate inferioară a 
materialelor de construcţie, lipsa lucrărilor edilitare, şi lipsa normelor de aliniere urbanistică. 
Pe de altă parte, localurile ca restaurantele, birturile şi bodegile constituiau simbol pentru categorii 
sociale, şi locuri de întâlnire pentru oameni de acelaşi nivel financiar. Ca urmare, la restaurantele de 
lux clientela era din elită, iar atmosfera era una liniştită cu o muzică discretă, restaurantele de 
categoeia a doua erau locuri de întâlnire pentru negustori, făcându-se aici afaceri şi încheindu-se 
contracte verbale. Apoi, birturile si bodegile erau create pentru categoria a treia, aici fiind o atmosferă 
întunecoasă, înnecăcioasă şi zgomotoasă. 

Un alt element care reflecta starea socială era îmbrăcămintea. Aceasta era mai îngrijită cu căt clasa 
socială era mai înaltă, burghezia purtând hainele cele mai scumpe, iar marginalii pe cele mai ieftine, 
în ceea ce priveşte moda feminină, trebuie menţionat că aici apar schimbări drastice, datorită mişcării 
feministe, care presupunea o femeie activă, energică, şi puternică emoţional. Astfel, fustele au devenit 
mai scurte, rochiile mai vaporoase, iar părul mai scurt. Femeile tinere purtau pălării, valuri (plase), 
eşarfe din pene şi mărgele lungi iar domnii pălării, bretele şi pantofi lăcuiţi. 

în zonele urbane majoritatea cetăţenilor aveau mai mult timp liber decât cei din zonele rurale. Astfel, 
au apărut noi forme de petrecere a timpului liber. în afară de cititul presei sau ascultarea radioului, 
existau, ca metode de relaxare, plimbările prin parcuri (în perioada 1929-1933, în jurul Bucureştiului 
au fost construite lacuri, înconjurate de grădini şi parcuri publice). Deasemenea, a apărut practica 
vizitelor de sfârşit de săptămână, când se discuta despre familie, afaceri, sau politică. 

O atenţie specială aveau sărbătorile naţionale, cum ar fi ziua de 10 mai, ziua naţională, când se 
organizau parade şi jocuri de artificii. în oraşele mici, turneul unor trupe de teatru renumite din 
Capitală era un eveniment important. 


Prin contrast, spaţiul rural era unul puternic tradiţional. Aici schimbările se petreceau greu, iar 
mentalităţile erau aceleaşi de secole. La ţară problema locuinţei era mai puţin presantă, neexistând 
acea supra-populare urbană. O singură locuinţă putea adăpostii atât familia (inclusiv bunicii şi copiii 
căsătoriţi) cât şi animalele (adăpostite, în general, pe timpul iernii în anexe ale aceleiaşi construcţii). 
Mobilierul era minim, iluminatul se făcea fie cu gaz lampant, fie cu lumânarea, încălzitul se facea pe 
bază de lemne sau de coceni, iar apă curentă era luată de la fântână. Nici vorba de canalizare. 
Diviziunea muncii în cadrul familiilor ţărăneşti, era neschimbata de sute de ani : femeile lucrau acasă 
(mâncare, tors, ţesut, împltetit), iar bărbaţii „pe-afară” (îngrijeau animale, tăiau lemne, etc.). Toata 
familia, adulţi şi copii, participa la muncile câmpului în perioadele de lucrări. 

Alimentaţia era deficitară, fiind bazată pe porumb. Existau neajunsuri datorita repartiţiei alimentare 
inegale, căci deşi iarna alimentaţia era sănătoasă, vara, vorbim de subnutriţie. Din punct de vedere 
religios, ţăranii ţineau toate posturile anului. Acest mod hrănire a generat boli ca rahitismul şi 
xeroftalmia. în aceste zone existau foarte puţini doctori (unu la 17.000 de locuitori), în general ţăranii 
refuzând să meargă la doctor. Ei nu ştiau de bacterii, microbi sau boli infecţioase, cei din familie 
rămânând lângă bolnav indiferent de boală. Ca urmare a acestor factori, mortalitatea era foarte 
ridicata la sate, mulţi dintre nou-născuţi nesupravieţuind primelor 12 luni de viaţă. 

Pe de altă parte, ţăranul de după 1918 este mult mai interesat de politică, şi de principalele evenimente 
din ţară. înainte de război, se citea câte un ziar la biserică o dată la câteva luni, şi de multe ori, 
informaţiile prezentate în aceste ziare erau destul de vechi. însă, pe timpul războiului, interesul pentru 
ziare a crescut, pentru că acestea publicau numele morţilor de pe front. După 1918, s-a păstrat tradiţia 
de a citi ziarul, şi de a discuta politică. Ţăranul nu mai este total rupt de ceea ce se întâmplă în ţară. El 
are opinii politice şi începe să îşi lărgească orizonturile. 


Un subiect interbelic important era familia. întemeierea unei familii începea odată cu căsătoria. 
Românii erau familişti convinşi.Căsătoria se încheia, de regulă, în cadrul aceluiaşi grup social, definit 
prin avere (dotă sau zestre), statut moral, studii. Ofiţerii nu se puteau căsători decât cu fete înstărite; 
un ordin al ministrului de Război din 1927 stabilea că ofiţerii (de la sublocotenent la maior) se puteau 
căsători numai cu fete ca aveau o dotă de peste un milion de lei.Legea pentru căsătoria militarilor, din 
9 aprilie 1931, prevedea că militarii se puteau căsători numai cu consimţământul scris dat de 
autoritatea militară superioară, după ce au împlinit 25 de ani; pentru obţinerea acestuia, ofiţerii urmau 
să justifice vârsta pe care o aveau, dota miresei şi averea personală (de cel puţin 40.000 lei anual în 
cazul ofiţerilor superiori şi generalilor, de 6.000 lei anual al viitoarelor soţii de militari cu grade 
inferioare). Se adăugau garanţiile de moralitate şi onorabilitate pe care mireasa trebuia să le probeze; 
certificatul de onorabilitate era dat de cinci capi de familie din localitatea de domiciliu a miresei, iar 
onorabilitatea acesteia trebuia confirmată de primar şi de şeful poliţiei locale; de asemenea, părinţii 
miresei erau datori să prezinte un certificat de onorabilitate. Restricţii existau şi pentru preoţii 
ortodocşi, care aveau nevoie de aprobarea episcopiei pentru a se căsători (tot cu fete de familie bună şi 
onorabilă). 


De regulă, fetele de la ţară se căsătoreau la 14-15 ani; acelaşi obicei se păstra şi în mahalalele oraşelor, 
în familiile burgheze, fetele se căsătoreau după terminarea pensionului (17-18 ani) sau a facultăţii 
(21-22 ani). Băieţii de la ţară se căsătoreau înainte de a pleca să-şi satisfacă stagiul militar (21 ani), 
astfel că la “liberare” aveau deja 1-2 copii. Mai întâi se întâlneau părinţii, care stabileau zestrea pentru 
viitorii soţi, apoi urma logodna, care dura 1-2 luni. Dacă acordul era deplin, tinerii se cununau civil, 
apoi religios. Nunta era un adevărat spectacol. La ţară şi în mahalaua oraşelor, aceasta dura trei zile, în 
timp ce în “lumea bună” se încheia într-o singură zi. 


Darul de nuntă îi ajuta pe tinerii căsătoriţi în viaţa de familie. La ţară, darul consta din cereale (grâu, 
porumb), vite (cai, viţei, oi), păsări (găini, raţe) etc. Mireasa venea cu “lada de zestre”, unde avea 
plapumă, perine, cuverturi etc. De regulă, mirele avea casa “ridicată”, pe care urma să o termine 
împreună cu tânăra soţie; ei erau ajutaţi de rudele apropiate şi de vecini. La oraş, darul de nuntă 
consta în bani, mobilier, veselă, obiecte de artă, etc. 


Viaţa domestică interbelică era caracterizată printr-un stil de viaţă relativ modern, cu multe facilităţi 
pentru unii şi cu mult neplăceri pentru alţii, componenta dominantă fiind constituită din diferenţele 
uriaşe între mediul urban si cel rural. 

Familia românească tradiţională (de la ţară) era de tip lăstar : pe măsură ce feciorii creşteau şi le venea 
vremea căsătoriei, ei plecau din casa părintească; pe cel proaspăt căsătorit, tatăl îl înzestra cu un lot de 
pământ şi, împreună cu ceilalţi membri ai familiei, îl ajuta să-şi construiască o casă nouă. în casa 
bătrânească rămânea cel mai mic dintre feciori, care o moştenea, cu obligaţia de a-i întreţine pe părinţi 
până la moarte şi de a le face apoi slujbele bisericeşti şi pomenile, potrivit tradiţiei din localitatea 
respectivă. 


în contrast, mulţi dintre tinerii de la oraş erau atraşi de ideile naţionaliste si în consecinţă de temele 

Mişcării Legionare : ortodoxismul, viaţa (şi moartea) legionară, omul nou şi importanţa spiritualităţii, 
generaţia anilor 30 fiind autohtonistă şi antidemocrată. 


Un moment important al perioadei interbelice a fost înfiinţarea şi recunoaşterea internaţională a 
Patriarhiei române, întrucât pentru cea mai mare parte a românilor din perioada interbelică, 
credinţa creştin-ortodoxă era fundamentală, întreaga lor existenţă bazându-se pe speranţa şi credinţa 
în Dumnezeu. 


Multă vreme au existat în lumea creştină numai cinci Patriarhate (numite şi apostolice) : al 
Ierusalimului, al Antiohiei, al Alexandriei, al Constantinopolului şi al Romei. Cu timpul au dobândit 
acest titlu şi alte Biserici, constituindu-se în Patriarhate: Biserica Gruziei, apoi Bisericile din Bulgaria, 
Serbia şi Rusia. 

Lupta Bisericii Ortodoxe Române pentru autocefalie a fost îndelungată şi dificilă. în 1918, la Unirea cu 
ţara a provinciilor Basarabia, Bucovina şi Transilvania, acestea aduseseră cu ele şi propria organizare 
bisericească. Existau practic, patru "biserici” : Biserica Ortodoxă Română din Vechiul Regat, condusă 
de Mitropolitul Primat, Mitropolia Ortodoxă Română autonomă a Transilvaniei, Mitropolia Autonomă 
a Bucovinei şi Arhiepiscopia Chişinăului şi a Hotinului, situaţie improprie pentru un stat unitar. în 
preajma Primului Război Mondial, două Biserici ortodoxe îşi restabiliseră Patriarhatul, cea rusă, în 
1917 şi cea sârbă, în 1920. 

în ultimele zile ale anului 1924, mitropolitul Pimen al Moldovei, face Sinodului propunerea ca 
"Mitropolia Ungrovlahiei, cu scaunul mitropolitan în Bucureşti, să fie ridicată la rangul de 
Patriarhie; iar mitropolitul Ungrovlahiei [...] care, de drept e şi Preşedinte al Sfântului nostru Sinod, 
să poarte titlul de: Patriarh al Bisericii Ortodoxe Naţionale Române Pe 4 februarie 1925, Sfântul 
Sinod hotărăşte înfiinţarea Patriarhatului Ortodox Român. Ulterior, la 25 februarie 1925, s-a 
promulgat şi Legea pentru ridicarea scaunului arhiepiscopal şi mitropolitan al Ungrovlahiei, ca primat 
al României, la rangul de Scaun patriarhal. La 12 martie 1925, Sfântul Sinod trimite o propunere de 
unificare Patriarhiei de Constantinopol, celorlalte Patriarhate Ortodoxe şi Bisericilor Ortodoxe 
autocefale, prin care li se comunică ridicarea Bisericii Ortodoxe Române la rangul de Patriarhie. Pe 30 
iulie 1925 Patriarhul ecumenic Vasile al III-lea al Constantinopolului şi Sfântul Sinod al Patriarhiei 
Ecumenice emit un act (numit Tomos) de recunoaştere a Patriarhiei Române. 

(sursa : Cum s-a născut Patriarhia Română, articol de Petre Ciprian Şarpe) 

Cercetaşii României - mai mult decât o organizaţie, un mod de viaţă 

Un lucru mai puţin cunoscut este acela că în această perioadă apar Cercetaşii României, care atrag 
din ce în ce mai mulţi tineri şi care vor organiza câteva ediţii ale unei tabere de vară pe cât de activă, pe 
atât de interesantă ca nume : jamboree. 

Dar s-o luăm cu încetul : în vara anului 1913, inspiraţi de un articol citit într-o revistă franţuzească, 
câţiva elevi de la Liceul Lazar din Bucureşti (fraţii Dimancescu, fraţii Berindei, Săndel Bogdan şi Ionel 
Andronescu) formează singuri, fără ajutorul adulţilor, primele patrule de cercetaşi, făcând excursii şi 
activităţi în Munţii Bucegi. Profesorul Gheorghe Murgoci a fost cel care a întreprins primele demersuri 
pentru constituirea organizaţiei “Cercetaşii României”. Colonelul adjutant Grigore Berindei preia 
organizarea cercetaşilor şi înfiinţează primul comitet al asociaţiei. Atrage alături de mişcare profesori, 
ofiţeri, ziarişti, oameni de litere. Din primul comitet făceau parte Gabriel Giurgea, Vladimir 
Ghidionescu, maiorii Manolescu, Uica, căpitanul Sâmboteanu şi locotenenţii Sâmboteanu, Panaitescu 
si Manicatide. 

în vara anului 1914, col. adj. Berindei obţine o audienţă şi prezintă familiei regale (Regele Carol I, 
principele Ferdinand şi principele Carol) cercetăşia şi organizarea asociaţiei până în acel moment. 
Obţine sprijin necondiţionat şi asociaţia se dezvoltă spectaculos, în anul 1916 având un număr de 
9.000 de cercetaşi, grupaţi în 34 de legiuni şi 56 de cohorte (legiunile erau forma de organizare a 
asociaţiei în fiecare judeţ unde era înfiinţată). 


Recunoaşterea asociaţiei ca “persoană morală” (juridică) este votată la Senat (20 decembrie 1914) şi de 
Adunarea Deputaţilor (21 februarie 1915), fiind publicată în Monitorul Oficial la 9 aprilie 1915. 


Promisiunea Cercetasului 

9 

Promit pe onoarea mea să fac tot ce este posibil pentru : 
a servi patria mea România şi credinţa mea, a ajuta 
pe aproapele meu în orice moment, a mă supune Legii 
Cercetasului. 

Legea Cercetasului 

Cercetaşul îşi iubeşte patria sa, România şi pe toţi cei care 
trăiesc în ea. 

Cercetaşul este loial, îşi respectă cuvântul dat, nu minte, 
este curat în gând, în vorbă şi în faptă. 

Cercetaşul este util şi îşi ajută semenii în orice situaţie, 
este un prieten pentru toţi şi frate cu toţi Cercetaşii. 
Cercetaşul este econom şi cumpătat, este îngăduitor cu alţii 
şi sever cu sine, îşi îngrijeşte corpul şi duce o viaţă sănătoasă. 
Cercetaşul iubeşte si ocroteşte natura si este bun cu 

animalele. 

Cercetaşul îşi respectă şi ascultă părinţii, şefii şi profesorii 
şi este disciplinat în tot ceea ce face. 

Cercetaşul este credincios si respectă credinţa celorlalţi. 

Cercetaşul este curajos şi încrezător în puterile sale, vioi şi 
plin de însufleţire. 

Cercetaşul se străduieşte să facă în fiecare zi o faptă bună, 
oricât de neînsemnată ar părea ea. 

în zilele de 15-18 martie 1915 se ţine la Bucureşti primul Congres al Comandanţilor. 



în anul 1929 Principele Nicolae, comandantul Marii Legiuni, a preluat conducerea Cercetăşiei 
Române. La Congresul general al Cercetaşilor desfăşurat la Arenele Romane pe 23-27 Aprilie 1930, 
acesta a luat hotărârea de a se organiza tabere (numite jamboree) naţionale din doi în doi ani. 
Ele s-au desfăşurat la Piatra Neamţ (1930), Sibiu (1932), Mamaia (1934) şi Braşov (1936). 

Prima jamboree naţională s-a desfăşurat la Piatra Neamţ între 5 şi 25 august 1930, pe un platou aflat 
în vecinătatea oraşului Piatra Neamţ, la poalele muntelui Carlomanul (6i7m). Prezenţa a fost estimata 
la 2.000 de participanţi (care reprezentau 27 de cohorte din 7 legiuni). Remarcabil este faptul că, pe 
lângă cercetaşii şi comandanţii români, au fost prezenţi comandanţi şi cercetaşi din Germania, precum 
şi delegaţi din Ungaria, Franţa, Polonia şi Cehoslovacia. 

Conducerea Cercetăşiei a fost reprezentată de : Alteţa Sa Principele Nicolae - Comandantul Marii 
Legiuni, generalul I.Manolescu - ajutorul comandantului Marii Legiuni, col. Ulisse Sâmboteanu - 
Directorul Cercetăşiei, lt. col. Panaitescu - Comisarul General al jamboreei. Autorităţile locale au fost 
reprezentate de Nicu Ioaniu - Primarul oraşului Piatra Neamţ. 



Comisarul general al jamboreei a fost ajutat de un secretariat general şi 5 direcţii (administrativ; 
tehnic; organizarea şi supravegherea taberei; excursii, cazare şi transport; sport şi concursuri). 
Programul jamboreei a inclus: instalarea taberei, festivitatea de deschidere, excursii şi tabără, 
concursuri şi acordarea premiilor, festivitatea de închidere, ridicarea taberei şi plecarea. 
Toţi participanţii au primit contra cost insigna, insigna pentru baston şi o diploma. 
A fost primul eveniment cercetăşesc din ţara la care s-au emis însemne personalizate. 
La festivitatea de închidere s-a anuntat data si locul următoarei iamboree naţionale : Dumbrava 

Sibiului, 1932. (sursa : Alin Dimancescu Istoria Cercetăşiei în România) 


Cercetăşia a fost un puternic pivot al educaţiei tinerilor datorită unor vectori de impact psiho-sociali : 
îmbrăcămintea specifică cu croială militară; activităţile specifice bazate cu predilecţie pe excursii şi 
jocuri aplicative; depunerea unui legământ (ca şi la pionieri, mai târziu) care făcea pe cel ce căpăta 
calitatea de cercetaş să ţină cont de anumite rigori în comportamentul de zi cu zi. Cercetaşii organizau 
activităţi specifice, mediatizate şi la care puteau participa şi cei care nu făceau parte din organizaţie. 


După război şi până la contopirea în Straja Ţării (1937), cercetaşii au constituit o organizaţie bazată pe 
voluntariat şi a avut drept scop educarea tineretului şcolar în spirit sportiv. S-a urmărit să se dezvolte 
un profil moral şi fizic corespunzător unor cetăţeni onorabili în concordanţă cu valorile umane precum 
adevăr, solidaritate, muncă şi credinţă. 


Mai târziu, când mişcările extremiste (fascismul şi comunismul) au divizat generaţia tânără, mişcarea 
cercetăsească a rămas într-o zonă de democraţie si tolerantă. Cercetăşia din România si-a păstrat 
caracterul apolitic, dar în 1937, a fost înlocuită de organizaţia totalitaristă, Străjeria , în cadrul 
măsurilor dictatoriale iniţiate de Regele Carol al II-lea (alături de crearea Frontului Renaşterii 
Naţionale). Straja Ţării sau Străjeria a fost o organizaţie de tineret concepută şi patronată de Regele 
Carol al II-lea. Ea a luat fiinţă în urma Decretului-lege 3445 din 1937 prin care toţi băieţii între 7 şi 18 
ani şi fetele între 7 şi 21 de ani erau obligaţi să facă parte din Straja Ţării. 


După al II-lea Război Mondial, au fost încercări de a reînfiinţa Mişcarea Cercetăsească în România, 
însă apariţia regimului comunist a însemnat şi interdicţia totală pentru toate mişcările de tineret 
alternative, acestea fiind înlocuite de Pionieri si Uniunea Tinerilor Comunişti. 

După 75 de ani, tradiţia jamboreelor a fost reluată prin organizarea RoJam 2011, cea de-a cincea 
jamboree naţională, organizată în august 2011 pe platoul din apropierea oraşului Sălişte (jud. Sibiu). 

Mişcarea Legionară - 


între poveşti şi adevăr 


Legiunea Arhanghelului Mihail, numită pe scurt Mişcarea Legionară, a fost o 
organizaţie paramilitară, de orientare naţionalistă-fascistă, cu un caracter mistico- 
religios, anticomunist, violent antisemit şi antimasonic, înfiinţată în România 
interbelică de Corneliu Zelea Codreanu, după modelul organizaţiilor naziste SA şi SS. 
Ca şi celelalte mişcări fasciste din Europa, Mişcarea Legionară a fost creată de 
Codreanu ca răspuns, ca apărare faţă de ameninţarea exportului de revoluţie 
comunistă de provenienţă sovietică. 



Antonescu şi C.Z. Codreanu Crucea legionară Antonescu şi Horia Sima 


Despre originile mişcării, Neagu Djuvara scrie : „Mişcarea Legionară a fost o mişcare autohtonă, 
născută din grupări studenţeşti anticomuniste, între care una era condusă de Corneliu Zelea 
Codreanu ’. între comunişti şi legionari au existat totuşi unele legături subterane, bazate pe unele 
interese comune. 

Născut în 1899 la Huşi, Zelea Codreanu Corneliu a fost botezat într-o biserică ortodoxă odată cu 
părinţii săi, care s-au convertit şi ei, la credinţa ortodoxă. A avut, de mic, o educaţie cazonă. în anul 
1902 tatăl său, Ion Zielinski (care înseamnă în poloneză Codreanu) şi-a românizat numele în Zelea 
Codreanu. Mama sa, Eliza născută Brauner era de origine germană (bavareză). A urmat cursurile şcolii 
primare la Iaşi şi Huşi, iar între anii 1912-1916 a fost înscris la Liceul militar de la Mănăstirea Dealu. 
La 16 ani a fost combatant voluntar în Primul Război Mondial, fără a fi împlinit vârsta minimă pentru 
încorporare. între 1917 şi 1918 a urmat cursurile Şcolii Militare de Infanterie de la Botoşani. 

Admis la facultatea de drept din Iaşi, a devenit preşedintele Societăţii studenţilor la drept, organizaţie 
pe care a dizolvat-o pentru a fonda, în 1922, „Asociaţia Studenţilor Creştini”. în semn de protest faţă de 
decizia rectoratului universităţii de a începe anul şcolar fără tradiţionala slujbă religioasă, Codreanu s- 
a baricadat în interiorul instituţiei. Din cauza acestei acţiuni a fost exmatriculat. 

A plecat în Germania, unde a studiat timp de câteva luni la Berlin şi Jena. în timpul şederii în 
Germania a participat la mitinguri organizate de Hitler şi s-a regăsit în doctrina hitleristă. Codreanu a 
fost impresionat mai ales de unităţile paramilitare naziste Sturmabteilung (SA) care, prin acţiunile lor 
din anii ’ 20, violente şi contrare legii, erau folosite ca instrument de convingere a oponenţilor mişcării 
naziste aflată în plină ascensiune. 

Reprimit la studii la Universitatea din Iaşi ca urmare a intervenţiilor profesorului A. C. Cuza, prieten al 
familiei şi totodată protectorul şi mentorul său spiritual, Codreanu se reîntoarce în ţară şi îşi reia 
studiile pentru o perioadă de timp scurtă. în acest răstimp participă la demonstraţiile studenţeşti care 
cereau limitarea numărului evreilor în învăţământul superior („ numerus clausus”). 

Mai târziu, Codreanu se declară adept fidel al politicii lui Hitler. Membrii Mişcării 
Legionare purtau uniforme asemănătoare cu cele militare, de culoare verde, ca 
simbol al reînnoirii, de unde şi denumirea „cămăşile verzi”, şi se salutau folosind 
salutul fascist (reactualizarea nazistă a salutului roman). Principala siglă al mişcării 
a fost crucea triplă, reprezentând o reţea de zăbrele de închisoare ca simbol al 
martiriului, denumită de Codreanu „crucea arhanghelului Mihail” 





Potrivit declaraţiei iniţiale a lui Codreanu „Legiunea Arhanghelul Mihail va fi mai 
mult o şcoală şi o oaste, decât un partid politic”. 

Ideologiile fascistă şi nazistă erau folosite ca substrat de îndoctrinare în cuiburile legionare („Afinitatea 
între fascism şi Mişcarea Legionară”, „Puncte comune între hitlerism şi Mişcarea Legionară”, sunt 
titluri din Cărticica şefului de cuib a lui C. Z. Codreanu). 

Cert este că uniformele, cămăşile verzi cu diagonală şi pistol la şold (copiate după uniformele "cămăşile 
negre" fasciste-italiene şi "cămăşile brune" ale Sturmabteilung, se citeşte şturm-ab-tai-lung , 
prescurtat SA, în traducere liberă „batalion de asalt”, sau „Cămăşile Brune” - după uniformele de 
culoare maro deschis, a fost organizaţia paramilitară a Partidului nazist NSDAPSA din Germania), 
precum şi frazeologia mistic-religioasă şi patriotard-xenofobă „Să facem o ţară ca soarele sfânt de pe 
cer...” (Codreanu, cartea Pentru legionari ) au atras în curentul legionar numeroşi studenţi, preoţi şi 
intelectuali precum şi personalităţi din protipendada română. 

Aidoma altor mişcări europene fascistoide, Mişcarea Legionară era fanatic antisemită 
şi pornea de la teza existenţei unei „agresiuni rabinice împotriva lumii creştine”, care 
ar fi luat forme precum : francmasoneria, freudianismul, ateismul, marxismul, 
bolşevismul, etc. După legionari, aceste ideologii subminau societăţile şi naţiunile. 

Alături de Codreanu, supranumit „Căpitanul”, fondatori ai Mişcării Legionare au mai 
fost Ion Moţa, Radu Mironovici, Corneliu Georgescu şi Ilie Gârneaţă, dar dominarea 
„Căpitanului” era absolută, inalienabilă, indisputabilă, iar criticarea sa era pasibilă 
cu moartea. 


La 9 februarie 1920 apare la Iaşi ziarul „Garda Conştiinţei Naţionale” în care 
Codreanu şi Constantin Pancu au publicat „Crezul socialismului naţional-creştin”, iar 
în zilele de 4-6 septembrie 1920 a avut loc la Cluj primul congres al studenţilor din 
România Mare. Corneliu Zelea Codreanu, în fruntea unui grup de studenţi 
naţionalişti, a izbutit să impună congresului hotărârea de eliminare a evreilor din 
organizaţiile studenţeşti. 

La 10 decembrie 1922 Codreanu organizează un congres al studenţilor simpatizanţi, 
la Facultatea de Medicină din Bucureşti, care a emis o moţiune prin care se cerea 
numerus clausus pentru studenţii evrei în universităţi şi a fost criticată „acţiunea 
politică a democraţiei francmasonice”. Congresul s-a încheiat cu o manifestaţie 
pogromistă în cartierul Văcăreşti, împrăştiată de jandarmi. 

La 8 Octombrie 1923 Corneliu Codreanu convoacă în casa lui Nicolae Dragoş din str. 
13 septembrie nr. 41, Bucureşti, o grupă de colaboratori care decide „să pedepsească 
pe vinovaţii principali care au prigonit studenţimea şi au trădat interesele ţării în 
favoarea evreilor , prin împuşcarea politicienilor trădători şi a plutocraţilor evrei”. 
Participanţii la „Complotul din Dealul Spirii”, Corneliu Codreanu, Ion I. Moţa, Ilie 
Gărneaţă, Tudose Popescu, Corneliu Georgescu, Radu Mironovici, Leonida Bandac, 
Vernichescu, Traian Breazu, Nicolae Dragos, dr. C. Danulescu şi Ion Zelea Codreanu 
sunt arestaţi si internaţi la închisoarea Văcăreşti. 

Aici, Codreanu pune bazele „Legiunii Arhanghelului Mihail”, organizaţie pe care o va 
lansa oficial peste 4 ani, şi a „Frăţiei de Cruce”, organizaţie a tinerilor şcolari 
naţionalişti până la 18 ani. Cu această ocazie ia fiinţă primul „cuib de legionari”, prin 
ordinul nr. 1: „Să vină în aceste rânduri cel ce crede nelimitat. Să rămână în afară cel 
ce are îndoieli. Fixez ca şef al gărzii de la Icoană pe Radu Mironovici”. 


Cuibul, devenit elementul de bază al Mişcării Legionare, era compus din 3-13 
legionari (exclusiv bărbaţi), sub comanda unuia singur. Au existat şi cuiburi de 
doamne sau domnişoare denumite „cetătui”. 

Procesul care a avut loc în 1924 i-a achitat pe complotişti. Studentul Comârzan îl dă 
în judecată pe prefectul de poliţie din Iaşi, pe nume Manciu, pentru maltratare şi îl ia 
drept apărător chiar pe Codreanu. 

La 25 oct 1924, în timpul unei şedinţe a procesului, în plină instanţă, Codreanu îl împuşcă mortal pe 
poliţist. El este arestat, judecat şi achitat pe motiv de legitimă apărare ! 

în timpul detenţiunii la închisoarea Văcăreşti, la 28 Martie 1924, Ion Moţa îl împuşcă pe studentul 
Vernichescu, presupusul trădător al complotului din Dealul Spirii. La 26 sept 1924 are loc un proces de 
câteva ore în urma căruia si Moţa este achitat! 

în primăvara lui 1930, din motive electorale, Codreanu creează „Garda de Fier”, 
„un gard împotriva expansiunii comunismului”, care urma să fie un fel de partid- 
umbrelă pentru racolarea altor partide în scopul prezentării la alegeri ca un front 
comun. Singurul partid care aderă la acest front este Legiunea Arhanghelul Mihail. 

în iulie 1930, un student macedonean, Beza, îl împuşcă pe ministrul Constantin 
Anghelescu care dăduse o lege considerată defavorabilă pentru macedoneni. 
Deoarece asupra studentului s-au găsit manifeste ale Gărzii de Fier, Corneliu Zelea 
Codreanu este arestat şi închis la Văcăreşti. La procesul care urmează, Codreanu este 
din nou achitat. La 30 decembrie 1930, elevul Dumitrescu-Zăpadă membru al „Frăţiei 
de Cruce”, a încercat să-l asasineze pe directorul ziarului Adevărul. 

în mai 1933 se constituie „Echipa Morţii”. Membrii echipei, formată din 15 oameni, 
majoritatea intelectuali, au fost arestaţi. Procesul are loc la Arad şi se încheie cu o 
nouă achitare. 

La 24 septembrie 1934, Codreanu a convoacă „Consiliul de onoare al Legiunii” pentru a -1 judeca pe 
ziaristul legionar şi anticodrenist Mihai Stelescu pe motivul că acesta publicase în ziarul la care lucra 
un articol care -1 critica pe Codreanu şi că ar fi organizat un atentat la viaţa „Căpitanului”. Consiliul, 
respectiv Codreanu, îl declară pe Stelescu „vinovat de înaltă trădare faţă de Legiune şi căpitan’’ şi 
decide excluderea lui Stelescu din mişcare, dar acesta îşi continuă critica la adresa „Căpitanului”, pe 
care-1 face laş, desfrânat şi slab orator. în 1936 un grup de zece legionari, studenţi la teologie, pătrund 
în spitalul în care era internat şi îl împuşcă pe Stelescu în patul de spital, după care îi ciopârţesc 
cadavrul cu topoarele, dansând în jur şi cântând psalmi pentru odihna celui ucis. Grupul de criminali 
trimişi de Căpitan să-l pedepsească pe disident primeşte porecla „Decemviri” („zece bărbaţi”). Făptaşii 
se predau poliţiei (Codreanu impunea executanţilor să se predea poliţiei după executarea ordinului) şi 
vor fi asasinaţi ulterior, în 1938, odată cu Codreanu. 


Majoritatea susţinătorilor Mişcării Legionare erau studenţi şi ţărani. Cu un lider 
carismatic ca Zelea Codreanu în frunte, Mişcarea Legionară s-a făcut cunoscută prin 
propaganda sa (un succes incontestabil), inclusiv utilizarea tehnicilor spectacolului. 

Prin marşuri, procesiuni religioase, imnuri patriotice, muncă voluntară şi campanii 
cu caracter obstesc în zonele rurale, Mişcarea îsi făcea cunoscută filosofia, care 
includea antisemitismul, antiliberalismul, anticomunismul, antiparlamentarismul şi 
se prezenta ca alternativă la celelalte partide, prezentate cu dispreţ ca formaţiuni 
politice corupte şi clientelare. Până şi nunta lui Codreanu a fost regizată ca un act în 
acest spectacol propagandistic. 



Una din acţiunile bine primite de populaţie a fost construirea unor drumuri, adăposturi, spitale, 
cantine, biserici, restaurări, troiţe, diguri, poduri, etc. în cadrul taberelor de muncă legionare. Prima 
tabără de muncă a fost organizată de Căpitan în anul 1924 la Ungheni (jud. Iaşi). 

în pragul alegerilor parlamentare din 1933 Codreanu întemeiază - ca expresie politică 
a Mişcării Legionare - partidul Totul pentru Ţară (prezidat de ing. Gheorghe Clime), 
întrucât Duca considera programul de guvernare legionar violent şi anti-occidental, 
pe 10 decembrie 1933, scoate Garda de Fier în afara legii. Membrii Gărzii ripostează 
la 29 decembrie prin asasinarea premierului Duca în gara din Sinaia, asasinatul fiind 
comis de un grup de trei legionari, denumiţi ulterior Nicadori: Ion Caranica, Nicolae 
Constantinescu si Dorn Belimace. 

în alegerile din 1937, Legiunea iese pe locul al treilea după Partidul Naţional Liberal 
şi Partidul Naţional Ţărănesc, obţinând 15,5% din voturi. Carol al II-lea (care se 
opunea legionarilor), i-a ţinut în afara guvernului până la aducerea la putere a 
generalului Ion Antonescu (1940). 

Codreanu este arestat şi închis în aprilie 1938. în noaptea de 27/28 noiembrie a 
aceluiaşi an, este ucis de jandarmi (strangulat) împreună cu alţi 13 legionari în timpul 
transferului de la închisoarea Râmnicu Sărat la Jilava. Oficial, în acte a fost 
consemnată o încercare nereuşită de evadare, în pădurea Tâncăbeşti, soldată cu 
împuşcarea fugarilor. 










în iunie 1938 conducerea Mişcării Legionare era preluată de Horia Sima care, pe 15 
august 1939, după o scurtă refugiere în Germania nazistă, revine în România, unde 
reia legătura cu organizaţiile legionare intrate în clandestinitate şi urmărite de agenţii 
Serviciului Secret de Informaţii al Armatei, condus de Mihail Moruzov. 

în martie 1939, Armând Călinescu e desemnat să formeze un guvern nou, dar la 21 
septembrie 1939 premierul este asasinat în Bucureşti de un grup de legionari condus 
de avocatul Miti Dumitrescu (potrivit declaraţiilor legionare, ca pedeapsă pentru 
moartea lui Zelea Codreanu). 

Pe 21 septembrie, autorităţile îi arestează pe asasini, îi torturează, judecă şi apoi execută în acelaşi loc 
unde fusese ucis Armând Călinescu. Cadavrele lor rămân expuse câteva zile, timp în care erau aduşi 
elevi, însoţiţi de profesori, ca să vadă macabra scenă. Pe o pancartă scria ,Aceasta va fi de aci înainte 
soarta asasinilor trădători de ţară.” în noaptea de 21-22 septembrie, Regele Carol al II-lea formează 
un nou guvern, condus de generalul Gheorghe Argeşeanu, care ordonă represalii împotriva Mişcării 
Legionare. în acea noapte sunt omorâţi 252 de legionari. 

La 26 octombriei939, Sima fuge iar în Germania, dar pe 5 mai 1940, ajunge din nou 
în România trecând clandestin frontiera cu Iugoslavia, însoţit de un grup de legionari. 
Arestat la 19 mai în satul Clopodia unde se ascunsese, este trimis sub pază la 
Bucureşti şi eliberat pe 14 iunie 1940, (se speculează că Sima era informator al lui 
Moruzov, şeful serviciului secret de la Bucureşti şi plătit cu 200 000 de lei lunar - 
aprox. 70 de salarii medii lunare). Moruzov îl ia sub protecţie şi îi intermediază 
împăcarea cu Regele Carol al II-lea. Neştiind cum va reacţiona Regele, Sima acceptă 
să facă parte din guvernul Gigurtu (4 iulie 1940), gest considerat de unii camarazi 
legionari drept un act de trădare, ceea ce îl determină să demisioneze din guvern 
după patru zile. 

Pe 6 sept 1940 are loc întrunirea „Forului Legionar”, la care Corneliu Georgescu (co- 
fondator al mişcării), îi încredinţează conducerea Legiunii, în mod solemn, lui Sima. 

între timp, expansiunea Moscovei în Basarabia a determinat Ungaria să reclame revizuirea graniţelor 
în Transilvania, iar Bulgaria a pretins retrocedarea Cadrilaterului. Puterile Axei au cerut părţilor 
implicate să-şi rezolve problemele prin negociere directă sau arbitraj. Cedările teritoriale româneşti au 
fost facilitate de starea de derută şi incapacitatea guvernului condus de Ion Gigurtu şi a cercurilor 
conducătoare româneşti de a angaja acţiuni politice ferme, de a organiza măsuri de apărare naţională. 
Lipsa de curaj a Regelui Carol al II-lea, faptul că a evitat un contact direct cu Hitler, deşi se impunea, 
au întărit convingerea cancelarului nazist că acesta nu va întreprinde măsuri hotărâte, ci va consimţi 
treptat la toate pretenţiile formulate. 

La 15 iulie 1940, Hitler îi adresează Regelui Carol o scrisoare cu caracter ultimativ, de a începe tratative 
cu Ungaria şi Bulgaria în vederea revizuirii frontierelor, avertizând asupra „gravelor primejdii la care s- 
ar expune dacă nu ar da curs cererii sale”. Gigurtu face o declaraţie la radio în care afirmă că România 
trebuie să facă sacrificii teritoriale pentru a justifica orientarea sa pro-germană şi aderarea totală a 
României la Axa Berlin-Roma 

La începutul lui Septembrie, în Bucureşti au loc manifestaţii, între care una uriaşă, la 
care participă sute de mii de oameni, organizaţi de legionari. Regele Carol II, 
însărcinează pe 4 septembrie pe Generalul Ion Antonescu (demisionat din armată şi 
aflat cu domiciliu forţat la Mănăstirea Bistriţa), cu formarea noului guvern, cu 
condiţia să fie un guvern de uniune naţională. în ziua următoare, 5 Septembrie, îi 
acordă puteri depline, numindu -1 Conducător al Statului. 


A doua zi după formarea guvernului, Antonescu cere şi obţine anularea Constituţiei şi 
dizolvarea Parlamentului. După o ultimă încercare de convinge armata să tragă în 
legionari (în noaptea de 5-6 sept), Regele abdică în dimineaţa zilei de 6 Septembrie 
1940, în favoarea fiului său, Mihai, care avea la acea dată 18 ani. Partidele politice 
istorice refuză să participe oficial la guvernare alături de legionari. 

Prin înaltul Decret nr. 3151 din septembrie 1940, Statul Român devine „Stat naţional - 
legionar, iar Mişcarea Legionară este singura mişcare recunoscută în noul stat”. 


Antonescu încheie o alianţă cu Horia Sima pentru constituirea unui guvern legionar 
şi a unui „Stat Naţional-Legionar”. De menţionat că în perioada de domiciliu forţat 
Antonescu purtase tratative cu Horia Sima prin intermediul prietenului şi avocatului 
său, Mihai Antonescu. Generalul nu era sprijinit de politic şi fără sprijinul Legiuni ar 
fi eşuat, aşa că s-a văzut obligat să accepte condiţiile lui Horia Sima, inclusiv aderarea 
oficială la Mişcare, ceea ce a presupus apariţii în public îmbrăcat în uniforma 
legionară (cămaşă verde şi cu diagonală), jurământul şi salutul legionar. 

Ajunsă la putere, Legiunea iniţiază legi antisemite dure şi jaful organizat al avutului 
minorităţii evreieşti, însoţit de arestări, torturi şi asasinate. Legionarii au asasinat şi 
alţi români, neevrei, pe motive politice, „morale” (homosexuali reali sau presupuşi) şi 
în unele cazuri, nu puţine, ca răfuieli personale, dar comparativ cu procentul evreilor 
din totalul populaţiei române, legionarii au ucis circa 20 de evrei la fiecare ne-evreu. 
Membrii Gărzii de Fier au pus la cale cel mai mare pogrom din istoria Munteniei, în 
care au fost ucişi peste o sută de evrei, iar parte dintre aceştia au fost atârnaţi în 
cârlige la abator unde cadavrele le-au fost pângărite şi mutilate. Carnajul de la abator 
a fost negat de unii autori (de ex Ioan Ianolide, fost membru al Frăţiilor de Cruce, 
organizaţia de tineret a Mişcării Legionare), ci o înscenare pusă la cale de Eugen 
Cristescu - şeful Serviciului Secret în timpul guvernării Antonescu. 


Pe 8 nov 1940, de ziua Arhanghelului Mihail, toate autorităţile Statului în frunte cu 
Maiestatea Sa Regele, se deplasează la Iaşi, proclamat „Oraş al Mişcării Legionare”, 
unde are loc o mare manifestaţie. 

în noaptea de 26-27 Noiembrie 1940 un detaşament al „poliţiei legionare” 
declanşează Masacrul de la Jilava în care 64 de generali, jandarmi (cei care i-au ucis 
pe Căpitan şi alţi 13 comandanţi) politicieni, fruntaşi ai parlamentarismului şi ai 
politicii române sunt asasinaţi în timp ce se aflau în stare de arest preventiv la 
închisoarea Jilava. De menţionat că subsolul închisorii era plin de deţinuţi comunişti 

de care nu s-a atins nimeni. Printre asasinaţii la Jilava se găseau şi unii adversari ai 
lui Antonescu (de exemplu Mihail Moruzov). 

A doua zi, Traian Boeru cu o echipă de legionari ridică de la domiciliile lor pe istoricul 
Nicolae Iorga şi pe economistul Virgil Madgearu, îi schingiuiesc şi îi asasinează, apoi 
le batjocoresc cadavrele. 

Născut la Botoşani în 1871, Nicolae Iorga a scris mii de cărţi şi de studii. Şi-a uimit contemporanii încă 
de mic prin memoria sa formidabilă şi prin uşurinţa cu care scria. La 6 ani cunoştea toate cronicile 
Moldovei, iar la 13 scria articole la ziar. După studii elementare şi gimnaziale în Botoşani, termină 
Liceul Naţional din Iaşi în 1888. Absolvă Universitatea din Iaşi într-un singur an cu diploma "magna 
cum laude". Continuă studiile universitare la Paris, Berlin şi Leipzig, obţinând doctoratul (1893) la 
numai 23 de ani. 

Iorga devine în 1893, la numai 23 de ani, membru corespondent al Academiei Române. în 1894, la 24 
de ani, obţine prin concurs catedra de istorie la Universitatea din Bucureşti. Din 1911 este membru 
activ al Academiei Române. începând din 1908 ţine cursuri de vară la Vălenii de Munte, judeţul 
Prahova. 


în anul 1938, Iorga a publicat o serie de articole foarte critice la adresa Mişcării Legionare în "Neamul 
românesc”. "Corneliu Zelea Codreanu s-a simţit ofensat, deranjat de conţinutul acestor articole. în 
esenţă, Nicolae Iorga spunea că Mişcarea Legionară pregăteşte în restaurantele legionare, printre blide 
şi pistoale, o revoluţie împotriva ordinii de drept, ordine reprezentată de fapt de monarhie şi de noul 
regim al dictaturii", explică istoricul Florin Muller, profesor doctor la Facultatea de Istorie a 
Universităţii din Bucureşti. Drept răspuns, Codreanu îi adresează lui Iorga o scrisoare deschisă în care 
îl acuza pe acesta de „necinste sufletească”, iar Iorga se adresează Parchetului Militar şi cere 
deschiderea unei acţiuni în justiţie. Arestat, Codreanu este condamnat în urma unui proces extrem 
de rapid la şase luni de închisoare pentru calomnie. Codreanu era revoltat şi de închiderea a două 
cantine legionare, una la Obor şi alta la Liceul "Lazăr", avizată de Iorga, la acea dată ministru de stat în 
guvernul patriarhului Miron Cristea. în plus, Iorga fusese văzut de Steinhardt cum scuipa şi dădea cu 
picioarele în cadavrele legionarilor executaţi de poliţie în stradă şi aruncate pe caldarâm, în urma 
asasinării premierului criminal, Armând Călinescu. 


După o anchetă a Ministerului de Interne, Codreanu este acuzat de uneltire contra ordinii sociale şi 
condamnat la zece ani de muncă silnică la minele de sare (de fapt, o încercare a lui Carol al II-lea de a 
decapita Mişcarea Legionară). 


Considerat vinovat de legionari pentru moartea Căpitanului, Iorga începe să primească o mulţime de 
scrisori anonime în care era ameninţat cu moartea. După instaurarea regimului legionar în septembrie 
1940, istoricul este pensionat din funcţia de profesor, iar ziarul "Neamul românesc" este închis. Vara 
anului 1940 şi-o petrecere izolat la Vălenii de Munte, iar ulterior se mută în vila din Sinaia. 


în seara zilei de 27 noiembrie, la vila profesorului din Sinaia descind şapte bărbaţi care îi spun 
Ecaterinei Iorga că sunt din Poliţia Legionară a Capitalei şi că au venit să-l ia pe Iorga la Bucureşti 
pentru un interogatoriu. Bărbaţii intră în biroul lui, îl ridică cu forţa şi îl urcat în maşină. în dimineaţa 
zilei următoare, trupul istoricului a este găsit pe câmpul dintre Ploieşti şi comuna Strejnic, cu nouă 
tuburi de cartuşe lângă el. 


în semn de respect, 47 de universităţi din întreaga lume arborează steagul negru. Opera sa istorică 
cuprinde diverse domenii: monografii de oraşe, de domnii, de familii, istoria bisericii, a armatei, 
comerţului, literaturii, tipăriturilor, a călătorilor în străinătate etc. Câteva din publicaţiile mai 
importante : Studii şi documente cu privire la istoria românilor, în 25 volume (1901-1913), Istoria 


imperiului otoman în 5 volume. Ca literat, Nicolae Iorga a scris poezii, drame istorice (învierea lui 
Ştefan cel Mare, Tudor Vladimirescu, Doamna lui Eremia, Sfântul Francisc din Asisi şi altele), 
volume memorialistice (Oameni cari au fost, O viaţă de om, aşa cum a fost). Iorga este autorul a 1003 
volume, 12755 articole, 4963 recenzii. 

Controversat rămâne faptul că grupul Boeru acţiona, intr-un fel, în afara mandatului conducerii 
Legiunii. Cu toate că -1 urau, legionarii intuiau clar consecinţele dezastroase de imagine care i-ar fi 
urmat asasinării lui Iorga. Se pare ca însuşi Horia Sima ar fi încercat să oprească asasinatul căutându -1 
pe Boeru în noaptea crimei, iar Iorga a fost sunat personal acasă la Sinaia de către liderii legionari din 
Bucureşti care l-au avertizat că o echipă ieşită de sub control vrea să-l asasineze, dar soţia istoricului 
nu l-a lăsat pe acesta să fugă. (ea s-a justificat mai târziu la proces că a crezut că telefonul făcea parte 
din „scenariu”). După arestare, membrii Grupului Boeru au fost duşi la Antonescu şi, la două zile după 
vizită, primesc paşapoarte şi pleacă în Germania. Ulterior, Traian Boeru a fost demascat ca agent 
NKVD infiltrat în structurile legionare. 

Un alt semn de întrebare îl ridică şi faptul că după război „legionarul” Traian Boeru devine un prosper 
om de afaceri respectabil. Deşi toată lumea ştia că l-a asasinat pe Iorga, nici justiţia germană şi nici 
legaţia României comuniste de la Bonn nu a cerut extrădarea sau judecarea acestuia. Mai mult, Boeru 
a decedat se pare la începutul anilor 90, fără să fie deranjat cu cereri de extrădare şi judecată şi nici să 
fie deranjat de agenţii Securităţii Statului, (sursa : Ionut Ţene, articol Napoca News, 28.11.2010) 

în ianuarie 1941, Horia Sima şi legionarii declanşează o lovitură de stat, un război 
civil, împotriva lui Antonescu şi a armatei române. Dispunând de forţe mult mai 
numeroase şi bine înarmate, Antonescu învinge rebeliunea legionară în doar trei zile, 
Legiunea fiind înlăturată de la guvernare. Este adevărat şi că Hitler l-a sprijinit pe 
Antonescu, de la care se aştepta să atragă şi să conducă România în războiul 
antisovietic, păstrându-i pe legionari ca pe o ameninţare menită să-i asigure 
fidelitatea. Horia Sima şi alţi fruntaşi legionari s-au refugiat în Germania (unde au 
fost cazaţi în lagărele de concentrare Buchenwald, Dachau şi Rostock, având însă o 
relativă libertate de mişcare). 

Eşecul Rebeliunii, atribuit de o parte dintre legionari (cei aflaţi sub conducerea tatălui 
lui Corneliu Zelea Codreanu), conducerii dezastruoase a lui Horia Sima şi a 
campaniei anti-legionare pornită de Ion Antonescu duce la scindarea Legiunii în două 
grupări inamice, „simiştii” (rămaşi credincioşi lui Horia Sima) şi „codreniştii”. 
Divergenţele, acuzaţiile reciproce şi altercaţiile dintre cele două grupări antagoniste 
au continuat până la epuizarea resurselor, fără efecte notabile. 

Specificul Mişcării Legionare faţă de alte mişcări fasciste europene, cu care a avut în comun recurgerea 
la terorism, violenţă şi asasinat politic, consta în fundamentalismul religios creştin-ortodox. Codreanu 
a imprimat, ca trăsătură fundamentală a Legiunii Arhanghelul Mihail, promovarea ortodoxismului 
naţionalist, stabilind o legătură structurală între creştinismul ortodox şi „românitate. O trăsătură 
fundamentală a Legiunii a fost cultul morţii, considerată ca o alternativă preferabilă într-o situaţie 
conflictuală (asemenea organizaţiilor fundamentaliste teroriste actuale): 

Poporul nu se conduce după voinţa lui (democraţia). Nici după voinţa unei persoane. 

Ci după legi. Nu e vorba de legile făcute de oameni. Sunt norme, legi naturale de viaţă 
şi norme, legi naturale de moarte. Legile vieţii şi legile morţii. 

Ţelul final nu este viaţa. (...) Acest moment final, „învierea din morţi”, este ţelul cel mai 
înalt şi mai sublim către care se poate înălţa un neam. 

Neamul este deci o entitate care îşi prelungeşte viaţa şi dincolo de pământ. Neamurile 
sunt realităţi şi în lumea cealaltă, nu numai pe lumea aceasta. 

Legionarul iubeşte moartea, căci sângele lui va servi pentru plămădirea cimentului 
României legionare. ( C.Z.Codreanu : „9 Porunci Legionare” 

Moartea, numai moartea legionară [...] / Ni-i dragă moartea pentru Căpitan!” ( Radu 
Gyr : Imnul Tinereţii Legionare). 


PERSONALITĂŢI ALE SPIRITUALITĂŢII, CULTURII SI STIINTEI ROMÂNEŞTI - LEGIONARI: 

- NAE IONESCU - filosof renumit, gazetar şi orator renumit, profesor universitar, directorul 
prestigiosului ziar "Cuvântul”, aflat printre puţinele personalităţi din România care figurau în Larousse 
în acea vreme. Simpatizant declarat, membru al Senatului Legionar 

- NICOLAE C. PAULESCU - medic, precursorul insulinei. Apărător al Căpitanului în procesul cu 
prefectul de poliţie Const. Manciu, simpatizant declarat al Mişcării, membru al Senatului Legionar 

- MIRCEA ELIADE - scriitor, celebru istoric al religiilor, autor de studii, articole şi cărţi de specialitate, 
precum şi de romane şi nuvele, însumând peste 1.500 de lucrări, doctor Honoris Causa al multor 
universităţi (din Franţa, SUA, Anglia, Belgia, Argentina). A scris numeroase articole elogioase despre 
Mişcarea Legionară în presa naţionalistă a vremii (Cuvântul, Calendarul, Gândirea, Buna Vestire, 
Sfarmă Piatră). Candidat al Partidului Totul Pentru Ţară. închis la Miercurea Ciuc împreună cu elita 
legionară, supravieţuitor al masacrului din noaptea de 21/22 sept. 1939. Membru al Mişcării Legionare 

- DUILIU SFINŢESCU - doctor inginer, o somitate pe plan mondial în domeniul construcţiilor 
metalice, inovator în stabilitatea elementelor de construcţie, doctor Honoris Causa al Universităţilor 
din Aachen şi Bucureşti, decorat cu Legiunea Franceză, autor al zeci de lucrări de specialitate. 
Legionar, membru al secretariatului lui Corneliu Zelea Codreanu 

- SEXTIL PUŞCARIU - unul dintre cei mai mari filologi români, academician, autor a 400 de lucrări de 
specialitate, membru al Comitetului Internaţional de lingvistică. Membru al Senatului Legionar 

- HENRI GEORGE COANDÂ - savant cu renume mondial, care a revoluţionat aviaţia de vânătoare. 
Membru al Asociaţiei "Prietenii Legiunii". 

- filosoful şi poetul LUCIAN BLAGA - membru în Asociaţia "Prietenii Legiunii" (de la înfiinţarea 
acesteia, din 1936 şi până în 1940, când devine membru al Mişcării Legionare, la Sibiu; drama sa 
istorică "Avram Iancu" este dedicată Căpitanului 


- prof. univ. SIMION MEHEDINŢI - simpatizant declarat în conferinţe şi în ziarul "Cuvântul 
Studenţesc", membru al Senatului Legionar 


_ _ _ w _ 

- sociologul TRAIAN BRÂILEANU - unul dintre cei mai mari sociologi români, profesor universitar, 
autor al: "Istoria teoriilor sociologice", "Sociologie generală", "Cultura şi politica", "Statul şi 
comunitatea morală", "Teoria comunităţii omeneşti", "Originile metafizicii", "Sociologia şi arta 
guvernării" etc., directorul revistei "însemnări sociologice". Membru al Senatului Legionar şi 
parlamentar pe listele Partidului Totul Pentru Ţară 


- poetul şi matematicianul ION BARBU - simpatizant declarat (publicist în revistele: "Cugetul 
românesc", "Gând românesc", "Gândirea", "Universul literar", "Matematica"; şi spunea : "Ca 
matematician, consider că ştiinţa este aliata ordinei legionare" - revista "Axa", 1940) 


w w _ _ 

- ION GAVANESCU - doctor în Filosofie, renumit pedagog, profesor universitar de psihologie şi 
estetică, fondatorul Seminarului Pedagogic, preşedintele Asociaţiei Profesorilor Universitari din 
România. Membru al Senatului Legionar 


- prof. dr. acad. DIMITRIE GEROTA - membru al Senatului Legionar, parlamentar pe listele Partidului 
Totul Pentru Ţară 


- prof. univ. arh. CONSTANTIN IOTZU (asistentul arhitectului ION MINCU) - simpatizant declarat, a 
elaborat planul de construcţie a Casei Verzi şi planurile după care s-a desfăşurat înmormântarea 
eroilor Moţa şi Marin; 


- filosoful PETRE ŢUŢEA doctor în economie şi drept - un simpatizant declarat şi manifest, numeroase 
interviuri prolegionare după 1989 (printre altele, afirma că "legionarul este românul absolut") 


- filosoful CONSTANTIN NOICA - membru al Mişcării Legionare (din 1940) 


- fostul Mitropolit al Ardealului, Bartolomeu Anania 

- părintele ARSENIE PAPACIOC de la Techirghiol 


- părintele IUSTIN PARVU de la Petru Vodă (Neamţ) 



Mircea Eliade Henri Coandă Constantin Noica Petre Ţuţea Arsenie Papacioc 


Se estimează că peste un milion de români (între care şi minţi luminate) au aderat şi au crezut sincer 
în valorile Mişcării Legionare. La fel de adevărat este că acţiunile "legiunii înarmate” şi a regimului 
antonescian au condus la crime xenofobe şi rasiste, care (ca şi în cazul comunismului dealtfel), nu pot 
fi justificate de nici o ideologie, interes naţional sau forţă majoră. 


CORNELIU ZEUA CODREANII 



Recent, mai multe grupări, atât din România (în special din Moldova) cât şi din Republica Moldova 
care, deşi diferă prin fundamente şi obiective, au în comun faptul că se declară "noua dreaptă", au 
postat pe internet numeroase materiale pro-legionare, unele dintre aceste grupări organizându-se 
chiar în "cuiburi” legionare (ilegale, întrucât în România Mişcarea Legionară este scoasă în afara legii, 
fiind considerată organizaţie extremistă). 


Un episod ruşinos şi tragic - pogromul de la Iaşi (27-29 iunie 1941) 

A fost una din cele mai violente acţiuni îndreptate împotriva evreilor din România, iniţiată de 
generalul Ion Antonescu şi înfăptuită de armată şi autorităţile locale din Iaşi. în conformitate cu datele 
oficiale (prezentate chiar de autorităţile române), în cele trei zile au fost ucişi 13.266 de evrei. 


Cu trei-patru zile înainte de 21 iunie 1941, Jandarmeria a primit ordinul de curăţire a terenului, în trei 
locuri diferite din Moldova : Roman, Fălticeni şi Galaţi. Inspectorul general al jandarmeriei, generalul 
Constantin (Piki) Vasiliu, a declarat la Roman, în faţa subofiţerilor şi ofiţerilor de jandarmi că „prima 
măsură pe care sunt datori s-o aducă la îndeplinire va fi aceea de curăţire a terenului, prin care se 
înţelege : exterminarea pe loc a tuturor evreilor aflaţi pe teritoriul rural; închiderea în ghetouri a 
evreilor de pe teritoriul urban; arestarea tuturor suspecţilor [...]”, etc. 

Comandantul legiunii de jandarmi Orhei, Constantin Popoiu, a atras atenţia jandarmilor săi că 
„trebuie să-i extermine pe evrei de la pruncul în faşă până la bătrânul neputincios, toţi fiind periculoşi 
pentru naţia română”. în ajunul intrării României în război, „Conducătorul Statului” a dispus prin 
Ordinul nr. 4147 din 21 Iunie 1941, „[...] evacuarea tuturor evreilor între 18 şi 60 ani din satele dintre 
Şiret şi Prut în lagărul de la Târgu Jiu.” 


Conform recensământului din 1930 Iaşiul avea o populaţie de 102.872 cetăţeni, dintre care 34.662 
evrei. în ziua de 26 iunie 1941, şefii oraşului, prefectul judeţului Iaşi, colonelul Dumitru Captaru, 
comandantul Garnizoanei, colonelul Constantin Lupu, chestorul Poliţiei, colonelul Constantin 
Chirilovici şi inspectorii de Siguranţă Emil Gioseanu şi Matei Cosma au ordonat percheziţii în 
locuinţele evreilor. în după amiaza zilei de vineri, 27 iunie 1941, la cinci zile după intrarea României în 
război, Ion Antonescu i-a telefonat colonelului Constantin Lupu şi i-a ordonat să cureţe laşul de evrei. 
Acţiunea urma să fie mascată ca făcând parte din ordinul anterior, „Evacuarea tuturor evreilor, între 
18 şi 60 de ani, din zona cuprinsă între Şiret şi Prut”. 


La declanşarea violenţelor au contribuit şi câteva grupuri de legionari care au provocat, trăgând de pe 
acoperişuri în militarii germani, fapt care a legitimat intervenţia unor unităţi germane, care, peste 
capul autorităţilor române şi cu sprijinul legionarilor, au trecut la acte de represiune imediată, punând 
soldaţi ai armatei germane să treacă la colectarea şi îmbarcarea forţată în trenuri a evreilor, cu care au 
fost transportaţi în condiţii inumane către sudul ţării. 


Soldaţii germani din Iaşi au acţionat pe baza unei înţelegeri cu Armata română. Ei au fost împărţiţi în 
patrule şi trimişi să aresteze evrei, au fost desemnaţi să escorteze convoaie şi au staţionat la intrarea în 
Chestură. Ei au pătruns în case - fie cu soldaţii români, fie singuri - şi i-au torturat pe evreii găsiţi 
acolo, dar şi pe cei care erau duşi în marş forţat spre Chestură. Ei au tras în mulţimea de evrei şi au 
comis aceleaşi atrocităţi ca şi omologii lor români. în plus, ei au fotografiat pogromul, mergând chiar 
până la scene teatrale. Este important de observat aici că unităţile Einsatzgruppe D , deşi operaseră în 
teritoriile cerute înapoi de România după 22 iunie 1941, nu au operat chiar în România - şi deci nu au 
participat la pogromul de la Iaşi - şi de altfel nici o altă unitate SS. 

în data de 28 iunie, autorităţile române (poliţie, jandarmi, membri ai serviciului român de siguranţă), 
cu concursul unei părţi a locuitorilor oraşului, au comis crime şi jafuri asupra evreilor din Iaşi. Mii 
dintre aceştia au fost ucişi în casele lor şi pe stradă, alte mii au fost arestaţi şi duşi la sediile poliţiei, 
câteva sute dintre aceştia fiind reţinuţi la secţia principala de politie, Chestura din Iaşi. 



în următoarea zi, "Duminica neagră”, soldaţii români au împuşcat mii de evrei care fuseseră 
încarceraţi în secţia de poliţie. în anul 2010 a fost descoperită la Popricani, lângă Iaşi, o groapă 
comună care conţinea circa 100 de cadavre de evrei ucişi în anul 1941. Cei circa 3 500 evrei rămaşi în 
viaţă după masacrul săvârşit la Chestura de Poliţie şi în celelalte secţii, au fost mânaţi ca vitele, sub 
ameninţarea armelor, pe platoul din faţa gării din Iaşi. 


La gară şi în piaţa din faţa gării, aceştia au fost forţaţi să stea cu faţa la pământ, în timp ce soldaţii 
români şi germani ţipau că oricine va îndrăzni să ridice capul va fi împuşcat. în final, evreii au fost 
înghesuiţi în vagoane de marfă sub o ploaie de lovituri, înţepături de baionetă, lovituri cu bastonul şi 
insulte. Câţiva muncitori ceferişti li s-au alăturat soldaţilor, lovindu-i cu ciocanele. 


După cum s-a stabilit mai târziu în procesele de la Iaşi, vagoanele trenului în care au fost urcaţi cu 
forţa evreii fuseseră folosite pentru transportul carbitului şi de aceea, emanau un miros înăbuşitor. 


în plus, deşi în nici un vagon nu intrau mai mult 40 de oameni, în fiecare au fost îndesaţi cu forţa între 
120 şi 150 de evrei, mulţi dintre ei răniţi de lovituri şi tăieturi de baionetă. După ce uşile au fost bine 
închise în urma lor, toate ferestrele şi spărturile au fost bătute cu scânduri. “Din cauza căldurii de vară 
şi a lipsei de aer, oamenii au înnebunit mai întâi şi apoi au pierit”, povesteşte un supravieţuitor. 
Practic, trenul cu deportaţi a mers pe aceeaşi rută de câteva ori. 


Al doilea tren care a părăsit Iaşiul către Podu Iloaiei a fost şi mai aglomerat (aproximativ 2.000 de 
evrei au fost înghesuiţi în 20 de vagoane). Ultimul vagon conţinea trupurile inerte a 80 de evrei care 
fuseseră împuşcaţi, înjunghiaţi sau bătuţi. în căldura verii, cei înghesuiţi în interior au trebuit să 
aştepte două ore până la plecare. Când uşile trenului s-au deschis, puţinii supravieţuitori au auzit 
gardienii cerându-le să arunce morţii afară (din cauza duhorii, gardienii nu îndrăzneau să se apropie 
prea mult). Cum aceasta s-a întâmplat într-o zi când era sărbătoare, ţăranii din satele învecinate au 
fost aduşi să vadă “comuniştii care au tras în Armata română”. 


în Trenul morţii care a plecat de la Iaşi spre Călăraşi, din 5.000 de evrei, numai 1.011 au ajuns vii la 
destinaţie, după şapte zile (poliţia română a numărat doar 1.258 de cadavre, dar sute de morţi fuseseră 
aruncaţi din tren pe drum, la Mirceşti, Roman, Săbăoani şi Inoteşti). 

Trenul morţii spre Podu Iloaiei (la 15 kilometri distanţă de Iaşi) avea 2.700 de evrei la plecare, dintre 
care 700 au fost debarcaţi vii. în raportul oficial, autorităţile române au afirmat că 1.900 de evrei au 
fost îmbarcaţi în tren şi 1.194 au murit. 

O parte dintre ei au fost salvaţi în gara Roman prin intervenţia energică a preşedintei Crucii Roşii din 
Roman, Viorica Agarici. La data de 30 august 1941, cei 980 de evrei care au supravieţuit au fost aduşi 
înapoi în Iaşi. 


Trenurile erau păzite de trupe germane şi în gări nimeni nu avea voie să se apropie de vagoane, să le 
dea apă sau să le deschidă pentru aer. Din cauza mirosului cadavrelor şi a mizeriei rezultate ca urmare 
a condiţiilor inumane la care au fost supuşi, aproximativ 2.650 de evrei au murit de sufocare sau de 
sete, iar alţi câteva sute şi-au pierdut minţile. La destinaţie, deschiderea vagoanelor a oferit o imagine 
de coşmar. 

în total, în timpul pogromului de la Iaşi au fost ucişi peste 13.000 de evrei. SSI-ul românesc a făcut 
cunoscut că 13.266 de evrei au murit, în timp ce cifra avansată de Comunitatea evreiască era de 
14.850. în august 1942, Armata, care recruta forţă de muncă la Iaşi a raportat că ”nu au fost găsiţi” 
13.868 de evrei, dar este foarte probabil ca numărul total de victime să depăşească cifra documentată 
de autorităţi. 

Un alt episod controversat - deportarea ţiganilor din Moldova în Transnistria 

Ideea deportării ţiganilor în Transnistria i-a aparţinut mareşalului Ion Antonescu şi oficial nu a avut ca 
scop lichidarea fizică a ţiganilor. La procesul din 1946, Antonescu a recunoscut ca el este responsabil 
de deportările din Transnistria, considerând acţiunea cel puţin necesară, dacă nu legitimă. 

Ideea nu a existat de la începutul guvernării Antonescu. Atunci când a fost pusă pentru prima dată 
problema luării unor măsuri împotriva romilor, în februarie 1941, nici nu putea fi vorba de 
Transnistria. în şedinţa Consiliului de Miniştri din 7 februarie 1941, când a cerut scoaterea romilor din 
Bucureşti, Ion Antonescu a vorbit despre aşezarea acestora în sate compacte din Bărăgan; el avea în 
vedere construirea în acest scop a trei-patru sate, cu câte 5-6.000 de familii fiecare. 



Planul nu a fost pus în aplicare, dar este ilustrativ pentru modul în care era gândită în acel moment 
soluţionarea "problemei” romilor. Abia după ce România a redobândit Transnistria, s-a creat 
posibilitatea deportării romilor în acest ţinut din afara graniţelor ţării. în 1942, când s-a trecut la 
măsuri efective împotriva romilor, exista deja precedentul deportării evreilor, care începuse în toamna 
anului 1941. Decizia de a-i "evacua” pe romi dincolo de Nistru a fost luată personal de Antonescu, în 
mai 1942. 


Recensământul efectuat pe 25 mai 1942 de Jandarmerie şi Poliţie în întreaga ţară, a fost ordonat de 
mareşalul Antonescu şi a urmărit stabilirea persoanelor care intrau în categoria romilor "problemă". 
Dintr-un total de 208.700 de persoane (cât estima Institutului Central de Statistică populaţia romă din 
România în hotarele din 1942), au fost recenzate aproape 41 000 de persoane, dintre care 9 .471 de 
romi nomazi şi 31.438 de romi stabili, deci aproximativ 20 la sută din total. Dintre acestea, vom vedea 
că au fost deportate în Transnistria ceva mai mult de 25 000 de persoane (deci aproximativ 12 la sută 
din numărul total al romilor). Au fost înregistraţi, împreună cu familiile lor : romii nomazi şi, dintre 
romii stabili (sedentari), aceia care suferiseră condamnări, recidiviştii şi cei fără mijloace de existenţă 
sau fără ocupaţie precisă din care să poată trăi. Conform ordinului Ministerului Afacerilor Interne din 
17 mai 1942, până la noi ordine romii specificaţi în liste nu mai puteau să se deplaseze în afara 
judeţului în care au fost recenzaţi şi urmau să fie ţinuţi în strictă evidenţă de organele de ordine. 
Listele cu romii din cele două categorii, întocmite pe comune, oraşe şi judeţe, au fost înaintate 
Inspectoratului General al Jandarmeriei. Deportările s-au făcut din rândurile cetăţenilor înregistraţi la 
acest recensământ. Cu puţine excepţii, cei circa 25 000 de romi din România "evacuaţi" în Transnistria 
figuraseră iniţial pe listele întocmite de Jandarmerie şi Poliţie. 


într-o primă etapă autorităţile au procedat la o triere a lor, pentru evacuarea cu primul lot fiind aleşi 
romii "periculoşi şi indezirabili", împreună cu familiile lor, în total aproape 12.500 de persoane. 


Ceilalţi 19.000 urmau să fie evacuaţi ulterior. Familiile romilor mobilizaţi şi romii mobilizabili, cu 
familiile lor, rămâneau pe loc, chiar dacă figurau în categoria celor consideraţi periculoşi. Planul iniţial 
prevedea transportarea romilor cu ajutorul vaselor, pe Dunăre şi apoi pe Marea Neagră, până în 
Transnistria, în luna iulie a anului 1942. Operaţia a fost pregătită în cele mai mici amănunte, dar s-a 
renunţat la transportul pe apă şi s-a decis ca romii să fie transportaţi pe calea ferată. 

începutul "evacuării" a fost fixat, iniţial, de Ion Antonescu la 1 august 1942, operaţiunea fiind însă 
amânată, astfel că deportarea romilor sedentari a fost făcută între 12 şi 20 septembrie 1942, cu nouă 
trenuri speciale, formate în diferite oraşe din ţară. Operaţia de deportare a dus la numeroase abuzuri 
din partea jandarmilor şi a poliţiştilor însărcinaţi cu această operaţie. Au fost evacuate şi familii ale 
unor romi mobilizaţi, precum şi romi mobilizabili, cu familiile lor. într-un caz, unui soldat aflat acasă 
în permisie jandarmii i-au ridicat familia (soţia şi socrii) şi au deportat-o în Transnistria. Au fost 
ridicate, din eroare, familii de români, de turci şi de maghiari. Unii dintre cei deportaţi erau căsătoriţi 
cu românce. Au fost deportaţi şi oameni care aveau o ocupaţie sau care aveau pământ. într-unordin al 
Ministerului de Interne, se arată că aceste abuzuri "au produs o perturbare justificată în rândurile 
ostaşilor romi, care în timp ce îşi făceau datoria către ţară, la posturile de cea mai mare onoare, 
familiile lor au fost ridicate şi evacuate în Transnistria". Au fost ordonate măsuri în consecinţă. în plus, 
s-a cerut o grijă deosebită pentru familiile acestor oameni, noţiunea de "familie" trebuind să fie 
interpretată în sensul pe care i-1 atribuiau romii, astfel încât exceptarea de la deportare să se extindă şi 
asupra concubinelor celor mobilizaţi sau mobilizabili, precum şi asupra copiilor rezultaţi de aici. La 
capătul investigaţiilor, au primit aviz de repatriere 311 capi de familii, cu 950 de membri, în total 1 261 
de persoane. însă nu toate aceste persoane au fost repatriate. 


în acelaşi timp, romii nenomazi au fost ridicaţi de la locurile lor fără să li se permită să-şi ia lucrurile 
personale şi gospodăreşti strict necesare. în plus, ei nu au avut timp să-şi vândă averile. Au fost nu 
puţine cazurile în care şefii posturilor de jandarmi şi poliţie au cumpărat bunurile şi vitele romilor la 
preţuri derizorii. Ultimele deportări au avut loc în decembrie 1943, când a ajuns în Transnistria un 
transport cu 57 de romi din Piteşti şi din restul judeţului Argeş; dintre aceştia 36 aveau statutul de 
"evacuaţi", ceilalţi 21 fiind "reevacuaţi". 


Printr-o decizie a Guvernământului Transnistriei din 18 decembrie 1942, regimul romilor evacuaţi în 
Transnistria a fost reglementat în sensul următoarelor prevederi : 1/ aşezarea ţiganilor în sate, în 
grupuri de 150-350, după necesităţi şi posibilităţi de utilizare la muncă, sub conducerea unuia dintre 
ei, cu obligaţia de a presta munca ce li se impune, fiind retribuiţi ca şi muncitorii localnici 


2/ muncitorii calificaţi vor fi întrebuinţaţi potrivit meseriei lor în atelierele existente şi în cele care se 
vor mai înfiinţa 3/ ceilalţi ţigani vor fi constituiţi în echipe de lucru, sub supravegherea unuia dintre ei. 
Acestea vor fi utilizate la muncile agricole, tăiatul lemnelor în păduri, confecţionarea de obiecte de 
lemn, strângerea pieilor, maţelor şi părului de animale, colectarea metalelor, maculaturii, zdrenţelor 
ş.a. 4/ toţi ţiganii în vârstă de 12-60 de ani, fără deosebire de sex, sunt obligaţi să muncească în ateliere 
sau în echipele de lucru constituite 5/ ţiganilor care vor da un randament superior celui normal li se 
vor acorda premii egale cu 30 la sută din valoarea surplusului de muncă prestată 6/ conducătorii 
grupelor din sate răspund de prezenţa în localitate a ţiganilor, iar supraveghetorii echipelor de lucru, 
de prezenţa la muncă 7/ ţiganii care vor părăsi fără autorizaţie localitatea în care li s-a fixat domiciliul 
sau vor lipsi nemotivat de la lucru vor fi internaţi în lagărul de represalii înfiinţat în fiecare judeţ. 

Coloniile de romi : romii au fost aşezaţi în hotarul sau în vatra unor sate situate în partea de răsărit a 
Transnistriei, pe malul Bugului care ţineau de judeţele Golta, Oceacov, Berezovca şi Balta. Iniţial, cei 
mai mulţi dintre romii nomazi au fost plasaţi în judeţul Golta, iar romii stabili au fost plasaţi, aproape 
toţi, în judeţul Oceacov. Unii romi au fost cazaţi în bordeie, alţii în case. De regulă, s-a recurs la 
evacuarea unei jumătăţi de sat, localnicii ucraineni fiind mutaţi în casele consătenilor lor neevacuaţi, 
iar în casele astfel liberate au fost instalaţi romii. Câteva sate de pe Bug au fost evacuate în întregime în 
acest scop, populaţia ucraineană fiind retrasă în interiorul judeţului respectiv. Acestea au fost aşa- 
numitele "colonii de ţigani” din Transnistria, cuprinzând câteva sute de persoane (la început, unele au 
avut chiar mii de oameni). Nu erau nici lagăre, şi nici ghetouri propriu-zise, chiar dacă în documente 
se folosesc, uneori, aceşti termeni. Erau, totuşi, perimetre rezervate romilor în interiorul sau la 
marginea unui sat. Deportaţii erau supravegheaţi de postul de jandarmi local, dar aveau o oarecare 
libertate de circulaţie în cadrul comunei sau al zonei înconjurătoare, pentru a merge la muncă, spre a- 
şi câştiga existenţa. 


Condiţiile de existenţă în Transnistria au fost foarte dure. Deportaţilor nu li se distribuia hrană 
suficientă, iar ei nu şi-o puteau procura. Raţia prevăzută de guvern nu a fost respectată, uneori nu se 
distribuia cu săptămânile. Nu se asigurau lemne pentru încălzit şi gătit. Şi îmbrăcămintea a fost o mare 
problemă, mai ales că la ridicarea lor de acasă romilor nu li s-a permis să-şi ia haine de schimb şi 
obiecte personale. Deportaţii erau lipsiţi de cele mai elementare obiecte, inclusiv de vase de gătit. 
Asistenţa medicală era aproape inexistentă, iar medicamentele lipseau. Cei ce dispuneau de aur, de 
monedă românească sau de diferite obiecte le vindeau localnicilor pentru a supravieţui. Până în 
primăvara anului 1943, situaţia deportaţilor a fost dramatică din toate punctele de vedere. Au murit 
mii de romi. De fapt, pierderile de vieţi în rândul romilor care au trecut prin experienţa Transnistriei s- 
au produs, în cvasitotalitatea lor, în iarna 1942-1943. într-un raport al Preturii Raionului Landau către 
Prefectura Judeţului Berezovca în legătură cu epidemia de tifos exantematic izbucnită la mijlocul lunii 
decembrie 1942 în taberele de romi din raion, precizează că, datorită tifosului, numărul romilor de aici 
s-a redus de la circa 7 500 la circa 1 800-2 400. Situaţia din raionul Landau a fost una de excepţie, dar 
peste tot s-a înregistrat atunci un număr mare de morţi. O măsură care i-a afectat grav pe nomazi a 
fost confiscarea cailor şi căruţelor, nu numai pentru că îi priva pe aceşti oameni de posibilitatea de a-şi 
câştiga existenţa, ci şi pentru că pentru mulţi căruţa servea ca locuinţă (dispoziţie dată de Gheorghe 
Alexianu, guvernatorul Transnistriei, în iulie 1942). 


Ulterior, situaţia deportaţilor s-a mai ameliorat (într-o oarecare măsură). în primăvara şi vara lui 1943 
s-a recurs mai peste tot la desfiinţarea coloniilor şi la împărţirea romilor prin sate. Astfel, s-a ajuns ca 
ei să locuiască, pentru o perioadă mai lungă sau mai scurtă, în multe dintre localităţile judeţelor Golta, 
Balta, Berezovca şi Oceacov, unde au fost folosiţi la muncă, fie la ferme şi obşti, fie în ateliere sau în 
alte locuri, unde prestau muncă plătită sau îşi practicau pe cont propriu meseria. 


Cel mai adesea, romii erau folosiţi la munci agricole, repararea drumurilor şi a terasamentului de cale 
ferată, tăierea sălciilor de pe malul Bugului, tăierea lemnelor în păduri, lucrări de interes militar din 
regiunea Nikolaev (situată dincolo de Bug, în teritoriul aflat sub ocupaţie germană) ş.a.m.d. în judeţul 
Bălţi, în vara lui 1943, romii au fost scoşi din case şi mutaţi în bordeie; li s-a dat pământ pe care să-l 
lucreze pentru a-şi asigura hrana. în alte părţi, unde s-a trecut la desfiinţarea coloniilor, romii au fost 
repartizaţi prin satele ucrainene, fiind astfel mai uşor de hrănit şi de întrebuinţat la lucru. S-au făcut 
chiar propuneri pentru înfiinţarea de "colonii agricole ţigăneşti", care să fie dotate cu pământ de 
cultură şi cu inventar agricol. Organele Jandarmeriei au făcut demersuri pe lângă prefecturile de 
judeţe pentru a li se asigura romilor existenţa. 


în acelaşi timp, autorităţile acuzau des faptul că romii căutau să se sustragă şi atunci când existau 
posibilităţi de muncă. Documentele spun că ei preferau să cutreiere satele şi să cerşească. Pentru a-şi 
procura hrana, unii romi s-au dedat la furturi; au existat chiar şi bande de tâlhari formate din romi. 
Prin infracţiunile comise, aceşti deportaţi au terorizat populaţia ucraineană şi au creat greutăţi 
autorităţilor române. A existat totodată, la romi o tendinţă generală de fugă din "coloniile” de la Bug. 
Prin orice mijloace, individual sau în grupuri, ei au încercat să se întoarcă în ţară. De cele mai multe 
ori, fugarii erau prinşi şi aduşi înapoi. După o perioadă, autorităţile din Transnistria s-au aflat în 
imposibilitatea de a stopa acest fenomen. Lagărele de represalii preconizate pentru astfel de situaţii nu 
au fost înfiinţate. Abia în toamna anului 1943, într-un moment când exodul romilor a luat proporţii, 
numărul celor fugiţi şi prinşi trecând de 2 000, s-a luat măsura de a se improviza un astfel de lagăr, la 
Golta, unde au fost internaţi 475 de romi. 

în condiţiile descrise mai sus, mulţi dintre romii deportaţi în Transnistria au murit de foame, frig, boli 
şi mizerie. Nu au existat execuţii organizate de autorităţile civile şi militare române din Transnistria în 
rândul romilor. Nici un document nu vorbeşte de asemenea execuţii. Au fost, însă, situaţii în care 
jandarmii au împuşcat romi. Aşa s-a întâmplat, de exemplu, la Trihati (jud. Oceacov), unde, aşa cum se 
spune într-un raport din mai 1943, jandarmii i-au împuşcat pe romii veniţi aici din satele vecine în 
căutare de lucru. 


Numărul romilor morţi în Transnistria nu este cunoscut cu exactitate. La 15 martie 1944, Inspectoratul 
General de Jandarmi din Odessa a raportat că avea în evidenţa sa 12.083 de romi. Această cifră îi 
desemnează pe romii care au supravieţuit deportării. Lor trebuie să li se adauge romii care au scăpat 
din Transnistria înainte de data menţionată. Este vorba de persoanele care au fost repatriate, în 
diferite momente, precum şi de cei care au părăsit ilegal Transnistria, fără a mai fi trimişi înapoi în 
locurile de deportare. în cele două categorii au intrat aproximativ 2 000 de persoane, ceea ce ridică 
numărul supravieţuitorilor la aproximativ 14 000. Romii care au supravieţuit deportării s-au întors în 
ţară în primăvara anului 1944, o dată cu retragerea Armatei şi autorităţilor române în faţa ofensivei 
sovietice. încă din toamna lui 1943, părăsirea fără autorizaţie a locurilor de deportare căpătase 
proporţii de masă, cei prinşi fiind însă retrimişi în Transnistria. Dar, în martie-aprilie 1944, fără a 
aştepta din partea autorităţilor vreun ordin de repatriere, romii, în grup sau individual, s-au retras 
dincoace de Nistru şi apoi în interiorul ţării. în unele cazuri, aceasta s-a făcut cu concursul direct al 
unităţilor militare române şi germane în retragere şi al lucrătorilor de la căile ferate. La 19 aprilie 1944, 
Inspectoratul General al Jandarmeriei a dat ordin ca romii fugiţi din Transnistria să fie opriţi pe loc şi 
puşi la muncă. Ordinul a fost repetat la 17 mai. Acestor romi li s-a fixat un domiciliu provizoriu şi li s-a 
interzis să circule. Ei urmau să fie repartizaţi pe moşii pentru muncă. Dar, datorită vieţii pe care au 
dus-o în Transnistria, majoritatea erau inapţi pentru muncă. Au fost, însă, frecvente situaţiile în care 
romii refuzau să lucreze, pe motiv că nu se pricep, ceea ce a exasperat autorităţile locale. Ei rămâneau 
astfel pe mai departe în situaţia de muritori de foame. în aceste condiţii, pentru unele grupuri s-a 
aprobat întoarcerea în satele de baştină. 


Deportarea celor două categorii de ţigani nu înseamnă că românii sau moldovenii sânt rasişti. Măsura 
deportării ţiganilor in Transnistria a fost una cat se poate de nepopulară în vremea lui Antonescu. 


Oameni politici - ca Dinu Brătianu, şeful Partidului Liberal - au scris memorii împotriva deportării, 
avertizându -1 pe Mareşal că este o idee barbară, pentru care va trebui sa răspundă. Conducătorii 
Partidului Naţional Ţărănesc şi-au exprimat solidaritatea cu protestul lui Brătianu. Marele compozitor 
George Enescu a intervenit în persoană la mareşalul Antonescu pentru romii muzicanţi, "afirmând că 
pleacă şi el în caz de-i duce muzicanţii la Bug". 

De asemenea, conducerea unor companii, de exemplu Căile Ferate Române, de teamă că deportările se 
vor extinde şi la alte categorii de romi, a intervenit în favoarea angajaţilor lor de origine romă. 

Există scrisori şi memorii, adresate Preşedinţiei Consiliului de Miniştri, mareşalului Ion Antonescu 
direct, Reginei-mame, Ministerului de Interne, Marelui Stat Major etc., unele purtând zeci de 
semnături, redactate uneori în numele întregii comunităţi, care fie cer să nu fie deportaţi romii din 
satul sau oraşul respectiv, fie cer readucerea în locurile de baştină a celor deja deportaţi. Majoritatea 
protestelor de acest fel sunt din toamna lui 1942, după deportarea romilor sedentari "periculoşi", când 
exista teama că deportările se vor extinde şi la alte categorii ale acestei etnii. De asemenea, primăriile 
au dat certificate de bună purtare romilor care se simţeau ameninţaţi şi doreau să se pună la adăpost. 


în unele cazuri, chiar primarii au intervenit pentru exceptarea unor romi de la o eventuală deportare 
(în multe cazuri, romii erau singurii meşteşugari din sat). 

Totuşi, aceste luări de atitudine privind deportarea romilor nu au fost făcute niciodată în favoarea 
nomazilor, a căror deportare pare să fi fost considerată de majoritatea românilor drept justificată. 
Chiar unul dintre argumentele folosite de romii sedentari pentru a se apăra împotriva deportării a fost 
faptul că ei nu erau nomazi, că aveau un domiciliu şi desfăşurau o muncă utilă. 

(sursa : Comisia Internaţionala privind studierea Holocaustului în România, www.presidency.ro) 

Trebuie menţionat că ideea rasismului lui Antonescu este reconsiderată, o parte din 
deciziile lui fiind acum explicate prin interesele naţionale din acea vreme (de 
exemplu, este un fapt că mareşalul Ion Antonescu a anulat, pe 13 octombrie 1942, 
planul german de deportare a evreimii române în lagărele de exterminare din 
Polonia, salvând astfel de la moarte cele câteva sute de mii de evrei din Muntenia, 
Moldova, Dobrogea, Banat si Transilvania de Sud). 


Mişcarea Legionară.. 


.. si comuniştii 

Infiltrarea comuniştilor în Mişcarea Legionară a început la puţină vreme după 
înfiinţare, în 1927. Mişcarea Legionară a reprezentat pentru Partidul Comunist din 
România (PCdR) un concurent însemnat şi incomod în lupta pentru cucerirea puterii 
politice şi instaurarea unui stat totalitar. Lupta pentru putere presupunea în acele 
timpuri „eliminarea concurenţilor”, compromiterea şi distrugerea adversarului. 


După venirea la putere a legionarilor în 1940, PCdR a transmis instrucţiuni şi directive membrilor săi, 
în care cerea ca aceştia „să speculeze asemănarea între unele principii comuniste şi legionare şi să se 
strecoare cât mai mult în rândurile cămăşilor verzi pentru a le compromite; să speculeze toate 
nemulţumirile, creând cât mai multe dificultăţi guvernului. Sovietele - cărora orice complicaţii de 
ordin politic intern din România le foloseau - au căutat şi reuşit prin elementele ce se infiltraseră în 
rândurile Mişcării Legionare, pe de o parte, să fie informate asupra activităţii interne, iar pe de altă 
parte sa provoace mişcări şi acţiuni anarhice conform cu directivele şi interesele sovietice” declara 
Serviciul Special de Informaţii, referitor la implicarea comuniştilor în Mişcarea Legionară. 


în „Darea de seamă asupra rebeliunii”, întocmită la sfârşitul lunii februarie 1941, SSI analizează rolul 
jucat de comunişti în timpul rebeliunii din 21-23 ianuarie 1941 şi ciudatele relaţii dintre Horia Sima şi 
militantul comunist Dumitru Groza care, cu protecţia şi aprobarea lui Horia Sima, urma să 
reorganizeze şi să conducă Corpul Muncitoresc Legionar. Conform documentelor din arhiva SSI, 
comuniştii se înscriseseră masiv în Mişcarea Legionară în arhivele Siguranţei şi în cele ale Ministerului 
Muncii se atestă că, între Horia Sima si conducătorii Partidului Comunist ar fi existat relaţii mult mai 
vechi, fapt care ar putea explica discrepanţa dintre propaganda legionară anticomunistă şi lipsa de 
activitate anticomunistă în fapt. Pe de alta parte, în PCdR erau înscrişi în perioada respectivă circa 
1.000 de membri, deci numărul comuniştilor strecuraţi printre legionari nu putea fi prea mare. Parte 
dintre ei au devenit legionari convinşi (Petre Ţuţea), ceilalţi nu au cucerit poziţii de conducere (cu mici 
excepţii) şi puterea lor reală de a influenţa deciziile şi acţiunile Mişcării Legionare nu este clara, dar a 
fost suficientă pentru a folosi ca argument atât în mâna lui Antonescu, pentru discreditarea 
legionarilor faţă de Hitler, cât şi în mâna legionarilor, care i-au acuzat pe comunişti ca principalii 
agitatori şi executanţi ai Rebeliunii. 


După Război, autorităţile comuniste au ţinut prin intermediul Securităţii o evidenţă 
a foştilor legionari, în scopul racolării de colaboratori. 

Parte dintre foştii fruntaşi legionari au fost arestaţi şi supuşi - de la caz la caz, în 
funcţie disponibilitatea de a colabora - la regimuri de detenţie cu diferite grade de 
duritate. Cert este că Securitatea nu a dus lipsă de colaboratori dintre foştii legionari. 


Edificator este cazul lui Radu Lecca, unul dintre cei 13 condamnaţi la moarte de Tribunalul Poporului 
din Bucureşti în 1946, din grupul lui Antonescu. El a fost graţiat cu comutarea pedepsei în închisoare 
pe viaţă apoi, aflat în custodia şi sub anchetele Securităţii, a făcut o serie de depoziţii în privinţa 
regimului pe care îl deservise cu fidelitate, şi care au fost adunate într-un dosar special. Istoricul Jean 
Ancei a lansat supoziţia că Securitatea, pe faptul că Lecca, la conducerea „Centralei Evreieşti - CE”, a 
avut un rol principal în Holocaustul românesc, l-a convins să scrie o versiune personală a istoriei 
României în cel de-al doilea război mondial, care să estompeze Holocaustul. Pentru a-i facilita scrierea 
acestei cărţi i s-a redus pedeapsa la 18 ani şi 6 luni şi apoi, după începerea scrierii controversatelor sale 
memorii a fost eliberat definitiv din închisoare, în 1963. 


România pe marginea prăpastiei. 


Al Doilea Război Mondial. 


România reîntregită, cu o suprafaţă de 295.000 km 2 şi o populaţie de aproximativ 18 milioane de 
locuitori, era, după Polonia, una dintre cele mai mare ţări din spaţiul european cuprins între Marea 
Baltica şi Marea Egee. în ciuda progreselor din perioada interbelică, România se situa în pragul celui 
de-al Doilea Război Mondial în categoria statelor slab dezvoltate din Europa, alături de Iugoslavia, 
Polonia, Ungaria, Portugalia, Grecia, Turcia. 


Evenimentele care au urmat ne-au prins pe picior greşit. România era departe de a fi pregătită pentru 
un eventual conflict armat. Timp de un deceniu şi jumătate, armata română folosise armamentul 
rămas din timpul Primului Război Mondial, depăşit tehnic şi uzat din punct de vedere moral. 


în 1930, pentru a spori alocaţiile bugetare, Carol al II-lea a cerut instituirea timbrului pentru aviaţie, 
aplicat la produsele de larg consum şi la actele notariale, dar cea mai mare parte a sumelor strânse au 
fost înghiţite (cu concursul Ministrului de Finanţe de atunci, Constantin Argetoianu) de achiziţionarea 
unei vile la Florenţa pentru principesa Elena (fosta soţie a lui Carol al II-lea), care urma să se 
stabilească definitiv în străinătate. 


Un pas înainte a fost Legea din 1933 asupra organizării naţiunii şi teritoriului pentru timp de război, 
care detalia modalităţile implicării populaţiei în apărarea naţională. 


Achiziţionarea de armament nu s-a făcut după un plan riguros, ci mai curând după interesele unor 
persoane apropiate puterii. Nicolae Malaxa şi Max Auschnitt, au preluat marea majoritate a 
comenzilor, obţinând profituri uriaşe pe seama statului, intermediind importurile de armament. 
Ca urmare, în dotarea trupelor de uscat se aflau : 4 tipuri de arme pentru infanterie, 4 modele de 
tunuri de câmp, 6 de obuziere, 3 de tunuri de asediu, 2 de tunuri de munte etc. Situaţia era similară în 
domeniul aeronauticii, unde existau 25 de tipuri de avioane şi 15 de motoare ! 

în iunie 1934, în fruntea Marelui Stat Major a fost numit generalul Ion Antonescu, care, analizând din 
toate punctele de vedere starea armatei, a ajuns la concluzia ca „Ţara este astăzi într-o totala 
imposibilitate de a se apăra daca va fi atacată. Armata ei este complet dezarmata, pseudo-instruită şi 
demoralizată". Când Generalul Ion Antonescu a înaintat un memoriu Regelui, a fost demis din funcţia 
de Şef de Stat Majora pe care o ocupa în acel moment. 

Abia în iulie 1934 s-a înfiinţat Ministerul Armamentului, dar a fost desfiinţat în februarie 1937. 
în octombrie 1938 s-a înfiinţat Ministerul înzestrării Armatei. S-au înregistrat unele progrese privind 
industria naţională de apărare. S-au înfiinţat câteva mari întreprinderi, din rândul cărora se detaşează 
I.A.R.-Braşov, Copşa-Mică-Cugir, Malaxa, Titan-Nădrag-Călan, Voina, ş.a. Totuşi, accentul va cădea 
tot pe importul de armament şi muniţii, în special din Cehoslovacia (Skoda), dar şi din Franţa şi Italia. 

(sursa : Armata română în perioada interbelică, Prof. Univ. Dr. Ioan SCURTU, Comunicare prezentata 
la Simpozionul Ministerul Apărării Naţionale oct 2012) 


Cu toate eforturile financiare făcute de statul român după 1935, nu s-a putut asigura dotarea minimă 
necesară armatei. Cercetătorii militari au stabilit că în preajma războiului lipsurile erau considerabile : 
2 5 _ 75% la micul echipament; 40-59% la îmbrăcăminte; 25-60% la marele echipament; 8-37% la 
obiecte de cazarmament etc. Unica unitate de tancuri existentă avea în dotare 76 de tancuri uşoare, 
achiziţionate în anul 1919, cu mult sub necesarul de 7 batalioane stabilit. 


Aceeaşi situaţie era constatată şi în aviaţia militară, care dispunea la începutul aceluiaşi an de doar 9 
avioane de recunoaştere, 101 de observaţie, 20 de legătură, 35 de vânătoare şi 39 de bombardament. 


Nici situaţia politică nu era mai fericită. Până în 1938, forma de guvernământ română a fost monarhia 
constituţională parlamentară. Principalele partide erau Partidul Naţional Ţărănesc, Partidul Naţional 
Liberal, Partidul Naţional Creştin, „Frontul Român” şi Mişcarea Legionară, dar între 1928-1938 au fost 
schimbate 25 de guverne. Odată cu declanşarea războiului şi cu prăbuşirea Franţei, care garantase 
frontierele României prin convenţia de la 23 august 1939, integritatea regatului României era pusă în 
primejdie din exterior de revendicările sovietice, ungare şi bulgare, susţinute de Germania şi Italia, şi 
din interior de mişcările naţionaliste ale minorităţilor conlocuitoare şi de grupările politice extremiste 
printre care partidul nazist Grupul Etnic German din România. încercând sa tina lucrurile sub control, 
Carol al II-lea formează pe 22 iunie 1940 Partidul Naţiunii, un partid unic în fruntea căruia se aşează el 
însuşi. Acest regim politic, dictatorial, antifascist şi anticomunist, naţionalist şi creştin, denumit 
carlist, va rezista mai puţin de patru luni : nici tulburările şi asasinatele politice nu încetează 
(dimpotrivă) şi nici integritatea teritorială nu este păstrată. 

în toamna anului 1940, România ajunge la momentul adevărului. Prin tratatul Hitler- 
Stalin, Tratatul de la Craiova şi Dictatul de la Viena, Basarabia dintre Prut şi Nistru 
precum şi Nordul Bucovinei sunt cedate Uniunii Sovietice, Nord-Vestul Transilvaniei 
este încorporat Ungariei horthyste, iar Cadrilaterul oferit Bulgariei, o treime din 
teritoriu şi peste un sfert din populaţie fiind astfel făcută cadou vecinilor fără ca 
armata româna să tragă un singur foc de armă. 

în septembrie 1940 venea la putere, cu concursul Legionarilor, Guvernul Antonescu. 

Moldova - teatru de operaţii în cel de-al Doilea Război Mondial 

în iunie 1941 România s-a alăturat Germaniei în războiul contra Uniunii Sovietice cu 
scopul de a-şi recupera teritoriile pierdute cu un an înainte. Cu acest prilej s-au 
evidenţiat din nou lipsurile grave din dotarea armatei. Bătăliile pe care aceasta le-a 
purtat (în special bătălia pentru Odessa din august-octombrie 1941) au relevat, pe 
lângă virtuţile ostăşeşti ale militarilor români şi multe neajunsuri în conducerea 
trupelor şi în dotarea unităţilor cu armament şi tehnică de luptă. 

Calculele specialiştilor militari au arătat că România putea să facă faţă fără mari probleme unei 
ofensive, separate sau întrunite, dinspre sud sau dinspre vest. Armata română era, însă, incapabilă să 
reziste unei agresiuni sovietice, precum şi unui război pe trei fronturi. Cea mai vulnerabilă a fost 
considerată frontiera de est, România având dezavantajul de a fi situată în „cordonul sanitar 44 , la 
periferia atât a lumii occidentale, cât şi a celei ce se autointitula „comunistă”. 

Neajunsurile au ieşit în evidenţă încă de la începutul campaniei, dar cu toate acestea România a fost 
capabilă să susţină cu resursele sale un efort militar de aproape patru ani, care a purtat armata română 
de la Prut până la Stalingrad şi în Caucaz, apoi, din nou, pe teritoriul naţional şi, în final, până în 
Podişul Boemiei, în centrul Europei. Este o realitate de care trebuie să ţinem seama în momentul în 
care evaluăm performanţele militare româneşti în cursul celui mai mare conflict cunoscut în istoria 
omenirii, (sursa FrontPress, Petre OTU, HistoriaJ 

Frontul de răsărit a fost de departe cea mai largă şi sângeroasă scenă a celui de-al doilea război 
mondial, Axa, fără a socoti Japonia, a mobilizat aproximativ zece milioane de militari, dintre care două 
până la trei milioane au murit pe frontul de est , iar Uniunea Sovietică a mobilizat aproximativ 
douăsprezece milioane de oameni, din care şase până la nouă milioane au murit. 


Pierderile generale ale Germaniei naziste se cifrează la peste 6 milioane de morţi, răniţi şi dispăruţi 
(din cei peste 9 milioane pe care Germania i-a pierdut în total), iar pierderile URSS-ului la peste 20 de 
milioane de oameni (unii autori consideră că aici se pot socoti şi victimele atrocităţilor comise de către 
Stalin contra concetăţenilor săi). 


Cotul Donului — 


mormântul a 150.000 de soldaţi români 


Punctele de trecere peste Don erau 2 poduri pe care Comandamentul român le-a vrut distruse, însă din 
cauza legendarei încăpăţânări germane, acest lucru nu s-a întâmplat. Armata Româna epuizase 
echipamentul de lupta antitanc şi cerea insistent aliatului German o reînarmare corespunzătoare 
pentru a susţine frontul fără pierderi majore, dar nici acest lucru nu s-a realizat. 

Armamentul antitanc al trupelor române era de tip vechi, calibre 37-47 mm, cu muniţie care nu 
străpungea blindajul tancurilor sovietice. Artileria grea era foarte putina iar cererile la germani nu au 
fost onorate. în sectorul Armatei 4 fâşiile diviziilor erau mari (25-40 km), in rezerva existau doar 
câteva escadroane de cavalerie la nivelul diviziei, iar la regimente doar cate 4-5 oameni. 


Ditamai Corpul 6 armata dispunea doar de 4 tunuri antitanc de 88 mm. La 19 noiembrie, când începea 
ofensiva sovietică, Armata 3-a avea 152.492 de militari iar Armata 4-a 75.580. Poate părea mult ca 
efective, dar fără armament adecvat, nu erau decât carne de tun. Prin contrast, inamicul avea forţe 
considerabile. Fata de cele trei armate româno-germane ruşii aveau 11 armate cu un total de 80-86 
divizii de trăgători, 19 brigăzi de infanterie, 51 brigăzi blindate, 7 divizii de cavalerie şi 4 flote aeriene. 



Pe 19 noiembrie 1942, Armata Roşie a declanşat Operaţiunea Uranus. Unităţile sovietice, aflate sub 
comanda generalului Vatutin erau constituite din trei armate complete: Prima Armată de Gardă, 
Armata a 21-a şi Armata a 5-a de Tancuri, toate având un total de 18 divizii de infanterie, 8 brigăzi de 
tancuri, 2 brigăzi motorizate, 6 divizii de cavalerie şi o brigadă antitanc. Pregătirile pentru atac au 
putut fi auzite de români, care au cerut neîncetat întăriri, dar au fost refuzaţi din nou. Slab echipată şi 
copleşită numeric, Armata a 3-a Română a fost pur şi simplu pulverizată de atacul masiv sovietic după 
o luptă crâncenă de o zi, lăsând descoperit flancul Armatei a 6-a Germană. 


O a doua ofensivă sovietică a fost lansată la sud de Stalingrad, în zona apărată de Armata 4-a Română. 
Această armată, compusă în principal din unităţi de cavalerie, a cedat aproape imediat. Forţele 
sovietice şi-au continuat înaintarea către vest într-o mişcare de învăluire, făcând joncţiunea lângă 
oraşul Kalaci după două zile, încercuind fără scăpare forţele Axei. Aproximativ 250.000 de soldaţi 
germani, români şi italieni, ca şi câteva unităţi croate şi o serie de unităţi auxiliare de voluntari au fost 
prinşi în această încercuire. Alături de ei s-au aflat şi civili sovietici şi câteva mii de soldaţi sovietici 
căzuţi prizonieri în luptele cu germanii. 


Bilanţul pierderilor de la Stalingrad este grav : din cele 14 divizii române participante, patru divizii de 
infanterie şi o divizie de cavalerie au fost încercuite, alte patru divizii de infanterie şi divizia blindată 
suferind pierderi grele. Armatele 3 şi 4 române, care avuseseră la 19 noiembrie 1942 un efectiv de 
228.072 oameni, mai aveau la 7 ianuarie 1943 doar 73.062 de militari valizi. 


Factorii dezastrului de la Stalingrad pot fi consideraţi : presiunea germană privind angajarea forţelor 
"oricum şi oriunde ", folosirea abuzivă a trupelor române şi despărţirea trupelor de comandamente; 
folosirea artileriei grele şi aviaţiei doar în folosul trupelor şi sectoarelor germane, fără a ţine cont de 
nevoile sectoarelor româneşti; atribuirea de misiuni trupelor române care le depăşeau capacitatea 
tactică şi operativă. 

Cotul Donului a însemnat de fapt cel mai mare dezastru militar din istoria Armatei Române. 

După bătălia Stalingradului, Armata a 3-a a mai rămas pe front cu doar patru divizii de infanterie de la 
aripa ei stângă. După ce pierduse Corpul 6, Armata a 4-a a fost retrasă pe un aliniament mai în spate, 
şi după ce a fost întărită cu Diviziile 5 şi 8 Cavalerie, a luat parte la operaţiile Grupului de Armate 
Hoth, între 12 şi 23 decembrie, în scopul şalvarii trupelor încercuite la Stalingrad. Dar respectivul 
grup, epuizat de grelele pierderi suferite, a fost puternic atacat şi după alte trei zile de lupte îndârjite, a 
fost decimat. Armata a 4-a Română şi-a pierdut astfel orice valoare operativă. 

Pe frontul Armatei 3-a Română şi Armatei 8-a Italiana, ruşii au reluat ofensiva în Cotul Donului la 16 
dec 1942, înaintând vertiginos spre vest. Victoria le era atât de necesară, încât trimiteau in lupta cate 
un radio la patru tancuri, celebrul sistem ”0 puşca la 2 oameni” şi comisarii NKVD cu mitraliera în 
spatele trupelor din linia I. Armata 3-a Română a fost scoasă definitiv din luptă, rămăşiţele celor două 
armate române fiind trimise în ţară pentru refacere şi organizare. 

Generalul Hans Doerr, omul de legătură cu Armata 4 Română în timpul acestei bătălii, scria : 
"Prăbuşirea frontului român în Cotul Donului şi în Stepa Kalmuca este vina conducerii supreme 
germane,care în nemărginita ei îngâmf are,dădea aliaţilor misiuni la care nu puteau face faţă". 

în continuare, Moldova va fi angrenată în cea mai mare ofensivă rusească dusă pe 
frontul de est. Din nou linia frontului va trece pe aici, răvăşind ceea ce mai rămăsese 
în picioare după Primul Război Mondial. 

O teorie conspiraţionistă : 23 August 1944 - salvare sau trădare ? 

întrucât o bună parte din operaţiile militare ale celui de-al Doilea Război Mondial au 
fost dezbătute pe larg în numeroase articole, cărţi, studii, etc, vă propun o abordare 
centrată pe acţiunile diplomatice, politice şi de culise, care conturează o avalanşă de 
acţiuni ale serviciilor secrete, alianţe si trădări, subsumate intereselor celor mari si 

care au produs efecte dramatice pe câmpul de luptă, măsurabile, din păcate, prin 
numărul de victime în rândul armatei şi al populaţiei civile. 

Anul 1942 aduce schimbări importante în situaţia de pe front. înfrângerea armatei germano-româno- 
italiene la Stalingrad îl face pe Antonescu (aflat în trenul ce -1 aducea la Bucureşti după o întrevedere cu 
Hitler) să spună : „Germania a pierdut războiul, trebuie acum să ne concentrăm să nu îl pierdem pe-al 
nostru". 

încă din februarie 1943, Mareşalul Antonescu îi propune lui Mussolini ieşirea comună din război, iar 
în septembrie 1943 încep negocieri secrete pentru încheierea unui armistiţiu cu anglo-americanii; mai 
au loc în octombrie, acelaşi an, la Lisabona, încercări de armistiţiu cu englezii; este abordat în acest 
scop inclusiv Suveranul Pontif. După întrevederea serviciilor secrete aliate la Cairo, s-a decis trimiterea 
misiunii colonelului De Castelaine în România, împreună cu alţi doi ofiţeri, pentru a lucra ca 
intermediari între aliaţi şi Bucureşti. Acesta este prins la paraşutare şi instalat, în Bucureşti, intr-un 
apartament situat la ultimul etaj al Jandarmeriei. 


Principele Barbu Ştirbei este trimis în cel mai mare secret la Cairo, sub numele de Bond (!), cu un 
paşaport dat de Antonescu, dar la Istanbul este demascat de către englezi (care nu erau de acord cu 
ieşirea României din Axă) şi cade în mâna nemţilor. 

Churchill miza pe faptul că germanii şi românii vor temporiza înaintarea ruşilor spre Europa, iar o 
debarcare anglo-americană în Balcani ar tăia drumul ruşilor spre Europa. La acest plan s-a opus în 
mod special preşedintele american Roosevelt. 

La sprijinirea războiului antisovietic au contribuit şi cererile americane, din ianuarie 1943, reluate în 
ianuarie 1944, adresate ţărilor Axei, inclusiv României, de capitulare necondiţionată, cereri prezentate 
şi în negocierile de armistiţiu de la Cairo, din martie 1944 (respinse atât de către guvernul Antonescu, 
cât şi de opoziţia Maniu-Brătianu), fapt ce a dus la prelungirea războiului cu peste un an. 

O problemă ridicată de către partea română la negocierile de la Cairo şi respinsă de către anglo- 
americani a constituit-o problema Transilvaniei de Nord, răpită României prin Dictatul de la Viena. 
Anglo-americanii au declarat că aceasta problemă va face obiectul negocierilor la Conferinţa de Pace, 
după terminarea războiului. Deoarece partea română nu avea nici o garanţie ca anglo-americanii vor 
retroceda acest teritoriu, a respins propunerea. 

Ruşii îşi urmăreau, şi ei, cu destula abilitate, interesele. încă din octombrie 1943, la Conferinţa 
miniştrilor de externe de la Moscova şi apoi la Conferinţa de la Teheran a şefilor de state din U.R.S.S., 
S.U.A. şi Anglia, Molotov, ministrul de externe al U.R.S.S., a afirmat că „singurul om ce poate face o 
atare schimbare de front în România este Mareşalul Antonescu”. 

Pe la mijlocul lunii septembrie 1943, Mihai Antonescu, Vicepreşedinte al Consiliului de Miniştri, 
aducea la cunoştinţa lui Dulles că „participarea României la război nu mai e decât simbolică. A rupe cu 
acest simbol, înseamnă a expune România celor mai grave represalii. Asta nu e cu putinţă decât în 
cazul unei debarcări aliate”. Cu acelaşi prilej, el insista asupra inoportunităţii schimbării regimului 
Antonescu, care dispunea de 45 de vagoane de aur, de mari cantităţi de cereale şi de un milion de 
soldaţi înarmaţi. „Numai guvernul de azi poate refuza nemţilor aceste rezerve preţioase. în ziua când 
Mareşalul ar dispărea, nemţii ar lua totul pentru nevoile lor, iar la guvern ar aşeza slugi politice, 
probabil chiar pe foştii legionari, care ar suprima pe toţi Antoneştii şi pe toţi rezistenţii, adică toata 
elita românească”. 


Temerile lui Mihai Antonescu s-au adeverit, doar că rezervele de aur şi de cereale nu au fost luate de 
nemţi, ci de ruşi. Urmare a complotului Palatului Regal şi a grupului de complotişti - Dămăceanu, 
Aldea, Racoviţă şi Bodnaraş, 1 milion de ostaşi a fost dezarmat, circa 175.000 dintre ei au luat drumul 
lagărelor sovietice, iar „Poarta Iaşiului" a fost deschisă fără lupte, trupelor sovietice. 


în negocierile de armistiţiu de la Cairo, a ieşit în evidenţă faptul că între Departamentul de Stat al 
S.U.A., reprezentaţii militari şi preşedintele american Roosevelt existau serioase divergente de opinie. 
Departamentul de Stat, prin secretarul sau, Cordell Huli, sprijinit de militari, a salutat propunerile 
româneşti de armistiţiu arătând că „noi credem ca ei singuri (românii) trebuie să decidă dacă vor o 
lovitura de stat a lui Maniu sau ieşirea din Axă o va face guvernul Antonescu. Dar, pentru o schimbare 
de front, recunoaştem că, dacă el, Mareşalul Antonescu, vrea şi este hotărât să o facă, numai el are 
mijloacele necesare şi cele mai mari şanse de succes. Autorităţile americane consideră acţiunea 
României de o importanţă excepţională. Ea trebuie să aibă statut de cobeligerantă şi trebuie să 
acţioneze cât mai repede”. Dar Roosevelt rămânea neclintit în acţiunea de capitulare necondiţionată. 


Opoziţia din România - Maniu şi Brătianu - au colaborat strâns cu Antonescu la toate negocierile de 
armistiţiu în vederea ieşirii României din războiul alături de Axă, există indicii că se informau şi se 
consultau reciproc cu regularitate. Se pare că Antonescu era gata să abandoneze puterea dacă aliaţii ar 
fi preferat să negocieze cu opoziţia română. Guvernul sovietic, prin consilierul Semionov, şi-au 
precizat poziţia : „Noi, ruşii, preferăm să negociem cu actualul Guvern al României şi suntem gata să-l 
ajutăm să elibereze ţara de germani", iar la Cairo, ambasadorul rus Novikov, ca şi ceilalţi doi aliaţi, s-a 
pronunţat categoric: „El prefera negocieri cu Mareşalul Antonescu şi nu cu trimişii Regelui". 


întrucât negocierile de la Cairo trenau din cauza poziţiei rigide a S.U.A. (care cereau capitularea 
necondiţionată), cât şi din cauza unor tratate încheiate anterior cu U.R.S.S. pentru crearea de zone de 
influenţă sovietică în Balcani, inclusiv în România, în decembrie 1943 guvernul Antonescu începe 
negocierile de armistiţiu (la Stockholm) cu guvernul sovietic, prin ambasadorul acestuia, Alexandra 
Kolontay. 


în vederea asigurării succesului acestei acţiuni, Antonescu a făcut o serie de schimbări diplomatice în 
capitalele susceptibile de a accepta contacte şi negocieri. Astfel, la Ankara este numit Creţeanu, George 
Caranfil la Helsinki şi Fred Nanu la Stockholm, toţi trei ca miniştrii plenipotenţiari. 

Contactul, discuţiile şi negocierile din capitala suedeză se concretizează prin formularea unor condiţii 
precise de armistiţiu şi nu de capitulare necondiţionată, cum ceruse Roosevelt la Cairo. în forma sa 
finală, proiectul de armistiţiu cu U.R.S.S. de la Stockholm conţinea următoarele condiţii: 

1. Trupele române de pe front, fie se predau ruşilor, fie vor ataca trupele germane. Ruşii se obligau să 
le aprovizioneze cu armament şi alte materiale necesare şi să rămână la dispoziţia lui Antonescu şi 
Maniu pentru a restabili independenţa şi suveranitatea României; 

2. Ruşii acceptă ca România să dea un ultimatum de 15 zile Germaniei, pentru a-i părăsi teritoriul 
înainte de a-i declara război. în cazul retragerii trupelor germane, România poate rămâne neutră; 

3. Arbitrajul de la Viena este nul şi neavenit. Transilvania revine la patria-mama în totalitate; 

4. Ruşii se mulţumesc numai cu o fâşie de trecere în nordul ţării, iar guvernul român poate să-şi 
exercite funcţiile într-o parte a ţării neocupată de armatele sovietice. Condiţiile de armistiţiu negociate 
la Stockholm cu ruşii, deşi mai mult avantajoase pentru România, faţă de cele de la Cairo, implicau 
recunoaşterea anexării Basarabiei şi Bucovinei de Nord de către Rusia. 

în primăvara anului 1944, după paraşutarea lui Emil Bodnăraş în România, au avut loc frecvente 
întâlniri între cercurile Palatului şi delegaţii P.C.R. (Prinţul Ştirbei i-a asigurat chiar găzduirea !). 

în noaptea de 13/14 iunie 1944, are loc o întâlnire conspirativă (ultima) a reprezentanţilor P.C.R., Emil 
Bodnăraş şi Lucreţiu Pătrăşcanu, cu reprezentanţii Palatului Regal şi ai armatei: generalii Constantin 
Sănătescu, Aurel Aldea şi Gheorghe Mihail, colonelul Dumitru Dămăceanu, Ioan Mocsony Stârcea, 
Mircea Ioaniţiu şi Grigore Niculescu-Buzeşti, cifrator în Ministerul Afacerilor Externe român. Cu acest 
prilej, Emil Bodnăraş a criticat orientarea cercurilor palatului de a reduce acţiunea de răsturnare a lui 
Antonescu la o simplă lovitura de palat înfăptuită de un grup de persoane şi de a evita o participare 
mai largă a maselor la luptă. Emil Bodnăraş a prezentat în final planul Partidului Comunist care 
prevedea : 1. răsturnarea prin forţă a dictaturii antonesciene; 2. scoaterea ţării din războiul hitlerist; 3. 
întoarcerea armelor împotriva Germaniei naziste. După discuţii aprinse, cei prezenţi aproba planul 
P.C.R.. Un fapt relevant este acela că, pe 15 iunie, deci a doua zi, Regele aproba şi el acest plan. Pentru 
pregătirea acţiunii armate, a fost creat şi un comitet militar din care au făcut parte : generalii Gheorghe 
Mihail, C. Vasiliu Răşcanu şi colonelul Dumitru Dămăceanu. 


Poziţia Regelui faţă de armistiţiu rezultă clar dintr-o declaraţie făcută lui Brătianu : „Dacă îl lăsăm pe 
Antonescu să facă singur armistiţiul, ne va ţine sub papuc". Cu acest prilej, l-a sfătuit pe Brătianu să se 
retragă de la orice acţiune cu Antonescu. în acest spirit a acţionat şi Gheorghe Duca, trimisul Regelui 
la Stockholm, care, şi la vârsta de 80 de ani, încă îşi mai făcea un titlu de „glorie" din misiunea ce i-a 
dat-o Regele de a sabota tratativele de armistiţiu româno-sovietice. 


O problemă ignorată până acum de istorici priveşte deschiderea frontului de la Iaşi, la 20 august 1944. 
După plecarea participanţilor de la consfătuirea cu comuniştii din 13/14 iunie 1944, au mai rămas în 
incintă pentru o „consfătuire de rutină" Emil Bodnăraş şi Dumitru Dămăceanu care au stabilit (în 
strict secret) ca, în scopul înlăturării lui Antonescu şi pentru a grăbi ieşirea României din război, un 
segment de front de la Iaşi, denumit conspirativ „Poarta Iaşiului" să fie deschis, din punct de vedere 
militar, la o anumita dată. Acest segment de front, în caz de retragere, venea pe linia de fortificaţii 
Focşani-Nămaloasa-Galaţi. Segmentul de front stabilit avea o lărgime de 25 km între Erbiceni şi sediul 
Mitropoliei, la nord de Iaşi, apărat de C. 5 A. român din Armata a 4-a, comandant generalul Nicolescu 
Constantin, iar Uniunea Sovietică să fie anunţată. Pe lângă cei stabiliţi să facă parte din comitetul 
militar, au mai fost cooptaţi în conjuraţie generalul Aldea, mareşal al Palatului şi generalul Mihai 
Racoviţă, comandantul Armatei a 4-a pe frontul din Moldova,. 


în legătură cu situaţia frontului din Moldova, trebuie făcută următoarea precizare : pe frontul de est, 
începând cu anul 1944, Armata Română a fost încadrată în Grupul de Armate german „Ucraina Sud", 
comandant general-colonel Hans Friessner. 


După marea confruntare de tancuri sovieto-germană de la Uman (5 martie 1944), din zona mijlocie a 
râului Bug, pierdută de armata germană, s-a deschis drumul armatelor sovietice care au atins graniţa 
de nord-est a României, pe Nistru. Treptat, prin ample replieri, frontul român, întărit cu trupe 
germane, s-a stabilizat la 17 aprilie 1944, pe linia est Carpaţi, pe râul Şiret, până la Paşcani, apoi pe la 
nord de Târgul Frumos, nord Iaşi, trece peste Prut şi ajunge la Nistru, la sud de Dubăsari, apoi pe 
Nistru, Limanul Nistrului, Marea Neagra. 

La flancul drept, pe Nistru, se apară Armata a 3-a română împreună cu Armata a 6-a germană. 
Pe acest aliniament, trupele româno-germane respinseseră numeroase atacuri sovietice, inclusiv 
ofensivele din mai şi iunie 1944 ale trupelor sovietice. 

La începutul lunii iulie 1944, o vizită discretă la Iaşi a generalului Aurel Aldea, pentru a se întâlni cu 
generalul Racoviţă, a prilejuit întocmirea unui plan strategic, în sensul preconizat de Bodnăraş- 
Dămăceanu pentru deschiderea frontului în „Poarta Iaşiului", iar la sfârşitul lunii iulie 1944, Bodnăraş 
i-a comunicat prin intermediul agenţilor lui Stalin toate detaliile necesare : deschiderea programată a 
frontului; zona deschiderii; data prevăzută - 20 august. Pentru materializarea planului, Stalin a 
ordonat încetinirea ritmului ofensivei sovietice pe frontul din Polonia şi transferarea de trupe pe 
frontul din Moldova în sectorul stabilit. 

Ofensiva sovietică a început în dimineaţa zilei de 20 august, iar trupele române din „Poarta Iaşiului” 
s-au retras în cursul nopţii. La ora 13.00, trupele sovietice au intrat în Iaşi, depăşind trupele Armatei a 
4-a, aflată în retragere dezordonată. Mareşalul Antonescu a făcut o scurtă vizită de inspecţie pe front în 
perioada 20-21 august 1944 şi a constatat dezorganizarea frontului şi începutul retragerii disperate, 
dar s-a întors repede la Bucureşti, mai hotărât ca oricând să semneze armistiţiul cu ruşii. 

(sursa : 23 Aug 1944 salvarea României - trădare naţională, articol www.historia.ro din 30 aug 2012) 

La 23 august 1944, Iaşiul era încă sub asediu, iar familiile din localităţile aflate în zona frontului de 
Est erau în continuare în refugiu Linia frontului se stabilise la nord de Roman, Podu Iloaiei, Huşi, Iaşi, 
Nistru. Sute de familii au plecat în refugiu în primăvara lui 1944 şi au revenit acasă după 23 august. 
La Bălţaţi, una dintre localităţile invadate de armata rusă locuiau atunci 200 de familii La câţiva 
kilometri de sat ruşii au săpat tranşee, iar timp de 4 luni lupta a fost aprigă având în vedere că după 
numai 3 zile au ajuns în sat şi soldaţii nemţi. 

După 23 august peste o sută de mii de militari au fost deportaţi în Siberia, preţul plătit pentru alianţa 
cu Germania. Contrar imaginii generale triumfaliste din ultimii 50 de ani, 23 august 1944 a însemnat 
o zi extraordinar de grea pentru ieşeni. în perioada 20-28 august laşul a fost complet ocupat de trupele 
Armatei Roşii. Documentele din Arhivele naţionale Iaşi arată că în acele zile au murit 10 mii de ieşeni, 
iar alţi 120 de mii au fost daţi dispăruţi (sursa : Florin Cântic, Arhivele Naţionale Iaşi). 

Operaţiunea Iaşi-Chişinău, cunoscută în literatura de specialitate şi ca "Bătălia pentru România”, se 
referă la luptele din răsăritul României dintre Armata Roşie şi aliaţii germano-români de la sfârşitul 
lunii august şi începutul lunii septembrie 1944. Obiectivul ofensivei sovietice a Fronturilor al 2-lea şi al 
3-lea Ucrainean era distrugerea Grupului de Armate Sud (în cadrul căruia luptau forţe germane şi 
române) şi să ocupe România. Operaţiunea s-a încheiat cu pierderi de ambele părţi, modificarea liniei 
frontului, coroborată cu ieşirea României din război (23 august 1944) de partea Axei şi trecerea 
ulterioară de partea Aliaţilor. 

Linia defensivă germano-română s-a prăbuşit la două zile de la începutul ofensivei, lovitura mobilă 
sovietică principală fiind dată de Corpul al 6-lea de Gardă Mecanizat. Ruptura iniţială a liniei frontului 
în sectorul Armatei a 6-a a avut o adâncime de 40 km, în dimineaţa zilei de 21 august fiind distrusă 
toată reţeaua de aprovizionare din spatele frontului germano-român. Până la 23 august, Divizia Panzer 
nr. 13 încetase să mai existe ca forţă coerentă de luptă, iar Armata a 6-a fusese încercuită pe o 
adâncime de 100 km. Grupul mobil al Armatei Roşii a reuşit să taie retragerea formaţiunilor germane 
care doreau să ajungă în Ungaria. Germanii din mai multe pungi împresurate au încercat să rupă 
încercuirea, dar au reuşit să scape de capturare numai grupuri mici. 

După ipoteza conspiraţiei Bodnăraş-Dămăceanu, prăbuşirea rapidă şi totală a liniilor germane ar fi 
fost cauzată în principal de trădarea românilor. Un studiu sovietic al operaţiunilor de luptă indică însă 
că o asemenea prezumţie este cel puţin exagerată. 


Trupele române au rezistat atacurilor sovietice în alte cazuri, dar echipamentul antitanc depăşit, 
artileria şi armamentul antiaerian nu le-a permis să respingă toate atacurile. Divizia I blindată a 
rezistat cu dârzenie, fiind însă nevoită să lupte în defensivă, datorită superiorităţii ca număr a 
blindatelor sovietice şi a lipsei sprijinului infanteriei (complet decimată în sectorul de luptă în care 
acţiona divizia blindată română). în prima zi de luptă, divizia I blindată română a pierdut jumătate din 
tancurile de care dispunea, deşi numărul tancurilor sovietice distruse a fost de două ori mai mare decât 
pierderile proprii (printre ele numărându-se şi tancuri grele Iosif Stalin). Lovitura de stat care a dus la 
încetarea unilaterală a luptelor din partea armatei române s-a petrecut în condiţiile în care armatele 
sovietice pătrunseseră adânc în România, iar Armata a 6-a fusese împresurată. Trupele germane au 
suferit pierderi foarte mari (cel puţin 100.000 de oameni), în timp ce sovieticii au pierdut relativ puţini 
soldaţi pentru ofensivă de asemenea amploare. 


La nivel politic, ofensiva a precipitat acţiunea regelui Mihai de înlăturare de la putere a Mareşalului 
Antonescu şi de scoatere a ţării din Axă. Aproape imediat după momentul 23 august 1944, între 
români şi foştii aliaţi germani şi unguri a izbucnit războiul pentru eliberarea teritoriului cedat Ungariei 
după Dictatul de la Viena din 1940. 

în dimineaţa zilei de 23 august 1944, Antonescu aştepta răspunsul de la Stockholm, pentru a semna 
armistiţiul cu U.R.S.S. în aşteptarea răspunsului, el a cerut scrisori de la Maniu şi Brătianu, pentru 
susţinerea armistiţiului. între timp, de la Stockholm a sosit la Ministerul Afacerilor Externe acceptarea 
sovietică la propunerile româneşti de armistiţiu. Grigore Niculescu-Buzeşti, participant la conjuraţie, 
în loc să-i transmită telegrama urgent lui Antonescu, o înmânează Regelui. în situaţia data, Regele, 
fără să vorbească despre telegramă şi probabil la înţelegere cu comuniştii, le comunică lui Maniu şi 
Brătianu că va intra în acţiune şi va face singur armistiţiul, fiind sătul de tutela lui Antonescu. Deşi 
Mareşalul Antonescu nu a primit telegrama aşteptata, a mers totuşi la Palat şi acolo a fost arestat. 

Că Antonescu era hotărât să încheie armistiţiul cu U.R.S.S. rezultă şi din faptul că în seara de 22 
august l-a convocat pe Clodius, ministrul german la Bucureşti, şi în prezenţa generalului Pantazi, 
ministru de război, i-a adus la cunoştinţă că România a cerut armistiţiul. 


De ce ar fi încheiat ruşii un armistiţiu cu noi ? Un motiv l-ar fi putut constitui poziţiile întărite româno- 
germane din Moldova, care au rezistat numeroaselor atacuri sovietice (începând cu 17 aprilie 1944) şi 
pe care trupele se aflau şi la data de 20 august, ca şi existenţa în spatele frontului, la nici 200 km, a 
unui aliniament puternic fortificat - linia Focşani-Nămoloasa-Galaţi - prezenţa pericolul transformării 
României într-un teatru de război. 

De aceea, cei interesaţi în destinul României, inclusiv Rusia, căreia o rezistenţă pe linia de fortificaţii 
i-ar fi afectat interesele în Balcani, ar fi putut lua în calcul ieşirea ţării din război prin încheierea unui 
armistiţiu. Cei care susţin teoria trădării de la Iaşi vin cu argumentul că, la data de 23 august 1944, ora 
13.00, trupele sovietice, aflate în marş prin Moldova, deoarece nu au întâmpinat nici o rezistenţă, se 
aflau la 60 km de Focşani, iar la ora 18.00, avangărzile sovietice ajunseseră la linia de fortificaţii. 



La ora 22.00, în ziua de 23 august, prin Comunicatul Regelui Mihai, 
se ordonă încetarea focului între trupele române şi cele sovietice, 
dar, pentru că armistiţiul cu sovieticii nu era semnat, ruşii au 
continuat să captureze militarii români. Aşa au luat drumul Siberiei 
circa 175.000 de militari români, 40.000 dintre aceştia fiind 
internaţi în lagarul de la Bălţi (Basarabia), unde au murit de foame 
de frig sau de boli, sau au fost executaţi de comisarii basarabeni din 
Armata sovietică. 

23 August 1944 - un film cu doi actori principali 
(Regele Mihai şi Mareşalul Antonescu) şi unul 
colectiv - Armata Roşie 

Unii dintre criticii actului de la 23 august 1944 îl consideră „un act de înaltă trădare", 
alţii doar „o gravă eroare politică". Şi unii şi ceilalţi sânt însă de acord că Mareşalul 
Antonescu trebuia lăsat să încheie şi să semneze armistiţiul, deoarece el îl negociase 
şi putea să impună ruşilor (având totuşi o armată de sute de mii de oameni) un alt 
mod de acţiune decât capitularea necondiţionată. 



Prin arestarea lui Antonescu şi capitularea întregii armate la ordinul Regelui Mihai, 
înaintea semnării armistiţiului cu ruşii, România a pierdut baza juridică şi morală 
pentru apărarea drepturilor ei -practic s-a predat singură. Capitularea necondiţionată 
a însemnat un dezastru naţional, transformată rapid într-un mare calvar pentru 
România, care va continua o lungă perioadă de timp. în afară de aprox. 175.000 de 
militari români care au luat drumul lagărelor sovietice de prizonieri după 23 aug 
1944, au mai fost deportaţi în URSS alţi 20.000 de români şi 72.000 de cetăţeni 
români de etnie germană (!). 

Prin nenegocierea armistiţiului şi capitularea necondiţionată, România şi-a pierdut 
definitiv libertatea şi i s-a refuzat statutul de ţara cobeligerantă (deşi a fost a IV-a 
putere militară participantă la înfrângerea Germaniei). 

Armistiţiul semnat la Moscova pe data de 12 septembrie 1944 cu toate obligaţiile 
asumate de România (să continue războiul de partea aliaţilor împotriva Germaniei şi 
Ungariei cu cel puţin 12 divizii de armată, să asigure mişcarea libera a trupelor ruseşti 
pe teritoriul românesc, să renunţe definitiv la Bucovina şi Basarabia, să dea ruşilor tot 
echipamentul sovietic şi german existent în România, etc.) obliga România să 
plătească ruşilor ca despăgubire de război (timp de 6 ani) suma de 300 milioane $ în 
produse petrolifere, agricole, lemn, nave maritime, maşini-unelte, etc. (de menţionat 
că în 1940 paritatea era 1 leu = 0,69 $ SUA sau 1$ = 1,449 lei). 

Este greu de stabilit exact cât au spoliat ruşii România de resurse, dar se estimează 
că, în decursul celor 15 ani de la intrarea acestora pe teritoriul românesc în 1944 şi 
până în 1958, când şi-au retras trupele armate, România a fost jefuită de către ruşi de 
cel puţin 3 miliarde de dolari, deci de 10 ori suma impusă prin „armistiţiul" dictat de 
Moscova. 

Semnarea armistiţiului cu U.R.S.S., care conţinea destule condiţii împovărătoare 
pentru România, faţa de armistiţiul negociat cu Antonescu, a fost tărăgănată de ruşi 
până la 12 septembrie 1944, iar protocolul privind raporturile dintre Armata româna 
şi Armata sovietică a fost semnat abia pe 25 septembrie, ceea ce a făcut ca Armata 
română să se angajeze singură în luptele pentru eliberarea Transilvaniei, reuşind ca, 
până către jumătatea lunii septembrie, trupele germano-ungare să fie respinse de pe 
teritoriul României, până la frontiera impusă temporar. 

Semnificativ pentru prestigiul de care se bucura la Moscova Mareşalul Antonescu este răspunsul dat de 
Molotov lui Lucreţiu Patrascanu, prezent pe 12 septembrie 1944 la Moscova împreună cu delegaţia 
română, pentru semnarea armistiţiului. Când Pătrăşcanu a întrebat de ce condiţiile de armistiţiu 
impuse de către U.R.S.S. României sunt mai grele decât cele oferite lui Antonescu, Molotov i-a 
răspuns :,Antonescu reprezenta România, voi nu reprezentaţi pe nimeni". 

Către începutul lunii septembrie 1944, s-au intensificat presiunile comandamentelor sovietice de 
subordonare a Armatei române, iar începând cu ziua de 7 septembrie, Armata română a intrat în 
subordinea Armatei sovietice, fiind împărţită la diferite grupuri de armate sovietice, iar pe 3 
septembrie Marinei române i-au fost debarcate echipajele şi înlocuite cu echipaje sovietice. 

După război, atât generalul Aldea, cât şi generalul Racoviţă, care au făcut parte din Comitetul militar 
care răspundea de implementarea deschiderii „Porţii Iaşilor", au fost întemniţaţi. 

Istoricul Aurică Simion, în lucrările sale despre perioada 1940-1944, explică documentat şi logic 
comportamentul politic al Mareşalului Antonescu în situaţia politică de atunci: 


- Regele Carol al II-lea, renunţase la garanţiile anglo-franceze privind frontierele României 
şi a orientat politica spre Germania; 

- o dată cu Dictatul de la Viena, Germania a garantat frontierele României; 

- Germania învinsese în patru săptămâni Franţa şi era o putere militară de necontestat în 
Europa şi în lume; 

- România pierduse Basarabia, Bucovina, Cadrilaterul şi Transilvania de Nord; 

- Uniunea Sovietică şi Germania erau puterile dominante ale Europei şi aparent prietene; 

- era previzibil ca războiul în derulare să se transforme în război mondial dar în 1940 părea 
că războiul va fi câştigat de cele două superputeri prietene. 

Ar fi putut Antonescu schimba politica promovată de Regele Carol al II-lea, respectiv să reorienteze 
politica României spre Anglia, pierzând garanţiile Germane ? Probabil că nu. Molotov protestase deja 
împotriva împotriva garanţiilor germane. Pentru Antonescu acest protest releva o fisură în alianţă. 

Se prefigura astfel un conflict care să însemne pentru România o posibilitate de a intra în război 
pentru recuperarea teritoriilor pierdute în est, război care putea fi pierdut, dar la fel de bine şi câştigat. 

Cum ar fi putut vedea Antonescu soarta monarhiei în varianta pierderii războiului ? 


O ipoteză ar fi : în cazul în care conducătorul statului este un dictator şi declară război fără să se 
consulte cu Regele, în cazul eşecului, el va fi sacrificat, dar este posibil ca Regele şi partidele politice să 
fie mai puţin afectate. Oare Antonescu să fi gândit şi acţionat conform acestui plan ? 

Dacă pornim de la această ipoteză, rămâne întrebarea : de ce se afirmă că Regele a trădat România 
prin arestarea Mareşalului ? 


Pentru a răspunde la această întrebare, trebuie să avem în vedere următoarele : 


1. Actul de „arestare a conducătorului statului” a fost planificat pentru 26 august, însă informat că 
în ziua de 24 august Mareşalul urma să plece pe front, Regele a devansat evenimentul. 

Deşi avertizat de Hitler să nu meargă la Palat, Mareşalul s-a dus cu toată încrederea la Rege, 
fără gardă personală; 

2. Mareşalul a fost arestat cu trei zile înainte de data planificată, iar Regele a dat ordin armatei să 
înceteze lupta fără a avea nici o înţelegere cu inamicul 

3. Ordinul de încetare a luptei a fost urmat de un dezastru pentru poporul român. 


Şerban C. Andronescu afirmă în „Glorie, adversitate, infamie” că Emil Bodnăraş a fost „adăpostit" la 
Castelul Bran, de către Principesa Ileana, care avea o simpatie interesată pentru fostul ofiţer dezertor. 
De prezenţa acestuia în acel loc avea cunoştinţă doar Regele, care l-a anunţat imediat după arestarea 
Antoneştilor. Bodnăraş s-a deplasat urgent la Bucureşti, i-a preluat pe Antoneşti, i-a ascuns într-o 
locuinţă din cartierul Vatra Luminoasă, apoi i-a predat ruşilor. 


(sursa : 23 Aug 1944 salvarea României - trădare naţională, articol www.historia.ro din 30 aug 2012) 


Condamnat la moarte la 17 mai 1946 de Tribunalul Poporului din Bucureşti, Ion Antonescu a fost 
executat la Jilava la 1 iunie 1946, alături de foştii colaboratori, criminalii de război Mihai Antonescu, 
fost ministru de externe şi vicepreşedinte al consiliului de miniştri, generalul Constantin Z. Vasiliu, 
fost subsecretar de stat la Ministerul de Interne (3 ianuarie 1942 - 23 august 1944), şi Gheorghe 
Alexianu, fost guvernator al Transnistriei. 


Desigur, războiul a însemnat o dramă pentru toţi cei implicaţi, deopotrivă militari sau 
civili. Din păcate, atrocităţile comise împotriva civililor deveniseră lucruri obişnuite, 
o menţiune specială trebuind făcută pentru Holocaustul populaţiei evreieşti din 
zonele ocupate de germani. Alte 20 până la 30 de milioane de oameni au murit în 
toată lumea din cauza bolilor, foametei sau a tratamentelor medicale tardive sau 
incorecte. 


Pentru România, pe lângă pierderile materiale şi de vieţi omeneşti, pe lângă familiile 
rămase fără susţinător, războiul a mai adus încă o nenorocire : ocupaţia sovietică, 
care a marcat şi începutul perioadei roşii în ţara noastră. 


în cartea sa „Diplomacy”, istoricul american Henry Kissinger, fost Secretar de Stat, scrie că adevăratul 
lider al coaliţiei Naţiunilor Unite din timpul celui de-al Doilea Război Mondial n-a fost Roosevelt, ci 
Stalin. Stalin a încercat (şi a reuşit) nu doar să readucă în cadrul statului sovietic fostele teritorii ţariste 
desprinse în timpul revoluţiei bolşevice, ci să extindă cât se putea de mult influenţa şi puterea URSS. 

Dacă urmărim acest aspect, determinant în privinţa politicii externe promovate de dictatorul sovietic, 
putem înţelege că în aceeaşi notă se înscriu deopotrivă Pactul Ribbentrop-Molotov (prin care Polonia 
era împărţită, iar România pierdea Basarabia, Bucovina de nord şi ţinutul Herţa) şi Conferinţa de la 
Yalta (prin care se definesc multe din graniţele actuale ale Europei). 



Faimosul petic de hârtie privind împărţirea sferelor de influenţă scris de Churchill la Yalta şi aprobat 
de Stalin (descoperit într-o bibliotecă din Germania în anii 1990), stă mărturie asupra acestui lucru : 
România : Rusia - 90%, ceilalţi - 10%; Grecia : Marea Britanie (de acord cu SUA) - 90%, Rusia - 10%; 
Iugoslavia : 50-50%; Ungaria : 50-50%; Bulgaria : Rusia - 75%, ceilalţi - 25%. 

Rezultatele celui de-al doilea război mondial vor împărţi lumea, timp de jumătate de 
secol, în două sfere de influenţă politică şi putere militară : 

- pe de o parte U.R.S.S şi sateliţii săi, care reprezentau ideologia comunistă, 

predominantă în Europa de Est dar şi în alte state ale lumii 

- pe de altă parte S.U.A, care în urma războiului, se proiecta pe plan mondial drept 
prima putere economica şi militară, având ca aliat apropiat Marea Britanie 

Celelalte state (unele considerate “mari puteri” înainte de război), devin acum actori 
secundari. Pentru 50 de ani de acum încolo, evoluţia vieţii politice internaţionale va fi 
influenţată decisiv de relaţiile dintre cele două superputeri. 

La sfârşitul războiului, echilibrul de forţe dintre marile puteri “paraşutează” România 
în zona de autoritate sovietică. România se transformă radical şi rapid, dintr-un stat 
democrat şi popular, într-unul comunist, copie fidelă a modelului sovietic. 


Instaurarea regimului comunist - 


începutul sfârşitului (libertăţii) 


Partidul Comunist Român se crease în 1921 ca rezultat al scindării ramurii bolşevice de extremă stânga 
de Partidul Socialist din România. în România interbelică PCR a fost o mică organizare politică ilegală, 
subordonată Cominternului şi implicit URSS care a susţinut ideologic revoluţia comunistă, s-a 
împotrivit constant includerii în statul român a Basarabiei, Bucovinei, Transilvaniei, Cadrilaterului şi a 

susţinut Pactul Ribbentrop-Molotov. 


în anul 1924, PCdR a fost interzis de guvernul liberal, care l-a acuzat de „acţiuni anti-româneşti” după 
evenimentele de la Tatar-Bunar şi a rămas în ilegalitate până în 1944. Până la sfârşitul anilor 1930, 
majoritatea membrilor fuseseră arestaţi sau se refugiaseră în URSS. 





în timpul dictaturilor de dreapta, carlistă şi antonesciană, în urma directivelor venite de sus , instanţele 
judecătoreşti au ajuns să condamne adolescenţi pentru difuzarea manifestelor comuniste. Se estimează 
că numărul membrilor PCdR era situat în 1944 între 794 şi 1150 de persoane. 

La 23 august 1944, PCdR a participat alături regele Mihai, de Partidul Naţional 
Ţărănesc. Partidul National Liberal si Partidul Social Democrat Român la înlăturarea 

regimului pro-german al Mareşalului Ion Antonescu, ca parte din Blocul Naţional 
Democrat. Partidul Comunist îşi începuse ascensiunea la putere şi nu va mai fi 
înlăturat timp de 45 de ani. 

După capitularea Germaniei, în mai 1945, legionarii şi-au dat seama că singura lor şansă pentru a evita 
represiuni în masă era să deschidă negocieri cu Partidul Comunist. Chiar dacă din punct de vedere 
politic comuniştii aveau la dispoziţie toate resursele pentru a-i neutraliza pe legionari, totuşi şi-au dat 
seama că nu puteau exagera cu măsurile represive, întrucât extremiştii de dreapta se puteau apăra 
violent, provocând instabilitate politică, aşa se face că liderii comunişti au acceptat oferta. 

La sfârşitul anului 1945, Nicolae Petraşcu, liderul Gărzii de Fier din ţară, a negociat cu Ministerul de 
Interne un „pact de neutralitate”. Comuniştii Teohari Georgescu şi Ana Pauker s-au angajat să nu-i 
mai aresteze pe legionari, iar Garda de Fier urma să nu mai acţioneze în nici un fel contra acţiunilor 
guvernului de comunizare şi sovietizare a ţării. 

La 10 decembrie 1945, ziarele anunţau că Nicolae Petraşcu a dispus încetarea rezistenţei legionarilor 
contra guvernului. Membrii Gărzii de Fier care trăiau în ilegalitate erau invitaţi să se prezinte la 
posturile de poliţie pentru a primi acte de identitate, cu promisiunea că nu vor fi arestaţi (erau sfătuiţi 
să depună cu această ocazie toate armele şi muniţiile pe care le aveau). Guvernul şi-a respectat 
promisiunea şi nu i-a arestat pe legionarii care s-au prezentat la posturile de poliţie. însă autorităţile 
şi-au actualizat cu această ocazie baza de date cu legionarii activi, reuşind să afle care dintre cei 
consideraţi periculoşi fugiseră din ţară şi care erau extremiştii de dreapta activi pe care nu-i aveau încă 
în evidenţe. Toate aceste date aveau să fie folosite mai târziu, pentru lichidarea Mişcării legionare. 

î; Martie 1945 — o etapă însemnată 
în lupta pentru democraţia populară 

Comuniştii intră la guvernare începând din 6 martie 1945 când, sub presiunea lui 
Andrei Vâşinsky (trimisul Moscovei şi Comisarul Poporului), Regele Mihai este 
obligat să accepte înlocuirea guvernului Rădescu cu guvernul condus de Petru Groza, 
guvern în care PCdR, secondat de partidele satelite, deţine toată puterea. Ultimul 
premier democrat al României libere, generalul Nicolae Rădescu, reuşeşte să plece în 
Occident, unde avea să moară în 1953. 

între 4 şi 11 februarie 1945 s-a desfăşurat la Yalta, în Crimeea, o Conferinţă a celor trei mari puteri : 
SUA, Anglia şi Rusia. Faptul că acolo a fost cedată România este o teorie falsă. Problema României nu 
a fost discutată, nici hotărâtă la Yalta, acolo s-a decis ca popoarele ţărilor ieşite de sub ocupaţie 
germană sau din sfera de influenţă a acesteia, să-şi aleagă, în mod democratic, prin alegeri libere, 
guvernele pe care le doresc. Este evident, deci, că Rusia a violat acordurile de la Yalta, iar faptul că 
guvernele occidentale nu au luat atitudine este adevărat, dar nici americanii nici englezii nu ar fi fost 
în stare să reînceapă, la acea dată, un alt război, împotriva Rusiei. 

Acţiunile comuniştilor români devin tot mai dure. La 9 februarie 1945 sunt descoperite arme şi muniţii 
pregătite pentru a fi folosite la instaurarea cu forţa a unui guvern de stânga. Indignat, primul ministru 
pregăteşte o mare adunare la cinematograful Scala din capitală, pentru duminică, 11 februarie. 






încă de sâmbătă seara, mai multe sute de comunişti au rămas în sală după terminarea proiecţiei şi au 
ţinut uşile deschise pentru că mai mulţi tovarăşi de-ai lor să intre şi să ocupe sala. Poliţia nu are 
curajul să-i evacueze, astfel că Rădescu şi-a rostit cuvântarea în cinematograful de peste drum, la Aro. 
Acesta chema la unitate în jurul guvernului şi a Regelui Mihai şi pentru păstrarea liniştii în ţară. La 
terminarea cuvântării, între sprijinitorii legalităţii şi comuniştii aflaşi în stradă izbucnesc violenţe. în 
câteva întreprinderi din Bucureşti, comuniştii folosesc forţa pentru câştigarea puterii sindicale. Prefec¬ 
turile din Craiova şi Caracal sunt ocupate de către detaşamente de şoc comuniste. Situaţia devenea tot 
mai explozivă, populaţia era terorizată, sovieticii sprijineau pe faţă acţiunile antidemocratice. Kremlin¬ 
ul îşi punea din plin în practică strategia de distrugere a sistemului administrativ românesc. Un război 
civil, susţinut şi provocat de Rusia era pe cale să izbucnească, potrivit principiului lui Lenin că "orice 
război trebuie transformat într-un război civil". 


La 27 febr, Vasinski se reîntoarce la Bucureşti. în aceiaşi zi, generalul Vladislav Petrovici Vinogradov 
este înlocuit în fruntea Comisei Aliate de Control (Sovietice) din România cu generalul Ivan Zaharovici 
Susaikov, considerat mai dur. Armata Roşie ocupă Cartierul General al armatei române, dezarmând 
trupele din capitală. în seara aceleiaşi zi, Vasinski se prezintă într-o primă audienţă la rege, cere 
demiterea guvernului Rădescu şi prezintă o listă a persoanelor agreate de Kremlin în a forma un nou 
guvern. Regele i-a explicat mecanismele unei monarhii constituţionale şi faptul că, respectând 
Constituţia, este nevoit să se consulte cu şefii partidelor parlamentare. Vasinski s-a întors a doua zi la 
palat şi a cerut, de data asta pe un ton imperios, demiterea lui Rădescu încă din seara aceleiaşi zile (28 
februarie). La un moment dat, acesta îşi pierde cumpătul şi loveşte cu pumnul în birou atât de tare 
încât suportul călimării se rupe. La ieşirea din cabinet trânteşte uşa cu forţă încât s-a crăpat zidul de 
lângă tocul uşii. Pentru Vasinski, România nu era decât o ţară învinsă şi se comportă ca într-o gubernie 
rusească, ceea ce era pe cale să devină. 


Regele n-are de ales. Generalul Rădescu îşi prezintă demisia din funcţia de prim-ministru în seara zilei 
de 28 februarie. Regele începe consultările cu membrii partidelor politice în vederea constituirii unui 
nou guvern. S-au vehiculat mai multe opţiuni pentru funcţia de premier: prinţul Barbu Ştirbey, 
ţărănistul Nicolae Lupu, generalul Gheorghe Avramescu, Constantin Vişoianu (fostul ministru de 
externe). Opţiunea sovietică era însă foarte clară. în timpul unei noi audienţe pe care o are la rege pe 1 
martie, Vasinski arată clar pe cine doreşte Rusia prim-ministru României: doctor Petru Groza, un 
insignifiant om politic interbelic, şeful unei formaţiuni fantomă denumită Frontul Plugarilor, un bun 
tovarăş de drum al comuniştilor şi o persoană perfectă să joace rolul de marionetă a sovieticilor în 
România. Regele îi aminteşte comisarului sovietic de Declaraţia de la Yalta prin care ţările mici au 
dreptul de a-şi alege singure forma de guvernământ. Şi de data asta Vasinski se comportă ca un 
cuceritor, replicând pe un ton sarcastic: Yalta sunt eu ! Silit să accepte, regele condiţionează formarea 
noului guvern de participarea ţărăniştilor şi liberalilor. Nici Groza, nici comuniştii, nici sovieticii nu 
sunt de acord. Ceea ce oferă ei partidelor istorice sunt doar funcţii de observatori, nu de miniştrii de 
stat. între rege şi Groza se desfăşoară o luptă surdă pe parcursul mai multor zile, Mihai încercând să 
salveze instituţiile democratice ale statului iar Groza să instaureze "dictatura proletară". 

în capitală ruşii ocupă Telefoanele iar tancuri sovietice şi trupe din divizia Tudor Vladimirescu 
(formate din comuniştii români fugiţi la Moscova la începutul războiului) încep să patruleze în jurul 
Palatului Regal. Mai mult, în Mexic, fostul rege Carol al II-lea este contactat de către ambasadorul 
sovietic Umanski, în vederea unei eventuale restauraţii, în felul acesta exercitându-se un şantaj asupra 
regelui Mihai. Apare ideea refugierii acestuia şi a Reginei Mame la ambasada britanică. Regele este 
hotărât să abdice pentru a demonstra guvernelor occidentale că în România este instaurată dictatura, 
dar renunţă la idee în urma rugăminţii lui Brătianu. Acesta recunoaşte noul guvern, care la 6 martie 
1945, la ora 19.30 depune jurământul în faţa Sa. Trecuseră doar 6 luni de la actul de la 23 august şi 
Partidul Comunist ajunsese la conducerea ţării. 


Era primul şi cel mai important pas în transformarea României într-o ţară comunistă, 
de fapt în gubernie sovietică. La 9 martie 1945, în urma unui schimb de telegrame 
între Groza şi Stalin, Nord-Vestul Transilvaniei reintră în stăpânirea României (!). 

(Sursa :6 Martie 1945. Cum a fost instaurat primul guvern comunist în România, articol publicat în 
2005 de Sebastian DOREANU în Gândacul de Colorado, Ziarul românilor de pretutindeni) 


1946 - anul negru din istoria României. 


încep crimele comuniste. 


Procesele politice din anii 1946-1947 au marcat începerea prigoanei comuniste în 
România. Au fost înfiinţate Tribunalele poporului, în faţa cărora ajungeau uşor toţi 
cei consideraţi indezirabili şi, după o pseudo-judecată sumară, erau condamnaţi la 
ani grei de închisoare sau lagăr de muncă. 

Primele semne că regimul comunist nu se împăcase cu ideea că legionarii erau liberi au apărut după 
alegerile din noiembrie 1946. Cu paşi mărunţi, legionarii consideraţi periculoşi au început să fie 
arestaţi sub diverse pretexte, fiind condamnaţi pentru delicte de drept comun. La începutul anului 
1947, panica printre legionari era în creştere, liderii organizaţiei fiind somaţi „să facă ceva”. Chiar 
Horia Sima, şeful Mişcării după moartea lui Corneliu Codreanu, aflat în Occident, le-a cerut 
camarazilor din ţară să renunţe la „pactul de neutralitate" şi să înceapă rezistenţa contra regimului 
comunist. 

în cele din urmă, liderul din ţară al legionarilor, Nicolae Petraşcu, a decis că organizaţia trebuia să iasă 
din amorţeală. Cu ajutorul americanilor, legionarii au întemeiat un serviciu de informaţii, prin care 
trimiteau în Occident date referitoare la modul în care guvernul român şi sovieticii realizau 
comunizarea ţării. 



Unele celule radicale ale Mişcării au iniţiat chiar atentate contra regimului, pregătind inclusiv 
lichidarea fizică a liderilor Gheorghe Gheorghiu-Dej, Ana Pauker şi Teohari Georgescu. „Dezmorţirea" 
s-a realizat însă prea târziu. Regimul comunist era bine instalat în toamna anului 1947, iar acţiunile 
legionarilor nu au făcut decât să dea guvernului noi argumente propagandistice pentru a-şi lichida 
opoziţia. 

Cu sprijinul direct al lui Stalin şi al trupelor sovietice, PCR îşi elimină treptat 
adversarii şi în 1947, după o campanie de subminare a partidelor istorice, Regele 
Mihai, forţat să abdice la 30 decembrie 1947, este ultimul lider democratic care 
părăseşte Europa de Est. România este proclamată republică (Republica Populară 
Română). 

în 1948 se realizează fuziunea dintre PCdR şi PSDR, noul partid numindu-se Partidul 
Muncitoresc Român (PMR), devenit totodată partidul politic unic în statul român. 

La 11 iunie 1948, Guvernul Groza adoptă legea pentru naţionalizarea industriei. 
Această măsură a vizat de fapt distrugerea proprietăţii private şi a generalizat 
proprietatea publică în industrie, bănci şi transporturi. A fost creat Comitetul de Stat 
al Planificării, care asigura dezvoltarea economică pe baze planificate, având la bază 
centralismul economic. Din anul 1951, planul de organizare economică era de cinci 
ani (planul cincinal). Tot după model sovietic s-au înfiinţat Gospodăriile Agricole 
Colective şi Gospodăriile Agricole de Stat, care dictau tipurile de cultură şi fixau 
preţurile produselor agricole. Ţăranii aveau voie să păstreze mici loturi de pământ. 


La începutul anilor '50 s-a desfăşurat o luptă pentru putere în interiorul conducerii 
comuniste din România pe care a câştigat-o Gheorghe Gheorghiu-Dej, devenind, cu 
acordul Kremlinului, liderul suprem al PMR, reuşind să-şi menţină această poziţie 
până la moartea sa, survenită în martie 1965. 

Modelul de construcţie socio-economic de tip sovietic aplicat sistematic a însemnat 
naţionalizarea industriei, cooperativizarea agriculturii, etatizarea unei mari părţi a 
fondului locativ, şantiere naţionale, electrificarea ţării. în anul 1965, partidul, 
redenumit PCR, însuma 1.400.000 de membri (aprox. 7% din populaţia României). 

In memoriam - sfinţii închisorilor Valeriu Gafencu 

"Nu avem alt sfânt mai mare decât Valeriu Gafencu" - Părintele Gheorghe Calciu Dumitreasa 
"Valeriu Gafencu - sfântul închisorilor” - Nicolae Steinhardt, Jurnalul fericirii (caracterizarea pare 
stranie, pentru că Nicolae Steinhardt era de origine evreu, iar Valeriu Gafencu fusese arestat tocmai 
pentru că era membru al Mişcării Legionare) 

Valeriu Gafencu abia intrase la facultate în 1941, când a fost condamnat la 25 de ani pentru că făcea 
parte din Frăţiile de Cruce, însă, de fapt, singura lui vină a fost că îl iubea pe Hristos. Va părăsi lumea 
zece ani mai târziu, bolnav de tuberculoză, însă liniştit că a putut să-şi împărtăşească dragostea de 
Hristos şi altora (mai puţin apropiaţi de Dumnezeu). 


Atitudinea profund creştină, „de trăitor al ortodoxiei ”, după cum îl descriu mulţi dintre colegii săi de 
suferinţă, l-au transformat pe Valeriu Gafencu într-un reper moral pentru cei care au trecut prin 
infernul închisorilor comuniste (şi sperăm să rămână astfel şi pentru ceilalţi). 



Valeriu Gafencu s-a născut la 24 ianuarie 1921 în localitatea Sângereii Vechi, judeţul Bălţi, pe pământul 
Basarabiei (care fusese integrat în România Mare). 

Despre părinţii săi, Vasile şi Elena, chiar el mărturiseşte : „mama era o fată simplă, cu şcoală primară, 
fără altă avere decât fecioria sufletului şi a trupului. Tuţa (diminutivul cu care-şi alinta tatăl) era un om 
întreg, sănătos, voinic, cu un trecut frumos, absolvent de Politehnică, bine văzut de toţi oamenii de 
valoare pe care îi avea Basarabia în acele vremuri”. 

Valeriu a urmat şcoala primară la Sângerei iar între anii 1932-1940 cursurile liceului Ion Creangă din 
Bălti. în 1939 (la 17 ani), fiind elev clasa a VH-a, a fost cercetat penal, „pentru infracţiunea la legea 
pentru apărarea ordinii în stat”. Cazul a fost clasat, sub numărul 525/1939, de Tribunalul Militar Iaşi, 
acuzatul fiind achitat. în referatul întocmit de maiorul magistrat Gheorghe Ghika, lucrurile sunt puse 
în adevărata lor lumină : „Instanţa de Minori de pe lângă Tribunalul Bălti este sesizată că elevul 
Valeriu Gafenco de la Liceul «Ion Creangă» Bălti, fost simpatizant al fostului partid Totul pentru Ţară, 
ar fi donat sume de bani până la dizolvarea acestei grupări. Chemat în fata instanţei, numitul 
recunoaşte că în timpul când mişcarea legionară era partid, simpatiza această mişcare, dar că, sumele 
pe care le dădea elevului Talpă Victor, le dădea ca donaţii pentru însănătoşirea unui elev bolnav de 
scarlatină. Nu se constată că elevul Valeriu Gafenco ar fi activat în mişcarea legionară după dizolvarea 
partidelor politice. Considerând că faptele ce se impută numitului elev nu încadrează pe un text penal 
şi nici infracţiune la Legea pentru apărarea ordinii în stat. Pentru aceste motive suntem de părere ca 
prezenta chestiune să fie clasată”. 



Absolvind liceul în vara anului 1940, la doar câteva zile după bacalaureat, a intervenit uraganul 
ocupaţiei sovietice. Valeriu a reuşit cu greu să treacă Prutul, a ajuns la Iaşi, lăsându-şi părinţii şi 
surorile sub ocupaţie, despărţindu-se, nu ştia că definitiv, de tatăl său (fost deputat in Sfatul Ţării, 
adunarea reprezentativa care a votat in 1918 unirea cu România) care, în toamna lui 1940 a fost ridicat 
şi deportat in Siberia, unde a şi murit la scurt timp după aceea (în 1942). Lui Valeriu îi revine aşadar şi 
sarcina de a se îngriji de restul familiei, mama şi cele trei surori. 

în 1940 devine student al Facultăţii de Drept şi Filosofie din Iaşi. Deşi nu participase activ la 
rebeliunea legionară, datorită apartenenţei la „Frăţiile de Cruce” Valeriu Gafencu a fost arestat în 
toamna anului 1941 (împreună cu alţi tineri). „A mfost, sunt şi voi fi legionar ” au fost cuvintele rostite 
de Valeriu Gafencu în timpul procesului care l-a transformat în deţinut politic, asumându-şi opţiunea 
politică dincolo de orice presiune. 


Reputatul profesor de Drept Civil Constantin Angelescu (care l-a aparat la proces pe Gafencu), a 
declarat : "Este unul dintre cei mai buni studenţi pe care i-am avut de-a lungul întregii mele cariere 
didactice”. Pledoaria a fost inutilă, fiindcă dictatura antonesciana nu vedea cu ochi buni activitatea 
legionara a unor tineri ca Gafencu (care avea o funcţie de conducere în Frăţiile de Cruce). 


A fost condamnat la 25 de ani de muncă silnică. Avea 20 de ani şi abia trecuse în anul al II-lea. 

în închisoare, în inima grupului din care face parte Gafencu începe o frământare profundă în privinţa 
rostului pentru care au fost încarceraţi. Sufletele lor caută ceva care să-i ridice deasupra suferinţelor pe 
care le trăiau. în perioada dinainte de instalarea regimului comunist au ocazia să citească Sfânta 
Scriptură şi alte cărţi duhovniceşti, să se adâncească în rugăciune. 

întrucât situaţia se înrăutăţea, în martie 1943, mama lui Valeriu, împreună cu cele trei surori ale sale, 
Valentina, Eleonora şi Elisabeta (încă eleve), s-au refugiat din Basarabia şi s-au stabilit în Făgăraş. 

în toată perioada detenţiei între 1941-1944, Valeriu nu era singur pe linia trăirii creştine intense, ci 
făcea parte dintr-un grup ce împărtăşea aceeaşi orientare spirituală, format din suflete alese şi dăruite 
de Dumnezeu cu actul intuiţiei şi înţelegerii viitorului: doctorul Traian Trifan, studentul Ioan Ianolide 
(care-i va deveni cumnat), Anghel Papacioc (care avea să devină apoi părintele Arsenie Papacioc de la 
Techirghiol), Marin Naidim, Virgil Maxim, Aurel Dragodan, Constantin Ţoţea, Marian Traian, preotul 
Vasilie Serghie, Ion Schiau, Costică Pascu şi alţii, toţi tineri legionari deţinuţi din aceleaşi motive. 

După actul de la 23 august 1944 (când mareşalul Ion Antonescu a fost înlăturat), Valeriu Gafencu şi 
ceilalţi legionari au refuzat să semneze cererea de eliberare condiţionată, cerută de noul ministru al 
Justiţiei, comunistul Lucreţiu Pătrăşcanu, rămânând fideli idealurilor pentru care au fost închişi. 
România era invadată de Armata Roşie şi supusă în curând celui mai odios regim din istoria ei. 


Valeriu Gafencu a trecut prin încercări teribile în temutele închisori de la Aiud şi Piteşti. între colegii 
săi de detenţie, personalităţi intrate azi în legendă : Ieromonahul Arsenie Papacioc, Ion Gavrilă 
Ogoranu, Părintele Gheorghe Calciu, Ioan Ianolide. în cele din urmă, ajunge la închisoarea - sanatoriu 
de la Târgu-Ocna, unde în jurul său se conturează o atmosferă spirituală înaltă, unică în universul 
concentraţionar românesc. Pentru tinerii legionari de la Aiud, care priveau pe fereastră cum deţinuţii 
comunişti erau eliberaţi, urma o nouă etapă a detenţiei, mult mai înfiorătoare şi plină de încercări, 
pentru care însă erau pregătiţi şi fortificaţi (moral şi spiritual). 


între 1944-1947 a urmat o perioadă de destindere, în care grupul de la Aiud a fost dus o vreme în 
colonia de muncă de la Gald unde, deşi munca era istovitoare şi hrana puţină, detenţia avea un regim 
de lagăr, deci cu o minimă libertate. în colonie, mergea între ruinele unei vechi biserici părăsite, ce se 
afla pe un deal, într-o lucerna a coloniei, n-avea acoperiş, era expusa ploilor şi intemperiilor şi el se 
ruga acolo. Când cineva de-acasă venea pe la el, aborda cu ei totdeauna probleme de credinţă, căutând 
să convingă pe fiecare de importanţa mântuirii. 


în 1947 (când Regele Mihai I a fost forţat să abdice), puterea comunistă a decis că studenţii vor fi duşi 
la Piteşti, elevii la Târgşor, muncitorii la Gherla, iar intelectualii la Aiud, Galaţi, Râmnicu-Sărat şi 
Sighetul Marmaţiei. Un politruc sovietic vine să-i propună lui Gafencu să plece în URSS şi astfel să fie 
liber, deoarece era născut în Basarabia şi considerat cetăţean sovietic, însă el refuză categoric spunând 
că este român şi că va rămâne în România, chiar întemniţat. 


Astfel, Valeriu Gafencu şi studenţii săi ajung în 1948 la Piteşti, o temniţă mai mică decât Aiudul, unde 
„am fost primiţi cu ostilitate, care în scurt timp va deveni brutalitate” (I. Ianolide, op.cit., p. 66). 
Aici au cunoscut tortura cea mai groaznică şi nivelul cel mai josnic al degradării umane : "temniţa a 
fost înţesată până la refuz de tineri studenţi, aşezaţi în celule fie de-a valma, încât se sufocau, fie de 
unii singuri, după criterii neînţelese de noi, probabil pentru o experimentare pe viu a diverselor 
modalităţi de tortură. Miliţienii au început să bată deţinuţii la discreţie, pentru ceva anume ori pentru 
simpla lor plăcere” 


Prin spiritul său de jertfă şi credinţa sa profundă, Valeriu Gafencu avea o mare influenţă asupra 
celorlalţi deţinuţi prin exemplu şi cuvânt. Datorită înaltei trăiri creştine, el avea privirea senină în orice 
situaţie, faţa îi radia de iubire, smerenie şi blândeţe, semănând în rândurile studenţilor preocuparea 
pentru mântuirea sufletului. Valeriu i-a trezit pe cei mai mulţi din indiferenţa religioasă şi a risipit 
îndoielile celor trufiţi de şcoala laică materialistă şi pozitivistă implantată şi în ţara noastră în urmă cu 
un secol, învăţându-i să se roage. La orice formă de agresiune şi violenţă el răspundea cu iubire şi 
rugăciune. 


Făcea mult caz de "conştiinţa păcatului", pentru că erau mulţi care considerau păcate numai curvia, 
hoţia şi crima şi mulţi nu se recunoşteau păcătoşi, fie ca nu le aveau pe acestea, fie ca le minimalizau, 
neacordându-le importanta cuvenită, dar pierdeau din vedere că mai sunt şi altele, poate mai mari 
decât acestea, cum ar fi mândria. "Celor mândri Dumnezeu le stă împotrivă şi celor smeriţi le dă har. 
Pe omul care se grozăveşte, Domnul îl lasă singur şi fără El o să-şi dea seama că nu poate face nimic şi 
o să strige la El", le spunea Valeriu. 


Preţul rezistenţei sale morale şi spirituale a fost însă prea mare : închisoarea şi relele tratamente i-au 
răpit definitiv sănătatea. TBC-ul pulmonar, osos şi ganglionar, reumatismul, lipsa hranei şi 
medicamentelor, i-au ruinat trupul. Chipul sau era însă, straniu, scăldat într-o lumină nepământeană, 
asupra căreia depun mărturie mulţi din cei care au avut privilegiul de a-i fi in preajmă in ultima parte a 
vieţii sale. Sufletul şi mintea sa nu se despărţeau defel de rugăciune. în ultimul an, hemoptizia (scuipa 
sânge) îl transformase la prima vedere într-o "epava", dar lumina sfinţeniei trecea dincolo de bietul 
trup în suferinţa şi îi atingea pe ceilalţi deţinuţi. 


Tânărul Valeriu Gafencu a ajuns la Tg. Ocna în decembrie 1949. La Târgu Ocna, Valeriu Gafencu a fost 
limanul la care toţi deţinuţii au găsit mângâiere şi ascultare şi de aceea, alături de mulţi alţii, părintele 
Gheorghe Calciu şi părintele Arsenie Papacioc au considerat că ar trebui canonizat. 


Din cauza torturilor şi regimului bestial din temniţele comuniste, Valeriu Gafencu a ajuns la 
sanatoriul-închisoare Tg. Ocna într-o stare atât de grava încât supravieţuirea sa timp de doi ani (pana 
la 18 febr. 1952) poate fi considerată, pe drept, o minune. 


La un moment dat, Valeriu urma să suporte o intervenţie chirurgicala la spitalul din localitate, fiindcă 
in penitenciar nu existau cele necesare. Operaţia a fost însă mult întârziată de autorităţile comuniste. 
Când a ajuns, în sfârşit, pe masa de operaţie, fie nu i-au făcut cum trebuie anestezicul, fie acesta era 
expirat, pentru ca trupul lui Gafencu nu amorţise când a început intervenţia. A fost operat mai bine de 
jumătate de ora pe viu iar el nu a spus un cuvânt. La final medicii au rămas impresionaţi (cu toate că 
viaţa unui deţinut nu valora mare lucru pe atunci). 


Un episod definitoriu pentru puterea de a dărui a fiinţei umane aflata în suferinţă, este salvarea de la 
moarte a pastorului protestant Richard Wurmbrand. 


Unul dintre bolnavii ce -1 iubeau enorm şi-l admirau pe Valeriu, Victor Leonida Stratan, obţinuse 
printr-o intervenţie speciala, de la familie, un pachet cu streptomicina. Deoarece starea lui era ceva 
mai buna, a venit cu medicamentele şi i le-a pus în braţe lui Valeriu, fericit ca ii poate salva viaţa. 


Valeriu le-a primit, dar a doua zi l-a înştiinţat pe Stratan că a hotărât să le cedeze lui Wurmbrand, 
spunând ca acesta se afla de asemenea într-o stare grava şi salvarea lui ar însemna mult pentru 
dezvoltarea creştinătăţii, deoarece este o personalitate recunoscuta, cu relaţii internaţionale şi mare 
putere de influenţă. Stratan s-a supărat şi i-a spus ca nu este de acord. Atunci, cu blândeţe, Valeriu i-a 
spus ca din moment ce i-a dăruit medicamentele, acum ele ii aparţin şi are libertatea să le folosească 
potrivit îndemnului conştiinţei lui. într-adevăr, medicamentele au ajuns la Wurmbrand, a cărui viaţa 
a fost astfel salvată (nu după mult timp, pastorul avea să facă la rândul lui un gest similar, cedând 
injecţiile primite chiar unui legionar. 


Impresionat de trăirea creştină a lui Gafencu, pastorul Wurmbrand a declarat ca vrea să intre în Rai 
pe aceeaşi poartă pe care va intra şi Valeriu. Legionarul ortodox Gafencu îl salva astfel de la moarte pe 
evreul Wurmbrand, dincolo de orice confruntare ideologică şi bănuială de ipocrizie. După acest gest 
suprem (care i-a impresionat pe toţi cei din sanatoriu), Valeriu a început să se stingă încet. 


Cu numeroase plăgi tuberculoase pe trup (care supurau permanent), dar cu figura de sfânt în mijlocul 
suferinţei fizice ajunsă la limită, Valeriu Gafencu şi-a aşteptat moartea cu o seninătate care i-a înmuiat 
până şi pe gardienii-călăi. Avea să-şi păstreze această figură de sfânt până la capăt. 


Starea lui Valeriu se agrava. Din cauza lungului şir de luni petrecute în pat, fără mişcare, şi din cauza 
slăbiciunii şi insuficientei circulaţiei sângelui, i-au apărut pe corp escare mari ce nu puteau fi vindecate 
cu nici un chip, cuprinzându-i o mare suprafaţă a spatelui, coapselor şi gambelor. Cu toate astea, 
nimeni nu l-a auzit niciodată plângându-se, deşi pe chipul sau se putea citi suferinţa accentuata, iar în 
ochi ii apăreau lacrimi de durere, când era pansat, cu migala şi dragoste frăţeasca de deţinuţii 
doctoranzi in medicina Ion Ghitulescu, Nae Floricel şi Aristide Lefa, timp de ore în şir. Din fâşii de 
cămăşi rupte, aceştia confecţionau bandaje pentru acoperirea escarelor, dar din lipsa substanţelor 
medicamentoase necesare, fâşiile se lipeau de răni şi produceau dureri cumplite când erau schimbate. 
Din gura lui Valeriu nu se auzea nici un vaiet, dar după un timp, medicii observau că broboane de 
sudoare ii acopereau fruntea boltita ; era semnul ca răbdarea atinsese limita. Atunci se opreau şi-l 
lăsau puţin să-şi revină. 


Trupul său se făcuse cu adevărat lăcaş al Duhului Sfânt. Pentru credinţa sa, Valeriu a fost învrednicit 
de Dumnezeu să-şi cunoască ziua morţii. Pe 2 februarie 1952, el şi-a rugat camarazii să-i procure o 
lumânare şi o cămaşă albă, pe care să i le pregătească pentru ziua de 18 februarie a aceluiaşi an. 
A mai cerut ca o cruciuliţa (pe care se pare ca o avea de la logodnica sa) să-i fie pusă în gura, pe partea 
dreapta, spre a fi recunoscut la o eventuala dezgropare. Cu o zi înainte de moarte, i-a spus lui Ioan 
Ianolide : "Mâine voi muri. Vreau să-mi iau rămas bun de la cei mai apropiaţi prieteni. Fă tu aşa fel 
încât să vină pe rând la mine, în linişte.".La 18 februarie, între orele 14.00 şi 15.00, după momente de 
rugăciune incandescentă, cu fata transfigurata, Valeriu a rostit ultimele cuvinte : "Doamne, da-mi 
robia care eliberează sufletul şi ia-mi libertatea care-mi robeşte sufletul". Astfel, după zece ani de 
închisoare, Valeriu Gafencu a plecat la Domnul la vârsta de 31 de ani, purtând nimbul sfinţeniei. 


Trupul său a fost pus pe o targă şi luat în primire de doi deţinuţi de drept comun, care aveau misiunea 
înmormântărilor. Aceştia l-au lăsat în curtea mare, pe zăpadă, pentru ca toţi să vină şi să se închine pe 
rând. Dr. Aristide Lefa, deţinutul care l-a îngrijit, povesteşte că imediat ce i-a fost scos trupul afara şi 
pus pe pământ, deşi pana atunci fusese o zi călduroasă, cu soare, în câteva minute s-a pornit o 
ninsoare puternică, care a acoperit noroiul din jurul corpului lui Valeriu. 


La targa pe care era pus, spre a fi dus într-o groapă comună (a tuberculoşilor), au venit şi s-au 
închinat, pe rând, toţi deţinuţii, iar călăul Petre Orban a plecat din închisoarea pentru întreaga zi, 
pentru a-i lăsa să-şi ia rămas bun de la Valeriu. După lăsarea nopţii, a fost îngropat, iar la mormântul 
său nu a fost pusă nici o cruce şi nici nu i s-a scris numele nicăieri, locul rămânând necunoscut. 


Valeriu Gafencu a fost omul jertfei totale : şi-a sacrificat, pentru Hristos şi neam tinereţea, profesia, 
familia, libertatea şi viaţa. Astăzi există o icoană înfăţişându -1 pe Valeriu în chip de mucenic. 


în 1959, la şapte ani de la moartea lui Gafencu, 29 de persoane au fost condamnate la pedepse de la 15 
ani la muncă silnică pe viaţă pentru că, eliberându-se spiritual în perioada cât au stat alături de el la 
Târgu Ocna, şi-au ajutat creştineşte semenii năpăstuiţi din puşcărie. 


Foştii deţinuţi politici care l-au cunoscut pe Valeriu şi au pătimit împreună cu el în închisorile 
României încătuşate, l-au numit pe drept cuvânt „sfântul închisorilor ”, fiind convinşi că viaţa lui a 
atins sfinţenia. Aceştia au înaintat în 1996 Sfântului Sinod al Bisericii Ortodoxe Române un dosar cu 
mărturii despre sfinţenia vieţii lui Valeriu Gafencu, cerând canonizarea acestuia. Deocamdată Sf. 
Sinod, singura autoritate care poate hotărî o canonizare, nu s-a pronunţat în privinţa acestei 
propuneri. 

(surse : carteromaneasca.wordpress.com Virgil Maxim, Ioan Ianolide, Pr. Nicolae Grebenea, Octavian 
Anastasescu, mărturii despre "sfântul închisorilor” adunate de monahul Moise de la Mănăstirea Oaşa) 

o epopee a martirajului 
sau victoria sufletului si a mintii 

asupra trupului 


Timp de 12 ani (1946-1958), luptătorii anticomunişti retraşi în munţi şi susţinuţi de 
populaţia satelor din împrejurimi, au rezistat eroic atacurilor trupelor de Securitate, 
în această luptă au fost implicaţi mii de oameni. Majoritatea au căzut în luptă sau au 
fost condamnaţi la moarte şi executaţi. Locuitorii satelor de la poalele munţilor, care 
îi ajutau şi îi aprovizionau cu alimente au umplut închisorile şi lagărele de 
exterminare (şi dintre ei unii au fost condamnaţi la moarte şi executaţi). 

Bucovina a fost prima zonă din România în care rezistenţa armată anticomunistă s-a 
manifestat încă din primăvara anului 1944, când trupele sovietice au ocupat o parte a 
acestui teritoriu. Spre sfârşitul anilor '40 fenomenul a reapărut în contextul înteţirii 
persecuţiilor pe motive politice, sociale şi economice la adresa celor indezirabili 
pentru regimul de obedienţă sovietică. Pentru a scăpa de arestare, unii localnici s-au 
refugiat în păduri şi munţi, iar o parte organizându-se grupuri de partizani. Sunt deja 
bine cunoscute organizaţia „Gărzile Decebal”, "Cetatea lui Ştefan”, “Grupul tinerilor 
partizani”, “Eliberarea braţelor de fier”, grupurile conduse de Grigore Sandu, 
Constantin Cenuşă, Vasile Motrescu, Gavril Vatamaniuc, etc 

La finele celui de-al doilea război mondial, Vladimir Macoveiciuc, din comuna Voitinel, cu sprijin 
logistic de la trupele germane din regiune, a condus o grupare paramilitară împotriva Armatei Roşii. 
După Război, un grup de io urmaşi ai răzeşilor lui Ştefan cel Mare, conduşi de Macoviciuc, au pornit 
pe drumul demnităţii. După ce au hărţuit trupele bolşevice aflate în zonă, în urma unei trădări, şase 
membri ai grupului au fost înconjuraţi de jandarmi, într-o casă din comuna Vicov. Refuzând să se 
predea, casei i s-a dat foc, iar plutonierul Sclipa Alexandru, (şeful postului de Miliţie), a tras din 
clopotniţă şi l-a rănit grav pe Macoviciuc. Acesta s-a împuşcat (pentru a nu cădea viu în mâna 
duşmanilor), iar ceilalţi membri ai grupului au ars înăuntru. 

Gruparea Vatamaniuc : după 23 august 1944, Ion Vatamaniuc (fost sergent major de jandarmi 
disponibilizat) Constantin Cenuşă şi Vasile Motrescu, care scăpaseră de represaliile sovieticilor, au 
continuat lupta. Din 1948, Gavril Vatamaniuc şi fratele lui Ion, a “închegat” un grup de rezistenţă în 
zona Obcinei Mari, între Gura Humorului şi Vatra Dornei. Gruparea lui Vatamaniuc a fost 
“neutralizată” în 1955, liderul ei fiind condamnat la 40 de ani de închisoare. Dintre grupurile mici de 
partizani bucovineni pot fi menţionate cele ale locotenentului Jenică Arnăutu (pe versantul nordic al 
Obcinei Mari) şi a lui Ghimici (în oraşul Gura Humorului). Vasile Motrescu, arestat de Securitate în 
1958, a fost condamnat la moarte şi împuşcat la Botoşani. 

Deasemeni, un caz ce se remarcă prin vârsta participanţilor s-a petrecut la Câmpulung Moldovenesc : 
într-o seară, la marginea oraşului, pe podul peste râul Moldova, un colonel rus a fost omorât şi corpul 
i-a fost aruncat în apă. Printre cei care au fost implicaţi în omorârea rusului se găseau trei elevi : 
Rotărescu, Serghei şi Tomaşevschi, toţi trei din familii onorabile de intelectuali. Pentru că erau minori, 
au fost condamnaţi la muncă forţată pe viaţă, trecând inclusiv prin închisoarea de exterminare de la 
Gherla. 

Grupări importante s-au dovedit a fi şi cele conduse de Vasile Cămăruţă şi Vasile Corduneanu, 
organizaţia "Frontul Patriei" şi "Centrul de rezistenţă" de la Uturea, însă despre multe alte formaţiuni 
de rezistenţă mai mici se ştiu puţine (doar că au existat sau nici atât). Unii dintre localnicii intraţi în 
clandestinitate nu s-au reunit în grupuri (sau au făcut-o pentru perioade scurte de timp), preferând să 
rămână fugari izolaţi, dar înarmaţi, ceea ce le permitea să se ascundă mai uşor, adăpostiţi şi 
aprovizionaţi de rude sau prieteni. Cel mai important dintre ei a fost Gheorghe Munteanu, care a 
supravieţuit în clandestinitate din 1949 până în 1961, fiind unul dintre cei mai longevivi luptători 
anticomunişti. 


Toţi cei care veneau în contact cu partizanii erau înregistraţi şi clasificaţi astfel: 

A. Părinţi, fraţi, surori, unchi, mătuşi, veri, cumnaţi etc.; 

B. Infractori de meserie, borfaşi, găzduitori, tăinuitori, hoţi de toate categoriile, 
prieteni, beţivi, precum şi persoane care au fost în efectivul bandelor, iar în 
prezent se află în penitenciar; 

C. Elemente ostile regimului: instigatori, chiaburi etc.; 

D. Femei, vechi simpatii, femei de moravuri uşoare, văduve, concubine etc.; 

E. Elemente care, prin natura serviciului sau locaţie, vin în contact cu bandiţii: 
pădurari, brigadieri, şefi de exploatări, stăpâni de stâne, ciobani, paznici de 
vite, paznici de câmp, locuitorii caselor izolate, etc. 

Odată descoperiţi, cei de mai sus trebuiau supravegheaţi cu atenţie prin pânde, filaj şi 
observarea acţiunilor repetitive. în sânul fiecărei categorii au fost introduşi 
informatori, accentul punându-se pe silvicultori, rude, concubine şi femeile de 
moravuri uşoare care aveau legături cu fugarii. 

(sursa : Grupuri „minore” din rezistenţa anticomunistă bucovineană 1948-1961, de Dorin DOBRINCU) 


Mulţi dintre preoţii rămaşi fideli credinţei şi valorilor satului au cunoscut supliciul şi 
au pornit pe drumul închisorilor de exterminare. La rândul lor, ţăranii au căutat să 
rămână statornici în credinţă, ca singura cale de salvare în faţa asaltului ateismului. 
Trupele Securităţii, înarmate ca de război, au început atacul împotriva satelor din 
Moldova, generalizat apoi, cu ocazia colectivizării, în toate provinciile istorice. 


Pe data de 10 martie 1949, în faţa mitralierelor, bărbaţii s-au strâns, cu trup şi suflet, să apere biserica 
din satul Fundul Răcăciuni, în timp ce femeile, cu pruncii în braţe sau în mână, luau drumul codrului. 
Legaţi, femeile şi copii au fost aduşi din pădure în lăcaşul de închinăciune devenit temniţă. 

Anton Bencheş, învăţătorul satului şi în acelaşi timp cantor la biserică, a fost smuls din sânul familiei, 
chinuit şi batjocorit în faţa soţiei şi a celor 9 copii, după care a fost împuşcat, pe data de 12 martie 
1949. Copiii, pe rând, i-au sărut rănile însângerate. După o săptămână, alţi creştini luau drumul 
închisorilor, locuitorii din Fundul Răcăciuni întorcându-se de la Securitatea din Bacău, desfiguraţi. 


Pe data de 15 martie, agenţii aceleiaşi Securităţi au asaltat satul Faraoani. Cantorul Ioan Farcaş a fost 
aruncat din clopotniţă în timp ce dădea alarma, iar preoţii Buinaru Ion, Anton Dame, Petre Dincă şi 
Anton Olaru, împreună cu credincioşii ce ieşeau de la slujbă, au fost bătuţi, legaţi şi aruncaţi pe 
zăpadă. Anton Ciuceu (în vârstă de 80 de ani) a fost lăsat să plece spre casă dar, secerat cu mitraliera, 
şi-a dat duhul în mijlocul drumului. 

Comuna Cudalbi din sudul Moldovei, aşezată pe pârâul Cerului, aproape de Tecuci, a cunoscut şi ea 
represiuni sângeroase în urma unei revolte ţărăneşti. Unii ţărani au fost omorâţi, alţii au luat calea 
codrului şi peste o sută au trecut prin închisori, povestind urmaşilor zilele de groază trăite. 


O altă revoltă ţărănească a avut loc la Negreşti (Vaslui), răspândindu-se pe văile izvoarelor Bârladului. 
De asemenea, Comunele Dumeşti, Băceşti, Todireşti şi alte câteva sate din judeţul Roman s-au 
răsculat. Centrul mişcării a fost comuna Băceşti, unde preotul a fost împuşcat de securişti chiar în 
mijlocul ţăranilor. 

Acolo unde izbucnise revolta în 1907, ţăranii s-au răsculat din nou pentru că li se furau bunurile şi 
acumulările de-o viaţă de către comunişti. Satele Flămânzi, Frumuşica şi Nicolae Bălcescu au cunoscut 
pentru a doua oară sacrificiul uman : fiii celor care fuseseră ucişi în 1907 au fost arestaţi şi trimişi în 
închisori şi lagăre. 


La celălalt capăt al Moldovei, pe malul Prutului, în apropierea oraşului Huşi, s-a descoperit o 
organizaţie care avea, pe lingă alte arme uşoare, nici mai mult nici mai puţin decât un tanc "Tigru”, 
abandonat de nemţi în retragere ! (un localnic, Vasile Gropineanu îl ascunsese într-o claie de fân la 
Vetrişoaia, în lunca Prutului, dar a fost trădat de un oarecare Agarici, fost plutonier de jandarmi) 


(sursa : Rezistenţa anticomunistă din munţii României, 1946 - 1958 Cicerone IONIŢOIU) 


Şi în Curbura Carpaţilor, mai precis în Vrancea, au activat la începuturile regimului comunist două 
formaţiuni importante de partizani. Grupul Ion Paragină a apărut în 1948, în zona Panciu, ca urmare 
a iniţiativei unor legionari, dar curând s-au alăturat şi naţional-ţărănişti, naţional-liberali sau oameni 
fără apartenenţă politică. 


Membrii formaţiunii erau studenţi, elevi, învăţători, profesori, preoţi, mici comercianţi sau ţărani. 
Partizanii au realizat manifeste şi un ghid de luptă (Manualul haiducului), au adunat armament, 
au făcut instrucţie militară şi au stabilit contacte utile în eventualitatea declanşării unui conflict 
între sovietici şi occidentali. Infiltrat de Securitate, grupul a fost distrus în octombrie 194911. 


Locuitorii din Vrancea istorică, deznădăjduiţi la sfârşitul anilor 1940, deoarece principalele surse de 
existenţă - munţii şi pădurile - le fuseseră confiscate ("naţionalizate"). în plus, erau supuşi la impozite 
grele şi erau agresaţi zilnic în felul lor încă arhaic de organizare socială. Aşteptau şi ei - ca mai toţi 
românii şi est-europenii - să se schimbe situaţia, să le vină un ajutor de undeva, chiar şi cu preţul 
izbucnirii unui nou război, altfel spus "să vină americanii". Vrâncenii erau oameni simpli, o buna parte 
din ei munteni cu puţine legături cu lumea, dar cu un curaj vecin cu nebunia, dispuşi a urma pe cineva 
cu un proiect cât de cât coerent de înlăturare a regimului comunist. 

Grupul Paragină : în 1948, în Munţii Vrancei, în preajma localităţii Panciu, studentul legionar Ion 
Paragină, împreună cu fraţii Voinea, a înfiinţat o grupare de rezistenţă. Li s-a alăturat Mihai Timaru, 
devenit în scurt timp adjunctul lui Paragină, datorită pregătirii militare. Pe locul său de pădure de la 
Tihăraia (unde avea şi o stână), Paragină a stabilit tabăra grupării. Aveau bordeie şi în pădurea deasă 
de molid de pe Pârâul Porcului. Stareţii de la schitul Moşinoaiele le dădeau mâncare şi îmbrăcăminte, 
în octombrie 1949 au fost prinşi de Securitate - metoda infiltrării securiştilor în rezistenţă dăduse 
roade ! Membrii grupării luaseră legătura cu Nicolae Anghel, fost căpitan de armată, intrat între timp 
în slujba “puterii populare”. 


Acesta i-a recomandat lui Paragină pe doi “fraţi de-ai săi”, în realitate, tineri ofiţeri de Securitate. 
Partizanii vrânceni au căzut în capcana celor trei, fiind arestaţi împreună cu liceenii legionari pe care 
îi “racolaseră” în Panciu şi Focşani. Tribunalul Militar din Galaţi i-a condamnat (1950) pe cei aproape 
70 de inculpaţi la ani grei de închisoare, trimiţându-i la Aiud şi Gherla. 

în acest context a apărut organizaţia "Vlad Ţepeş II", iniţiată de Victor Lupşa, originar din judeţul Trei 
Scaune. Organizaţia a avut nuclee în trei judeţe - Putna, Trei Scaune şi Râmnicu Sărat - cuprinzând 
sute de persoane, mai ales ţărani, dar şi muncitori, funcţionari, intelectuali, ofiţeri dezactivaţi şi 
studenţi. A existat chiar şi un program de trecere simultană la acţiune în cele trei judeţe amintite. 

în noaptea de 23/24 iulie 1950, insurgenţii au preluat controlul localităţii la Bârseşti, ceea ce a atras 
intervenţia rapidă şi brutală a Securităţii în toate satele în care au activat nuclee ale organizaţiei. 
S-au înregistrat ciocniri cu Securitatea, mai mulţi rebeli fiind ucişi, sute de persoane arestate, iar 
familiile lor maltratate. Procesele (18 loturi cu peste 300 de inculpaţi) s-au soldat cu condamnări la 
moarte şi ani grei de detenţie. Victor Lupşa s-a predat după câţiva ani, fiind executat în 1956. 


Ca peste tot în ţară, autorităţile comuniste nu tolerau manifestările de opoziţie, cu 
atât mai puţin pe cele armate, astfel încât şi aceşti opozanţi au fost anihilaţi, unii 
fiind împuşcaţi, iar alţii judecaţi şi aruncaţi în închisori, împreună cu susţinătorii lor. 


Au murit cu arma în mână : în 1948, de-a lungul şi de-a latul ţării, din Banat până în Vrancea şi 
din Maramureş până în codrii Dobrogei, s-au înfiinţat grupări de rezistenţă anticomuniste. Fie ele 
efemere sau longevive, organizaţiile, denumite “subversive” de propaganda comunistă, au menţinut 
printre români speranţa vremelniciei regimului comunist. După arestările masive din rândurile 
legionarilor (15 mai 1948), membrii “Mişcării” s-au ascuns în zone greu accesibile forţelor de 
represiune. Li s-au alăturat ofiţeri alungaţi din “Armata Populară”, ţărănişti, liberali. Departe de 
Bucureşti, în provinciile de margine ale ţării, dar şi în inima României, în Munţii Făgăraş, grupările 
anticomuniste s-au luptat cu trupele de Securitate. 

Munţii Făgăraş, cel mai important masiv muntos din Carpaţii româneşti, s-au dovedit din perspectivă 
istorică una dintre cele mai importante zone de luptă contra regimului comunist din România, 
adăpostind mişcări de partizani atât pe versantul sudic cât şi nordic. 


“Haiducii” din Făgăraş. Profitând de avantajul geografic, imediat după arestările masive din rândurile 
legionarilor (15 mai 1949), mai mulţi tineri din localităţile situate în fostul judeţ Făgăraş, aproape toţi 
membri ai Frăţiilor de Cruce (organizaţia de tineret a Mişcării Legionare), s-au implicat după 1948 în 
acţiuni deschise contra regimului comunist. Câţiva studenţi, foşti elevi ai Liceului “Radu Negru” din 
localitate dar şi muncitori, ţărani şi pădurari au fugit în munţi, stabilindu-şi tabăra pe versantul nordic 
al masivului muntos Făgăraş. Ei au constituit o formaţiune care a purtat denumirile de "Grupul 
carpatin făgărăşan", "Grupul 73 Carpatin de eliberare naţională" sau pur şi simplu grupul Gavrilă 
(Securitatea utiliza formula "banda Gavrilă"). Liderul lor era Ioan Gavrilă-Ogoranu, fost student la 
Facultatea de Agronomie a Universităţii din Cluj, probabil personajul cel mai potrivit pentru o 
asemenea sarcină. 


în munţi au rezistat nu mai mult de 11-14 partizani, dar ei s-au adaptat noilor condiţii şi s-au dovedit 
extrem de eficienţi în acţiunile de gherilă, chiar dacă împotriva lor au fost mobilizate efective 
însemnate ale Securităţii, trupelor de Securitate şi Miliţiei, precum şi un număr apreciabil de 
informatori. într-un context extrem de ostil, luptătorii făgărăşeni au rezistat până în 1955, fapt datorat 
şi sprijinului masiv al localnicilor. Insistenţele Securităţii au dat în cele din urmă rezultate, ultimii şase 
membri ai grupării fiind atraşi în una din multele ambuscade organizate de Securitate în zona alpină 
frecventată de ei, capturaţi, judecaţi, condamnaţi şi executaţi la Jilava. Numeroşi susţinători au fost 
şi ei judecaţi şi condamnaţi la diferite termene de detenţie. Dintre partizani, singurul care a scăpat a 
fost chiar liderul, Ion Gavrilă- Ogoranu, care s-a ascuns timp de mai mult de 20 de ani, o buna 
perioada la un “tăinuitor” de încredere din satul Galiu, judeţul Alba, unde a rămas până în 1976, când 
s-a predat de bunăvoie autorităţilor, cerând şi primind graţierea, ca urmare a prescrierii unor fapte 
dar şi din cauza unei presupuse intervenţii diplomatice a preşedintelui american de atunci, Nixon. 


Pe versantul sudic acţiona în acelaşi timp pe valea Râul Doamnei organizaţia “Haiducii Muscelului”, 
condusă de ofiţerii de carieră Gheorghe Arsenescu şi Toma Arnăuţoiu. Primul ajunsese la rangul de 
colonel în armata română, în timp ce Arnăuţoiu servise în Garda regală ca ofiţer de cavalerie. 
Cei doi au stabilit la Rucăr “statul major” al organizaţiei. Cum influenţa organizaţiei creştea de la zi la 
zi, Securitatea a mobilizat în vara anului 1949 trupe numeroase pentru a-i “anihila” pe “haiducii 
Muscelului”. Abia scăpaţi din încercuirea Securităţii, au decis să se împartă în două grupuri, conduse 
unul de Arsenescu şi altul de Arnăuţoiu. Timp de zece ani, partizanii din Făgăraş au continuat să 
sfideze autorităţile, îndemnând populaţia din zonă la revoltă contra regimului comunist. în toată acea 
perioadă au fost sprijiniţi de săteni din comuna Nucşoara. Abia în 1959 au fost arestaţi în comuna 
Corbşori, datorită trădării prietenului lor Grigoruţă Poenăreanu, care i-a adormit cu somnifere, 
“predându-i” căpitanului de Securitate Cârnu. Tribunalul Militar din Bucureşti i-a condamnat la 
pedepse grele, 12 dintre ei fiind condamnaţi la moarte. Printre ei se aflau şi fraţii Toma şi Petre 
Arnăuţoiu. Gheorghe Arsenescu, celălalt iniţiator al mişcării, a fost şi el arestat în 1960, fiind executat 
doi ani mai târziu. 


Gruparea Popşa. în nordul ţării, aproape de frontiera româno-sovietică, în judeţul Maramureş, fraţii 
Vasile (legionar) şi Ioan Popşa (fost secretar judeţean al tineretului PNŢ) au înfiinţat în vara anului 
1948 o grupare anticomunistă. Fraţilor Popşa li s-au alăturat studenţii legionari Mihai Sofron şi Ioan 
Rusu, membri ai Frăţiei de cruce “Emil Stancu” din Sighet şi “manistul” Hoţea Vasile Hrincu. 
Gruparea figura în “scriptele” Securităţii, sub titlul “banda” Popşa. Preotul catolic Ioan Dulca Joldea 
a devenit îndrumătorul moral al organizaţiei, iar călugăriţele din comuna Ieud asigurau serviciile de 
curierat ale organizaţiei. în martie 1949, Securitatea a dat prima lovitură grupării, arestându -1 pe 
Mihai Sofron. La puţină vreme după aceea au fost prinşi ceilalţi membri ai grupării, aflaţi în comuna 
Ieud. în schimbul de focuri ce a avut loc, Vasile Popşa a murit. în august 1949, Securitatea arestase 
deja 70 de membri ai grupării şi simpatizanţi ai acestora. Din lotul Popşa, cea mai mare condamnare 
a primit-o Ioan Popşa (20 de ani de muncă silnică), el murind în 1952 în detenţie, la Tg. Ocna. 

“Frontul Apărării Naţionale”. în Munţii Apuseni, pe raza judeţelor Cluj, Alba şi Turda, s-au înfiinţat 
mai multe grupări de rezistenţă, dintre care cea mai cunoscută a fost “Frontul Apărării Naţionale - 
Corpul de Haiduci”. Organizaţia a fost înfiinţată de maiorul Nicolae Dabija (născut în 1907, la Galaţi). 
După arestarea fratelui său Mircea, şi el ofiţer de carieră, s-a alăturat fraţilor Macavei, partizani din 
Munţii Zarandului. în apropiere de Bistra, pe Muntele Mare, organizaţia şi-a creat un stat major. 
Cei 22 de membri ai mişcării au fost încercuiţi în martie 1949 de Batalionul Floreşti de Securitate. 
Şapte dintre ei au fost executaţi, printre ei aflându-se şi Dabija. 


Documentele de arhivă menţionează existenţa unor grupuri anticomuniste şi în celelalte provincii 
(Oltenia, Banat, Dobrogea). în Oltenia a acţionat gruparea Carlaonţ, grupul Arnota şi “Mişcarea 
Română de Rezistenţă”. în Banat, colonelul Ion Uţă, membru al PNŢ, a iniţiat în 1949 “Blocul 
Naţional”, dar a fost ucis de trupele de Securitate. 

în 1948, aromânul Gogu Puiu (fiul unui preot din comuna Mihai Kogălniceanu), Nicolae Fudulea şi 
Nicolae Ciolacu au înfiinţat o mişcare de rezistenţă în Dobrogea. După un an, gruparea a fost distrusă, 
Gogu Puiu sinucigându-se cu ultima grenadă rămasă. Rămăşiţele grupării au fost dispersate în 1952. 
(sursa : www.jurnalul.ro, Wikipedia) 

Un episod inedit - participarea legionarilor la Războiul rece şi colaborarea cu CIA 

Sub presiunea serviciilor secrete americane (CIA) şi franceze, care începuseră recrutarea de 
colaboratori anti-comunişti, participanţi potenţiali la Războiul rece (care se întrevedea), Tribunalul 
Internaţional de la Niirnberg a scos Garda de Fier de sub acuzaţia de fascism/nazism. 

Serviciile secrete franco-americane au vrut să se folosească de membrii Gărzii de Fier pentru a face 
legătura cu grupurile de rezistenţă din munţii României. Aşa s-a ajuns şi la Horia Sima, care a acceptat 
oferta franco-americană cu entuziasm. El a recrutat voluntari dintre legionarii români aflaţi în lagărele 
de refugiaţi din Isny, Biberach, Lindfau - din Germania - şi în altele din Franţa. 

CIA a înfiinţat „Oficiul de Coordonare Politică” (O.P.C.), sub conducerea lui Frank Wisner şi a şefului 
operaţiunilor secrete al CIA, Gratien Yatsevich, cu misiunea de a recruta refugiaţi români aflaţi în 
Germania, Austria şi Iugoslavia în cadrul reţelelor de agenţi în ţările din blocul sovietic. Circa 100 de 
legionari voluntari au fost echipaţi şi instruiţi în Italia şi Grecia, 50 pentru paraşutare în România şi 50 
pentru susţinerea lor logistică de la bazele de pornire. Paraşutările au început în noaptea de 1 spre 2 
octombrie 1952. Au fost lansaţi Mircea Popovici împreună cu Alexandru Tănase din Băbenui - Vâlcea, 
într-o zonă de lângă Calafat (ei au făcut parte din echipa paraşutată „Robert"). Apoi au mai fost 
paraşutate alte trei echipe : la 1 iulie 1953, echipa „Pascal”, formată din Gheorghe Gheorghiu, 
Constantin Gigi şi Făt Savu, în Munţii Apuseni; echipa „Jaques”, formată din Ion Samoilă, Ion Golea şi 
Ion Tolan, paraşutaţi lângă Agnita în noiembrie 1951, şi „Fii Patriei": Sabin Mare, Ilie Rada şi Gavril 
Pop, paraşutaţi în iulie 1953, în zona împădurită dintre judeţele Satu Mare, Sălaj şi Bihor. Din Grecia a 
fost paraşutat Toma Bebi, care, imediat ce a ajuns la sol, s-a predat Securităţii şi a colaborat cu ea până 
la prinderea celorlalţi 12 legionari paraşutaţi. 

Prinşi, legionarii au fost judecaţi ca spioni, condamnaţi la moarte şi executaţi prin împuşcare la Jilava. 

Comuniştii nu au pierdut din vedere că legionarii le fuseseră cei mai activi opozanţi 
ideologici. Nu doar poziţia lor anticomunistă îi speria pe guvernanţi. O bună parte 
dintre membrii Gărzii de Fier erau oameni tineri (dintre care mulţi intelectuali) şi, în 
cazul supravieţuirii condiţiilor de detenţie, ar fi rămas un pericol pentru regim mult 
după ispăşirea pedepselor la care fuseseră condamnaţi. Pentru a evita orice tulburări 
ulterioare, regimul comunist a decis „reeducarea” legionarilor, pentru ca aceştia să 
renunţe la vechile credinţe naţionaliste şi să îmbrăţişeze ideologia „oamenilor 
muncii". 

în noaptea de 14/15 mai 1948, comuniştii au dat lovitura fatală legionarilor - printr- 
un ordin al Ministerului de Interne a început arestarea în masă a membrilor Gărzii de 
Fier aflaţi în evidenţa autorităţilor. 

Măsurile adoptate de autorităţi contra persoanelor indezirabile au fost de cele mai 
multe ori arbitrare. Arestările s-au făcut în urma unor delaţiuni, care aveau la bază 
uneori doar răzbunări personale. Mulţi dintre cei arestaţi au ajuns în lagăre pentru 
vina că au avut la un moment dat în viaţă legături cu Garda de Fier, fără a se face 
anchete privind implicarea în acte violente a persoanelor intrate în colimator. 


„Reeducarea” s-a realizat în două etape. La sfârşitul anului 1948, la penitenciarul Suceava, tinerii 
naţionalişti au început să fie „bombardaţi” cu materiale de stânga, în ideea că prin lectură vor renunţa 
la ideologia legionară. Deşi stratagema nu a reuşit, metoda a fost aplicată şi la penitenciarul Piteşti 
(unde au ajuns majoritatea studenţilor legionari după procesele din 1949). 

închisoarea Piteşti este numele sub care este cunoscut fostul penitenciar din Piteşti, România, renumit 
pentru aşa-zisa „reeducare”, efectuate sub autorizaţia autorităţilor comuniste în perioada anilor 1949- 
1952 (cunoscută şi sub denumirea Experimentul Piteşti sau Fenomenul Piteşti), proces catalogat de 
Soljenitin ca cea mai mare barbarie a sec. XX). .Acest experiment nu poate fi redus la administrarea 
unor bătăi şi torturi brutale, administrate zilnic cu scopul de a „reeduca total” deţinuţii politici, 
majoritatea studenţi, membri în grupări interzise de comunişti ca Partidul Naţional Ţărănesc şi 
Partidul Naţional Liberal, precum şi cei inspiraţi de Garda de Fier sau membri sionişti ai comunităţii 
evreieşti din România. Esenţa metodei folosite la Piteşti este transformarea victimelor în călăi, tortura 
putând fi apreciată drept un simplu mijloc, nu un scop. 

Scopul experimentului, conform principiilor leniniste în interpretarea PCR, a fost abandonarea 
convingerilor şi ideilor politice şi religioase a deţinuţilor, şi în cele din urmă alterarea personalităţii 
până la punctul obedienţei absolute. Estimările totale referitor la numărul celor care au suferit acest 
experiment sunt cuprinse între 1.000 şi 5.000. Este considerat a fi cel mai mare şi cel mai intensiv 
program de spălare a creierului prin tortură din blocul de Est. 

Grupul de supraveghetori a fost format tot din deţinuţi politici şi a fost condus de Eugen Ţurcanu, 
fost student la Universitatea din Iaşi şi fost membru al Gărzii de Fier, pentru scurt timp şi membru 
al PCR. Ţurcanu, probabil la ordinele comandantului Securităţii Alexandru Nicolschi (pe numele 
său adevărat Boris Griinberg), ale colonelului Czeller de la Direcţia Penitenciarelor şi sub directa 
supraveghere a ofiţerului politic Iţicovici Marina a ales un grup unit format din „veterani” trecuţi prin 
reeducare, ca asistenţi pentru îndeplinirea sarcinilor politice; numit Organizaţia Deţinuţilor cu 
Convingeri Comuniste („ODCC”, poreclită de prizonieri în batjocură „Odecaca”). 

Primul val de deţinuţi de la Suceava care au trecut prin „iniţiere” a fost trimis la Piteşti, unde 
tratamentul iniţial uman a devenit din ce în ce mai sever — potrivit lui Măgirescu, situaţia s-a 
deteriorat cu rapiditate în luna iunie. Văzându-şi camarazii impasibili la metodele „paşnice" de 
schimbare a ideilor politice pe care le aveau înainte de arestare, Eugen Ţurcanu a iniţiat ulterior o 
metodă violentă de „reeducare”. Procesul început după acea dată a implicat pedepse psihologice (de 
obicei prin umilire) şi tortură fizică. Deţinuţii, pe lângă bătăile severe administrate regulat, au fost siliţi 
să se tortureze reciproc, cu scopul de a descuraja loialităţile dinaintea încarcerării. El a fost încurajat şi 
susţinut de autorităţile penitenciarului. Astfel a debutat teribilul „Fenomen Piteşti", prin care 
aproximativ 1.000 de tineri au fost torturaţi pentru a îmbrăţişa ideologia comunistă şi a se „lepăda” 
de vechile credinţe legionare. 

Toate victimele experimentului au fost iniţial trecute printr-un interogatoriu, în timpul căruia tortura 
fizică a fost aplicată ca mijloc de a revela detalii intime din viaţa personală a fiecăruia (acest proces 
fiind denumit "demascarea externă”). Aşadar, deţinuţii erau obligaţi să dezvăluie toate detaliile 
presupuse ascunse în interogatoriile precedente; cu speranţa că vor putea evita torturile, mulţi deţinuţi 
au "recunoscut" păcate imaginare. A doua etapă, "demascarea internă", avea ca obiectiv dezvăluirea 
numelor celor care se purtau mai puţin brutal sau oarecum indulgent faţă de ei în detenţie. 


Umilirea publică era de asemenea aplicată, de obicei în faza a treia ("demascarea morală publică"); 
deţinuţii erau siliţi să denunţe toate convingerile, ideile şi valorile personale. Trebuie menţionat faptul 
că deţinuţii credincioşi erau îmbrăcaţi ca Iisus Cristos, iar ceilalţi erau siliţi să-i insulte; erau forţaţi să 

blasfemieze simboluri religioase şi texte sfinte. 


Deţinuţii erau siliţi să accepte noţiunea că membrii propriilor familii aveau tot felul de trăsături 
criminale, groteşti; au fost obligaţi să scrie autobiografii false, care cuprindeau diferite instanţe de 
comportament pervers. Conform relatărilor lui Dumitru Bacu : "Prin injectarea treptată de informaţii 
opuse celor acceptate dintotdeauna ca reale şi adevărate în subconştientul victimei, prin alterarea şi 
deprecierea constantă a realităţii existente şi înlocuirea ei cu o imagine fictivă, re-educatorul a obţinut 
în final scopul demascării : să facă minciuna atât de reală pentru victimă încât aceasta va uita ceea ce 
pentru el înainte avea sens". Asta a dus la un "revers complet, pentru un timp nedeterminat, al 
valorilor în care victima crezuse până atunci". 


Pe lângă violenţa fizică, deţinuţii supuşi "reeducării” erau obligaţi să facă diferite munci umilitoare pe 
timp îndelungat (de exemplu, să cureţe podeaua cu o cârpă ţinută între dinţi). Prost hrăniţi şi ţinuţi în 
condiţii degradante şi nesanitare, deţinuţii nu aveau permisiunea să aibă contact cu lumea din afara 
penitenciarului, şi erau forţaţi să-şi acopere ochii în rarele situaţii când ieşeau din celule. Tratamentul 
la care noii veniţi erau supuşi de către veteranii "reeducării" includea lovituri pentru a-i împiedica să 
adoarmă, erau obligaţi să mănânce la repezeală direct din farfurii lăsate pe podea cu mâinile ţinute la 
spate, şi chiar siliţi să mănânce fecale sau băgaţi cu capul în găleţi cu urină. 


S-a spus că metodele folosite de ODCC erau derivate din principiile controversate ale pedagogiei şi 
penologiei lui Anton Makarenko referitoare la reabilitare. în cel puţin o ocazie, Makarenko a fost citat 
ca inspiraţie de însuşi Ţurcanu. închisoarea asigura şi o selecţie preliminară pentru lagărele de muncă 
de la Canalul Dunăre-Marea Neagră, Ocnele Mari, Aiud, Gherla, Târgu Ocna, Râmnicu Sărat, Târgşor 
şi altele, unde echipe de foşti deţinuţi urmau să continue experimentul. 


în penitenciarul Piteşti au murit în urma torturilor la care au fost supuşi, între 100 şi 200 deţinuţi, fără 
a se cunoaşte deocamdată numărul total al acestora. în orice caz, cauza morţii era falsificată în 
certificatul de deces, pentru a nu rămâne dovezi. Torturile au atins cote inimaginabile, din reţeta 
„reeducării" nelipsind bătăile cu răngile de fier, călcarea în picioare a nefericiţilor intraţi în malaxorul 
pedepselor corporale sau obligarea victimelor să-şi mănânce propriile fecale. 


Interesant este că, oficial, autorităţile închisorii nu au avut nici o implicare în violenţe. Legionarii 
„reeducatori" şi-au torturat camarazii în speranţa că vor fi eliberaţi înainte de termen pentru zelul lor. 

în 1952, Gheorghe Gheorghiu-Dej a întors întreaga situaţie împotriva Ministrului de Interne,Teohari 
Georgescu, procesul de reeducare fiind oprit de autorităţi. Membrii ODCC a fost judecaţi în secret 
pentru abuzuri, cei 22 de inculpaţi fiind condamnaţi la moarte, în urma unui proces cu uşile închise 
(Ţurcanu a fost numit responsabil pentru uciderea a 30 de deţinuţi şi pentru abuzurile exercitate 
asupra altor 780). Dintre aceştia, au fost executaţi 16 condamnaţi, la închisoarea Jilava, în noaptea de 
17 dec 1954. Dintre ceilalţi 6, 4 au fost ulterior exterminaţi la închisoarea Jilava, în secţia specială de 
exterminare, numită Casimca. Colonelul Czeller s-a sinucis, iar cadrele securiste însărcinate cu 
conducerea experimentului, inclusiv colonelul Teodor Sepeanu, au fost judecaţi în anul următor; toţi 
au primit sentinţe uşoare şi au fost puşi în libertate la scurt timp. în conformitate cu noile directive 
ideologice, curtea a hotărât că experimentul a fost rezultatul infiltrării cu succes a agenţilor Statelor 
Unite şi a Gărzii de Fier în Securitate, cu scopul de a discredita autorităţile din România (!). 


De fapt, experimentul de la Piteşti a fost stopat în principal pentru că în Occident au ajuns informaţii 
despre torturarea deţinuţilor politici. Pe de altă parte, s-a dovedit un eşec şi din punct de vedere al 
eficienţei, deoarece mulţi legionari nu au renunţat la ideile lor. Totuşi, comuniştii nu-i puteau lăsa în 
libertate pe legionari fără a avea garanţia că „înţelesesem" că România se afla într-o nouă etapă a 
dezvoltării sale, fiind condusă de „regimul oamenilor muncii". Astfel, în anul 1962 a început la 
penitenciarul Aiud o nouă campanie de „reeducare". De această dată nu s-a mai utilizat violenţa, 
legionarii fiind atraşi de partea regimului prin întreceri în muncă de tip stahanovist şi prin lectura 
unor materiale de stânga. Unii dintre lideri au fost plimbaţi prin oraşele ţării, pentru a vedea ce 
reuşiseră să realizeze comuniştii în cele două decenii de când veniseră la putere. 


Pe de altă parte, legionarii înşişi erau conştienţi că situaţia internaţională nu permitea îndepărtarea 
comuniştilor de la conducere şi că ar fi trebuit găsite căi paşnice de coabitare. Cei mai mulţi dintre 
legionari au stat în închisori până în vara anului 1964, când au fost amnistiaţi în „cinstea" aniversării a 
20 de ani de la „actul istoric" de la 23 august 1944. 


Totuşi, deşi înainte de eliberare legionarii au semnat angajamente prin care declarau că în România 
comunismul adusese transformarea în bine a ţării, ei nu au fost niciodată împăcaţi cu noul regim. 


După Decretul de amnistie din anul 1964, închisoarea a continuat să funcţioneze tot ca închisoare 
pentru opozanţii regimului, care erau aduşi aici sub pretextul unor condamnări pentru infracţiuni de 
drept comun. în anul 1977, în urma presiunilor făcute din Occident, închisoarea Piteşti a fost definitiv 
închisă, în sediul ei fiind mutat Trustul de Construcţii Industriale Piteşti. La începutul anilor 1980, pe 
circa o treime din suprafaţa curţii penitenciarului au fost construite blocuri de locuinţe. O parte a 
zidului care înconjura penitenciarul Piteşti mai există şi astăzi, pe latura de NV a închisorii. 


Regimul comunist (1945-1989) - perioada cea mai nefastă din istoria noastră 


FAPTE SI DATE DESPRE PERIOADA COMUNISTA 

Pentru că este sumbră şi greu digerabilă ca limbaj, voi trata perioada comunistă în stil 
telegrafic (plecând de la o excelentă sinteză publicată de Ruxandra Caravia) şi o voi 
derula puţin câte puţin prin contrast cu imagini (majoritatea alb-negru) ce surprind 
situaţii, oameni, lucruri sau atribute specifice pentru acea perioadă, pe care generaţii 
întregi le tratează cu sentimente contradictorii (plăcere, repulsie, nostalgie, etc) dar le 
recunosc ca simboluri ale copilăriei/adolescenţei şi în orice caz ca amintiri care le-au 
marcat întreaga viaţă: 



Regimul comunist a fost instaurat în Romînia la 6 martie 1945 prin Guvernul Petru Groza, primul 
Guvern comunist din istoria ţării. Comunismul nu a fost o opţiune a poporului român, a început la 
6 martie 1945 într-un context intern şi extern : 

Pe plan intern, ascensiunea comuniştilor români, încurajată şi sprijinită de prezenţa 
Armatei Roşii în ţară. Sub presiune dictatorială, Regele Mihai I este nevoit să demită 
cabinetul condus de gen. Nicolae Badescu şi să îl numească premier, la indicaţia lui 
Visinski, adjunctul lui Molotov, pe Petru Groza, primul premier comunist din istoria ţării. 
Pe plan extern înţelegerile secrete din timpul celui de-al doilea Război Mondial dintre 
conducătorii Naţiunilor Unite: Stalin, Churchill şi Roosevelt, înţelegeri care au culminat cu 
“acordul de procentaj” de la Moscova din octombrie 1944, prin care România intra 90% 
sub influenţa sovietică şi “Conferinţa de la Ialta” din februarie 1945, unde cele 3 mari 
puteri şi-au împărţit Europa în sfere de influenţă, înţelegeri care devin oficiale în urma 
încheierii războiului in cadrul Conferinţei de la Potsdam din iulie 1945 şi de la Paris din 
1947 şi ocuparea României după 23 august 1944 de către Armata Roşie. 

Instaurarea regimului comunist în locul regimului anterior a avut ca urmări: 

1. Schimbarea formei de suveranitate a României la 30 decembrie 1947, când, în urma abdicării 

silite a Regelui Mihai I, România devine Republica Populara Româna 

2. Lichidarea opoziţiei politice, PNL şi PNT, în România, pluralismul politic fiind înlocuit cu 

partidul unic, care din februarie 1948, prin fuzionarea forţată cu PSD, devine PMR 

3. Adoptarea în aprilie 1948 a primei Constituţii comuniste, după model Stalinist, care devine 

baza juridică a noului regim politic 

Instaurarea şi consolidarea regimului comunist s-a realizat pe parcursul a 4 etape : 

I) 6 martie 1945 - prima etapă, când, prin presiune, comuniştii reuşesc să numească primul 

Guvern comunist, fapt ce a marcat cucerirea puterii politice 

II) noiembrie 1946 - a doua etapă, când, prin fraudă, comuniştii reuşesc să câştige alegerile 

parlamentare, act ce a marcat cucerirea puterii legislative într-un Parlament Unicameral 

III) anul 1947 - a treia etapă, când : 


in iulie-noiembrie lichidează partidele de opoziţie PNT şi PNL, arestând pe liderii 
acestor partide, Iuliu Maniu, Ion Mihalache, Dinu şi Gheorghe Brătianu 
pe 30 decembrie 1947, prin abdicarea silită a Regelui Mihai I şi proclamarea republicii, 
comuniştii preluau definitiv puterea executivă în stat 
IV) anul 1948 - ultima etapă, când în februarie Partidul Comunist devine partid unic, iar în aprilie, 
prin adoptarea Constituţiei după model comunist se crea baza juridică a regimului 
comunist 

Regimul comunist a cunoscut în România două etape : etapa (modelul) stalinist, condus de 
Gheorghe Gheorghiu Dej şi etapa (modelul) naţional-stalinist, condus de Nicolae Ceauşescu. 



A) MODELUL STALINIST - REGIMUL LUI GHEORGHE GHEORGHIU DEJ 

- A stat la baza regimului comunist între anii 1945-1964 

- In aceasta etapa, România adopta în construirea comunismului modelul stalinist, fapt ce a 
marcat o politică internă şi externă subordonată Moscovei 

- Numirea Guvernului Petru Groza a marcat instalarea comuniştilor la putere, regim 
consolidat prin cucerirea puterii legislative in 1946, înlăturarea opoziţiei politice şi proclamarea 
Republicii în 1947 şi desfiinţarea pluralismului politic în 1948 prin impunerea PMR ca partid unic cu 
rol conducător. Acest guvern s-a folosit de prezenţa Armatei Roşii, de înlăturarea instituţiilor 
democratice (monarhia, pluralismul politic,etc) de manipularea opiniei publice pentru a-şi atinge 
obiectivele. 

- în 1948, din fuziunea PSD cu PCR a luat naştere PMR, iar în aprilie 1948 e redactată prima 
Constituţie comunistă după model sovietic 

- între 1948-1957 s-a desfăşurat procesul de epurare a partidului comunist, Dej, cu sprijinul lui 
Stalin, reuşind să înlăture din partid în 1952 aripa moscovită condusă de Ana Pauker, lupta pentru 
puterea politica încheindu-se cu victoria lui Dej, care în 1952 devine premier, iar în 1961 preşedinte al 
Consiliului de Stat 

- în 1948 sunt adoptate legi de purificare a României, ca de exemplu legea învăţământului, 
prin care limba rusă devine limba obligatorie, desfiinţarea Academiei Române sau legea cultelor, prin 
care era desfiinţată Biserica Greco-catolică 

- în 1958, în contextul retragerii Armatei Roşii, Dej începe procesul de distanţare faţă de Rusia, 
politica care devine oficială în aprilie 1964, prin “Declaraţia PMR”. Astfel, regimul Dej poate fi împărţit 
în 2 etape: 1948-1958, când a fost adoptat modelul stalinist şi 1958-1965, când are loc îndepărtarea de 
modelul sovietic si trecerea la calea româneasca 

Acţiunile regimului au avut în vedere consolidarea regimului comunist în România : 

în plan politic 

- adoptarea a 2 Constituţii după model sovietic, din 1948 şi 1952, legi care transformau Marea 

Adunare Naţională în organul suprem al puterii în stat şi PMR în partidul conducător 

- înlăturarea prin violenta a adversarilor politici atât din partid cat şi din afara lui - astfel e 

înlăturată aripa moscovită a lui Lucreţiu Patrascanu, iar pentru ceilalţi opozanţi politici au 
fost folosite închisorile politice de la Sighet, Gherla, Râmnicu Sărat, unde şi-au pierdut viaţa 
Iuliu Maniu, Ion Mihalache (PNT), Gheorghe Brătianu (PNL), lagărul de muncă (ca de 
exemplu Canalul Dunare-Marea Neagră), unde s-a urmărit reeducarea prin muncă, conform 
codului muncii elaborat în 1950 


în plan cultural 

- din 1945 e declanşată o revoluţie cultural numita “proletcultism”- o forma nocivă de amestec al 

politicului în cultură, care cerea poporului român “să uite trecutul” şi să promoveze cuceririle 
revoluţionare ale clasei muncitoare cu ţărănimea, sub directa îndrumare a poporului 
eliberator sovietic - aceasta politica a permis rusificarea României prin rescrierea de către 
Roller a Istoriei României în 1947, prin legea învăţământului din 1948, rusificarea 
instituţiilor de cultură, desfiinţarea Academiei Române, interzicerea unor scriitori si istorici, 
de exemplu Lucian Blaga, Nicolae Iorga, Ion Luca Caragiale 

în plan economic 

- 11 iunie 1948 - în plan economic, este declanşată naţionalizarea principalelor mijloace de 

producţie imobile, măsură care a condus la trecerea în proprietatea statului a peste 1000 
întreprinderi 

- 1949-1950 - este declanşată industrializarea forţată pe baza planurilor anuale iar ulterior, 

începând cu 1951-1955 pe baza planurilor cincinale 

- martie 1949 - plenara C.C. a PMR decide după modelul sovietic cooperativizarea, proces 

încheiat în 1962 

- alte măsuri în plan financiar - în 1946 a fost etatizata BNR, iar in 1947 a fost realizata reforma 

monetara 



în plan administrativ-teritorial, România este împărţită în raioane şi regiuni (modelul sovietic). 

Urmări : 

în plan economic, naţionalizarea şi colectivizarea agriculturii au condus la distrugerea 
proprietăţii private şi înlocuirea ei cu proprietatea de stat, fapt ce au permis statului comunist 
să controleze şi să dirijeze întreaga economie care devine centralizata 

în plan social, dispar burghezia prin Actul de Naţionalizare şi cheaburimea, în urma 
colectivizării se consolidează puterea şi prestigiul clasei muncitoare 

un alt efect l-a constituit exodul de la sat la oraş, fapt ce a condus la pauperizarea satului 
românesc 

în plan politic, este redactată cea de-a doua Constituţie din 1952, care marca victoria modelului 
stalinist prin instituirea proprietăţii de stat şi al rolului conducător al Partidului Comunist 


Formele de represiune politica in timpul comunismului : 

Represiunea comunistă a vizat distrugerea societăţii civile, a pluralismului politic, a gândirii 
libere şi a impus controlul asupra întregii societăţi, folosind ca instrumente securitatea, 
înfiinţata în 1948, Miliţia şi trupele de securitate în 1949 

Cu ajutorul instrumentelor noi create, foarte mulţi români au fost supuşi mecanismelor terorii, 
sub acuzaţia de “uneltire contra statului comunist” astfel: 

lideri ai fostelor partide politice, oameni de cultura, slujitori ai Bisericii, au fost exterminate fizic 
în închisorile de la Gherla, Aiud, Sighet 

alţi români au fost reeducaţi prin munca la Canalul Dunare-Marea Neagra 
deportarea a reprezentat o alta metoda de represiune şi care a vizat cu precădere pe minorităţile 
germane, saşii şi şvabii, şi sârbă, locul deportării fiind Câmpia Bărăganului, dar şi în afara ţării, 
în Siberia 

Forme de rezistenta anticomunista in timpul lui Dej 

Rezistenta anticomunistă în timpul regimului Dej a cunoscut mai multe forme de manifestare 
astfel, mai întâi s-a desfăşurat rezistenta armata (mişcarea de partizani) din Munţii Carpaţi din 
1944-1960 sub lozinca “vin americanii”- aceasta forma de rezistenta organizata sub forma 
grupurilor înarmate de partizani, pe legi conspirative sub diferite denumiri ca de exemplu 
“Haiducii Muscelului”, “Haiducii lui Avram Iancu”, “Graiul Sângelui”, au acţionat în Munţii 
Făgăraş, în zona Muscelului, in Banat, în Bucovina, grupuri sprijinite de populaţia civila şi care 
urmăreau să menţină încrederea poporului român în sprijinul occidental împotriva 
comunismului - în cele din urma, trupele de securitate şi de miliţie le-au anihilat, mişcarea 
încetând în 1960 

O alta forma de rezistenţă anticomunistă a organizaţiilor de ţărănime în contextul declanşării în 
1949 a colectivizării -au avut loc răscoale ale ţărănimii în toată ţara, peste 80.000 ţărani au fost 
arestaţi, din care 30000 au fost judecaţi de “aşa-zisa” “justiţie populară” 

Rezistenta anticomunistă a fost organizată şi de intelectualitatea românească, mulţi dintre ei au 
plecat în exil unde au organizat în SUA de exemplu: un Comitet National Român, care a 
funcţionat între anii 1949-1975 



Implicări ale României pe plan internaţional (politica externă) 

Pe plan extern, pana in 1964, politica externa a României a fost aliniata la politica Moscovei: 

1948 Guvernul Groza a semnat Tratatul pe 20 de ani de prietenie, colaborare şi asistenta mutuala 
cu URSS 

1949 România este membra fondatoare a CAER- alianţa ce era o alternativă a planului Marshall 

1955 România devine membră fondatoare a Tratatului de la Varşovia, alternativa la NATO şi 
membra ONU 

1956 Susţine politica URSS cu privire la înfrângerea revoluţiei anticomuniste din Ungaria, 
condusă de Imre Nagy 

După retragerea trupelor sovietice din România in 1958, începe treptat desprinderea de Moscova 
şi în plan extern, ca de exemplu : 

1963 - pentru prima data România vota la ONU diferit 

1964 - în declaraţia din aprilie=PMR se critica imixtiunea Moscovei în problemele interne ale 
partidelor comuniste şi se cere egalitatea între statele comuniste 

B) MODELUL NATIONAL COMUNIST (REGIMUL CEAUSESCU) 1965-1989 


In anul 1965, la conducerea României a fost desemnat Nicolae Ceauşescu, care marchează continuarea 
detaşării de Moscova şi construirea comunismului pe cale naţionala. Cauzele instaurării de către 
Ceauşescu a unui regim naţional comunist au fost: 

Moartea lui Dej, care a schimbat conducerea de partid cu Gheorghe Mauer şi Chivu Stoica 
Abandonarea “căii unice” în construirea comunismului Nicolae Ceauşescu era adeptul politicii de 
independenţă faţă de Moscova 

Au existat două etape în evoluţia regimului naţional comunist (regimul lui Ceauşescu): 

I. etapa liberalizării limitate (1965-1971) şi 

II. etapa “socialismului dinastic” (neostalinist in 1971-1989) 



Etapa liberalizării relative (1965-1971) începe cu Congresul IX al Partidului Comunist în iulie 
1965, când PMR revine la vechea denumire de PCR şi R.P.R. e înlocuita cu Republica Socialista 
Româna Baza juridică a acestui regim a reprezentat-o Constituţia din 1965. 

Caracteristici / trăsături: 

Pe plan politic : 

sunt înlăturaţi din conducerea partidului vechi apropiaţi ai lui Dej şi înlocuiţi cu apropiaţii 
lui Ceauşescu, ca de exemplu Ilie Verdeţ sau Paul Niculescu Mizil, pentru ca apoi, la plenara 
din 1968 să reabiliteze pe Lucreţiu Pătrăşcanu şi Ştefan Foriş, criticând abuzurile lui Dej şi 
pozând într-un “campion al libertăţii”, 

Ceauşescu reuşeşte cu abilitate să-şi întărească poziţia, în 1967 fiind numit preşedinte al 
Consiliului de stat, iar în 1968 începe să controleze Consiliul Apărării 

mai mult, Ceauşescu deschide PCR-ul spre segmente sociale alta data interzise, cu precădere 
spre intelectuali, începând să transforme PC într-un partid de masă 

în plan economic, relativa liberalizare şi-a găsit expresia în : 

Incurajararea sectorului privat 

Multiplicarea schimburilor comerciale cu Occidentul, înfiinţarea unor societăţi mixte cu 
capital străin, de exemplu fabrica de autoturisme de la Piteşti construita in colaborare cu 
firma franceza Renault 



în plan cultural, aceasta etapa a fost cea mai prielnica din istoria comunismului în România, pentru 
ca învăţământul cunoaşte o perioada de modernizare, este rescrisă istoria naţionala, sunt reeditate 
operele clasicilor români, sunt reafirmate personalităţi ale culturii precum George Călinescu, Tudor 

Vianu, A.D. Xenopol, Eugen Ionescu şi sunt înfiinţate 2 festivaluri internaţionale : unul de muzică 
clasică (George Enescu) şi unul de muzică uşoară (Cerbul de Aur) 

Urmările etapei : etapa liberalizării relative a avut urmări importante in plan economic şi social. 
Legăturile economice cu Occidentul au permis pătrunderea mărfurilor româneşti pe pieţele externe, 
fapt ce a însemnat o perioada de prosperitate economica, ce a însemnat in plan social creşterea 
nivelului de trai al populaţiei, un climat de toleranta sociala, creşterea numărului de locuinţe şi de 
autoturisme 

Pe plan extern, Ceauşescu a continuat politica de distanţiere faţă de Moscova, câştigând astfel 
simpatia Occidentului, drept urmare în aceasta etapă se implică în evenimente internaţionale, de ex : 

1967 România este prima ţară comunistă care a reluat relaţiile diplomatice cu RFG-ul şi care nu 
le-a întrerupt cu Israel 

1968 a reprezentat anul de apogee al popularităţii lui Ceauşescu pentru ca la 21 august, într- 
unmiting popular organizat la Bucureşti, a criticat invazia tratatului de la Varşovia în 
Cehoslovacia, pentru înăbuşirea “primăverii de la Praga”, drept urmare: 

România întăreşte colaborarea cu Iosif Broz-Tito, liderul Iugoslaviei 

1969 România este vizitata de preşedintele american Richard Nixon, iar în 1975 de Gerald Ford 
1972 România devine membra FMI 



Etapa socialismului dinastic 1971-1989 (neostalinism) este etapa în care se consolidează 
regimul ceauşist, cele 2 cauze ale întreruperii liberalizării şi trecerii la dictatura fiind : 

Vizita in 1971 a lui Ceauşescu in Coreea de Nord şi China=modelul Asiatic bazat pe controlul 
riguros asupra societăţii şi cultul personalităţii conducătorului începe să-l inspire pe 
Ceausescu 

9 

Tezele din iulie 1971, instituirea în martie 1974 a funcţiei de preşedinte şi Congresul al Xl-lea 
al PCR din noiembrie 1974, prin intermediul cărora Ceauşescu lansează o noua revoluţie 
culturală cu scopul cultivării cultului personalităţii lui, un nou program ideologic, care 
definea trecerea României la etapa societăţii socialiste multilateral dezvoltate, toate i-au 
permis lui Ceausescu să cumuleze întreaga putere în stat, Elena Ceauşescu devenind al doilea 
om în stat, prin numirea ei în funcţia de vicepreşedinte 




"bloc 

în plan politic : 

Este promovată politica “rotirii cadrelor” 

- Apariţia unui nou tip de intelectual şcolit la academia Ştefan Gheorghiu, numit activist de 
partid (nomenclatura) 

Este redescoperită valoarea şi rolul propagandistic al istoriei naţionale, care este aservită 
cultului personalităţii lui Ceauşescu 

în plan cultural, creste rolul propagandei, se intensifică cenzura, ştiinţe precum sociologia, 
jurnalismul, ştiinţele politice sunt scoase din cadrul Universităţii şi studiate numai la Academia Ştefan 
Gheorghiu 

în plan economic, se continua industrializarea forţată, acum sunt ridicate combinatele de la 
Călăraşi, Galaţi, Slatina şi sunt puse in aplicare proiecte ambiţioase precum Canalul Dunare-Marea 
Neagra, Transfăgărăşanul sau construcţii megalomanice precum Casa Poporului sau Bulevardul 
“Victoria Socialismului” 

în plan social este instaurat prin intermediul Securităţii controlul sever asupra populaţiei, viaţa 
privată a omului era strict supravegheată 



Forme de represiune politică în timpul regimului comunist, represiunea a fost indirectă şi a 
îmbrăcat forme diverse, de exemplu : 

- Ascultatul telefoanelor 

- Domiciliul obligatoriu pentru contestatari, (de ex Silviu Brucan şi Mircea Dinescu) 

- Creşterea numărului de informatori atraşi de avantaje (post mai bun sau salariu preferenţial) 



Acţiuni notabile ale disidenţei (rezistenţei la regim) 

Disidenţa în România a apărut mai târziu fata de Polonia, Ungaria, Cehoslovacia, se 
conturează în perioada destinderii relative şi atinge apogeul in anii ’8o consideraţi punctul 
culminant al “epocii de aur” 

Primele opoziţii majore faţă de socialismul dinastic al lui Ceauşescu apar în anul 1977, 
când în martie scriitorul Paul Goma declanşează mişcarea de solidaritate cu mişcarea din 

Cehoslovacia numita “Charta 77”, reuşind să strângă 200 de semnături pe o scrisoare 
adresata Conferinţei pentru respectarea drepturilor omului, iar în august izbucneşte greva 
muncitorilor din Valea Jiului de la Lupeni - 10.000 de mineri au întrerupt lucrul pentru o 
săptămână, cerând condiţii decente de muncă şi de viaţă 

Rezistenţa împotriva regimului ceauşist continuă în 1987 cu greva muncitorilor din Braşov 
de la uzina “Steagul Roşu” în timpul căreia s-au scandat lozinci anticomuniste şi s-a devastat 
sediul judeţean al PCR, pentru ca în 1989 să se atingă apogeul opoziţiei împotriva lui 
Ceausescu în “Scrisoarea celor 6” foşti lideri PCR în frunte cu Corneliu Mănescu, Alexandru 
Bârlădeanu, Constantin Pârvulescu, în care Ceausescu era criticat pentru încălcarea 
drepturilor omului şi scăderea drastică a nivelului de trai al poporului 



Efecte ale etapei neostaliniste 

în plan economic în 1983 România avea o datorie externă de 11 miliarde $ 

Industria României este afectată de criza energetică, începe să producă din ce în ce mai mult 
şi de calitate proastă 

în plan politic, epoca de aur a lui Ceausescu a însemnat o încălcare a drepturilor omului, 
distrugerea totală a societăţii civile 

în plan edilitar, construcţii megalomanice cu preţul demolării unor monumente istorice şi 
ale satului românesc. 

în plan social, criza energetică şi alimentară îl obligă pe Ceausescu să treacă la 
raţionalizarea alimentelor de bază prin reintroducerea cartelelor, aspect care a condus la 
scăderea nivelului de trai al populaţiei 

în plan cultural, întreaga cultură şi educaţie a fost pusă sub o cenzură strictă şi sub un 
singur scop, cel al ataşamentului faţă de opera lui Ceausescu 

în plan internaţional, diplomaţia română a continuat să promoveze o politică externă 
proprie, independenţa de Moscova, iar un al doilea obiectiv urmărit a fost implicarea ţării în 
acţiuni internaţionale de "consolidare a păcii şi securităţii în lume”, în acest sens : 

între anii 1978-1979 România şi-a adus o contribuţie importantă la semnarea 
acordurilor de pace între Israel şi Egipt 

în 1975 România a jucat un rol important în stabilirea relaţiilor diplomatice dintre 
China si SUA, tensionate în urma războiului din Vietnam 

între anii 1987-1989 România respinge proiectele lui Gorbaciov de reformă a 
sistemului comunist, lucru afişat în mod direct de Ceausescu în timpul vizitei lui 
Gorbaciov de la Bucureşti din 1987 şi la ultima întâlnire a statelor comuniste de la 
Moscova din 4 decembrie 1989 

între modelul stalinist si cel national-stalinist au existat si elemente de continuitate : 

Ambele modele au avut la bază ideologia marxist-iluministă, respectiv teoria “luptei de clasă” 
şi a luptei împotriva “duşmanilor poporului” 

în ambele etape MAN a reprezentat instituţia care a deţinut puterea supremă în stat, cu 
atribuţii atât executive cât şi legislative, iar PC a fost considerat cu rol de conducător în 
societate - aşadar ambele modele au distrus principiul separaţiei puterilor în stat şi 
pluralismul politic 

Un alt element de continuitate îl reprezintă politica economică - în ambele modele, la baza 
economiei centralizate şi dirijate a stat proprietatea de stat considerată “proprietatea 
întregului popor”, iar dezvoltarea industrială a ţării s-a făcut în ambele regimuri pe baza 
planurilor cincinale 



Deosebiri între modelul stalinist si cel national-comunist 

Modelul stalinist a însemnat aservirea totală faţă de Moscova, în timp ce naţional- 
comunismul a însemnat distanţarea de politica impusă statelor comuniste, intern şi extern 
In timp ce modelul stalinist a promovat proletcultismul care însemna renunţarea la valorile 
naţionale, la trecutul românilor şi impunerea realizărilor sovietice în timp ce naţional- 
comunismul a pus accent pe trecutul istoric al poporului român pentru redescoperirea 
istoriei ca mijloc de promovare a naţionalismului 



ASEMĂNĂRI SI DEOSEBIRI ÎNTRE ROMÂNIA SI CELELALTE STATE COMUNISTE 

Asemănări : 

- Dirijismul economiei, distrugerea economiei de piaţă 

- Limitarea drepturilor şi libertăţilor cetăţeneşti prin cenzură 

- Controlul societăţii prin intermediul politiei politice 

Deosebiri : 

România a fost singura ţară din care, în 1958, s-au retras trupele sovietice ale Armatei Roşii 
Sectorul de stat a fost dominant, proprietatea privată distrusă, în România spre deosebire de 
Iugoslavia, Ungaria, unde s-a păstrat şi un sector privat 

Prăbuşirea comunismului s-a făcut pe cale violentă numai în România, în celelalte state s-a 
produs prin negocieri sau manifestaţii paşnice de stradă 

In concluzie, perioada comunistă din România poate fi împărţită în 3 mari perioade : 

Prima perioadă (1948-1964), în care România a urmat linia impusă de Moscova. 
Interesele ţării noastre trebuiau să le urmeze pe cele ale sferei sovietice. Astfel, în 
1949 România adera la “C.A.E.R”, Consiliul de Ajutor Economic Reciproc pe fondul 
refuzului planului Marshal iniţiat de S.U.A. Următorul lider după moartea lui Stalin a 
fost Nikita Hrusciov 1953, acesta a încercat să îndrume blocul comunist într-o 
direcţie nouă. In 1955 România aderă la varianta comunistă a blocului NATO, 
“Pactul de la Varşovia”.După înlocuirea lui Stalin, comunismul român se distanţează 
de dependenţa de Moscova. In 1958 trupele armate sovietice se retrag din teritoriile 
României. Liderul ţării la momentul respectiv, Gheorghe Gheorghiu Dej începe să 
ducă o politică de distanţare fata de URSS şi de afirmare a unui drum propriu. 

O alta dovadă a noului drum spre o politică independentă, o reprezintă respingerea 
planului Valev (România - principalul furnizor de grâu al URSS-ului). 

A doua perioadă (1965-1974) începe odată cu moartea lui Gheorghe Gheorghiu 
Dej şi preluarea puterii în cele din urmă de către Nicolae Ceauşescu, mâna dreapta a 
fostului lider. Această perioadă se caracterizează printr-o anumită lejeritate în viaţa 
socială, o agresivitate mai mică din partea organelor poliţieneşti, o dezvoltare a 
relaţiilor externe (în special cu ţările din vest) şi o creştere economică. 

Ceauşescu reuşeşte să se îndepărteze de URSS şi să se apropie de Occident. Ţara 
noastră va primi vizitele mai multor şefi de stat din vest, precum Charles de Gaulle 
(Franţa), Richard Nixon şi Gerald Ford (SUA). Şi Ceauşescu va vizita mai multe ţări şi 
îşi va îmbunătăţi relaţiile cu unii lideri, de exemplu cu Iosip Broz Tito (Iugoslavia), 
aflaţi în conflict cu puterea de la Moscova. 

Un moment crucial al acestei perioade îl reprezintă discursul lui Ceauşescu, în care 
condamnă forţele Pactului de la Varşovia pentru invazia rusească din Cehoslovacia 
(care punea capăt mişcării “ Primăvara de la Praga”). 

Aceasta poziţie pune România într-o perspectivă nouă faţă de puterile din vest, 
acestea văzând în ţara noastră şi în Ceauşescu o poartă spre relaţiile est-vest. 

Alte dovezi ale relaţiilor externe bune se regăsesc şi în diferitele organizaţii 
internaţionale la care România aderă în aceasta perioadă : 1971 - Acordul General 
pentru Tarife şi Comerţ, 1972 - Fondul Monetar International şi Banca Mondială şi 
1973 - Acordul de cooperare cu Comunitatea Economică Europeană. 

A IlI-a şi ultima perioadă a comunismului o reprezintă perioada 1974-1989, 
marcată de o schimbare radicală în ideologia lui Ceauşescu. Dacă în perioada 
anterioară România îsi urma cursul unui stat ce dorea să întemeieze un model de 

comunism naţional, în această perioadă întreaga ţară se mobilizează doar pentru a 
îndeplini idealurile pur personale ale dictatorului. 

Ceauşescu s-a implicat direct în toate proiectele statului din toata aceasta perioadă. 
Câţiva membri ai cercului personal al liderului au obţinut poziţii semnificative în stat: 
în 1980 Elena Ceausescu a devenit Vice-prim-ministru. 

La începutul anilor 80, Ceausescu decide să plătească toate datoriile externe ale 
statului. Astfel, el supune populaţia unei severe raţionalizări alimentare şi energetice, 
resursele fiind redirecţionate întâi spre export şi apoi spre proiectele majore care 
avansau intens : Canalul Dunare-Marea Neagră, Centrala Nucleară de la Cernavodă, 
Casa Poporului, modernizarea satelelor româneşti, sistemele de irigaţii, etc 



In aceasta perioadă se observă cum în politica externă Ceauşescu se apropie de statele 
totalitare din lumea arabă, Africa si Asia. Dictaturile din Korea si China l-au 
impresionat puternic pe Ceauşescu, în special în ceea ce privea cultul personalităţii de 
care beneficiau dictatorii de acolo. El decide să aplice acelaşi model şi acasă şi în 
curând întreaga ţară devine un altar dedicat personalităţii sale. 



Datorită noii politici adoptate de Moscova în 1985 C’glasnost” şi ”perestroika”) cât şi 
conflictelor apărute între Gorbaciov şi Ceausescu, relaţiile externe ale României se 
răcesc si cu statele comuniste. Izolat, Ceausescu este străin si de realitatea internă. 

în urma politicii dure de austeritate, încep să apară conflicte de muncă, urmate de 
manifestări stradale (de neconceput pentru acele vremuri şi implicând riscuri majore 
pentru participanţi), înăbuşite invariabil de către autorităţi prin măsuri represive, 
violente. Cele din Valea Jiului (august 1977), Cluj-Napoca (noiembrie 1986), Iaşi 
(februarie 1987) şi Braşov (noiembrie 1987), merită amintite, întrucât sunt 
semnificative, atât ca amploare cât şi ca urmări. Datorită caracterului lor izolat şi 
faptului că erau îndreptate împotriva regimului comunist, au reprezentat adevărate 
acte de curaj colectiv. 





Manifestaţia studenţească din Iaşi - 

17 februarie 1987 


Un protest spontan (la care au participat la început câteva zeci de studenţi având la baza nemulţumiri 
punctuale referitoare la condiţiile din cămine), se transformă într-o adevărată demonstraţie de 
solidaritate şi curaj, la care iau parte spre final câteva mii de studenţi. începută în după-amiaza zilei 17 
în complexul studenţesc Puşkin, va dura toata ziua şi toata noaptea de 17/18 februarie. Joncţiunea cu 
studenţii din complexul Tudor Vladimirescu şi mai ales cu grupurile spontane din cartierele 
muncitoreşti Nicolina şi Alexandru este împiedicată de forţele de ordine masate în punctele cheie. 
Pe baza fotografiilor şi filmărilor făcute în timpul evenimentelor, urmate de anchete desfăşurate în 
căminele studentesti, au loc exmatriculări si înfierarea manifestărilor în şedinţe comune cu cadrele 

didactice, reprezentanţii partidului şi conducerilor unităţilor de învăţământ superior (Universitatea, 
Politehnica, Insitutul de Medicina, Institutul de Agronomie, etc) 

Revolta muncitorească de la Braşov - 15 noiembrie 1987 

Câteva mii de muncitori de la întreprinderea de autocamioane Steagul Roşu încetează lucrul, 
protestând astfel pentru reţinerea a jumătate din salarii. înainte de prânz, circa 4-500 de oameni 
pornesc către Consiliul Judeţean. Lor li se alătură alte câteva mii de muncitori de la fabrica Tractorul 
Braşov, fabrica Hidromecanica, elevi, studenţi şi alţi locuitori, protestul transformându-se într-unul 
politic. Mulţimea ia cu asalt clădirea Comitetului Judeţean de Partid şi sediul primăriei, aruncând în 
piaţă portretele lui Ceauşescu şi alimente de la cantina Partidului, bine aprovizionată, in timp ce ei 
suportau drastice raţionalizări. Protestatarii furioşi pătrund în clădirea Comitetului de Partid, distrug 
mobilier, aparatură şi sparg geamuri; îi agresează pe unii membri ai nomenclaturii braşovene (inclusiv 
pe primar) şi sfâşie uniforma unuia dintre miliţieni (care a fost bătut, apoi dezbrăcat în pielea goală). 
Manifestanţii incendiază tot ce simboliza regimul comunist. Un rug uriaş, alcătuit din înregistrări de 
propagandă şi documente de partid, arde ore bune în piaţa din centrul Braşovului. 

La sosirea serii, forţele de Securitate şi armata înconjoară zona centrală a oraşului şi împrăştie prin 
forţă revolta, folosind gaze lacrimogene, câini dresaţi şi maşini blindate. Se fac fotografii şi filmări, iar 
masurile vor fi extrem de dure. Aprox. 300 de protestatari sânt arestaţi şi anchetaţi. Pe perioada 
anchetei, sânt torturaţi sălbatic, atât la Braşov cat şi la Bucureşti, la 183 întocmindu-li-se dosar penal. 
După un proces de o zi care s-a desfăşurat chiar in întreprindere, sub supravegherea unităţilor speciale 
şi cu oraşul închis (şi unităţile militare in stare de alertă), 61 de muncitori sânt condamnaţi pentru 
„ultraj contra bunelor moravuri şi tulburarea gravă a liniştii publice”, la pedepse cuprinse între şase 
luni şi trei ani, fără privare de libertate, cu executare la locul de muncă în diferite întreprinderi din 
ţară, ei fiind despărţiţi de familii. Alte 21 de persoane fost anchetate, dar puse în libertate : 5 elevi 
(exmatriculaţi, apoi reînmatriculaţi), 9 muncitori (reprimiţi la întreprinderea de Autocamioane din 
Braşov) şi 7 persoane (trimise în localităţile de origine). După Revoluţie, nici unul dintre torţionari nu 
a fost judecat, unii dintre ei fiind chiar avansaţi. (sursa : articol de Silvia CRAUS, Wikipedia) 

Prăbuşirea regimului ceauşist şi revenirea la democraţie - 1989 

Deşi contextul era unul complex, se pot identifica câteva cauze principale ale prăbuşirii regimului 
comunist din România : 

Pe plan extern, politica de destindere promovată de liderul sovietic Mihail Gorbaciov, venit la 
conducerea URSS in 1985, fapt ce a însemnat promisiuni de neamestec ale Moscovei în problemele 
statelor comuniste, înţelegerile secrete dintre Gorbaciov şi Bush 

Pe plan intern, scăderea drastică a nivelului de trai al populaţiei în urma raţionalizării alimentelor 

încălcarea drepturilor omului, metodele promovate de Securitate care controla întreaga 
societate, instalând un climat de teroare 

Nemulţumirea generală a populaţiei întreţinută de românii fugiţi peste hotare şi de posturile 
de radio “Europa Liberă” şi “Vocea Americii” 

Calea de înlăturare a regimului comunist a fost calea violentă a revoluţiei populare. 



Acţiunile principale din timpul Revoluţiei române : 

a început în zilele de 16-17 decembrie la Timişoara şi a continuat în zilele de 21-22 decembrie 
1989 la Bucureşti - Ceauşescu organizează un miting popular pentru a condamna acţiunile 
de la Timişoara, care s-a încheiat însă cu fuga lui Ceausescu cu elicopterul pe 22 decembrie 
de pe sediul Comitetului Central al PCR, act care a avut drept urmări arestarea lui Ceauşescu 
la Târgovişte, judecarea şi condamnarea la moarte 

puterea a fost preluată din 22 decembrie de Frontul Salvării Naţionale condus de Ion Iliescu, 
iar pe 26 dec s-a format un guvern provizoriu condus de Petre Roman 

(sursa : articolul Regimul comunist în România, de Ruxandra CARAVIA) 

După valul de schimbări ce au loc în Europa de Est în ultima parte a anilor 90 şi în 
urma înrăutăţirii constante şi accentuate a nivelului de trai al majorităţii românilor , 
în decembrie 1989, evenimentele se precipită şi în România. 

Pornind de la protestul a mii de timişoreni (concentrat în Piaţa Operei), în urma 
represaliilor Armatei şi Miliţiei, populaţia din ţară se solidarizează cu manifestanţii şi 
mitingul organizat de Ceausescu în Bucureşti se transforma într-o masivă mişcare 
populară anti-Ceauşescu şi anti-regim, urmată de lupte de stradă. Trecerea Armatei 
de partea grupului reformator şi ocuparea unor instituţii cheie (Televiziunea 
Româna, Comitetul Central, etc) de către mulţimea adunată în centrul Capitalei, 
determină fuga cuplului prezidenţial din Bucureşti, urmată la scurt timp de 
capturarea, judecarea sumară şi executarea celor doi, pe 25 decembrie 1989 (da, chiar 
de Crăciun). Noii lideri, unii dintre ei provenind tot din rândurile structurilor de 
putere comuniste (exponentul cel mai cunoscut fiind Nicolae Iliescu), preiau pe 
deplin puterea. 



Astfel, odată cu prăbuşirea regimului comunist, România punea capăt războiului rece 
(în care fusese implicată) şi începea lungul drum al integrării în noua Europă. 

Referitor la Revoluţie (un subiect relativ recent în sistemul de referinţă istoric şi încă 
sensibil), cu riscul de a fi suspus judecăţilor de orice fel, din respect pentru cei care 
mai suferă şi azi de pe urma ei, mă voi rezuma la a reda parţial un articol, care (chiar 
dacă n-ar fi în întregime adevărat), poate explica multe din lucrurile petrecute în acel 
controversat şi zbuciumat decembrie al anului 1989. 

Astfel, presa rusă a publicat, în premieră, mărturiile unui ofiţer al serviciilor ruse care 
a participat la operaţiunea comună (a CIA, KGB, GRU şi a serviciilor maghiare) de 
înlăturare a dictatorului român, ofiţer care, ca un profesionist adevărat, timp de 20 de 
ani nu a deconspirat nici un nume, loc sau pseudonim al colaboratorilor săi români. 

De curând el a dezvăluit unele detalii ale operaţiunii de înlăturare a lui Nicolae şi a Elenei Ceauşescu. 
Şi că acest lucru a fost determinat de Gorbaciov însuşi. Spionul rus recunoaşte că i-a fost silă să asculte 
cum în primăvara anului trecut, ultimul preşedinte al Uniunii Sovietice condamna la Bucureşti 
execuţia soţilor Ceauşescu în decembrie 1989. La întrevederea cu jurnaliştii, fostul lider sovietic a 
declarat că ei au fost împuşcaţi „asemenea unor animale”, iar acest lucru nu trebuia făcut, „oricât de 
complicată ar fi fost situaţia în ţară”. 


In cadrul unei vizite private, fostul preşedinte sovietic s-a întâlnit cu fostul preşedinte al României, Ion 
Iliescu. Cei doi aveau multe lucruri de care să-şi aducă aminte ”execuţia soţilor Ceauşescu la peretele 
unui WC rămâne pe conştiinţa lor”, afirmă ofiţerul de informaţii rus. 


în noiembrie şi decembrie 1989, el a exercitat funcţia de traducător (maghiara/rusă) al unor şefi 
superiori, sosiţi cu o misiune secretă de la Moscova. Ore întregi, generalii GRU au purtat discuţii cu 
şefii serviciilor secrete maghiare. Oaspeţii din capitală au subliniat în mai multe rânduri că acţionau în 
conformitate cu ordinele ministrului apărării al URSS şi preşedintelui sovietic Mihai Gorbaciov. în 
acea perioadă, înlăturarea unui şef de stat putea fi autorizată doar de Secretarul General al Partidului 
Comunist din Uniunea Sovietică. Cu toate acestea, ofiţerii GRU erau circumspecţi şi au decis să 
acţioneze doar prin intermediul serviciilor de informaţii maghiare. 


După 20 de ani, prim-ministrul de atunci al Ungariei, Miklos Nemet, recunoaşte într-un interviu 
publicat în ziarul „Magyar Hirlap” că serviciile maghiare au livrat armament opoziţiei române în 
ajunul evenimentelor tragice, fiind antrenaţi în tabere militare din Ungaria. 

Pe lângă asta, viitorii „revoluţionari” erau instruiţi şi de specialiştii sovietici din trupele speciale. 
Lucrurile nu s-au limitat doar la atât. Serviciile sovietice şi maghiare au reuşit să recruteze mulţi 
funcţionari români de partid şi din aparatul de stat. Cu viitorul preşedinte al României şi prieten al lui 
Gorbaciov (Ion Iliescu) a lucrat rezidentul Direcţiei Principale a KGB. 


GRU avea în vizor armata română. Printre agenţii recrutaţi se afla şi viitorul ministru al apărării în 
primul guvern al lui Iliescu - generalul Victor Stănculescu. Pe atunci el era printre favoriţii Elenei 
Ceauşescu. Şi Nicolae Ceauşescu avea deplină încredere în el. Cu toate acestea, rolul principal în 
organizarea acţiunilor diversioniste în România l-au jucat nu KGB, GRU sau serviciile secrete 
maghiare. O bună parte a operaţiunilor au aparţinut CIA. Astăzi, conducătorul secţiei CIA pentru 
Europa de Est, Milton Bearden, recunoaşte că acţiunile subversive au fost dirijate din Washington. 

Care a fost totuşi tehnologia schimbării regimului din România? în prima etapă - discreditarea lui 
Ceauşescu. în acest scop, zeci de agenţi ai serviciilor secrete lucrau pentru ca în presa internaţională să 
ajungă cât mai multe „materiale compromiţătoare” despre dictator şi anturajul său. De exemplu, 
ziarele au scris că Ceausescu, in calitate de Comandant Suprem al Armatei a conferit gradul de 
locotenent căţeluşului său de pluş. 

în etapa a doua a operaţiunii, s-a recurs la promovarea unor posibili succesori ai dictatorului. Astfel, în 
presă a apărut informaţia că posibilul succesor al lui Ceauşescu ar putea deveni Ion Iliescu. în a treia 
etapă a războiului informaţional s-a pus accentul pe manipularea informaţiilor cu privire la 
evenimentele din Timişoara, unde în timpul ciocnirilor cu agenţii Securităţii române „ar fi decedat 
cetăţeni paşnici”. 


Ofiţerul îşi aminteşte cum cadavrele celor „asasinaţi” au fost prezentate la toate posturile de 
televiziune din lume, fiind aduşi, în realitate, din morgile din regiune. De fapt, multe din acele 
fotografii aparţineau unor persoane care au murit de moarte bună, americanii plătind sanitarilor din 
spital şi morgă câte o sută de dolari pe „bucată”. Pentru un om simplu din România acelei perioade, 
această sumă era irezistibilă. 


Serviciile speciale informau că în ziua de 19 decembrie a avut loc întâlnirea şefilor adjuncţi ai Statelor 
Majore din ţările Tratatului de la Varşovia, la Kiev, pentru a discuta situaţia din România. România nu 
a fost invitată. Se mai informa şi că la Ungheni, pe râul Prut, se pusese podul de vase până la jumătatea 
apei. Ce a urmat, este istorie. Ceausescu a căzut in capcana scenariului evadării şi a fost izolat de 
Serviciile care-i erau încă loiale, capturat, judecat şi executat pe 25 decembrie. 

în noaptea de 26 spre 27 decembrie, postul public de televiziune a difuzat procesul soţilor Ceauşescu. 
Audierile au fost scurte : lui Ceauşescu i-a fost incriminata ca ;i cap de acuzare asasinarea a peste 60 de 
mii de persoane (genocid). După pronunţarea sentinţei, condamnaţii au fost scoşi în curte şi puşi la 
zid. Soldaţii au descărcat în cuplul prezidenţial peste 90 de gloanţe. In timp ce imaginile erau 
prezentate la postul de televiziune, o voce din studio spune : „Antihristul a fost ucis de Crăciun !”. 


Potrivit datelor de care dispunem astăzi, pe străzile din Bucureşti şi Timişoara au decedat în jur de 
1.000 de persoane. Dar mai există şi un alt număr, pe care nu -1 putem ignora, pierderile din rândurile 
militarilor şi organelor de forţă. Dintre ei, 325 de persoane au fost omorâte şi 618 rănite. Tot atunci în 
România au ieşit la iveală şi ţintaşii sportivi. (Amintiţi-vă cum în octombrie 1993 nişte ţintaşi trăgeau 
în Moscova asupra Clădirii Parlamentului şi asupra trupelor cu destinaţie specială). Este de evidenţiat 
că, deşi în acea perioadă nu au existat nici un fel de competiţii sportive, după 25 dec, 257 de bărbaţi au 
zburat din Bucureşti în diverse state din Orientul Apropiat. 


In articol se afirmă că organizatorul procesului împotriva lui Ceauşescu ar fi fost Generalul Victor 
Stănculescu. Se speculează că la scurt timp după ce a obţinut comanda asupra forţelor militare ale 
României, acesta (fiind agent al câtorva servicii secrete) ar fi trecut deschis de partea complotiştilor. 


Ceauşescu ar fi fost trădat şi de conducerea Securităţii. ” Altfel cum poate fi explicat faptul că împotriva 
atotputernicului Şef al Securităţii, generalul Iulian Vlad, nici un martor nu a acceptat să dea mărturii, 
iar „dulăii de pază” ai lui Ceauşescu, generalii Virgil Măgureanu şi Victor Stănculescu au ocupat 
posturile de şef al Serviciilor Secrete şi respectiv Ministru al Apărării ? ” se întreabă autorul. 

La sfârşitul anului 1988, „problema românească” devenise una centrală în negocierile lui Gorbaciov, 
Şevarnadze şi Iakovlev cu Occidentul. Problema nu consta în faptul că în presa sovietică Ceauşescu era 
prezentat drept un „stalinist” şi duşman al perestroicii, chiar dacă acesta într-adevăr a declarat în 
cadrul congresului PCR că „mai curând Dunărea îşi va schimba cursul decât va fi realizată perestroika 
în România”. 


Problema nu consta nici în antipatia personală a lui Gorbaciov faţă de Ceauşescu. în marea politică nu 
există loc pentru sentimente. Există doar interese. Acestea coincideau la Bush (tatăl) şi Gorbaciov în 
ceea ce ne priveşte : să nu permită României să devină o putere nucleară (mai ales că exista deja 
problema ambiţiilor nucleare ale Chinei). Potrivit ofiţerului de informaţii, Bucureştiul iniţiase 
proiectului realizării armei nucleare în anul 1976. Pentru fabricarea acesteia a fost format un grup de 
fizicieni, care lucrau într-un centru secret de lângă Măgurele. Aşa cum este astăzi în cazul Iranului, 
oficial, lucrările erau realizate în domeniul energeticii nucleare. Rezultatele pozitive i-au permis lui 
Ceauşescu să declare oficial în mai 1989 că, din punct de vedere tehnic, România este capabilă să 
producă arme nucleare. în decembrie 1989, Ceauşescu a fost înlăturat şi executat (de fapt pentru 
crearea bombei nucleare românii mai aveau de lucrat încă zece ani). 


Ofiţerul povesteşte că cei doi generali GRU nu au plecat la Moscova după asasinarea lui Ceauşescu. 
împreună cu grupul spionilor militari din Grupul de Sud al forţelor militare sovietice, au trecut din 
Budapesta la Bucureşti şi au început căutările contactelor printre fizicienii români. Desigur, sovieticii 
nu aveau nevoie de secretele legate de producerea armei nucleare, ci de înlăturarea oricărui pericol de 
scurgere a informaţiei legate de tehnologiile nucleare din România. Cu ajutorul CIA, această problemă 
a fost rezolvată. Peste doi ani, în 1991, noua guvernare a României a acceptat să supună sub controlul 
absolut al Agenţiei Internaţionale pentru Energia Nucleară obiectivele şi centrele de cercetare 
nucleară. Pentru o perioadă îndelungată, în România s-au aflat 13,5 kg de uraniu îmbogăţit. Iată de ce 
în 2003, în colaborare cu CIA şi Serviciul de Informaţii Externe a Federaţiei Ruse, au organizat o 
operaţiune secretă de transportare şi neutralizare în Rusia a materialului nuclear. Acesta a fost adus la 
Bucureşti cu un transport militar, încărcat într-un IL-76 şi transportat la uzina de concentrate chimice 
din Novosibirsk. 


Transportul a avut loc la comanda Agenţiei Internaţionale pentru Energie Nucleară şi a fost finanţat de 
Ministerul Energiei din SUA. Operaţiunea a fost executată de Comisia Naţională pentru control asupra 
activităţii nucleare a României. Ministerul industriei nucleare a Federaţiei Ruse a executat funcţia de 
coordonator al operaţiunii. Totuşi, aceasta a fost monitorizată şi de experţii americani. 
Inspecţiile obiectivelor nucleare efectuate de Agenţia Internaţională pentru Energia Nucleară au scos 
la iveală faptul că, începând cu anul 1985, România a efectuat experimente chimice secrete în scopul 
obţinerii materialelor necesare creării unei bombe nucleare. Potrivit estimărilor experţilor, Ceauşescu 
ar fi reuşit să obţină bomba nucleară către anul 2000. Aceste planuri au fost zădărnicite de conspiraţia 
serviciilor secrete. 

(sursa : Ştefan SECAREANU articol Mărturiile unui fost ofiţer al serviciilor secrete sovietice în legătură 
cu operaţiunea de înlăturare a lui Ceauşescu, apărut in publicaţia online de peste ocean ANTIMEDIA ) 

Dincolo de orice speculaţii, Revoluţia română şi perioada imediat următoare avea să 
se individualizeze de celelalte debarcări din Europa de Est, prin caracterul violent 
(soldat cu victime), mitul teroriştilor, o pseudo-judecată urmată de execuţia cuplului 
dictatorial şi preluarea puterii de către oameni din fostele structuri. 

Revenirea la statul de drept a avut la bază următoarele măsuri : 

31 decembrie 1989 decret-lege prin care se revine la pluralismul politic, apar peste 80 de 
partide şi reapar cele istorice 

In noiembrie 1991, Parlamentul votează noua Constituţie a ţării, supusă populaţiei spre 

aprobare prin referendum in 1991 

17 iunie 1992, este adoptata o noua lege electorala 

In plan economic, sunt adoptate legi care să permită României trecerea la economia de piaţă 
şi refacerea proprietăţii private (retrocedarea pământurilor şi imobilelor) 


Urmări : 

- în mai 1990 au loc primele alegeri libere parlamentare şi prezidenţiale din România, câştigate 

de FSN transformat in partid şi de Ion Iliescu 

- Potrivit Constituţiei din ’gi, România devine o republica parlamentara in care Parlamentul e 

instituţia fundamental a statului, unica autoritate legiuitoare, s-a pus in aplicare principiul 
separaţiei puterilor în stat, in timp ce preşedintele ţării joaca rol de mediere între puterile 
statului şi între stat şi popor 

- Maturizarea electoratului democrat in alegerile din 1998, când s-a produs o deplasare de la 

stanga spre dreapta vieţii politice cu victoria CDR şi a lui Emil Constantinescu 



Probleme / tensiuni / dificultăţi ale revenirii la democraţie : 

- Mineriadele: 1990,1991 şi 1999, acţiuni care au afectat prestigiul ţării in exterior 

- Instabilitatea guvernelor: doar 2 guverne au stat 4 ani, cel condus de Nicolae Văcăroiu 

(1992-1996) şi cel condus de Adrian Năstase (2000-2004), in rest multe guverne schimbate 
care nu au reuşit să rezolve problemele ţării 

- Corupţia din justiţie şi incapacitatea ei de a se afirma ca o putere independenta în stat 

- Fenomenul “Piaţa Universităţii” din ’90-’9i când tinerii au solicitat aplicarea pct. 8 al 

Proclamaţiei de la Timişoara, acţiune ce a generat prima mineriadă 











Incapacitatea societăţii civile de a se opune abuzurilor statului 

Greve şi demonstraţii paşnice, în contextul declanşării crizei economice mondiale 


Realizări / implicări ale României pe plan International după 1989 

1991-1995 România a semnat cu statele vecine tratate de prietenie, parteneriate de 
colaborare (primul cu Republica Moldova, dar şi cu Ucraina, Ungaria, Rusia) 

In 2004 România este primita in structurile NATO - valul al doilea, deşi semnase încă din 
1999 parteneriatul pentru pace 

In 2007 (alaturi de Bulgaria), România este acceptata ca membru deplin in UE 
A participat alături de forţele ONU la restabilirea păcii in Balcani în urma războiului civil şi 
etnic din Iugoslavia şi la eforturile NATO pentru oprirea terorismului, forţele armate române 
acţionând in Afganistan, participând de asemenea la restabilirea ordinii şi securitatea 
populaţiei civile in Irak şi Afganistan 


(sursa : articolul Regimul comunist în România, de Ruxandra CARAVIA) 

ÎN LOC DE INCHIERE 


Iată că, după ce în anii ‘90 cei mai mulţi dintre noi l-am înjurat copios pe Brucan 
pentru afirmaţia lui ( românii vor avea nevoie de 20 de ani pentru a deprinde 
democraţia ), după mai mult de 20 de ani, încă mai suntem tributari unor 
prejudecăţi, nu reuşim să învăţăm din greşelile altora (ba şi mai rău, le repetăm), 
venim cu soluţii proprii la probleme deja rezolvate, avem tendinţe aproape patologice 
de a exagera (cel puţin în politică şi mass-media), suferim de mândrie prostească şi 
de multe altele pe care le asimilăm (cu umorul nostru negru, şi el proverbial) cu ceea 
ce numim generic ”românica”. 

Revenind în spaţiul nord-estic al României, bucovinenii, moldovanii şi moldovenii au 
şi ei anumite idei preconcepute, unii despre alţii. 


Una din prejudecăţile românilor este că moldovenii de peste Prut nu doresc unirea cu 
România. Să nu uităm însă că în timp ce basarabenii trăiau activ destrămarea 
imperiului sovietic, România semna în 1991 tratatul cu URSS, garantându-i graniţa 
pe Prut. Mai mult, moldovenii au respins la un moment dat prin referendum o ofertă 
a Moscovei de păstrare a unei uniuni. E adevărat că la un moment dat au aderat la 
CSI (care, deşi are unele atribute asemănătoare cu Uniunea Europeană, nu este totuşi 
un organism federal) dar au făcut-o doar din motive economice şi au respins în 
repetate rânduri colaborarea politică externă şi militară în cadrul acestei structuri. 


Este important ca românii să înţeleagă că : 

a) în 1917, pentru o seamă de ţărani basarabeni, revoluţia bolşevică a însemnat 
acapararea unei bucăţi de pământ din proprietatea unui moşier (de multe ori rus). 
Au existat deci şi basarabeni care au îmbrăţişat sincer bolşevismul şi au crezut în el. 

b) în 1918 ţăranul din Basarabia a trebuit să renunţe la acea bucată de pământ 
fiindcă România respecta proprietatea şi a întronat legea. Unii dintre bolşevicii care 
până atunci ocupaseră diferite funcţii au avut de suferit, de la mici şicane până la 
pierderea slujbei. Ca soluţie de înlocuire a lor cu "oamenii noştri", s-a decis trimiterea 
pe capul basarabenilor a unei armate de funcţionari din regat, unii de calitate 
îndoielnică. Anul 1918 a adus deci unor basarabeni un gust amar. 


c) în 1940, la venirea ruşilor, mulţi basarabeni şi-au părăsit casele. Alţii, dintre 
cei rămaşi, au suferit fiindcă serviseră în administraţia românească. 

d) în 1941, la intrarea armatei române, mulţi basarabeni au fugit la ruşi fiindcă 
le era teamă că vor fi acuzaţi că au colaborat cu ruşii. Şi dintre cei rămaşi în 
autorităţile publice, mulţi au pătimit, fiindcă slujiseră sub steag rusesc. Aceşti oameni 
aveau familii şi ca atare nu puteau să facă grevă şi să nu accepte slujbe de la ruşi, mai 
ales că nu ştiau dacă cedarea Basarabiei va fi sau nu vremelnică. 

e) în 1944, la intrarea în Basarabia a armatei sovietice, mulţi basarabeni s-au 
refugiat în România fiindcă le era teamă că vor fi acuzaţi că au colaborat cu românii şi 
hitleriştii. Din nou mulţi dintre funcţionarii rămaşi au pătimit din partea autorităţilor 
ruseşti fiindcă slujiseră sub steag românesc. 

f) După 1991, chiar dacă Moldova a ieşit din "imperiul” sovietic, în structurile 
politice, economice, adminstrative şi de informaţii au rămas în posturi cheie ruşi 
sau rusofoni, care joacă în continuare un rol important în manipularea mass-mediei 
şi populaţiei. 

g) Mulţi dintre oamenii simpli din Basarabia încă mai cred în mitul fratelui mai 
mare de la răsărit, de la care vin utilităţile (energia electrică, gazul, etc) şi către care 
se îndreaptă exporturile de vin, aproape unica sursa de valută a Moldovei (pe lângă 
sumele repatriate de expaţi). 

Nu este mai puţin adevărat că una din prejudecăţile moldovenilor de peste Prut este 
că nici românii nu doresc unirea Basarabiei cu România. Dincolo de faptul că este 
imposibil de realizat ca acum aproape 100 de ani, Moldova este acum un stat 
independent, cu o evoluţie proprie, până mai ieri mai apropiată de est decât de vest! 

Este important ca moldovenii dintre Prut şi Nistru să înţeleagă că : 

a) în 1989 şi o bună bucată de timp după aceea, mulţi români aveau o percepţie 
naivă asupra situaţiei politice şi realităţilor din Basarabia. în acea perioadă Moldova 
era o republică semi-sovietică, graniţele ei fiind păzite încă de grăniceri ruşi. Mai 
mult, o bună parte dintre români trăiau cu impresia că moldovenii pot face orice (de 
exemplu să nu intre sub umbrela CSI, sau să ceară refacerea uniunii teritoriale pe un 
model asemănător cu cel al RFG-RDG), dar că de fapt nu vor. 

b) Românii sunt conştienţi că Moldova este un stat cu o populaţie mixtă, 
predominante fiind naţionalitatea română şi cea rusă (de ex 1/3 din populaţia 
capitalei Chişinău este de alte etnii decât cea moldovenească). Dacă moldovenii de 
origine română şi-ar putea dori să fie cetăţeni români pentru a obţine un paşaport 
UE, acest lucru poate fi mai puţin atractiv pentru populaţia de origine rusă, care ar 
putea percepe o Moldovă mai mare (în cadrul UE) ca pe o "ocupaţie românească”. 

c) Odată cu acceptarea României în Uniunea Europeana (2007), lucrurile s-au 
complicat şi mai mult, circulaţia persoanelor din R. Moldova cât şi schimburile 
economice şi culturale trans-frontaliere fiind îngreunate de regulile stabilite de "big- 
brother”-ul nostru. 


Mai mult, românilor (care nu sunt convinşi sau lămuriţi nici până acum dacă 
aderarea la UE le-a adus mai multe avantaje sau dezavantaje), o administrare 
comună li se pare riscantă, în sensul că o eventuală repetare a planului de sprijin al 
RDG de către RFG (în spaţiul şi în stilul extra-carpatic), le-ar îngreuna şi mai mult 
situaţia proprie, prin susţinerea Moldovei în dauna celorlalte provincii istorice ale 
României. 



d) întrucât, timp de 20 ani, economia Moldovei a fost dominată de grupuri de 
interese cu comportament de business dubios (evaziune fiscală, încălcarea frecventă a 
clauzelor contractuale cu partenerii străini, reglarea conturilor în stil mafiot, etc), 
există şi acum în România o rezervă în ceea ce priveşte relaţiile economice private, 
rezervă ce se transferă în plan psihologic şi asupra unei eventuale pieţe comune. 

e) După asumarea direcţiei Republicii Moldova (către Europa), românii au 
realizat că cea mai simplă soluţie de a reface legăturile şi teritoriile istorice spre est, 
este aceea de a-i sprijini pe fraţii lor de dincolo de Prut să adere la UE, fapt care ar 
echivala practic cu translatarea graniţei de est a UE cu 150 de km mai încolo (pe 
Nistru) şi cu încadrarea legislaţiei est-moldovene în acelaşi sistem de referinţă cu al 
României, cel European (asta dacă Uniunea Europeană mai există până atunci). 


f) Moldova şi-a fixat ca prioritate intrarea în UE (generată în mare parte de 
presupunerea că UE va investi bani nerambursabili în infrastructură, la fel cum s-a 
întâmplat şi în România) dar înoată întrucâtva "împotriva curentului” din interiorul 
UE, forţele centrifuge la care este supusă acum UE testându-i serios rezistenţa şi aşa 
slăbită după eforturile făcute pentru salvarea Greciei şi a altor câţiva membri. 


g) O eventuală aderare la UE nu va surveni foarte curând (dacă nu se petrece ceva 
excepţional în politica europeană sau în relaţiie UE cu Rusia, orizontul este > de 5 
ani), dar asta nu înseamnă că R.Moldova trebuie să aleagă între cei doi vecini, 
România şi Ucraina. Un exemplu (poate nu cel mai fericit, dar nu este singurul), este 
dubla calitate a României de membru atât al NATO cât şi al UE (au fost situaţii când 
ne-am trezit în mijlocul unor conflicte de interese ale celor două structuri euro- 
atlantice). 



Moldova (portocaliu), România şi UE. Cele două caricaturi spun mai mult decât orice cuvinte. 

O situaţie total diferită este cea a românilor din nordul Bucovinei si Ţinutul Hertei, 

aflaţi pe teritoriul unui stat cu o populaţie cvasi-majoritar slavă (78% ucraineană şi 
17% rusă) diferenţa de 5% fiind împărţită între alte 8 etnii (români 0.8%, belaruşi 
0.6%, tătari 0.5%, bulgari 0.3%, maghiari, polonezi, evrei şi armeni câte 0.2%). 




Vorbitori de limbă ucraineană 


Vorbitori de limbă rusă 


Desigur, şi Ucraina speră (şi luptă) să adere la UE, ceea ce ar pune şi românii de acolo 
în aceeaşi situaţie cu cei din Moldova şi din România, cel puţin ca status. 


Să fim înţeleşi: să visezi frumos (la "România dodoloaţă”) şi plecând de la asta să baţi 
câmpii cu graţie sau cu mintea întunecată - e una, iar să ştii cine eşti, cine au fost 
strămoşii tăi si să fii conştient că mii de familii din Moldova au avut si mai au încă 

fraţi, veri sau părinţi şi copii în ţări şi sub regimuri diferite (rude pe care, în unele 
vremuri nici măcar nu i-au putut şti dacă mai sânt în viaţă, darămite vizita) - este cu 
totul altceva. Această lucrare este despre ei, despre suferinţă şi demnitate. 


”După toate acestea, oare nu era în firea lucrurilor ca cea mai impresionantă doină românească s-o 
compună Ciprian Porumbescu, cea mai frumoasă poezie dedicată României s-o scrie Mihai Eminescu, 
cea mai emoţionantă definiţie a patriei române s-o dea Mihail Kogălniceanu, cea mai frumoasă odă 
închinată limbii noastre s-o alcătuiască Alexe Mateevici? Toţi aceşti mari români au fost moldoveni ! 
[...] Mai mult decât atât, cunoscute fiind aceste antecedente cu rădăcini la începuturile mileniului al 
doilea, adică acum aproape o mie de ani, nu era oare de aşteptat ca cele mai înalte culmi ale culturii 
româneşti să fie atinse în Moldova? Cel mai mare poet român a fost şi este Mihai Eminescu, cel mai 
mare povestitor este Ion Creangă, cel mai mare compozitor este George Enescu, cel mai mare istoric 
este Nicolae Iorga, cel mai mare autor de romane istorice este Mihail Sadoveanu, cel mai mare sonetist 

- Mihail Codreanu... Cea mai mare mişcare literară de modernizare a culturii româneşti si de 

sincronizare a sa cu spiritualitatea europeană s-a născut şi s-a afirmat la Iaşi - este vorba de 
"Junimea” - şi l-a avut în frunte pe un fiu de transilvănean, Ioan Maiorescu. Acesta, stabilit la Craiova, 
şi-a dat băiatul la şcolile bune de la Braşov, apoi în Germania etc. Fiul apoi, întors în patrie, nu s-a dus 
nici la Sibiu, nici la Craiova, nici la Braşov şi nici măcar la Bucureşti, ci la Iaşi, acolo unde se edificase 
prima universitate modernă românească [...] 

De la moldoveni am învăţat ce înseamnă sacrificiul pentru ţară, de la ei ştiu de ce ţara trebuie să fie 
mai presus de fire, ştiu de ce nu mă pot niciodată supăra pe ţară, de ce ţara trebuie să se cheme 
România şi de ce poporul acesta - oricum s-ar numi - este şi rămâne poporul român. Tot de la ei ştiu 

- de Iorga şi Eminescu, de la Miron Costin şi Dimitrie Cantemir, de la Mihai Viteazul, întregitorul de 
la Iaşi, de la anonimii din 1374, apărătorii limbii noastre la curia papală, de la ţăranii-oşteni morţi la 
Războieni şi la Stănileşti, de la boierii apărători ai Tighinei şi Bugeacului, de la morţii căzuţi la 
Mărăşeşti şi de la plugarii şi păstorii din toate timpurile - că unirea noastră este prea tânără, că ea nu 
are nici măcar o sută de ani încheiată si că ne mai căznim s-o facem si acum. ” 

Sursa : Acad. Ioan-Aurel Pop, Lecţia de românism a românilor de la răsărit (sau cum am devenit 
moldovean...) - alocuţiune la sărbătorirea Zilei Unirii de la 1859, Academia Moldovei 




Să ne despartă oare numai câţiva ani (care din perspectivă istorică nu înseamnă mare 
lucru) de o reîntregire a familiei lui Burebista şi Ştefan cel Mare ? 

Şi, dacă acest lucru se va realiza, după sute de ani de înstrăinare, vor mai putea 
românii de pretutindeni să trăiască împreună şi să simtă că aparţin aceluiaşi neam ? 
Cum ar spune Neagu Djuvara : Eşti român, creştin, ortodox ? Urmaşii tăi s-ar putea 
să nu mai fie. 

Suntem oare sortiţi să fim un popor unit, care să joace un rol (esenţial, după unele 
teorii ezoterice) în viitorul omenirii sau vom ajunge, ca mulţi alţii, mâna de lucru a 
celor puternici, risipiţi prin toată lumea ? 

Noţiuni ca ”român”, sau "moldovean” vor mai avea vreo importanţă ? Va mai 
însemna ceva peste io ani apartenenţa la o structură administrativă, limbă sau etnie ? 
Dar peste 100 ? 

Sunt întrebări la care vor răspunde copiii noştri şi urmaşii lor. 

Tot ce le putem lăsa noi sânt o educaţie creştină şi o identitate puternică, care să-i 
ajute să rămână nişte supravieţuitori, la fel ca strămoşii lor. 

CUVÂNT DE ÎNCHEIERE 


Acest studiu este o compilaţie, singura abordare originală fiind aceea că s-au urmărit şi consemnat 
(voit cronologic) evenimentele, conjunctura în care acestea s-au produs şi efectul lor asupra 
locuitorilor unei singure provincii istorice şi anume Moldova, desigur, cat a fost posibil cu resursele 
(limitate) de care autorul a dispus. 

In altă ordine de idei, poate fi periculos pentru conceptul de unitate naţională să concentrezi toată 
atenţia pe o singură piesă din puzzle-ul regiunilor istorice româneşti, pe care s-o tratezi separat ca un 
întreg. 

în plus, această documentare este făcută de un ne-specialist, care nu are studii de profil, nu are un 
doctorat în istorie şi nici expertiză ştiinţifică în subiectul abordat. 

Ei bine, aceste afirmaţii sunt în cea mai mare parte adevarate. Dar asta nu înseamnă că românii de 
oriunde (începând cu tinerii din România zilelor noastre) nu merită şansa să afle adevăruri, detalii sau 
chiar lucruri noi despre istoria neamului lor şi a întregului popor român, atât timp cât informaţiile 
sunt documentate şi trecute pe sub ochiul atent al unui consultant ştiinţific. 

Nimic nu-i opreşte pe istoricii sau autorii de profesie din Ardeal, Muntenia sau Dobrogea să 
scrie articole, studii sau cărţi exclusiv despre aceste regiuni, întregind astfel “The Big Picture”. 
(iertare pentru folosirea unor expresii din limba engleză care au echivalent în română). 

De ce eu şi de ce această culegere de texte,date şi fapte istorice, această poveste a Moldovei cu şi despre 
moldoveni ? Pentru că globalizarea ne rupe rădăcinile. Pentru că nu am gasit-o în această formă, 
uneori ca o carte de poveşti pentru copii, alteori ca un reportaj de război. 

Pentru ca românii din Moldova şi Ucraina să poată afla detalii (pe care poate le ştiau sau doar le 
bănuiau), ca să-şi facă o idee despre ceea ce ştim noi şi să ne spună ei ceea ce nu ştim. 

Pentru că întâlnirile cu Părintele Cleopa de la Sihăstria, cu Părintele Iustin de la Petru Vodă, cu 
Părintele Teofil de la Pângăraţi (Dumnezeu să-i odihnească) dar şi cu alţi oameni de valoare, smeriţi şi 
netelevizaţi, m-au schimbat, făcându-mă mai responsabil. 

Pur şi simplu pentru că n-a facut-o altcineva (sunt conştient că cei dinaintea mea au făcut infinit mai 
mult şi sunt sigur că, după mine, vor mai urma şi alţii). 

Eu mi-am îndeplinit o misiune personală, aceea de a contribui (chiar dacă cu puţin) la recuperarea şi 
transmiterea mai departe a adevărului, la cinstirea memoriei (stră)moşilor noştri, fie că erau oameni 
preistorici, daci liberi sau moldoveni. 

Am făcut asta cu gândul la miile de mame, soţii, surori, iubite, care au rămas privind în zare cu ochii în 
lacrimi şi la copiii care, ţinându-se de poala catrinţei, au rămas fără răspuns la întrebarea ”Unde pleacă 
tata ?”. 


La miile de bărbaţi care, în ultimele clipe înainte de moarte, pe câmpul de luptă sau în lanţuri, au spus 
în gând ”Tatăl Nostru” şi s-au întors cu gândul, pentru ultima oară şi cu inima plină, la familiile lor şi 
la locurile natale. 


La soldaţii, preoţii, studenţii, călugării, ţăranii, la cei fugiţi în munţi, la martirii de pe pământ 
moldovenesc sau străin care umiliţi în public, deportaţi, închişi în puşcării, torturaţi, ucişi fără vreo 
vină, neputincioşi în a-şi striga durerile şi nedreptăţile, şi-au păstrat credinţa, demnitatea şi curajul în 
faţa necuprinsului, sfinţind astfel pământul pe care-au trăit. 

De aceea, îmi fac singur curaj că stilul literar, stângăcia în a selecta faptele sau episoadele, abordarea 
(poate pe alocuri naivă pentru cineva care se aştepta la altceva) şi lipsa cv-ului academic, contează mai 
puţin atunci când e vorba de cea mai importantă dintre toate poveştile pe care le poţi spune copiilor tăi 


- povestea locurilor şi oamenilor din care te tragi (cum se spune pe ambele maluri ale Prutului şi 
Şiretului), în cazul meu, a Moldovei şi a neamului moldovenilor. 

Să adun părţile componente şi să le pun la un loc a fost pentru mine deopotrivă o experienţă şi o lecţie 
de viaţă. Atât cât m-am priceput, cu mirarea celor aflate din cele mai diverse surse, am adăugat treptat 
completările, confirmările, sau rezervele oamenilor de specialitate şi pe alocuri, cuvintele mele. în 
câteva ocazii (din ce în ce mai rare), am ascultat mărturiile celor care au trăit-o pe viu. 

Dacă am ales sau nu lucruri relevante, ţine de inspiraţie, care nu-i a mea (am primit-o, atât cât am 
meritat). 


Dar nu despre motivaţia sau poziţia mea vis-â-vis de conţinut este vorba în Povestea Moldovei, ci 
despre o mare familie de români, ironizată adeseori pentru bunatatea şi vorba domoală, pentru care 
“acasă” înseamnă Moldova lui Ştefan cel Mare, indiferent în ce tară trăiesc sau muncesc. Pentru mine a 

fost important să înţeleg (încă o dată), cât de puţine ştim şi cât de puţine spunem din ceea ce ştim. 

In fine, cred că aceste răspunsuri sînt suficiente pentru întrebările puse deja, sau care vor urma. 


Eu voi fi mulţumit dacă cei care parcurg (fie şi numai din curiozitate) o pagină sau două din această 
înşiruire de fapte şi informaţii (dintre care unele, deşi cunoscute de istorici, au fost mai puţin expuse 
public), de texte şi imagini, vor găsi măcar un amănunt sau un fapt inedit, pe care să-l considere 
suficient de interesant încât să şi-l amintească mai târziu, ca să-l împărtăşească şi altora. 

Voi fi mai mult decât bucuros dacă, în urma acestei “gustări”, se vor hotărî să citească mai mult. 


Voi fi chiar împăcat la gândul că mi-am făcut datoria dacă, dintre toţi cei care vor fi avut răbdarea să 
ajungă la sfârşit, măcar o singură persoană îşi va regăsi demnitatea de urmaş al lui Ştefan cel Mare, de 
moldovean, de ţăran, pierdută printre străini, şmecheri şi reţele de socializare. 


Pentru că, deşi acum nu prea mai are valoare, s-ar putea ca, la un moment dat, pentru noi - românii 
care trăiesc şi muncesc acasă sau în orice altă ţară, vecină cu noi sau aflată tocmai peste ocean - 
demnitatea să facă toti banii. 


Bogdan PUŞCAŞU, Piatra Neamţ, decembrie 2013 


